id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
16075a14-11b6-4a82-92b8-722efce6e912 | ថ្ងៃទី២៣ ធ្នូ មិនមានករណីវិជ្ជមាន វីរុសកូវីដ-១៩ ថ្មី និងមានអ្នកជាសះស្បើយចំនួន ២នាក់ | No Content | 2020-12-24T14:29:00+07:00 | dap-news.com | https://dap-news.com/national/2020/12/24/107288/ |
945a6701-82fb-4de9-844d-c2e8b2e468c5 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានករណីឆ្លងកូវីដ១៩ថ្មីនោះទេ ខណៈអ្នកជំងឺចំនួន២នាក់ថែមទៀត បានជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី២៤ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកជំងឺចំនួន២នាក់ ថែមទៀត បានជាសះស្បើយ។ ១៖ ស្ត្រីជនជាតិខ្មែរ អាយុ៣០ឆ្នាំ ស្នាក់នៅសង្កាត់និរោធ ខណ្ឌច្បារអំពៅ រាជធានីភ្នំពេញ ជាភរិយាបុរសជនជាតិខ្មែរ អាយុ៣៤ឆ្នាំ ធ្វើការនៅក្រសួងមហាផ្ទៃ ដោយជាសះស្បើយកាលពីថ្ងៃទី១៤ ខែធ្នូ ឆ្នាំ២០២០។ ស្ត្រីរូបនេះ ត្រូវបានព្យាបាលជាសះស្បើយ ដោយទទួលលទ្ធផលតេស្ត អវិជ្ជមានវីរុសកូវីដ១៩ ចំនួន២លើក ត្រូវបានអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត។ ២៖ បុរសជនជាតិខ្មែរ-អាមេរិក អាយុ៥៥ឆ្នាំ ស្នាក់នៅសង្កាត់ផ្សារថ្មី ខណ្ឌដូនពេញ រាជធានីភ្នំពេញ ជាអ្នកដំណើរមកពីប្រទេសចិន តាមជើងហោះហើរ មកដល់កម្ពុជានៅថ្ងៃទី២០ ខែវិច្ឆិកា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានកូវីដ១៩ ចំនួន២លើក ត្រូវបានអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង៧៖០០នាទី ព្រឹកថ្ងៃទី២៤ ខែធ្នូ ឆ្នាំ២០២០នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ៣៦៣នាក់ ក្នុងនោះព្យាបាលជាសះស្បើយចំនួន ៣៥១នាក់ និងអ្នកជំងឺចំនួន ១២នាក់ កំពុងសម្រាកព្យាបាលនៅមន្ទីរពេទ្យ។ សម្រាប់ព្រឹត្តិការណ៍ «សហគមន៍២៨វិច្ឆិកា» មានអ្នកឆ្លងសរុបចំនួន៤១នាក់ ក្នុងនោះបានព្យាបាលជាសះស្បើយចំនួន ៣៣នាក់៕ | 2020-12-24T14:08:00+07:00 | freshnewsasia.com | https://m.freshnewsasia.com/index.php/en/localnews/181259-2020-12-24-00-08-43.html |
2f6f4773-7011-4fe1-821e-56a0fc9031a7 | រាជរដ្ឋាភិបាល ណែនាំនិងវិធានការបន្ថែម ដើម្បីគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ច និងការស្ដារឡើងវិញ ក្រោយវិបត្តិជំងឺកូវីដ១៩ (ជុំទី៧) | ភ្នំពេញ ៖ រាជរដ្ឋាភិបាលកម្ពុជាចេញសេចក្ដីណែនាំ អំពីវិធានការបន្ថែម ដើម្បីបន្តគ្រប់គ្រង ផលប៉ះពាល់លើវិស័យសំខាន់ៗ នៃសេដ្ឋកិច្ច នៅក្នុងបរិការណ៍នៃវិបត្តិ, ការស្តារ និងជំរុញកំណើនសេដ្ឋកិច្ចកម្ពុជា ក្រោយពីវិបត្តិនៃជំងឺកូវីដ -១៩ (ជុំទី៧ នៅថ្ងៃទី ២៣ ខែ ធ្នូ ឆ្នាំ ២០២០)។ រាជរដ្ឋាភិបាល សម្រេចដាក់ចេញនូវវិធានការបន្ថែម ជុំទី៧ ក្នុងគោលបំណង ទី១៖ បន្តដាក់ចេញ និងអនុវត្តវិធានការរក្សាលំនឹងអាជីវកម្ម ខណៈដែលកម្ពុជា កំពុងបន្តប្រឈមនឹងវិបត្តិនៃជំងឺកូវីដ១៩ ក៏ដូចជាទ្រទ្រង់ និងស្ដារអាជីវកម្ម និងធុរកិច្ច ឲ្យងើបឡើងវិញ ដើម្បីចូលរួមជំរុញកំណើនសេដ្ឋកិច្ច នៅក្នុងបរិការណ៍ក្រោយពីវិបត្តិនៃជំងឺកូវីដ-១៩ និងទី២៖ បន្តជួយទំនុកបម្រុងដល់ជីវភាពប្រចាំថ្ងៃរបស់គ្រួសារក្រីក្រ និងងាយរងគ្រោះតាមរយៈកម្មវិធី ឧបត្ថម្ភសាច់ប្រាក់ ដើម្បីឆ្លងកាត់ដំណាក់កាលដ៏លំបាកបំផុតនៃវិបត្តិជំងឺកូវីដ១៩។ បើតាមសេចក្តីប្រកាសព័ត៌មាន ការអភិវឌ្ឍវ៉ាក់សាំងមានវឌ្ឍនភាពជាវិជ្ជមាន ហើយប្រទេសមួយចំនួនបាននិងកំពុងចរចា និងសម្រេច ធ្វើការបញ្ជាទិញវ៉ាក់សាំងបង្ការជំងឺកូវីដ-១៩ សម្រាប់ប្រជាជនរបស់ខ្លួន ខណៈដែលប្រទេសមួយចំនួនទៀត រួមទាំងកម្ពុជាផងនោះ បាននិងកំពុងគិតគួរពិចារណា, ពិគ្រោះយោបល់ជាមួយដៃគូអភិវឌ្ឍន៍នានា និងកំណត់ ប្រភពនៃការផ្គត់ផ្គង់វ៉ាក់សាំងពីសំណាក់ក្រុមហ៊ុនផលិតវ៉ាក់សាំងទាំងឡាយណា ដែលមានការទទួលស្គាល់ពី អង្គការសុខភាពពិភពលោក (WHO) អំពីសុវត្ថិភាព , គុណភាព និងប្រសិទ្ធភាពនៃការប្រើប្រាស់វ៉ាក់សាំងទាំងនោះ ។ ជាមួយនឹងភាពមិនទាន់ច្បាស់លាស់ ១០០% នៃសុវត្ថិភាព, គុណភាព និងប្រសិទ្ធភាពនៃវ៉ាក់សាំងដែល ផលិតដោយក្រុមហ៊ុនផ្សេងៗពីគ្នា, លទ្ធភាពនៃការផលិតវ៉ាក់សាំង , ការដឹកជញ្ជូន និងទុកដាក់វ៉ាក់សាំងនៅមាន កម្រិត, ពិភពលោកទាំងមូលនៅតែប្រឈមនឹងហានិភ័យខ្ពស់នៅឡើយ ។ ម្យ៉ាងវិញទៀត ទោះបីជាមានវាក់ សាំងបង្ការក៏ដោយ ក៏មិនមែនមានន័យថា យើងទាំងអស់គ្នាអាចវិលត្រឡប់ទៅប្រក្រតីភាពវិញក្នុងរយៈពេលដ៏ខ្លីបានឡើយ ។ ជាក់ស្តែង , ចាប់តាំងពីមានការរីករាលដាលនៃជំងឺកូវីដ-១៩ មកដល់ពេលនេះ កម្ពុជាបានគ្រប់គ្រងសភាពការណ៍ជំងឺកូវីដ-១៩ ប្រកបដោយប្រសិទ្ធភាព ទោះបីជាមានព្រឹត្តិការណ៍ថ្ងៃទី ៣ ខែ វិច្ឆិកា និង ព្រឹត្តិការណ៍ថ្ងៃទី ២៨ ខែ វិច្ឆិកា ឆ្នាំ ២០២០ ដែលជាការឆ្លងចូលដល់កម្រិតសហគមន៍ជាលើកទី ១ នាពេលថ្មីៗ នេះក៏ដោយ ។ ករណីឆ្លងជំងឺកូវីដ-១៩ នៅក្នុងសហគមន៍ជាលើកដំបូងនេះ បានបណ្តាលឱ្យប្រជាជនមានក្តី ព្រួយបារម្ភ ក៏ដូចជាភាពភ័យខ្លាចចំពោះមេរោគដ៏កាចសាហាវនេះយ៉ាងខ្លាំង ប៉ុន្តែរាជរដ្ឋាភិបាលបានដាក់ចេញនូវវិធានការមុតស្រួចជាបន្តបន្ទាប់ ដើម្បីឆ្លើយតបឱ្យទាន់ពេលវេលានៃការរីករាលដាលនៃជំងឺនេះ និង ព្យាយាម កុំឱ្យជំងឺនេះរាតត្បាតចូលក្នុងសហគមន៍ដល់កម្រិតមួយដែលមិនអាចគ្រប់គ្រងបាន។ ជាលទ្ធផល, គិតមកដល់ពេលនេះ កម្ពុជាគ្មានករណីស្លាប់ ឬ ឈានដល់ការដាក់ប្រទេសក្នុងគ្រាមានអាសន្ន ព្រមទាំងមិន មានការបិទជាតំបន់ ឬប្រទេសទាំងមូល នោះឡើយ ។ បន្ទាប់ពីបានពិនិត្យ, ថ្លឹងថ្លែង និងផ្លាស់ប្តូរយោបល់លើស្ថានភាពសង្គម-សេដ្ឋកិច្ច, ពាណិជ្ជកម្ម និង វិនិយោតទាំងក្នុងក្របខ័ណ្ឌសកលលោក បន្ថែម ជុំទី ៧ ក្នុងគោលបំណង (១) , តំបន់ និងក្នុងស្រុក រាជរដ្ឋាភិបាលសម្រេចដាក់ចេញនូវវិធានការ . បន្តដាក់ចេញ និងអនុវត្តវិធានការរក្សាលំនឹងអាជីវកម្មខណៈដែលកម្ពុជា កំពុងបន្តប្រឈមនឹងវិបត្តិនៃជំងឺកូវីដី១៩ ក៏ដូចជាទ្រទ្រង់ និងស្ការអាជីវកម្ម និងធុរកិច្ច ឱ្យងើបឡើងវិញ ដើម្បីចូលរួមជំរុញកំណើនសេដ្ឋកិច្ច នៅក្នុងបរិការណ៍ក្រោយពីវិបត្តិនៃជំងឺកូវីដ -១៩ និង (២). បន្តជួយទំនុកបម្រុងដល់ជីវភាពប្រចាំថ្ងៃរបស់គ្រួសារក្រីក្រ និងងាយរងគ្រោះតាមរយៈកម្មវិធីឧបត្ថម្ភសាច់ប្រាក់ ដើម្បីឆ្លងកាត់ ដំណាក់កាល ដ៏លំបាកបំផុតនៃវិបត្តិជំងឺកូវីដ១៩ ។ ក្រោយពីបានពិគ្រោះយោបល់យ៉ាងទូលំទូលាយជាមួយ គ្រប់តួអង្គពាក់ព័ន្ធ និងដោយប្រកាន់ខ្ជាប់នូវស្មារតីបុរេសកម្ម វិធានការជុំទី ៧ ត្រូវបានរៀបចំឡើង និងរួមមាន ដូចជា ១៖ វិធានការបន្តជួយវិស័យកាត់ដេរ-វាយនភណ្ឌ, ស្បែកជើង, ផលិតផលធ្វើដំណើរ, កាបូប និងវិស័យទេសចរណ៍ ២៖ វិធានការបន្តជួយវិស័យអាកាសចរណ៍ ៣៖ វិធានការជួយរោងចក្រ, សហគ្រាស និងអាជីវកម្ម ក៏ដូចជាជួយសម្រួលដល់ជីវភាពរស់នៅរបស់កម្មករ-និយោជិត ៤៖ វិធានការទ្រទ្រង់កំណើន ៥៖ ការបន្ធូរបន្ថយការអនុវត្តពន្ធកាត់ទុកលើការប្រាក់សម្រាប់អ្នកផ្ដល់កម្ចីក្នុងស្រុក និងក្រៅស្រុក (Withholding Tax) និង៦៖ កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ៕ | 2020-12-24T09:49:11+07:00 | cen.com.kh | https://cen.com.kh/archives/278217.html |
7dba499c-39fc-45ca-a2d5-9458a5dadc7c | ញ៉ាំបួស តមសាច់ ប្រយ័ត្នកើតជំងឺស្លេកស្លាំង | ពិតណាស់ បន្លែ ផ្លែឈើ គឺល្អចំពោះសុខភាព ប៉ុន្តែបើញ៉ាំតែបន្លែសុទ្ធ គ្មានជាតិសាច់ ក៏មិនល្អដែរ អាចធ្វើឲ្យកើតជំងឺស្លេកស្លាំង។ យ៉ាងណា បើគ្នាយើងតាំងចិត្តញ៉ាំអាហារបួសទៅហើយ យើងក៏នៅតែមានវិធីជួយបាន ដូចជាញ៉ាំអាហារបំប៉នបន្ថែម ដើម្បីបំពេញសារធាតុចិញ្ចឹមក្នុងរាងកាយ មាន វីតាមីន B12 និង ព្រោះបើក្នុងរាងកាយខ្វះសារធាតុនេះ ច្បាស់ជាប្រឈមបញ្ហាច្រើន ហេតុនេះគួរស្វែងយល់ឲ្យច្បាស់ពីជាតិដែក និងជំងឺស្លេកស្លាំង។ ជាតិដែក មាននាទីសំខាន់ក្នុងរាងកាយ ជួយបង្កើតកោសិកាឈាមក្រហម ដឹកនាំអុកស៊ីហ្សែន ទៅចិញ្ចឹមគ្រប់សរីរាង្គទាំងអស់ បើខ្វះជាតិដែក រាងកាយនឹងមានបញ្ហា ព្រោះរាងកាយទាញយកជាតិដែកមកប្រើប្រាស់គ្រប់ពេលវេលា ដោយបន្យល់កម្រិតជាតិដែកតិចតួចប៉ុណ្ណោះ ច្រោះចេញតាម ទឹកនោម លាមក និងញើស។ តាមការសិក្សា តម្រូវការជាតិដែកក្នុងរាងកាយ អាស្រ័យទៅលើកត្តាភេទ និងអាយុ ដូចជា៖ – ប្រុស (អាយុ ១៤-១៨ ឆ្នាំ)៖ ១១មិល្លីក្រាម – ប្រុស (អាយុ ១៩ ឆ្នាំឡើង)៖ ៨មិល្លីក្រាម – ស្រី (អាយុ ១៤-១៨ ឆ្នាំ)៖ ១៥មិល្លីក្រាម – ស្រី (អាយុ ១៩-៥០ ឆ្នាំ)៖ ១៨មិល្លីក្រាម – ស្រី (អាយុ ៥០ ឆ្នាំឡើង)៖ ៨មិល្លីក្រាម សម្រាប់មនុស្សស្រី ការស្រូប គឺសំខាន់ណាស់ ពិសេសអំឡុងពេលមករដូវ ខណៈជាតិដែកត្រូវបែងចែកជា ២ប្រភេទ មាន Heam iron ជាតិដែកចម្រាញ់ចេញពីសាច់សត្វ និង Non-heam iron ចម្រាញ់ចេញមកពីរុក្ខជាតិ។ ជាធម្មតា រាងកាយយើងងាយស្រូបយកជាតិដែក Heam iron បានល្អជាង Non-heam iron។ Non-heam iron អាចស្រូបចូលក្នុងចរន្តឈាម (Bioavaillability) បានបន្តិចបន្តួចប៉ុណ្ណោះ ដោយសារវត្តមានពពួកសារធាតុរ៉ែ ដូចជា ផូស្វាត ភីតាត អុកសាឡាត កាបូណាត និងជាតិកាកសរសៃ រារាំងការស្រូបជាតិដែករបស់រាងកាយ៕ | 2020-12-24T09:32:00+07:00 | kampucheathmey.com | https://www.kampucheathmey.com/health/34651 |
93d8195d-98bf-4c59-8070-7a07e9abac5c | នៅកម្ពុជាមិនមានករណីឆ្លងថ្មី ខណៈតំបន់អាស៊ានមានការឆ្លងកូវីដ១៩ថ្មី ជាង១ម៉ឺននាក់ | រាជធានីភ្នំពេញ៖ នៅកម្ពុជា សម្រាប់ថ្ងៃទី២៤ ខែធ្នូ ឆ្នាំ២០២០នេះ មិនមានករណីឆ្លងថ្មីនោះទេ តែមានករណីព្យាបាលជាសះស្បើយចំនួន២នាក់បន្ថែមទៀត ខណៈបណ្ដាប្រទេសនៅតំបន់អាស៊ានចំនួន៨ផ្សេងទៀត (លើកលែងឡាវមិនមានករណីឆ្លងថ្មី) មានករណីឆ្លងកូវីដ១៩ថ្មី ចំនួន១១ ០៤៩នាក់ ធ្វើឲ្យតំបន់អាស៊ាន មានអ្នកឆ្លងសរុប ១ ៤៣៣ ៤៧០នាក់ ស្លាប់ ៣២ ៥៣៤នាក់ (ករណីស្លាប់ថ្មី២០៦នាក់) ជាសះស្បើយ ១ ២៣២ ២៤៧នាក់ អ្នកកំពុងសម្រាកព្យាបាល ១៦៨ ៦៨៩នាក់ និងអ្នកឈឺធ្ងន់ ៨១១នាក់។ នេះបើតាមការបូកសរុបតួលេខចេញផ្សាយ ដោយគេហទំព័រ Worldometer។ បើតាមក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន នៅព្រឹក ថ្ងៃទី២៤ ខែធ្នូ ឆ្នាំ២០២០ថា ក្រសួងសុខាភិបាលកម្ពុជា រកមិនឃើញមានករណីឆ្លងជំងឺកូវីដ-១៩ថ្មីកើតមាននៅកម្ពុជានោះទេ។ ប៉ុន្ដែនៅកម្ពុជាមានអ្នកជំងឺចំនួន២នាក់ ត្រូវបានព្យាបាលជាសះស្បើយបន្ថែមទៀត។ ក្រសួងសុខាភិបាលកម្ពុជា បានបញ្ជាក់ថា អ្នកជំងឺទាំង២នាក់ ដែលត្រូវគ្រូពេទ្យកម្ពុជាព្យាបាលឲ្យជាសះស្បើយនោះ រួមមាន៖ ១-ស្ត្រីជនជាតិខ្មែរ អាយុ៣០ឆ្នាំ ស្នាក់នៅសង្កាត់និរោធ ខណ្ឌច្បារអំពៅ រាជធានីភ្នំពេញ ជាភរិយារបស់បុរសជនជាតិខ្មែរ អាយុ៣៤ឆ្នាំ ធ្វើការនៅក្រសួងមហាផ្ទៃ ហើយគាត់បានជាសះស្បើយ កាលពីថ្ងៃទី១៤ ខែធ្នូ ឆ្នាំ២០២០។ រីឯស្ត្រីរូបនេះ ត្រូវបានព្យាបាលជាសះស្បើយ ដោយទទួលលទ្ធផលតេស្តអវិជ្ជមាន នៃវីរុសកូវីដ-១៩ ចំនួន២លើក ទើបក្រុមគ្រូពេទ្យអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត។ ២-បុរសជនជាតិខ្មែរ-អាមេរិក អាយុ៥៥ឆ្នាំ ស្នាក់នៅសង្កាត់ផ្សារថ្មី ខណ្ឌដូនពេញ រាជធានីភ្នំពេញ ហើយគាត់ជាអ្នកដំណើរ មកពីប្រទេសចិន តាមជើងហោះហើរ និងមកដល់កម្ពុជា នៅថ្ងៃទី២០ ខែវិច្ឆិកា ឆ្នាំ២០២០។ គាត់ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន នៃកូវីដ-១៩ ចំនួន២លើក ទើបក្រុមគ្រូពេទ្យអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត។ បើគិតមកដល់វេលាម៉ោង៧ព្រឹក ថ្ងៃទី២៤ ខែធ្នូ ឆ្នាំ២០២០ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ៣៦៣នាក់។ ក្នុងចំណោមអ្នកជំងឺទាំងនោះមានអ្នកព្យាបាលជាសះស្បើយចំនួន ៣៥១នាក់។ រីឯអ្នកជំងឺចំនួន១២នាក់ទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ។ ដោយឡែកសម្រាប់ព្រឹត្តិការណ៍ «សហគមន៍២៨វិច្ឆិកា» មានអ្នកឆ្លងសរុប ចំនួន៤១នាក់ ក្នុងនោះបានព្យាបាលជាសះស្បើយចំនួន ៣៣នាក់៕ ដោយឡែកនៅក្នុងតំបន់អាស៊ានវិញ បើតាមគេហទំព័រ Worldometer បានចេញផ្សាយ កាលពីវេលាម៉ោង៩ព្រឹក ថ្ងៃទី២៤ ខែធ្នូ ឆ្នាំ២០២០ថា នៅក្នុងតំបន់នេះ ឥណ្ឌូនេស៊ី ក្លាយជាប្រទេសមានអ្នកឆ្លង និងស្លាប់ដោយកូវីដ-១៩ច្រើនជាងគេ។ ប្រទេសទាំង១០ នៅក្នុងតំបន់អាស៊ាន ដែលមានអ្នកឆ្លងកូវីដ-១៩៖ ១-ឥណ្ឌូនេស៊ី មានអ្នកឆ្លងថ្មី ៧ ៥១៤នាក់ និងស្លាប់ថ្មី ១៥១នាក់ ធ្វើឲ្យចំនួនអ្នកឆ្លងសរុប នៅក្នុងប្រទេសនេះកើនដល់ ៦៨៥ ៦៣៩នាក់ ស្លាប់ ២០ ៤០៨នាក់ ជាសះស្បើយ ៥៥៨ ៧០៣នាក់។ ២-ហ្វីលីពីន មានអ្នកឆ្លងថ្មី ១ ១៩៦នាក់ និងស្លាប់ថ្មី ២៧នាក់ ធ្វើឲ្យចំនួនអ្នកឆ្លងសរុប នៅក្នុងប្រទេសនេះ កើនដល់ ៤៦៤ ០០៤នាក់ ស្លាប់ ៩ ០៤៨នាក់ ជាសះស្បើយ ៤២៩ ៩៧២នាក់។ ៣-មីយ៉ាន់ម៉ា (ភូមា) មានអ្នកឆ្លងថ្មី ៩២៣នាក់ និងស្លាប់ថ្មី២៣នាក់ ធ្វើឲ្យចំនួនអ្នកឆ្លងសរុប នៅក្នុងប្រទេសនេះ កើនដល់ ១១៨ ៨៦៩នាក់ ស្លាប់២ ៥០៧នាក់ និងជាសះស្បើយ ៩៩ ៣២៥នាក់។ ៤-ម៉ាឡេស៊ី មានអ្នកឆ្លងថ្មី ១ ៣៤៨នាក់ និងស្លាប់ថ្មី ៥នាក់ ធ្វើឲ្យចំនួនអ្នកឆ្លងសរុប នៅក្នុងប្រទេសនេះកើនដល់៩៨ ៧៣៧នាក់ ស្លាប់៤៤៤នាក់ ជាសះស្បើយ ៨០ ០១៤នាក់។ ៥-សិង្ហបុរី មានអ្នកឆ្លងថ្មី ២១នាក់ ធ្វើឲ្យចំនួនអ្នកឆ្លងសរុប នៅក្នុងប្រទេសនេះ កើនដល់ ៥៨ ៤៨២នាក់ ស្លាប់២៩នាក់ និងជាសះស្បើយ ៥៨ ៣២២នាក់។ ៦-ថៃ មានអ្នកឆ្លងថ្មី៤៦នាក់ ធ្វើឲ្យប្រទេសនេះ មានអ្នកឆ្លងសរុប កើនដល់ ៥ ៧៦២នាក់ ស្លាប់៦០នាក់ និងជាសះស្បើយ ៤ ០៩៥នាក់។ ៧-វៀតណាម មានអ្នកឆ្លងថ្មី ១នាក់ ធ្វើឲ្យតួលេខអ្នកឆ្លងសរុប នៅក្នុងប្រទេសនេះកើនដល់ ១ ៤២១នាក់ ស្លាប់៣៥នាក់ និងជាសះស្បើយ១ ២៨១នាក់។ ៨-កម្ពុជា មិនមានករណីឆ្លងថ្មី ហើយមានអ្នកឆ្លងសរុប ៣៦៣នាក់ មិនមានករណីស្លាប់ តែមានអ្នកត្រូវព្យាបាលជាសះស្បើយ ចំនួន៣៥១នាក់។ ៩-ប្រ៊ុយណេ (មិនមានករណីឆ្លងថ្មី) មានអ្នកឆ្លងសរុប ១៥២នាក់ ស្លាប់៣នាក់ ជាសះស្បើយ ១៤៩នាក់។ ១០-ឡាវ (មិនមានករណីឆ្លងថ្មី) មានអ្នកឆ្លងសរុប៤១នាក់ ស្លាប់០នាក់ និងជាសះស្បើយ៣៧នាក់៕ | 2020-12-24T09:27:02+07:00 | kbnnews.com | https://kbn.news/archives/196950 |
c773c4a2-442c-4f59-a543-f17949928d0d | អ្វីទៅជាជំងឺសើស្បែក “កមរមាស់ ឬអាត់” | កមរមាស់ ជាជំងឺមួយក្នុងចំណោមជំងឺសើស្បែក ដែលជួបច្រើនញឹកញាប់ នៅប្រទេសកម្ពុជាយើង។ ជាជំងឺដែលមានកន្ទួល និងពងទឹក ហើយរមាស់ពាសពេញខ្លួនប្រាណ ដែលបណ្តាលមកពីពពួកប៉ារាស៊ិតឬចៃ។ ការចម្លងជំងឺនេះកើតឡើងតាមរយៈ – ការប៉ះពាល់ផ្ទាល់រវាងអ្នកជា និងអ្នកជំងឺ – ប៉ះពាល់ជាមួយសម្ភារៈប្រើប្រាស់ (សំលៀកបំពាក់ ស្រោមពូក…) ដែលមានមេរោគ – មនុស្សច្រើនរស់នៅផ្តុំគ្នា ឬរស់នៅជាមួយគ្នា។ ក) រោគសញ្ញា – ច្រើនកើតនៅកន្លែងណា ដែលមានរាងត្រង់ផ្នត់ៗ ឬក្រវៀចក្រវៀននៃស្បែក ចង្វែកម្រាមដៃ កដៃ ចង្កេះ គូថ ផ្ទៃខាងក្នុងប្រអប់ភ្លៅ និងកជើង ដែលស្តែងចេញជាកន្ទួល ឬពងទឹក (ពងទឹកមិនសូវប្រទះឃើញទេ ព្រោះវាត្រូវបំផ្លាញយ៉ាងលឿនដោយការអេះត្រដុសរបស់អ្នកជំងឺ)។ – ចំពោះស្ត្រីវិញ គេឃើញច្រើនកើតមាននៅលើក្បាលដោះ រីឯបុរសភាគច្រើនកើតនៅលើលិង្គ និងលើស្បែកពងស្វាស។ – ជំងឺនេះ កម្រកើតមាននៅលើផ្ទៃមុខមនុស្សពេញវ័យណាស់ ប្រសិនបើក្មេងតូចៗ និងអ្នកមានមេរោគហ៊ីវ (HIV+) គេសង្កេតឃើញមាននៅលើផ្ទៃមុខ បាតដៃ បាតជើង រួមទាំងខ្លួនប្រាណផងដែរ។ ការកើតមានទាំងនេះ បង្កឲ្យមានការរមាស់យ៉ាងខ្លាំង ជាពិសេសនៅពេលយប់។ ជាទូទៅតែងមានឃើញស្នាមអេះ និងស្នាមក្រហូងដាច់រលាត់ស្បែក ការឆ្លងរោគ ជាមួយនិងការកកើតពងខ្ទុះ និងក្រមរធំៗ ត្រូវបានជួបញឹកញាប់គួរសមដែរ។ ខ) ការវិវត្តន៍ ជំងឺកមរមាស់ ដែលមិនបានព្យាបាល អាចក្លាយជាជំងឺរ៉ាំរ៉ៃរួមជាមួយនឹងការថយចុះកម្រិតរមាស់។ ការបាត់រមាស់មិនមែនមានន័យថា ពពួកប៉ារ៉ាស៊ីត ឬចៃនោះបាត់ ឬស្លាប់ឡើយ។ ការលាប់ឡើងវិញ ដែលបណ្តាលពីការព្យាបាលមិនត្រឹមត្រូវកើតមានជារឿយៗ ហើយវាត្រូវបានបិទបាំងរោគសញ្ញាផ្សេងៗ ដោយការលាបពពួកគ័រទីគួអ៊ីត (ថ្នាំលាបឲ្យស្បែកស ឬស្បែករលោង) ច្រើនពេក។ គ) ការព្យាបាល – ត្រូវព្យាបាលក្រុមគ្រួសារទាំងមូលរួមគ្នាក្នុងពេលតែមួយ ដើម្បីជៀសវាងការឆ្លងសារចុះសារឡើង ឬលាប់ឡើងវិញ – ត្រូវលាបថ្នាំដែលមានការណែនាំដោយគ្រូពេទ្យជំនាញឯកទេស – មុជទឹក ហើយដុសកន្លែងដែលកើតមានជំងឺនេះ ជាមួយបន្ទះក្រណាត់ស្អាត នៅពេលយប់ – លាបថ្នាំ ឲ្យពេញខ្លួនទាំងអស់ ពីកដល់ចុងជើង (គ្រប់កន្លុកកន្លៀតទាំងអស់) – ទុកឲ្យស្ងួត ហើយរក្សាវាឲ្យនៅលើស្បែកខ្លួនមួយយប់ទល់ភ្លឺ (១២ម៉ោង) – មុជទឹកជម្រះកាយវិញ បាននៅពេលព្រឹក – ធ្វើដូចខាងលើម្តងទៀត នៅយប់ទី២ ទី៣ រហូតដល់មួយអាទិត្យ – ផ្លាស់ប្តូរ ហើយបោកគក់ សំលៀកបំពាក់ កម្រាលពូក ភួយ មុង ដែលមានមេរោគ ជាមួយសាប៊ូ ស្រុះទឹកក្កៅ និងហាលថ្ងៃឲ្យបានស្ងួត “ សូមណែនាំក្រុមគ្រួសារ ឬអ្នកជុំវិញខ្លួនដែលជាប់ពាក់ព័ន្ធជាពិសេសអ្នកមានផ្ទៃពោះ បើសិនជាមានរោគសញ្ញាដូចខាងលើ។ ក្រុមគ្រូពេទ្យឯកទេសនៃមន្ទីរពេទ្យកាល់ម៉ែត រង់ចាំទទួលជួបពិគ្រោះ និងផ្តល់ជូនព័ត៌មានគ្រប់ស្ថានភាពជំងឺ ដើម្បីជៀសវាងបញ្ហាផ្សេងៗដែលបង្កឲ្យមានផលប៉ះពាល់ ពិសេសដល់ទារកក្នុងផ្ទៃ ”៕ | 2020-12-24T08:43:00+07:00 | kampucheathmey.com | https://www.kampucheathmey.com/health/34589 |
7081ee21-ceec-4911-b0fa-37d4c3175a25 | ថ្ងៃនេះ មិនមានករណីឆ្លងកូវីដ១៩ថ្មី និងអ្នកជំងឺចំនួន២នាក់ បានជាសះស្បើយ | ភ្នំពេញ៖ ក្រសួងសុខាភិបាល នៅព្រឹកថ្ងៃទី២៤ ខែធ្នូ ឆ្នាំ២០២០នេះ បានចេញសេចក្តីប្រកាស ព័ត៌មានបញ្ជាក់ថា មិនមានរកឃើញករណីឆ្លងជំងឺកូវីដ១៩ ថ្មី និងអ្នកជំងឺចំនួន២នាក់ បានជាសះស្បើយ។ គិតត្រឹមម៉ោង៧និង០០នាទី ព្រឹកថ្ងៃទី២៤ ខែធ្នូ ឆ្នាំ២០២០នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ៣៦៣នាក់ ក្នុងនោះព្យាបាលជាសះស្បើយចំនួន ៣៥១នាក់ និងអ្នកជំងឺចំនួន ១២នាក់ កំពុងសម្រាកព្យាបាលនៅមន្ទីរពេទ្យ។ សម្រាប់ព្រឹត្តិការណ៍ «សហគមន៍២៨វិច្ឆិកា» មានអ្នកឆ្លងសរុបចំនួន៤១នាក់ ក្នុងនោះបានព្យាបាលជាសះស្បើយចំនួន ៣៣នាក់។ អ្នកជំងឺទាំង២នាក់ ដែលព្យាបាលជាសះស្បើយរួមមាន៖ ១៖ ស្ត្រីជនជាតិខ្មែរ អាយុ៣០ឆ្នាំ ស្នាក់នៅសង្កាត់និរោធ ខណ្ឌច្បារអំពៅ រាជធានីភ្នំពេញ ជាភរិយាបុរសជនជាតិខ្មែរ អាយុ៣៤ឆ្នាំ ធ្វើការនៅក្រសួងមហាផ្ទៃ ដោយជាសះស្បើយកាលពីថ្ងៃទី១៤ ខែធ្នូ ឆ្នាំ២០២០។ ស្ត្រីរូបនេះ ត្រូវបានព្យាបាលជាសះស្បើយ ដោយទទួលលទ្ធផលតេស្ត អវិជ្ជមានវីរុសកូវីដ១៩ ចំនួន២លើក ត្រូវបានអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត។ ២៖ បុរសជនជាតិខ្មែរ-អាមេរិក អាយុ៥៥ឆ្នាំ ស្នាក់នៅសង្កាត់ផ្សារថ្មី ខណ្ឌដូនពេញ រាជធានីភ្នំពេញ ជាអ្នកដំណើរមកពីប្រទេសចិន តាមជើងហោះហើរ មកដល់កម្ពុជានៅថ្ងៃទី២០ ខែវិច្ឆិកា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានកូវីដ១៩ ចំនួន២លើក ត្រូវបានអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត ៕ រក្សាសិទ្ធិដោយ៖បញ្ញាស័ក្តិ | 2020-12-24T08:19:51+07:00 | cen.com.kh | https://cen.com.kh/archives/278181.html |
a8195b4b-38d0-48c2-a679-20c277a75f5a | លោកពុយ គា អ្នកកាសែតជើងចាស់ ៖ តើវ៉ាក់សាំង កូវីដ១៩ អាចបញ្ឈប់ការរាតត្បាតបានលឿនប៉ុណ្ណា? | ភ្នំពេញ៖ លោកពុយ គា អ្នកកាសែតជើងចាស់ បានសរសេរសារលើផេកហ្វេសប៊ុក នៅថ្ងៃទី២៣ ខែធ្នូ ឆ្នាំ២០២០នេះដោយបានដកស្រង់ ប្រភពពី WHO និង CDC ថា លទ្ធផលនៃវ៉ាក់សាំងការពារកូវីដ១៩ ពឹងផ្អែកលើកត្តាជាច្រើន រួមមាន៖ ប្រសិទ្ធភាពនៃវ៉ាក់សាំង តើគេអនុម័តឲ្យផលិតនិងចែកចាយលឿនប៉ុណ្ណា និងចំនួនមនុស្សប៉ុន្មាននាក់ដែលបានចាក់វ៉ាក់សាំង។ អ្នកវិទ្យាសាស្ត្រភាគច្រើនបានរំពឹងថា ដូចជាវ៉ាក់សាំងភាគច្រើនដទៃទៀតដែរ វ៉ាក់សាំងកូវីដនឹងមិនមានប្រសិទ្ធភាព ១០០% ឡើយ ។ អង្គការសុខភាពពិភពលោកកំពុងធ្វើការដើម្បីជួយធានាថាវ៉ាក់សាំងណាដែលបានអនុម័ត ត្រូវមានប្រសិទ្ធិភាពតាមដែលអាចធ្វើទៅបាន ដើម្បីទប់ស្កាត់កុំឲ្យជំងឺឆ្លងរាលដាល តទៅទៀត ។ លោក បានបន្តទៀតថា តើវ៉ាក់សាំងកូវីដ១៩ នឹងផ្តល់ការការពាររយៈពេលវែងដែរឬទេ? វាហាក់ដូចជាឆាប់ពេកណាស់ក្នុងការអះអាងថាតើវ៉ាក់សាំងកូវីដ១៩ នឹងផ្តល់ការការពាររយៈពេលវែងឬអត់ ព្រោះត្រូវការការស្រាវជ្រាវបន្ថែមទៀតដើម្បីឆ្លើយសំណួរនេះ ។ ទោះជាយ៉ាងណា វាជាការលើកទឹកចិត្តមួយដែលមានទិន្នន័យបានបង្ហាញថាមនុស្សភាគច្រើនដែលបានជាសះស្បើយពីជំងឺកូវីដ១៩ មានភាពស៊ាំយ៉ាងហោចណាស់មួយរយៈនៃការការពារប្រឆាំងនឹងការឆ្លងឡើងវិញ ទោះបីជាយើងនៅតែសិក្សាដើម្បីឲ្យដឹងថាការការពារនេះខ្លាំងប៉ុណ្ណា ហើយវាមានរយៈពេលប៉ុន្មាន ។ វ៉ាក់សាំងកូវីដ១៩ ភាគច្រើនដែលកំពុងត្រូវបានសាកល្បងឬពិនិត្យឡើងវិញតម្រូវឲ្យប្រើចំនួនពីរដូសដើម្បីមានថាមពលគ្រប់គ្រាន់និងប្រសិទ្ធភាព ។ ជាធម្មតាវាត្រូវចំណាយពេលពីរបីសប្តាហ៍សម្រាប់រាងកាយដើម្បីបង្កើតភាពស៊ាំបន្ទាប់ពីចាក់វ៉ាក់សាំង ។ នោះមានន័យថាវាអាចទៅរួចដែលមនុស្សម្នាក់អាចឆ្លងវីរុសដែលបណ្តាលអោយកើតជំងឺកូវីដ១៩ នៅមុនរឺក្រោយពេលចាក់វ៉ាក់សាំងហើយធ្លាក់ខ្លួនឈឺ ។ នេះដោយសារតែវ៉ាក់សាំងមិនមានពេលវេលាគ្រប់គ្រាន់ដើម្បីការពារ ៕រក្សាសិទ្ធិដោយ៖បញ្ញាស័ក្តិ | 2020-12-24T07:45:21+07:00 | cen.com.kh | https://cen.com.kh/archives/278139.html |
5b247b8b-de32-435a-8644-558146ed099e | ក្រុមវេជ្ជបណ្ឌិតកេនយ៉ាធ្វើកូដកម្មទាមទារដំឡើងបា្រក់ខែនិងសម្រួលលក្ខខណ្ឌការងារ | ក្រុមវេជ្ជបណ្ឌិតនៅក្នុងប្រទេសកេនយ៉ាកាលពីថ្ងៃច័ន្ទទី២១ ខែធ្នូ បានចូលរួមជាមួយក្រុមមន្ត្រីគ្លីនិកនិងគិលានុប្បដ្ឋាកធ្វើកូដកម្មនៅទូទាំងប្រទេស ដែលការណ៍នេះទំនងជានឹងបង្កការលំបាកកាន់តែខ្លាំងសម្រាប់អ្នកជំងឺក្នុងការទទួលបានការព្យាបាល។ ក្រុមវេជ្ជបណ្ឌិតបានធ្វើកូដកម្មបន្ទាប់ពីបានចរចាជាមួយរដ្ឋាភិបាលពាក់ព័ន្ធនឹងការតំឡើងប្រាក់ខែនិងឧបករណ៍ការពារវ៉ីរុសកូរ៉ូណាត្រូវបរាជ័យ។ មណ្ឌលសុខភាពនានាក្នុងប្រទេសកេនយ៉ាកំពុងប្រឈមនឹងវិបត្តិបន្ទាប់ពីក្រុមវេជ្ជបណ្ឌិតនិងមន្ត្រីបម្រើការខាងសុខាភិបាលផ្សេងៗទៀតទាមទារតំឡើងប្រាក់ខែធានារ៉ាប់រងសុខភាពនិងឧបករណ៍ការពារដើម្បីជួយពួកគេប្រយុទ្ធប្រឆាំងនឹងការរាតត្បាតវីរុសកូរ៉ូណា។ លោក Chibanzi Mwachonda គឺជាអគ្គលេខាធិការនៃសហជីពក្រុមអ្នកវេជ្ជសាស្រ្តឱសថសាស្រ្តនិងទន្តសាស្រ្តនៃប្រទេសកេនយ៉ា។ កាលពីថ្ងៃទី២១ ខែធ្នូ កន្លងទៅ លោកបានចូលរួមពិធីបុណ្យសពវេជ្ជបណ្ឌិតម្នាក់ដែលបានស្លាប់ដោយជំងឺកូវីដ១៩ ដោយពេលនោះលោកបាននិយាយទៅកាន់អ្នកសារព័ត៌មាននៅក្នុងស្រុកថារដ្ឋាភិបាលមិនទាន់យល់ព្រមតាមការទាមទាររបស់ពួកគេនៅឡើយទេ។ លោក Mwachonda បានថ្លែងថា៖ «ក្រុមវេជ្ជបណ្ឌិតនៅទូទាំងប្រទេសមិនអាចរង់ចាំតទៅទៀតបានទេ។ យើងនឹងមិនត្រឡប់ទៅធ្វើការក្នុងស្ថានភាពដ៏គ្រោះថ្នាក់នេះទេ។ យើងនឹងមិនធ្វើការទេបើគ្មានធានារ៉ាប់រងសម្រាប់ព្យាបាលពួកយើងធានារ៉ាប់រងសងជំងឺចិត្តដល់គ្រួសារដែលវេជ្ជបណ្ឌិតភាគច្រើនមាន និងធានារ៉ាប់រងការងារនោះ។ វាគ្មានប្រយោជន៍ទេដែលបណ្តុះបណ្តាលវេជ្ជបណ្ឌិតហើយមិនយកពួកគេមកបម្រើការងារនោះ។ ដូច្នេះសហជីពចាប់ផ្តើមធ្វើកូដកម្មនៅថ្ងៃនេះហើយយើងនឹងនៅតែធ្វើកូដកម្មមិនត្រឡប់ចូលធ្វើការវិញ។ បន្ទាប់ពីនេះយើងសង្ឃឹមថានៅថ្ងៃស្អែកយើងនឹងស្វែងរកដំណោះស្រាយចំពោះបញ្ហាទាំងនេះ»។ យោងតាមក្រុមមន្រ្តីវេជ្ជបណ្ឌិតដែលបានស្លាប់នោះគឺជាសមាជិកទី១៣នៃសហជីពដែលបានស្លាប់ដោយកូវីដ១៩។ កូដកម្មដំបូងឡើងគ្រោងចាប់ផ្តើមតាំងពីពីរសប្តាហ៍មុនប៉ុន្តែសហជីពបានពន្យារពេល បន្ទាប់ពីមានអន្តរាគមន៍ពីគណៈកម្មាធិការសភាទទួលបន្ទុកផ្នែកសុខាភិបាល ដែលបានជំរុញឲ្យមានពេលវេលាបន្ថែមទៀតដើម្បីចរចា។ សហជីពវេជ្ជបណ្ឌិតនិងទន្តពេទ្យបានចូលរួមជាមួយមន្រ្តីគ្លីនិកនិងក្រុមគិលានុប្បដ្ឋាកដែលបានចាប់ផ្តើមធ្វើកូដកម្មកាលពីពីរសប្តាហ៍មុន។ ក្រសួងសុខាភិបាលបានគំរាមបណ្តេញបុគ្គលិកសុខាភិបាលចេញពីការងារ ប្រសិនបើនៅបន្តធ្វើកូដកម្ម។ លោក Wycliffe Oparanya គឺជាអភិបាលស្រុក Kakamega និងជាប្រធានក្រុមប្រឹក្សាភិបាលស្រុក។ លោកបាននិយាយថាវាមិនយុត្តិធម៌ទេដែលក្រុមវេជ្ជបណ្ឌិតធ្វើកូដកម្មនៅអំឡុងពេលការរាតត្បាតដូច្នេះហើយថានឹងមានវិធានការសមរម្យដើម្បីប្រឆាំងនឹងគ្រូពេទ្យដែលធ្វើកូដកម្មទាំងនេះ។ លោក Oparanya បានថ្លែងថា៖ «ប្រសិនបើពួកគេនៅបន្តធ្វើកូដកម្មយើងនឹងចាត់វិធានការខ្លាំងប្រឆាំងនឹងពួកគេ។ យើងនឹងបណ្តេញពួកគេចេញពីការងារ។ ខ្ញុំបានបញ្ជាឲ្យជ្រើសរើសគិលានុប្បដ្ឋាកផ្សេងទៀតហើយ»។ លោក Mwachonda ថាដំណោះស្រាយតែមួយគត់ដែលធ្វើឲ្យពួកគេត្រឡប់ទៅធ្វើការវិញគឺលុះត្រាតែរដ្ឋាភិបាលទទួលយកសំណើរបស់ពួកគេ។ លោក Mwachonda និយាយថា៖ «មិនថាមានការគំរាមកំហែងខ្លាំងប៉ុណ្ណាយើងនឹងមិនត្រឡប់ទៅធ្វើការវិញជាដាច់ខាត។ ខ្ញុំនឹងនៅតែនិយាយដដែលៗ។ បញ្ជាតុលាការនឹងមិនបញ្ឈប់ការទាមទារទាំងនេះទេ បញ្ជាតុលាការនឹងមិនបញ្ឈប់ការស្លាប់របស់គ្រូពេទ្យទេ បញ្ជាតុលាការនឹងមិនបញ្ឈប់ការឆ្លងឬបន្ថយការឆ្លងក្នុងចំណោមក្រុមវេជ្ជបណ្ឌិតទេ។ វាជាជីវិតរបស់យើងហើយយើងត្រូវបានគេរុញដល់ចំណុចទាល់ច្រកហើយ។ យើងបានឲ្យពេលពួកគេ២១ថ្ងៃនិងបានពន្យារពេល១៤ថ្ងៃទៀតសរុប៣៥ថ្ងៃដើម្បីឲ្យពួកគេធ្វើការសម្រេចចិត្តលើសំណើទាំងនេះ»។ សហជីពមន្រ្តីគ្លីនិកបានចរចាជាមួយមន្រ្តីរដ្ឋាភិបាលដើម្បីស្វែងរកដំណោះស្រាយបញ្ចប់កូដកម្មនេះ។ ប្រធានសហជីព លោក Peterson Wachira និយាយថាវាគ្មានសុវត្ថិភាពសម្រាប់ពួកគេត្រឡប់ទៅធ្វើការវិញទេ។ កាលពីឆ្នាំ២០១៧ កូដកម្មមួយរបស់ក្រុមវេជ្ជបណ្ឌិតបានធ្វើឡើងអស់១០០ថ្ងៃមុននឹងឈានដល់ការព្រមព្រៀងគ្នា៕ | 2020-12-24T07:00:00+07:00 | khmer.voanews.com | https://khmer.voanews.com/a/kenyan-doctors-strike-over-pay-working-conditions/5712068.html |
c7358e58-2126-40f0-b8a5-55acbd68b591 | ម៉ាឡេស៊ីកំពុងបង្កើនឃ្លាំងស្តុកវ៉ាក់សាំងកូវីដ១៩ និងទិញវ៉ាក់សាំងបន្ថែមសម្រាប់ពលរដ្ឋរបស់ខ្លួន | ប្រទេសម៉ាឡេស៊ីកាលពីថ្ងៃពុធម្សិលមិញនេះ បានពិភាក្សាជាមួយក្រុមហ៊ុនផលិតឱសថ Pfizer និងក្រុមហ៊ុនផលិតឱសថដទៃទៀត ដើម្បីបញ្ជាទិញវ៉ាក់សាំងបង្ការជំងឺកូវីដ១៩ បន្ថែមទៀត សម្រាប់ចាក់ឲ្យពលរដ្ឋរបស់ខ្លួនឲ្យបានប្រមាណ៨៣% នៃចំនួនប្រជាជនសរុបទាំងអស់។ ម៉ាឡេស៊ីក៏កំពុងតែសិក្សាអំពីផែនការបង្កើតឃ្លាំងស្តុកវ៉ាក់សាំងបង្ការជំងឺកូវីដ១៩ ក្នុងសីតុណ្ហភាពត្រជាក់ខ្លាំងក្នុងប្រទេសរបស់ខ្លួន ដែលមានអាកាសធាតុក្ដៅនោះ។ ប្រទេសម៉ាឡេស៊ីដែលស្ថិតក្នុងភូមិភាគអាស៊ីអាគ្នេយ៍ បានគូសបញ្ជាក់ថា រហូតមកដល់ពេលនេះ ខ្លួនមានវ៉ាក់សាំងបង្ការជំងឺកូវីដ១៩ ក្នុងចំនួនគ្រប់គ្រាន់ សម្រាប់ចាក់ឲ្យពលរដ្ឋប្រមាណចំនួន៤០% ក្នុងចំនួនពលរដ្ឋសរុបទាំងអស់៣២លាននាក់ ហើយបានសន្យាថា ខ្លួននឹងចំណាយទឹកប្រាក់ចំនួន ៥០០ លានដុល្លារ ដើម្បីទិញវ៉ាក់សាំងឲ្យបានគ្រប់គ្រាន់សម្រាប់ពលរដ្ឋរបស់ខ្លួន។ រដ្ឋាភិបាលម៉ាឡេស៊ីបានចុះកិច្ចព្រមព្រៀងទិញវ៉ាក់សាំងបង្ការជំងឺកូវីដ១៩ ចំនួន ១២ លាន ៨ សែនដូសពីក្រុមហ៊ុនផលិតឱសថ Pfizer-BioNTech របស់សហរដ្ឋអាមេរិក ហើយខ្លួនកំពុងស្ថិតក្នុងដំណាក់កាលចរចា ដើម្បីទិញវ៉ាក់សាំងបន្ថែមទៀត។ រដ្ឋមន្ត្រីក្រសួងវិទ្យាសាស្ត្ររបស់ម៉ាឡេស៊ីលោក Khairy Jamaluddin បានលើកឡើងថា ប្រទេសម៉ាឡេស៊ីក៏កំពុងស្ថិតក្នុងដំណាក់កាលចរចាចុងក្រោយលើការទិញវ៉ាក់សាំងចំនួន ២៣ លាន ៩ សែនដូស ពីក្រុមហ៊ុនឱសថចិនSinovac Biotech Ltd និងក្រុមហ៊ុន CanSino Biologics និងពីវិទ្យាស្ថានGamaleya របស់រុស្ស៊ី ដែលផលិតវ៉ាក់សាំង Sputnik V ផងដែរ៕ | 2020-12-24T07:00:00+07:00 | khmer.voanews.com | https://khmer.voanews.com/a/malaysia-covid19-vaccines/5710985.html |
5fe7fc01-47fa-4827-856c-7745a55af966 | ប្រធានាធិបតីកូរ៉េខាងត្បូងរងការរិះគន់ខ្លាំងចំពោះផែនការវ៉ាក់សាំង ខណៈការឆ្លងកូវីដ១៩កើនឡើង | ប្រធានាធិបតីកូរ៉េខាងត្បូងលោក Moon Jae-in បានប្រឈមសម្ពាធ ពីសាធារណជនកាន់តែខ្លាំងឡើងនៅថ្ងៃពុធនេះ អំពីផែនការផ្គត់ផ្គង់វ៉ាក់សាំងបង្ការជំងឺកូវីដ១៩របស់លោក នៅពេលដែលប្រទេសនេះខិតខំរាំងខ្ទប់រលកនៃការរាតត្បាតជំងឺកូវីដ១៩លើកទី៣ ដោយបានរាយការណ៍ករណីឆ្លងប្រចាំថ្ងៃខ្ពស់បំផុតទី២ នៅថ្ងៃពុធនេះ។ បណ្តាញព័ត៌មានក្នុងស្រុក បានរិះគន់យុទ្ធសាស្ត្ររបស់រដ្ឋាភិបាលដើម្បីធានាការផ្គត់ផ្គង់វ៉ាក់សាំងបង្ការកូវីដ១៩ថ្មីៗថា មានការធូររលុងខ្លាំងពេក និងពឹងផ្អែកយ៉ាងខ្លាំងលើការផលិតក្នុងស្រុកដែលចំណាយពេលយូរជាងជម្រើសទិញមកពីបរទេស។ តាមការស្ទង់មតិដោយក្រុមហ៊ុនស្រាវជ្រាវ Realmeter ពលរដ្ឋកូរ៉េខាងត្បូង៦នាក់ក្នុងចំណោម១០នាក់ជឿថា ភាពបន្ទាន់ត្រូវតែមានអាទិភាពលើសុវត្ថិភាព នៅពេលដែលគិតដល់វ៉ាក់សាំងកូវីដ១៩ ហើយថា ការចាក់វ៉ាក់សាំងត្រូវតែចាប់ផ្តើមឲ្យបានឆាប់រហ័សទៅតាមលទ្ធភាពដែលអាចធ្វើបាននៅពេលដែលការកើនឡើងករណីឆ្លងថ្មី។ ទីភ្នាក់ងារប្រយុទ្ធប្រឆាំងនឹងជំងឺឆ្លងរបស់កូរ៉េខាងត្បូង បានបញ្ជាក់ថា កូរ៉េខាងត្បូងមានការឆ្លងវីរុសកូរ៉ូណាថ្មី១.០៩២ករណី ដោយធ្វើឲ្យមានចំនួនសរុបទាំងអស់ទូទាំងប្រទេសកើនដល់ជាង៥២.០០០ករណី និងមនុស្សស្លាប់៧៣៩នាក់។ កាលពីថ្ងៃអាទិត្យ មានការឆ្លងច្រើនបំផុតប្រចាំថ្ងៃចំនួន១.០៩៧ករណី។ កាលពីយប់ថ្ងៃអង្គារ ការិយាល័យរបស់លោក Moon បានបញ្ជាក់ថា កម្មវិធីចាក់វ៉ាក់សាំងបង្ការជំងឺកូវីដ១៩ នឹងមិនចាប់ផ្តើម«យឺតពេលពេក»នោះទេ។ រដ្ឋាភិបាលបានបញ្ជាក់កាលពីពេលមុនថា ការចាក់វ៉ាក់សាំង អាចចាប់ផ្តើមយ៉ាងឆាប់នៅខែកុម្ភៈ៕ | 2020-12-24T07:00:00+07:00 | khmer.voanews.com | https://khmer.voanews.com/a/south-korea-covid-vaccines/5710895.html |
c15d383d-3980-4a32-ae9b-5dc4e4ed7a7a | សិង្ហបូរីរកឃើញករណីវីរុសកូរ៉ូណាវិវត្តថ្មីដែលមានប្រភពពីចក្រភពអង់គ្លេស | ប្រទេសសិង្ហបូរីបានបញ្ជាក់ពីករណីលើកដំបូងនៃវីរុសកូរ៉ូណាដែលបម្លែងខ្លួនថ្មីដែលត្រូវបានរកឃើញនៅក្នុងចក្រភពអង់គ្លេស ខណៈដែលមនុស្ស១១នាក់ផ្សេងទៀតដែលត្រូវបានដាក់ឲ្យស្ថិត នៅដាច់ពីគេឬធ្វើចត្តាឡីស័ករួចទៅហើយនោះ ទទួលបានលទ្ធផលបឋមថាវិជ្ជមានមានប្រភេទវីរុសវិវត្តថ្មីនេះ។ នេះតាមសេចក្តីរាយការណ៍របស់ទីភ្នាក់ងារព័ត៌មាន Reuters។ ករណីទាំងអស់ដែលត្រូវបាននាំចូលមកពីតំបន់អឺរ៉ុប បានត្រូវដាក់ឲ្យធ្វើចត្តាឡីស័កចំនួន១៤ថ្ងៃនៅទីកន្លែងដាច់ពីគេនៅពេលមកដល់ ហើយមនុស្សដែលជាប់ទាក់ទងបានត្រូវគេដាក់ឲ្យដាច់ពីគេនៅមុននោះដែរ។ ក្រសួងសុខាភិបាលសិង្ហបូរី បានបញ្ជាក់កាលពីយប់ថ្ងៃពុធម្សិលមិញដោយសំដៅដល់មេរោគវិវត្តថ្មីដែលឆ្លងខ្លាំងជាងមុននៅក្នុងចក្រភពអង់គ្លេសថា «នៅពេលបច្ចុប្បន្ននេះ មិនមានភ័ស្តុតាងថា វីរុសវិវត្តថ្មី B117 កំពុងរាលដាលនៅក្នុងសហគមន៍ទេ»។ មេរោគវិវត្តថ្មីនោះ បានត្រូវគេរកឃើញក្នុងចំណោម៣១ករណីមកពីតំបន់អឺរ៉ុប ដែលបានមកដល់ប្រទេសសិង្ហបូរីនៅរវាងថ្ងៃទី១៧ ខែវិច្ឆិកានិងថ្ងៃទី១៧ ខែធ្នូ ហើយត្រូវបានបញ្ជាក់ថាមានជំងឺកូវីដ១៩នៅខែនេះ។ អ្នកជំងឺដែលមានវីរុសកូរ៉ូណាប្រភេទថ្មីនោះបានធ្វើដំណើរពីចក្រភពអង់គ្លេសទៅកាន់ប្រទេសសិង្ហបូរីកាលពីថ្ងៃទី៦ ខែធ្នូ បានត្រូវគេធ្វើចត្តាឡីស័កនៅពេលមកដល់ហើយបានធ្វើតេស្តវិជ្ជមានកាលពីថ្ងៃទី៨ ខែធ្នូ។ អ្នកដែលបានទាក់ទងអ្នកជំងឺនោះជិតស្និទ្ធទាំងអស់ត្រូវបានគេដាក់ឲ្យនៅដាច់ពីគេ ហើយបានធ្វើតេស្តអវិជ្ជមាននៅពេលដែលបញ្ចប់ការធ្វើចត្តាឡីស័ក៕ | 2020-12-24T07:00:00+07:00 | khmer.voanews.com | https://khmer.voanews.com/a/singapore-confirms-first-case-of-new-coronavirus-variant-found-in-uk/5711973.html |
2d8a6a57-28f7-4ce1-bbdc-cda4ae90b769 | ពលរដ្ឋខ្មែរអាមេរិកាំងខ្លះថានឹងចាក់វ៉ាក់សាំងកូវីដ១៩ ដោយមិនខ្លាចប្រតិកម្មថ្នាំ | ប៉ុន្មានថ្ងៃក្រោយលោក Joe Biden ប្រធានាធិបតីជាប់ឆ្នោតបានចាក់ថ្នាំវ៉ាក់សាំងកូវីដ១៩ដោយផ្សាយទូរទស្សន៍ដោយផ្ទាល់ ក្រុមពលរដ្ឋខ្មែរអាមេរិកាំងនៅតាមបណ្តារដ្ឋមួយចំនួនបានអះអាងថា ពួកគេកាន់តែមានទំនុកចិត្តហើយថា ពួកគេនឹងចាក់វ៉ាក់សាំងនេះនៅពេលវ៉ាក់សាំងចែកចាយដល់សហគមន៍ដោយទូលំទូលាយដោយឥតគិតថ្លៃនោះ។ លោក ជា មាស រស់នៅក្នុងទីក្រុង Philadelphia រដ្ឋ Pennsylvania បានអះអាងថា លោកបានតាមដានការធ្វើតេស្តសាកល្បងជាច្រើនដំណាក់កាល ហើយបានឃើញថាវ៉ាក់សាំងនេះមានប្រសិទ្ធភាពខ្ពស់ហើយឃើញអ្នកដឹកនាំអាមេរិកាំងជាច្រើនបានចាក់វ៉ាក់សាំងនេះរួមទាំងលោក Joe Biden ផងដែរ។ «ខ្ញុំគិតថានេះជារឿងក្រុមហ៊ុនធំៗដែលចង់បង្ហាញអំពីជំនឿដល់សាធារណមតិនៅក្នុងថ្នាក់ជាតិនិងថ្នាក់អន្តរជាតិឲ្យមានជំនឿទុកចិត្តខ្លាំងមែនទែនថា សូម្បីតែឥស្សរជនជាន់ខ្ពស់សហរដ្ឋអាមេរិកគេនាំមុខចាក់ហើយរឿងអីយើងមិនហ៊ានចាក់។ អ៊ីចឹងនេះជាសារនយោបាយពាណិជ្ជកម្មមួយសម្រាប់ថ្នាំហ្នឹងផងនិងសម្រាប់ការព្យាបាលផង។ ហើយខ្ញុំជឿថា បើថ្នាំហ្នឹងចេញមកអាចព្យាបាលមានប្រសិទ្ធភាព អ្វីៗក្នុងពិភពលោកអាចដំណើរការជាប្រក្រតីឡើងវិញអ្វីទាំងអស់ សេដ្ឋកិច្ចនយោបាយអីឡើងវិញ»។ លោកបានបន្តថា លោកបានដឹងឮពីប្រតិកម្មថ្នាំដែរក្រោយពីការចាក់។ តែរឿងនោះលោកចាត់ទុកថាជារឿងធម្មតាដែលមនុស្សមួយចំនួនមានប្រតិកម្មថ្នាំនោះបានសាបក្រោយពេលចាក់នោះ។ «ជាទំនុកចិត្តហ្នឹងខ្ញុំទុកចិត្ត ៩៩,៩ភាគរយ ដោយសារខ្ញុំមើលទៅថ្នាំហ្នឹងមកចាក់នៅក្រុងPhiladelphia អ្នកមុខអ្នកការឃើញគេចាក់ដែរហើយអត់មានប្រតិកម្មអីផង»។ លោក សារ៉ាយ យន់ រស់នៅក្នុងទីក្រុងTacoma រដ្ឋ វ៉ាស៊ីនតោន បានថ្លែងថា លោកមិនខ្លាចការចាក់វ៉ាក់សាំងដើម្បីការពារជំងឺដ៏កាចសាហាវនេះទេ ដោយលោកមានការជឿជាក់លើអ្នកវិទ្យាសាស្ត្រដែលមានការស្រាវជ្រាវច្បាស់លាស់។ «ខ្ញុំទុកចិត្តព្រោះអីយើងដឹងហើយថ្នាំមិនមែនចេះតែធ្វើបាន។តាមធម្មតាទេកាលណាមុននឹងធ្វើថ្នាំចេញមកគឺថាអ្នកជំនាញការ អ្នកបច្ចេកទេសនេះគេធ្វើល្អិតល្អន់ណាស់។ អ៊ីចឹងខ្ញុំនឹងចាក់ប្រសិនបើជាតម្រូវថាខ្ញុំចាក់»។ លោកថាលោកបានចូលរួមធ្វើតេស្តជំងឺកូវីដ១៩ដែរកាលពីខែមុនតែមិនបានរកឃើញថាមានវិជ្ជមានទេ នៅពេលលោកឈឺដៃឈឺជើងនោះ។ លោកបានបញ្ជាក់ថា លោកក៏នឹងមិនខ្លាចប្រតិកម្មថ្នាំដែរដោយសារលោកជឿជាក់ថានឹងមានពេទ្យជំនាញប្រសិនបើមានប្រតិកម្មពេលចាក់វ៉ាក់សាំងនោះ។ «បាទខ្ញុំមិនខ្លាចប្រតិកម្មទេព្រោះយើងមកនៅប្រទេសរីកចម្រើន អញ្ចេះទោះបីយ៉ាងណាក៏ដោយយើងមានពេទ្យមានអីសព្វបែបយ៉ាងទៅឃើញថា បើមានប្រតិកម្មយើងជឿថាយើងមានពេទ្យមានអ្នកជំនាញការនានាគេនឹងជួយបានហើយ»។ នៅមុនពេលលោកចាក់វ៉ាក់សាំងដែលផលិតដោយក្រុមហ៊ុន Pfizer និង BioNTech ដោយមានការផ្សព្វផ្សាយបន្តផ្ទាល់នោះ លោក Biden កាលពីថ្ងៃច័ន្ទបាននិយាយទៅកាន់គិលានុបដ្ឋាយិកាម្នាក់នៅក្នុងមន្ទីរពេទ្យមួយក្នុងទីក្រុង Newark រដ្ឋ Delaware ថា«ខ្ញុំត្រៀមខ្លួនរួចហើយ»។ លោកបាននិយាយថា៖ «ខ្ញុំធ្វើនេះដើម្បីបង្ហាញថាពលរដ្ឋគួរតែត្រៀមខ្លួនដើម្បីចាក់វ៉ាក់សំាងនៅពេលវ៉ាក់សំាងមកដល់។ គ្មានអ្វីត្រូវបារម្ភនោះទេ»។ ភរិយារបស់លោកគឺអ្នកស្រី Jill Biden ត្រូវបានគេចាក់វ៉ាក់សំាងមួយដូសនៅប៉ុន្មានម៉ោងមុនលោក Biden នៅក្នុងមន្ទីរពេទ្យដែលនៅក្បែរផ្ទះរបស់អ្នកទំាងពីរដែរ។ មេដឹកនាំសហរដ្ឋអាមេរិកផ្សេងៗទៀតដែលបានទទួលការចាក់វ៉ាក់សំាងកាលពីសប្ដាហ៍មុនរួមមានលោកអនុប្រធានាធិបតីលោក Mike Pence ប្រធានរដ្ឋសភាអ្នកស្រី Nancy Pelosi និងប្រធានក្រុមសំឡេងភាគច្រើននៃព្រឹទ្ធសភាលោក Mitch McConnell នៃគណបក្សសាធារណរដ្ឋ។ លោក ងាវ ឈានស្រេង ខ្មែរអាមេរិកាំងនៅរដ្ឋ Minnesota បានថ្លែងថា នៅពេលដែលថ្នាំវ៉ាក់សាំងនេះត្រូវផ្តល់ជូនពលរដ្ឋទូលំទូលាយលោកនឹងចាក់ដោយគ្មានការភ័យខ្លាចទេ។ «ខ្ញុំត្រូវតែចាក់ព្រោះសហរដ្ឋអាមេរិកគេរើសថ្នាំល្អៗណាស់ ហើយសុទ្ធតែគេអ្នកចេះដឹង។ យើងខ្លាចអី?យើងមកនៅប្រទេសគេអភិវឌ្ឍន៍ល្អហើយ»។ លោកបានបន្តថា នៅរដ្ឋ Minnesota មានឆ្លងច្រើន រួមទាំងសមាជិកគ្រួសារលោកផង តែគាត់បានបង្ឃាំងខ្លួនឯងក្នុងផ្ទះតាមច្បាប់តាមការណែនាំ និងបានទទួលទានថ្នាំថែរក្សាសុខភាពហើយក៏ជា។ ពលរដ្ឋអាមេកាំងជាច្រើនក៏នៅមិនទាន់មានជំនឿនៅឡើយដែរក្នុងការចាក់វ៉ាក់សាំងកូវីដ១៩របស់ក្រុមហ៊ុនចំនួនពីរនេះទោះបីទីភ្នាក់ងារស្បៀងអាហារនិងឱសថស.រ.អា.(FDA) បានសម្រេចឲ្យប្រើប្រាស់ជាផ្លូវការហើយក្តី។ ពួកគេមានដោយក្តីបារម្ភដូចជាវ៉ាក់សាំងគ្រុនឬវ៉ាក់សាំងជំងឺផ្តាសាយដែលតម្រូវឲ្យចាក់ជាប្រចាំឆ្នាំដែលខ្លះចាក់ហើយខ្លះមិនចាក់ក៏មាន។ វ៉ាក់សំាងកូវីដ១៩ ដែលផលិតដោយក្រុមហ៊ុន Moderna ក៏ត្រូវបានគេបញ្ជូនទៅតាមរដ្ឋនានាកាលពីថ្ងៃច័ន្ទក្រោយពីទីភ្នាក់ងារស្បៀងអាហារនិងឱសថរបស់សហរដ្ឋអាមេរិក(FDA) បានអនុម័តឲ្យប្រើវ៉ាក់សាំងរបស់ក្រុមហ៊ុន Moderna នេះ ក្នុងករណីបន្ទាន់កាលពីថ្ងៃសុក្រ។ ការអនុញ្ញាតឲ្យប្រើវ៉ាក់សាំងក្រុមហ៊ុន Moderna និងក្រុមហ៊ុន Pfizer-BioNTech ដែលត្រូវបានអនុម័តកាលពីដើមខែធ្នូនោះគឺជាការវិវត្តយ៉ាងសំខាន់មួយក្នុងកិច្ចប្រឹងប្រែងផលិតវ៉ាក់សំាងរបស់សហរដ្ឋអាមេរិក។ នៅក្រោយពេលមជ្ឈមណ្ឌលប្រយុទ្ធនឹងជំងឺឆ្លង(CDC)របស់សហរដ្ឋអាមេរិកបានប្រកាសកាលពីដើមខែធ្នូថា ពលរដ្ឋអាមរិកាំងដែលមានហានិភ័យខ្ពស់នឹងទទួលវ៉ាក់សាំងមុនគេនៅពេលវ៉ាក់សាំងនេះទទួលបានការយល់ព្រមឲ្យប្រើប្រាស់សម្រាប់គ្រាអាសន្នពី ទីភ្នាក់ងារ FDA ក្រុមពលរដ្ឋខ្មែរអាមេរិកាំងមួយចំនួននៅតែមិនទាន់មានការទុកចិត្តទាំងស្រុងនៅឡើយដែរ ដោយខ្លះចោទសួរពីគុណភាពនិងប្រតិកម្មថ្នាំនេះ ទាក់ទងនឹងការបង្កដល់សុខភាពដល់ពួកគេទេប្រសិនបើគេប្រើប្រាស់។ លោកស្រី គួច ធានវី នាយិកាសមាគមគាំទ្រសុខភាព Khmer Health Advocates ដែលផ្តល់ឱវាទផ្នែកសុខភាពនិងផ្តល់សេវាកម្មសុខាភិបាលផ្នែកខ្លះមិនគិតថ្លៃក្នុងរដ្ឋ Connecticut អះអាងថាមានពលរដ្ឋខ្មែរភាគច្រើនព្រួយបារម្ភចំពោះវ៉ាក់សាំងថ្មីនេះ។ លោកស្រីបានអះអាងថា ពួកគេបានសួរថាតើការប្រើប្រាស់នឹងមានផលប៉ះពាល់អ្វីប្រតិកម្មអ្វីដល់ពួកគេ។ ក្រៅពីអះអាងថាមានជាឃ្លីបវីដេអូពន្យល់ច្រើនអំពីរឿងសុខភាពពេលមានការឆ្លងរាតត្បាតវិធី ការពារ និងរឿងវ៉ាក់សាំងនេះផងនោះ លោកស្រី គួច ធានវីបានពន្យល់ថា ការប្រើប្រាស់ត្រូវប្រយ័ត្នហើយត្រូវមើលពីវិធីឬរបៀបប្រើដែលគេប្រាប់ជាមុនសិនហើយក៏ត្រូវតាមមើលព័ត៌មានថាតើវ៉ាក់សាំងនោះត្រូវរដ្ឋាភិបាលប្រកាសឲ្យប្រើឬទេ? «ហើយខ្លួនខ្ញុំផ្ទាល់នេះ ជម្រាបបងប្អូនខ្មែរយើងថាសំខាន់ណាស់បើសិនណាជាគេមានវ៉ាក់សាំងហ្នឹងធម្មតាគេមិនដែលចេះតែយកមកចាក់ទេគឺគេប្រាប់យើងមុន មួយ ពីរ បី បួន ប្រាំ អ៊ីចឹងទៅគឺដើម្បីឲ្យយើងមានទំនុកចិត្តមុននឹងចាក់»។ លោកស្រីបានបញ្ជាក់ថាសម្រាប់លោកស្រីផ្ទាល់ខ្លួន លោកស្រីនឹងចាក់វ៉ាក់សាំងនេះព្រោះជារឿងសំខាន់សម្រាប់សុខភាព។ មនុស្សនៅជុំវិញពិភពលោកចំនួនជាង ៧៨លាននាក់ បានឆ្លងវីរុសកូរ៉ូណានិងចំនួនជាង១លាន៧សែននាក់បានស្លាប់ដោយសារជំងឺកូវីដ១៩ដែលផ្ទុះឡើងដំបូងនៅក្នុងទីក្រុងវូហានប្រទេសចិន។ នេះបើតាមតួលេខនៃសាកលវិទ្យាល័យ John Hopkins កាលពីថ្ងៃពុធ។ ដោយឡែកពលរដ្ឋអាមេរិកាំងចំនួនជាង ១៨លាននាក់ បានឆ្លងហើយពលរដ្ឋអាមេរិកចំនួនជាង ៣២ម៉ឺននាក់ បានស្លាប់។ អង្គការសុខភាពពិភពលោកបានចាប់ផ្តើមប្រកាសអាសន្នទូទាំងពិភពលោក កាលពីខែមីនាឆ្នាំ២០២០ក្រោយពេលដែលជំងឺនេះបានឆ្លងរាតត្បាតជាសាកលខ្លាំងឡើងធ្វើឲ្យមានការបិទប្រទេសបិទសេដ្ឋកិច្ច បិទការធ្វើដំណើរបិទសាលារៀន បិទការិយាល័យធ្វើការរដ្ឋនិង ឯកជន ហើយបង្កជាការប៉ះពាល់ដល់សេដ្ឋកិច្ចពាណិជ្ជកម្ម មុខជំនួញធ្ងន់ធ្ងរនិងជំរុញឲ្យមនុស្សផ្លាស់ប្តូរឥរិយាបទក្នុងការរស់នៅនិងទំនាក់ទំនងជាដើមនោះ។ ការដឹកជញ្ជូនវ៉ាក់សាំងទាំងនេះ មានការការពារពីមន្ត្រីសន្តិសុខ ហើយនឹងផ្ទុកនៅក្នុងទូទឹកកកដែលមានចាក់សោរត្រឹមត្រូវ។ ក្រុមពលរដ្ឋដែលប្រឈមនឹងហានិភ័យខ្ពស់ដូចជាមនុស្សវ័យចំណាស់នៅមណ្ឌលមនុស្សចាស់ជរា និងបុគ្គលិកសុខាភិបាលនឹងទទួលបានការចាក់វ៉ាក់សាំងនេះមុនគេ។ កាលពីថ្ងៃសុក្រទីភ្នាក់ងារ FDA បានអនុញ្ញាតឲ្យមានការប្រើក្នុងគ្រាបន្ទាន់នូវវ៉ាក់សាំងកូវីដ១៩របស់ក្រុមហ៊ុន Moderna នេះ។ នេះគឺជាវ៉ាក់សាំងលើកទី ២ ហើយ ដែលទីភ្នាក់ងារនេះបានអនុញ្ញាតឲ្យប្រើ។ វ៉ាក់សាំងកូវីដ១៩លើកទីមួយ ដែលទីភ្នាក់ងារនេះបានអនុញ្ញាតគឺវ៉ាក់សាំងដែលផលិតរួមគ្នាដោយក្រុមហ៊ុន Pfizer និងក្រុមហ៊ុន BioNTech ដែលត្រូវបានអនុញ្ញាតឲ្យប្រើកាលពីថ្ងៃទី ១១ ខែធ្នូកន្លងទៅនេះ៕ | 2020-12-24T07:00:00+07:00 | khmer.voanews.com | https://khmer.voanews.com/a/some-cambodian-americans-to-use-covid-19-vaccines-worry-free/5711866.html |
61f345b6-6982-4c40-9caf-18be78cf0136 | អ្នកវិទ្យាសាស្ត្រអង់គ្លេសថា ជំងឺកូវីដ១៩ប្រភេទថ្មី ឆ្លងខ្លាំងជាងជំងឺកូវីដ១៩ប្រភេទទូទៅ | អ្នកស្រាវជ្រាវក្នុងប្រទេសអង់គ្លេសលើកឡើងថា ជំងឺកូវីដ១៩ប្រភេទថ្មី ដែលគេបានរកឃើញក្នុងប្រទេសនេះ មានលក្ខណៈឆ្លងខ្លាំងជាងជំងឺកូវីដ១៩ ដែលកំពុងរាតត្បាតនៅលើពិភពលោកនាពេលបច្ចុប្បន្ន ហើយអាចឆ្លងខ្លាំងក្នុងចំណោមកុមារផងដែរ។ អ្នកវិទ្យាសាស្រ្តនៃក្រុមប្រឹក្សាស្តីពីការគំរាមកំហែងបង្កដោយវីរុសផ្លូវដង្ហើមប្រភេទថ្មី (New and Emerging Respiratory Virus Threats Advisory Group) ក្នុងប្រទេសអង់គ្លេស បានបា្រប់អ្នកសារព័ត៌មានក្នុងសប្តាហ៍នេះថា វីរុសប្រភេទថ្មីដែលគេបានរកឃើញនោះ អាចឆ្លងខ្លាំងជាងប្រភេទវីរុសក្នុងទម្រង់ផ្សេងៗរហូតដល់ទៅ ៧១%។ វីរុសកូរ៉ូណាប្រភេទថ្មី ត្រូវបានគេរកឃើញថាចម្លងខ្លាំងក្លាទៅលើមនុស្សនៅក្នុងប្រទេសអង់គ្លេសភាគខាងត្បូង ក្នុងរយៈពេលប៉ុន្មានសប្តាហ៍ថ្មីៗនេះ ដែលបានធ្វើឲ្យប្រទេសប្រមាណជាង ៤០ បានដាក់បម្រាមអ្នកធ្វើដំណើរចេញពីប្រទេសអង់គ្លេសមិនឲ្យចូលប្រទេសរបស់ខ្លួននោះទេ។ ប្រទេសសិង្ហបុរី ហ្វីលីពីន និងប្រទេសកូរ៉េខាងត្បូង ទើបតែបានដាក់បម្រាមរបស់ខ្លួននៅថ្ងៃអង្គារកន្លងទៅនេះ ជាមួយបណ្តាប្រទេសផ្សេងៗទៀតដែរ ដែលបានហាមប្រាមអ្នកធ្វើដំណើរមកពីប្រទេសអង់គ្លេសនោះ។ ប្រទេសសិង្ហបុរី បានដាក់បម្រាមដោយមិនកំណត់រយៈពេល លើរាល់អ្នកដំណើរទាំងអស់ដែលចេញពីប្រទេសអង់គ្លេសមិនឲ្យចូលមកប្រទេសរបស់ខ្លួនឡើយ ដែលបម្រាមនេះនឹងត្រូវចូលជាធរមាននៅពាក់កណ្តាលអាធ្រាត្រ ថ្ងៃពុធ ម៉ោងក្នុងប្រទេសសិង្ហបុរី។ ប្រទេសហ្វីលីពីន បានផ្អាកគ្រប់ជើងហោះហើររបស់ខ្លួនទៅកាន់ប្រទេសអង់គ្លេស ចាប់ពីថ្ងៃព្រហស្បតិ៍ទៅ គឺរយៈពេលមួយថ្ងៃមុនថ្ងៃបុណ្យណូអែល។ ចំណែកឯកូរ៉េខាងត្បូងនឹងធ្វើការផ្អាកជើងហោះហើរចេញពីអង់គ្លេសមកប្រទេសរបស់ខ្លួន នៅថ្ងៃព្រហស្បតិ៍ សប្តាហ៍ក្រោយ គឺនៅមុនថ្ងៃចូលឆ្នាំសាកលមួយថ្ងៃ។ ប៉ុន្តែប្រទេសបារាំងបានដកចេញនូវបម្រាមរបស់ខ្លួន ដែលបានដាក់រយៈពេល៤៨ម៉ោង កាលពីថ្ងៃចន្ទកន្លងទៅ សម្រាប់ការធ្វើដំណើរទាំងអស់មកពីប្រទេសអង់គ្លេសនោះ ដោយអនុញ្ញាតឲ្យអ្នកធ្វើដំណើរនិងរថយន្តដឹកទំនិញទាំងអស់មកពីប្រទេសអង់គ្លេស អាចចូលក្នុងប្រទេសបារាំងបាន ដ៏រាបណាអ្នកទាំងនោះ ធ្វើតេស្តពុំមានវីរុសកូរ៉ូណា ក្នុងរយៈពេល៧២ម៉ោងមុន៕ | 2020-12-24T07:00:00+07:00 | khmer.voanews.com | https://khmer.voanews.com/a/new-covid-variant-is-more-infectious/5710945.html |
7fb72bc0-33c1-40bd-960e-0f424149e1a1 | កម្មវិធីឧបត្ថម្ភសាច់ប្រាក់ ជូនគ្រួសារក្រីក្រក្នុងអំឡុងពេល ប្រយុទ្ធនឹងជំងឺកូវីដ-១៩ ជុំទី៤ | កាលពីថ្ងៃអង្គារ៍ ទី១៥ ខែធ្នូ កន្លងទៅថ្មីៗនេះ ក្នុងអំឡុងពេលថ្លែងសារពិសេសទាក់ទិននឹងបញ្ហាជំងឺកូវីដ-១៩ និងវាក់សាំងការពារកូវីដ សម្តេចតេជោ ហ៊ុន សែន ប្រមុខរាជរដ្ឋាបាល បានសម្រេចឲ្យបន្តការអនុវត្ត “កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩” ជុំទី៤ ចំនួន ៣ខែ បន្ថែមទៀត គឺសម្រាប់ ខែមករា ខែកុម្ភៈ និង ខែមីនា ឆ្នាំ២០២១។ សម្តេចតេជោនាយករដ្ឋមន្រ្តី បានសម្រេចបន្តផ្តល់ការឧបត្ថម្ភពីព្រោះដោយមើលឃើញថា កម្មវិធីនេះពិតជាកំពុងបានចូលរួមចំណែកក្នុងលើកស្ទួយ និងរក្សាលំនឹងជីវភាពរបស់បងប្អូនប្អូនប្រជាពលរដ្ឋ និងកូនក្មួយនៅក្នុងអំឡុងពេលដ៏លំបាកនេះ ហើយក៍ដោយសារតែជំងឺកូវីដ-១៩ នៅមិនទាន់ទៅណាឆ្ងាយពីយើងនៅឡើយ។ ចាប់តាំងពីការចាប់ផ្តើមបើកប្រាក់ឧបត្ថម្ភលើកដំបូងមក ការធ្វើបច្ចុប្បន្នភាពគ្រួសារក្រីក្រដើម្បីទទួលបានប្រាក់ឧបត្ថម្ភនេះគឺពិតជាមានសារៈសំខាន់ខ្លាំងណាស់ ព្រោះសម្តេចតេជោចង់ផ្តល់សាច់ប្រាក់នេះឱ្យដល់ដៃគ្រួសារក្រីក្រ និងមានការលំបាកពិតប្រាកដ។ ការងារបច្ចុប្បន្នភាពគ្រួសារក្រីក្រនេះ ត្រូវពឹងផ្អែកស្ទើរតែទាំងស្រុងលើអាជ្ញាធរមូលដ្ឋាន ជាពិសេស មេភូមិ និងក្រុមប្រឹក្សាឃុំ-សង្កាត់ ដូច្នេះហើយ សម្តេចតេជោ ហ៊ុន សែន នាយករដ្ឋមន្រ្តី បានចេញបទបញ្ជាជាថ្មីម្តងទៀតដល់អាជ្ញាធរមូលដ្ឋាន និងអ្នកពាក់ព័ន្ធទាំងអស់ ត្រូវខិតខំបំពេញការងារនេះឱ្យបានត្រឹមត្រូវ ច្បាស់លាស់ មានតម្លាភាព គណនេយ្យភាព និង ប្រកាន់ខ្ជាប់នូវយុត្តិធម៌បំផុត ហើយត្រូវចៀសវាងឱ្យខានតែបាននូវការយោគយល់ និងឃុបឃិតគ្នា ដើម្បីដាក់បញ្ចូលក្រុមគ្រួសារ សាច់ញាតិ មិត្តភ័ក្ត ឬ អ្នកស្គាល់គ្នា ដែលមិនមែនជាគ្រួសារក្រីក្រ និងងាយរងគ្រោះពិតប្រាកដ ដើម្បីទទួលបានប្រាក់ឧបត្ថម្ភនេះ ផ្ទុយពីនីតិវិធីនៃការកំណត់អត្តសញ្ញាណកម្មគ្រួសារក្រីក្រតាមការស្នើសុំ។ ដើម្បីឲ្យការងារធ្វើបច្ចុប្បន្នភាពគ្រួសារក្រីក្រនេះកាន់តែធានាបាននូវប្រសិទ្ធភាពខ្ពស់បន្ថែមទៀតនោះ សម្តេចតេជោនាយករដ្ឋមន្រ្តីបានស្នើឲ្យក្រសួងមហាផ្ទៃត្រូវសហការជាមួយក្រសួងផែនការ និងក្រសួង-ស្ថាប័នពាក់ព័ន្ធនានា ទាំងថ្នាក់ជាតិ និងថ្នាក់ក្រោមជាតិក្នុងការពិនិត្យតាមដានការអនុវត្តការងារនេះ ឱ្យមានប្រសិទ្ធភាពខ្ពស់ និងត្រូវរាយការណ៍មកកាន់ សម្តេចតេជោនាយករដ្ឋមន្រ្តី ជាបន្ទាន់ ប្រសិនបើរកឃើញថាមានបញ្ហាមិនប្រក្រតីណាមួយកើតឡើង។ សម្តេចតេជោ ហ៊ុន សែន នឹងចាត់វិធានការណ៍ក្តៅ និងមិនលើកលែងជាដាច់ខាតចំពោះអ្នកពាក់ព័ន្ធទាំងអស់ ប្រសិនបើរកឃើញថាមានបញ្ហាមិនប្រក្រតីកើតមានឡើងនៅក្នុង ភូមិ ឬ ឃុំ-សង្កាត់ ណាមួយ ។ សូមជូនពរបងប្អូនប្រជាពលរដ្ឋទូទាំងប្រទេសបានចៀសផុតពីជំងឺឆ្លងកូវីដ១៩គ្រប់ៗគ្នា៕ (ហ្វេសប៊ុកផេក Duong Dara) | 2020-12-24T04:22:00+07:00 | dap-news.com | https://dap-news.com/national/2020/12/23/107275/ |
a5f01da9-0842-4811-b448-b642d9f4e4b9 | សម្ដេចតេជោ ហ៊ុន សែន សម្រេចបន្តអនុវត្ត «កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩» ជុំទី៤ ចំនួន៣ខែទៀត (Video inside) | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានសម្រេចឲ្យបន្តការអនុវត្ត «កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩» ជុំទី៤ ចំនួន៣ខែ បន្ថែមទៀត គឺសម្រាប់ ខែមករា ខែកុម្ភៈ និង ខែមីនា ឆ្នាំ២០២១។ «កម្មវិធីឧបត្ថម្ភសាច់ប្រាក់ ជូនគ្រួសារក្រីក្រក្នុងអំឡុងពេលប្រយុទ្ធ នឹងជំងឺកូវីដ-១៩ ជុំទី៤! កាលពីថ្ងៃអង្គារ៍ ទី១៥ ខែធ្នូ កន្លងទៅថ្មីៗនេះ ក្នុងអំឡុងពេលថ្លែងសារពិសេស ទាក់ទិននឹងបញ្ហាជំងឺកូវីដ-១៩ និងវាក់សាំងការពារកូវីដ សម្តេចតេជោ ហ៊ុន សែន ប្រមុខរាជរដ្ឋាភិបាល បានសម្រេចឲ្យបន្តការអនុវត្ត កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩ ជុំទី៤ ចំនួន៣ខែ បន្ថែមទៀត គឺសម្រាប់ ខែមករា ខែកុម្ភៈ និង ខែមីនា ឆ្នាំ២០២១។ សម្តេចតេជោនាយករដ្ឋមន្រ្តី បានសម្រេចបន្តផ្តល់ការឧបត្ថម្ភពីព្រោះដោយមើលឃើញថា កម្មវិធីនេះ ពិតជាកំពុងបានចូលរួមចំណែកក្នុងលើកស្ទួយ និងរក្សាលំនឹងជីវភាព របស់បងប្អូនប្អូនប្រជាពលរដ្ឋ និងកូនក្មួយនៅក្នុងអំឡុងពេលដ៏លំបាកនេះ ហើយក៍ដោយសារតែជំងឺកូវីដ-១៩ នៅមិនទាន់ទៅណាឆ្ងាយពីយើងនៅឡើយ។ ចាប់តាំងពីការចាប់ផ្តើមបើកប្រាក់ឧបត្ថម្ភលើកដំបូងមក ការធ្វើបច្ចុប្បន្នភាពគ្រួសារក្រីក្រ ដើម្បីទទួលបានប្រាក់ឧបត្ថម្ភនេះ គឺពិតជាមានសារៈសំខាន់ខ្លាំងណាស់ ព្រោះសម្តេចតេជោចង់ផ្តល់សាច់ប្រាក់នេះ ឲ្យដល់ដៃគ្រួសារក្រីក្រ និងមានការលំបាកពិតប្រាកដ។ ការងារបច្ចុប្បន្នភាពគ្រួសារក្រីក្រនេះ ត្រូវពឹងផ្អែកស្ទើរតែទាំងស្រុង លើអាជ្ញាធរមូលដ្ឋាន ជាពិសេស មេភូមិ និងក្រុមប្រឹក្សាឃុំ-សង្កាត់ ដូច្នេះហើយ សម្តេចតេជោ ហ៊ុន សែន នាយករដ្ឋមន្រ្តី បានចេញបទបញ្ជាជាថ្មីម្តងទៀត ដល់អាជ្ញាធរមូលដ្ឋាន និងអ្នកពាក់ព័ន្ធទាំងអស់ ត្រូវខិតខំបំពេញការងារនេះ ឲ្យបានត្រឹមត្រូវច្បាស់លាស់ មានតម្លាភាព គណនេយ្យភាព និង ប្រកាន់ខ្ជាប់នូវយុត្តិធម៌បំផុត ហើយត្រូវចៀសវាងឲ្យខានតែបាននូវការយោគយល់ និងឃុបឃិតគ្នា ដើម្បីដាក់បញ្ចូលក្រុមគ្រួសារ សាច់ញាតិ មិត្តភ័ក្ត ឬ អ្នកស្គាល់គ្នា ដែលមិនមែនជាគ្រួសារក្រីក្រ និងងាយរងគ្រោះពិតប្រាកដ ដើម្បីទទួលបានប្រាក់ឧបត្ថម្ភនេះ ផ្ទុយពីនីតិវិធីនៃការកំណត់ អត្តសញ្ញាណកម្មគ្រួសារក្រីក្រតាមការស្នើសុំ។ ដើម្បីឲ្យការងារធ្វើបច្ចុប្បន្នភាពគ្រួសារក្រីក្រនេះ កាន់តែធានាបាននូវប្រសិទ្ធភាពខ្ពស់បន្ថែមទៀតនោះ សម្តេចតេជោនាយករដ្ឋមន្រ្តី បានស្នើឲ្យក្រសួងមហាផ្ទៃ ត្រូវសហការជាមួយក្រសួងផែនការ និងក្រសួង-ស្ថាប័នពាក់ព័ន្ធនានា ទាំងថ្នាក់ជាតិ និងថ្នាក់ក្រោមជាតិ ក្នុងការពិនិត្យតាមដានការអនុវត្តការងារនេះ ឲ្យមានប្រសិទ្ធភាពខ្ពស់ និងត្រូវរាយការណ៍មកកាន់ សម្តេចតេជោនាយករដ្ឋមន្រ្តី ជាបន្ទាន់ ប្រសិនបើរកឃើញថា មានបញ្ហាមិនប្រក្រតីណាមួយកើតឡើង។ សម្តេចតេជោ ហ៊ុន សែន នឹងចាត់វិធានការណ៍ក្តៅ និងមិនលើកលែងជាដាច់ខាតចំពោះអ្នកពាក់ព័ន្ធទាំងអស់ ប្រសិនបើរកឃើញថា មានបញ្ហាមិនប្រក្រតីកើតមាន ឡើងនៅក្នុង ភូមិ ឬ ឃុំ-សង្កាត់ ណាមួយ ។ សូមជូនពរបងប្អូនប្រជាពលរដ្ឋទូទាំងប្រទេស បានចៀសផុតពីជំងឺឆ្លងកូវីដ១៩គ្រប់ៗគ្នា»៕ | 2020-12-24T04:02:00+07:00 | freshnewsasia.com | https://m.freshnewsasia.com/index.php/en/localnews/181251-2020-12-23-14-02-06.html |
f8bd116d-32c1-4d0d-8d71-8eee7c2e5dd0 | អ៊ីរ៉ង់ ចាប់ផ្តើមចុះឈ្មោះអ្នកស្ម័គ្រចិត្ត សម្រាប់ដំណាក់កាល ដំបូងនៃការសាកល្បងរបស់មនុស្សលើវ៉ាក់សាំង ការពារជំងឺកូវីដ-១៩ | តេអេរ៉ង់៖ ទីភ្នាក់ងារសារព័ត៌មាន IRNA បានរាយការណ៍ថា អ៊ីរ៉ង់បានចាប់ផ្តើមចុះឈ្មោះអ្នកស្ម័គ្រចិត្ត សម្រាប់ដំណាក់កាលដំបូងនៃការសាកល្បងរបស់មនុស្សលើវ៉ាក់សាំងការពារជំងឺកូវីដ- ១៩ របស់ខ្លួនកាលពីថ្ងៃអង្គារ នេះបើយោងតាមការចុះផ្សាយរបស់ទីភ្នាក់ងារសារព័ត៌មានចិនស៊ិនហួ។ លោក Mohammad Mokhber ប្រធាននាយកប្រតិបត្តិបានលើកឡើងថា“ តាមរយៈអាជ្ញាប័ណ្ណរបស់ក្រសួងសុខាភិបាល និងបន្ទាប់ពីទទួលបានជោគជ័យនៃការធ្វើតេស្តវ៉ាក់សាំងការចុះឈ្មោះអ្នក ដែលមានបំណងចូលរួមក្នុងដំណាក់កាលសាកល្បងនៃវ៉ាក់សាំង ការពារមេរោគថ្មីរបស់អ៊ីរ៉ង់ ចាប់ផ្តើមនៅថ្ងៃនេះ” ។ លោកបានបន្ថែមថា“ អ្នកដែលចាប់អារម្មណ៍ និងមានអាយុ និងស្ថានភាពកាយសម្បទាគ្រប់គ្រាន់អាចចុះឈ្មោះក្នុងគម្រោងជាតិមួយនេះនេះ” ។ នៅថ្ងៃអង្គារម្សិលមិញនេះ ប្រទេសអ៊ីរ៉ង់ ដែលជាប្រទេសមួយ ដែលរងគ្រោះធ្ងន់ធ្ងរជាងគេដោយសារជំងឺកូវីដ-១៩ នៅតំបន់មជ្ឈឹមបូព៌ា បានរាយការណ៍ថា មានករណីជំងឺកូវីដ- ១៩ សរុបចំនួន ១,១៧០,៧៤៣ ករណីរួមទាំងការស្លាប់ចំនួន ៥៤,០០៣ នាក់៕ដោយ ឈូក បូរ៉ា | 2020-12-24T03:18:00+07:00 | dap-news.com | https://dap-news.com/national/2020/12/23/107257/ |
c439a0a9-43c5-4125-a92a-616cd8e76001 | នៅចំពោះមុខ នៃការរីករាលជំងឺកូវីដ-១៩ ទម្រង់ថ្មី យ៉ាងឆាប់រហ័សនៅក្នុងប្រទេស នាយករដ្ឋអង់គ្លេស កំពុងពិចារណាចាត់វិធានការរឹតត្បិតសង្គមយ៉ាងតឹងរុឹងបំផុត | រដ្ឋមន្រ្តីអង់គ្លេសមួយរូបបាននិយាយថា រដ្ឋាភិបាលចក្រភពអង់គ្លេស នឹងត្រួតពិនិត្យមើលឡើងវិញថា តើខ្លួនត្រូវការដាក់ចេញនូវវិធានការរឹតត្បិតយ៉ាងតឹងរ៉ឹងបន្ថែមចំពោះបណ្ដាប្រទេសជាច្រើននៅថ្ងៃពុធនេះដែរឬយ៉ាងណា ខណៈវីរុស COVID-19 ទម្រង់ថ្មី នៅតែបន្តឆ្លងរីករាលដាលយ៉ាងឆាប់រហ័សនៅក្នុងប្រទេស។ នេះបើយោងតាមការចេញផ្សាយដោយសារពត៌មាន CNA នៅថ្ងៃពុធ ទី២៣ ខែធ្នូ ឆ្នាំ២០២០។ រដ្ឋមន្រ្តីលំនៅឋាន និងសហគមន៍របស់ចក្រភពអង់គ្លេស លោក រ៉ូប៊ឺត ជែនរីក (Robert Jenrick) បានគូសបញ្ជាក់ប្រាប់ទូរទស្សន៍ BBC ថា គណៈកម្មាធិការប្រតិបតិ្តការ COVID-19 របស់រដ្ឋាភិបាលដែលដឹកនាំដោយនាយករដ្ឋមន្រ្តីអង់គ្លេស លោក បូរីស ចនសុន (Boris Johnson) នឹងជួបគ្នានៅថ្ងៃពុធនេះ ដើម្បីសម្រេចថា តើជារឿងចាំបាច់ដែរឬទេ ដែលចក្រភពអង់គ្លេសត្រូវដាក់ចេញនូវវិធានការរឹតត្បឹតបន្ថែមទៀតឬយ៉ាងណា។ លោក Robert Jenrick ក៏បានគូសបញ្ជាក់ប្រាប់បន្ថែមថា ។ គួរបញ្ជាក់ថា កាលពីថ្ងៃសៅរ៍សប្ដាហ៍មុន ចក្រភពអង់គ្លេស បានដាក់ចេញនូវវិធានការរឹតត្បឹតយ៉ាងតឹងរឹងនៅទីក្រុងឡុងដ៍ និងតំបន់ភាគអាគ្នេយ៍ប្រទេសអង់គ្លេស (south-east England) ព្រមទាំងដែនដីវែលស៍ (Wales) ផងដែរ ខណៈផែនការបន្ធូរបន្ថយនៅថ្ងៃបុណ្យណូអែលនៅទូទាំងប្រទេស ក៏ត្រូវបានលុបចោលផងដែរ៕ | 2020-12-24T01:48:00+07:00 | freshnewsasia.com | https://m.freshnewsasia.com/index.php/en/internationalnews/181246-2020-12-23-11-48-57.html |
31716242-77f5-44e3-8abd-b1faf863f940 | លោក ម៉ឹង ពន្លក នាំយកថវិកាចំនួន $១៥០,៥៨៧ ជូនសម្តេចតេជោ ដើម្បីទិញវ៉ាក់សាំងកូវីដ-១៩ | ភ្នំពេញ៖ តំណាងឲ្យក្រុមការងាររៀបចំអង្គការចាត់តាំង យុវជនគណបក្សប្រជាជនកម្ពុជា នៅសហរដ្ឋអាម៉េរិក និងបងប្អូនប្រជាពលរដ្ឋខ្មែរ-អាម៉េរិកកាំង លោក ម៉ឹង ពន្លក នៅថ្ងៃទី២៣ ខែធ្នូ ឆ្នាំ២០២០នេះ បាននាំយកថវិកាចំនួន $១៥០,៥៨៧ (ដប់ប្រាំម៉ឺន ប្រាំរយប៉ែតសិបប្រាំពីរ ដុល្លារសហរដ្ឋអាម៉េរិក) តាមរយៈលោក ហ៊ុន ម៉ាណែត ជូនសម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ដើម្បីទិញវ៉ាក់សាំងកូវីដ-១៩ ចាក់ជូនប្រជាពលរដ្ឋដោយឥតគិតថ្លៃ។ សូមរំលឹកថា យោងតាមប្រសាសន៍របស់ សម្ដេចតេជោ ហ៊ុន សែន បានថ្លែងកាលពីពេលថ្មីៗនេះថា ដោយមានសំណូមពរពីប្រជាជនយើង ខ្ញុំព្រះករុណាខ្ញុំ សុំបន្ថែមគណនី ៤ទៀតនៅ1-ធនាគារអេស៊ីលីដា , 2-ភ្នាក់ងារវីង (Wing), 3-ធនាគារវឌ្ឍនះ 4-ធនាគារកាណាឌីយ៉ា ដែលអាចផ្ទេរជាប្រាក់រៀលនិងប្រាក់ដុល្លារ ដោយមិនមានការបង់សេវា។ 1)-សម្រាប់វីង ( Wing) គណនីប្រាក់រៀលគឺ 9992, ប្រាក់ដុល្លារគឺ 9991។ 2)-ចំពោះអេស៉ីលីដា គណនីប្រាក់រៀលគឺ 00010556999989, ប្រាក់ដុល្លារគឺ 00010556999999។ 3)-ចំពោះធនាគារវឌ្ឍនះ គណនីប្រាក់រៀលគឺ 050.01.66.099999.7, ប្រាក់ដុល្លារគឺ 050.02.66.009999.7។ 4)-ចំពោះធនាគារកាណាឌីយ៉ា គណនីប្រាក់រៀលគឺ 0010005261568, ប្រាក់ដុល្លារគឺ 0010005261557។ សូមជនរួមជាតិយើងដែលចង់ចូលរួមផ្ញើប្រាក់តាមរយៈលេខគណនីខាងលើនេះ ដើម្បីចូលរួមទិញវ៉ាក់សាំងប្រឆាំងកូវីដ១៩ដែលខ្ញុំព្រះករុណាខ្ញុំមានបំណងចាក់ជូន ប្រជាជនឱ្យបាន១០លាននាក់ដែលត្រូវការវ៉ាក់សាំងរហូត២០លានដូសនិងតម្រូវការ ចំពោះមុខនាដំណាក់កាលទីមួយ ចំនួន១លានដូសសម្រាប់ចាក់ជូន៥០ម៉ឺននាក់ ដែលកំពុងបំពេញការងារនៅកន្លែង ដែលមានហានិភ័យនិងកំពុងមានហានិភ័យ ដែលអាទិភាពផ្តល់ជូនគ្រូពេទ្យ គ្រូបង្រៀន កម្លាំងប្រដាប់អាវុធគ្រប់ប្រភេទ នគរបាលយុត្តិធម៍ គ្រប់ប្រភេទរហូតដល់ កម្មករបោសសំរាមសំអាតទីក្រុងទីប្រជុំជន។ល។ ដែលត្រូវទទួលបាននៅដំណាក់កាលទីមួយនេះ៕ | 2020-12-23T22:57:00+07:00 | dap-news.com | https://dap-news.com/national/2020/12/23/107227/ |
7f72cfec-c439-4bdc-8375-f7d8ae0b6805 | មេសហជីពកម្ពុជា អំពាវនាវឲ្យកម្មកររោងចក្រ បន្តចូលរួមការពារ និងកុំធ្វេសប្រហែសឱ្យសោះពីជំងឺកូវីដ១៩ (Video inside) | លោក សោម អូន ប្រធានសភាសម្ព័ន្ធសហជីពជាតិកម្ពុជា (NACC) និងជាប្រធានសហព័ន្ធសហជីពកម្មករកម្ពុជា (CLUF) បានលើកឡើងថា ជំងឺកូវីដ-១៩ នៅតែបន្តការគំរាមគំហែងជីវិតមនុស្ស និងសេដ្ឋកិច្ចនៅលើពិភពលោក មិនទាន់ថមថយនៅឡើយ បើទោះមានប្រទេសខ្លះកំពុងតែដំណើរការប្រើប្រាស់វ៉ាក់សាំងការពារការឆ្លងជំងឺនេះក៏ដោយ។ ការលើកឡើងបែបនេះរបស់លោក សោម អូន បានធ្វើឡើងនៅថ្ងៃទី២៣ ខែធ្នូ ឆ្នាំ២០២០នេះ ក្នុងឱកាសដែលោកបានដឹកនាំក្រុមការងារ ចុះយុទ្ធនាការអប់រំ និងចែកម៉ាស ដល់បងប្អូនកម្មករនិយោជិតនៅរោងចក្រកាត់ដេរសម្លៀកបំពាក់ ហ្គោលដេន ហ្គ្រេស អឹភែរឹល ឯ.ក មានទីតាំងស្ថិតនៅភូមិ អន្លង់គងថ្មី សង្កាត់ព្រៃស ខណ្ឌដង្កោ រាជធានីភ្នំពេញ។ ក្នុងឱកាសនោះដែរ លោកក៏បានអំពាវនាវដល់កម្មករ និយោជិតសូមកុំធ្វេសប្រហែស និងត្រូវបន្តចូលរួមអនុវត្តឱ្យបានខ្ជាប់ខ្ជួនតាមវិធានសុខាភិបាល ដើម្បីការពារជំងឺកូវីដ-១៩។ លោក សោម អូន បានបន្ថែមថា ដោយសារតែប្រមុខដឹកនាំមានវិធានការ និងមានយុទ្ធសាស្ត្រច្បាស់លាស់ប្រកបដោយគតិបណ្ឌិត បានធ្វើឱ្យជំងឺកូវីដ-១៩ នៅក្នុងប្រទេសកម្ពុជា ស្ថិតក្នុងស្ថានភាពគ្រប់គ្រងបាន។ មេសហជីពរូបនេះ ក៏បានលើកឡើងថា ជាក់ស្តែងថ្មីៗនេះ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បាននឹងកំពុងស្វែងរកការបញ្ជាទិញថ្នាំវ៉ាក់សាំងពីបរទេស ដើម្បីចាក់ជូនប្រជាពលរដ្ឋដោយឥតគិតថ្លៃ។ ប៉ុន្តែទោះយ៉ាងណាក៏ដោយ នៅក្នុងអន្តរកាលនេះ គឺសូមបងកម្មករនិយោជិតទាំងអស់កុំធ្វេសប្រហែសឱ្យសោះ ពីព្រោះជំងឺឆ្លងដ៏កាចសាហាវនេះវាអាចនឹងផ្ទុះឡើងគ្រប់ពេលវេលា។ លោក សោម អូន បានអំពាវនាវដល់បងប្អូនកម្មករនិយោជិត និងថៅកែរោងចក្របន្តចូលរួមអនុវត្តនូវអនុសាសន៍របស់សម្តេចនាយករដ្ឋមន្ត្រី និងតាមសេចក្តីណែនាំបន្ថែមរបស់ក្រសួងការងារលេខ១៥៥ ចុះថ្ងៃទី២ ខែធ្នូ ឆ្នាំ២០២០ ស្តីពីវិធានការបង្ការជំងឺកូវីដ-១៩ នៅតាមរោងចក្រ សហគ្រាស និងវិធានការរបស់ក្រសួងសុខាភិបាល។ សូមបញ្ជាក់ថា បន្ទាប់ពីសំណេះសំណាលជាមួយគណៈកម្មាធិការសហជីព ប្រធានក្រុម និងប្រធានផ្នែក លោក សោម អូន និងក្រុមការងារ ព្រមទាំងមន្ត្រីរដ្ឋបាលរោងចក្រ បានអញ្ជើញធ្វើទស្សនកិច្ច និងសួរសុខទុក្ខបងប្អូនកម្មករ នៅតាមសង្វាក់ផលិតកម្ម និងបានចែកម៉ាសមួយចំនួនជូនដល់បងប្អូនកម្មករនិយោជិតដោយទទួលបានគ្រប់ៗ៕ | 2020-12-23T22:00:00+07:00 | freshnewsasia.com | https://m.freshnewsasia.com/index.php/en/localnews/181200-2020-12-23-08-00-21.html |
01c0777c-5ef7-42e3-a4d8-a8f03b819d06 | កម្មវិធីឧបត្ថម្ភសាច់ប្រាក់ ជូនគ្រួសារក្រីក្រ ក្នុងអំឡុងពេលប្រយុទ្ធនឹងជំងឺកូវីដ-១៩ ជុំទី៤ | ភ្នំពេញ៖សម្តេចតេជោ ហ៊ុនសែន នាយករដ្ឋមន្រ្តី បានថ្លែងថា កាលពីថ្ងៃអង្គារ៍ ទី១៥ ខែធ្នូ កន្លងទៅថ្មីៗនេះ ក្នុងអំឡុងពេលថ្លែងសារពិសេសទាក់ទិននឹងបញ្ហាជំងឺកូវីដ-១៩ និងវាក់សាំងការពារកូវីដ សម្តេចតេជោ ហ៊ុន សែន ប្រមុខរាជរដ្ឋាបាល បានសម្រេចឲ្យបន្តការអនុវត្ត “កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩” ជុំទី៤ ចំនួន ៣ខែ បន្ថែមទៀត គឺសម្រាប់ ខែមករា ខែកុម្ភៈ និង ខែមីនា ឆ្នាំ២០២១។ សម្តេចតេជោនាយករដ្ឋមន្រ្តី បានសម្រេចបន្តផ្តល់ការឧបត្ថម្ភពីព្រោះដោយមើលឃើញថា កម្មវិធីនេះពិតជាកំពុងបានចូលរួមចំណែកក្នុងលើកស្ទួយ និងរក្សាលំនឹងជីវភាពរបស់បងប្អូនប្អូនប្រជាពលរដ្ឋ និងកូនក្មួយនៅក្នុងអំឡុងពេលដ៏លំបាកនេះ ហើយក៍ដោយសារតែជំងឺកូវីដ-១៩ នៅមិនទាន់ទៅណាឆ្ងាយពីយើងនៅឡើយ។ ចាប់តាំងពីការចាប់ផ្តើមបើកប្រាក់ឧបត្ថម្ភលើកដំបូងមក ការធ្វើបច្ចុប្បន្នភាពគ្រួសារក្រីក្រ ដើម្បីទទួលបានប្រាក់ឧបត្ថម្ភនេះ គឺពិតជាមានសារៈសំខាន់ខ្លាំងណាស់ ព្រោះសម្តេចតេជោចង់ផ្តល់សាច់ប្រាក់នេះ ឱ្យដល់ដៃគ្រួសារក្រីក្រ និងមានការលំបាកពិតប្រាកដ។ ការងារបច្ចុប្បន្នភាពគ្រួសារក្រីក្រនេះ ត្រូវពឹងផ្អែកស្ទើរតែទាំងស្រុងលើអាជ្ញាធរមូលដ្ឋាន ជាពិសេស មេភូមិ និងក្រុមប្រឹក្សាឃុំ-សង្កាត់ ដូច្នេះហើយ សម្តេចតេជោ ហ៊ុន សែន នាយករដ្ឋមន្រ្តី បានចេញបទបញ្ជាជាថ្មីម្តងទៀតដល់អាជ្ញាធរមូលដ្ឋាន និងអ្នកពាក់ព័ន្ធទាំងអស់ ត្រូវខិតខំបំពេញការងារនេះឱ្យបានត្រឹមត្រូវ ច្បាស់លាស់ មានតម្លាភាព គណនេយ្យភាព និង ប្រកាន់ខ្ជាប់នូវយុត្តិធម៌បំផុត ហើយត្រូវចៀសវាងឱ្យខានតែបាននូវការយោគយល់ និងឃុបឃិតគ្នា ដើម្បីដាក់បញ្ចូលក្រុមគ្រួសារ សាច់ញាតិ មិត្តភ័ក្ត ឬ អ្នកស្គាល់គ្នា ដែលមិនមែនជាគ្រួសារក្រីក្រ និងងាយរងគ្រោះពិតប្រាកដ ដើម្បីទទួលបានប្រាក់ឧបត្ថម្ភនេះ ផ្ទុយពីនីតិវិធីនៃការកំណត់អត្តសញ្ញាណកម្មគ្រួសារក្រីក្រតាមការស្នើសុំ។ ដើម្បីឲ្យការងារធ្វើបច្ចុប្បន្នភាពគ្រួសារក្រីក្រនេះកាន់តែធានាបាននូវប្រសិទ្ធភាពខ្ពស់បន្ថែមទៀតនោះ សម្តេចតេជោនាយករដ្ឋមន្រ្តីបានស្នើឲ្យក្រសួងមហាផ្ទៃត្រូវសហការជាមួយក្រសួងផែនការ និងក្រសួង-ស្ថាប័នពាក់ព័ន្ធនានា ទាំងថ្នាក់ជាតិ និងថ្នាក់ក្រោមជាតិក្នុងការពិនិត្យតាមដានការអនុវត្តការងារនេះ ឱ្យមានប្រសិទ្ធភាពខ្ពស់ និងត្រូវរាយការណ៍មកកាន់ សម្តេចតេជោនាយករដ្ឋមន្រ្តី ជាបន្ទាន់ ប្រសិនបើរកឃើញថាមានបញ្ហាមិនប្រក្រតីណាមួយកើតឡើង។ សម្តេចតេជោ ហ៊ុន សែន នឹងចាត់វិធានការណ៍ក្តៅ និងមិនលើកលែងជាដាច់ខាតចំពោះអ្នកពាក់ព័ន្ធទាំងអស់ ប្រសិនបើរកឃើញថាមានបញ្ហាមិនប្រក្រតីកើតមានឡើងនៅក្នុង ភូមិ ឬ ឃុំ-សង្កាត់ ណាមួយ ។ សូមជូនពរបងប្អូនប្រជាពលរដ្ឋទូទាំងប្រទេស បានចៀសផុតពីជំងឺឆ្លងកូវីដ១៩គ្រប់ៗគ្នា៕ | 2020-12-23T21:10:04+07:00 | cen.com.kh | https://cen.com.kh/archives/278116.html |
a0b39fab-9b9a-45f7-a699-3ae8d206f0cc | រដ្ឋមន្ត្រីកសិកម្ម ស្នើអាជ្ញាធររឹតបន្តឹង ការអនុវត្តន៍វិធានការពារជំងឺកូវីដ១៩ នៅកន្លែងធ្វើប្រហុកផ្អក (Video inside) | ក្នុងរយៈពេលប៉ុន្មានថ្ងៃមកនេះ ប្រជាពលរដ្ឋជាច្រើនបានកំពុងនាំគ្នាទៅធ្វើប្រហុក ផ្អក នៅតាមដងទន្លេសាបទីតាំងដាក់ដាយត្រីនៅក្នុងស្រុកពញាឭ ខេត្តកណ្តាល ខណៈត្រីកំពុងចុះពីបឹងទន្លេសាប។ បើទោះបីរដ្ឋបាលជលផលនាពេលកន្លងទៅបានចេញសេចក្តីអំពាវនាវឱ្យប្រជាពលរដ្ឋទៅធ្វើត្រីប្រហុកអនុវត្តន៍តាមវិធានរបស់ក្រសួងសុខាភិបាល ដើម្បីបង្ការការចម្លងជំងឺកូវីដ១៩យ៉ាងណាក្តី តែនៅទីតាំងប្រជាពលរដ្ឋធ្វើប្រហុកផ្អក នៅប្របដងទន្លេសាប ក្នុងស្រុកពញឭ ខេត្តកណ្តាល គេបានសង្កេតឃើញថា ប្រជាពលរដ្ឋហាកមិនបានយកចិត្តទុកដាក់ខ្ពស់លើវិធានការពារការចម្លងជំងឺកូវីដ១៩នោះឡើយ។ ប្រជាពលរដ្ឋដែលនាំគ្នាទៅទិញត្រីធ្វើប្រហុកផ្អក តាមទម្លាប់របស់ពួកគាត់ដូចរាល់ឆ្នាំនោះ មកពីកន្លែងផ្សេងៗគ្នា។ អ្នកខ្លះទៅពីភ្នំពេញ អ្នកខ្លះរស់នៅខេត្តកណ្តាល អ្នកខ្លះមកពីខេត្តកំពង់ស្ពឺ និងអ្នកខ្លះទៀតមកពីខេត្តកំពង់ឆ្នាំងក៏មាន។ តាមការសង្កេតនៅទីតាំងធ្វើប្រហុកផ្អកនោះ មិនសូវមានប្រជាពលរដ្ឋយកចិត្តទុកដាក់អនុវត្តន៍វិធានការពារជំងឺកូវីដ១៩ តាមការណែនាំរបស់ក្រសួងសុខាភិបាលឡើយ។ បើទោះបីបច្ចុប្បន្នស្ថានភាពនៃការរីករាលដាលជំងឺកូវីដ១៩ នៅកម្ពុជា មានសភាពស្ងប់ស្ងាត់យ៉ាងណាក្តី តែក៏នៅតែមានការព្រួយបារម្ភចំពោះការប្រមូលផ្តុំធ្វើប្រហុកផ្អក ដោយខ្វះការអនុវត្តន៍វិធានការពារការចម្លងជំងឺកូវីដ១៩នេះ។ ឃើញទិដ្ឋភាពបែបនេះរដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ លោក វេង សាខុន បានសម្តែងការព្រួយបារម្ភផងដែរ។ ក្នុងដំណើរចុះពិនិត្យការចាប់ត្រីធ្វើប្រហុកផ្អកនៅស្រុកពញាឭ នាថ្ងៃទី២២ ខែធ្នូ ឆ្នាំ២០២០ លោក វេង សាខុន បានក្រើនរំលឹកជាថ្មីដល់ប្រជាពលរដ្ឋទៅធ្វើប្រហុកផ្អក ឱ្យយកចិត្តទុកដាក់លើអនាម័យ និងអនុវត្តន៍តាមការណែនាំរបស់ក្រសួងសុខាភិបាល ដើម្បីបង្ការការចម្លង និងរីករាលដាលជំងឺកូវីដ១៩។ នៅទីតាំងនោះ គេក៏ហាក់មិនឃើញមានអាជ្ញាធរទៅសម្របសម្រួល ឬអប់រំពីវិធានការពារជំងឺកូវីដ១៩ ដល់ពលរដ្ឋទៅធ្វើប្រហុក និងផ្អកនៅទីតាំងនោះឡើយ។ លោករដ្ឋមន្ត្រីក្រសួងកសិកម្ម បានអំពាវនាវដល់អាជ្ញាធរពាក់ព័ន្ធ ជាពិសេសអាជ្ញាធរខេត្តកណ្តាល ជួយចាត់វិធានការបន្ថែម ដើម្បីទប់ស្កាត់ និងបង្ការការចម្លងកូវីដ១៩ ជាយថាហេតុណាមួយ៕ | 2020-12-23T20:12:00+07:00 | freshnewsasia.com | https://m.freshnewsasia.com/index.php/en/localnews/181186-2020-12-23-06-12-20.html |
155592c4-ae72-43dd-8190-e19ac680d209 | ស្ថានទូតកម្ពុជានៅថៃ អំពាវនាវ ដល់ពលករខ្មែរទាំងអស់សហការ និងអនុវត្តវិធានការនានារបស់រាជរដ្ឋាភិបាលថៃ ឱ្យបានខ្ជាប់ខ្ជួនដើម្បីការពារខ្លួន ពីជំងឺកូវីដ១៩ | ភ្នំពេញ៖ ស្ថានទូតកម្ពុជាប្រចាំប្រទេសថៃបានអំពាវនាវសូមបងប្អូនពលករខ្មែរនៅប្រទេសថៃទាំងអស់ មេត្តាបន្តចូលរួមសហការ និងអនុវត្តនូវវិធានការនានារបស់រាជរដ្ឋាភិបាលថៃឱ្យបានខ្ជាប់ខ្ជួន មានប្រសិទ្ធិភាពខ្ពស់ និងសូមរក្សាសុខភាពអនាម័យ ដើម្បីបង្ការ និងទប់ស្កាត់ការរីករាលដាលនៃជំងឺកូវីដ-១៩ បន្តទៀត។ ទូតកម្ពុជាប្រចាំប្រទេសថៃ ក៏បានហាមពលករខ្មែរចល័ត ចេញ-ចូល តំបន់ដែលមានការរីករាលដាលជំងឺកូវីដ-១៩ ។ យោងតាមសេចក្តីប្រកាសព័ត៌មានរបស់ស្ថានទូតកម្ពុជាប្រចាំប្រទេសថៃឱ្យដឹងថា ដើម្បីគ្រប់គ្រង និងការពារមិនឱ្យមានការរីករាលដាលជំងឺកូវីដ-១៩ ទៅលើពលករបរទេសទាំងអស់ ដែលជាហេតុបង្កឱ្យមានផលប៉ះពាល់ដល់អាយុជីវិត និងសុខភាពអនាម័យរបស់ប្រជាពលរដ្ឋ ក្រសួងការងារថៃ បានចេញសេចក្តីប្រកាសស្នើសុំកិច្ចសហការពីនិយោជក រោងចក្រសហគ្រាស និងក្រុមហ៊ុននានាគ្រប់ទីកន្លែងនៅក្នុងប្រទេសថៃ ត្រូវអនុវត្ត ដូចជា ហាមចល័តពលករបរទេស ចេញ-ចូល តំបន់ដែលមានការរីករាលដាលជំងឺកូវីដ-១៩។ សេចក្តីប្រកាសបន្តថា ត្រូវមានវិធានការការពារនិងត្រួតពិនិត្យ ដូចជា វាស់កម្តៅពលករបរទេស បើមានកម្ដៅលើស ឬមានអាការៈខុសប្រក្រតី ដូចជា ក្អក ពិបាកដកដង្ហើម គួរឱ្យពលករ នោះសម្រាកពីការងារនិងប្រញាប់រួសរាន់ជូនដំណឹងដល់ទីភ្នាក់ងារសុខាភិបាលដើម្បីអនុវត្តវិធានការចត្តាឡីស័កភ្លាមៗ។ រៀបចំអាល់កុលសម្រាប់លាងដៃ នៅតាមទីកន្លែងធ្វើការ ច្រកទ្វារចេញ-ចូល និងតាមបន្ទប់ទឹក។ តម្រូវឱ្យពលករបរទេសត្រូវពាក់ម៉ាស់ ពាក់ស្រោមដៃ និងរក្សាគម្លាតពី ១-២ម៉ែត្រ ក្នុងកំឡុងពេលបំពេញការងារ ព្រមទាំងថែរក្សា និងសម្អាតឧបករណ៍ដែលប្រើ ប្រាស់ជាប្រចាំ និង ផ្សព្វផ្សាយ និងពន្យល់ណែនាំពលករបរទេសឱ្យយល់ដឹងពីវិធីការពារខ្លួនពីជំងឺកូវីដ-១៩ ដោយខ្លួនឯង៕ | 2020-12-23T17:35:00+07:00 | dap-news.com | https://dap-news.com/national/2020/12/23/107053/ |
578bc27d-7cf9-4681-a0bd-8ef4e289b8fb | BREAKING: សហរដ្ឋអាមេរិក៖ អ្នកជំងឺ ៣,៣៧៦នាក់ស្លាប់ និងមនុស្សជិត ២០ម៉ឺននាក់ទៀតឆ្លងកូវីដ-១៩ ក្នុងពេលតែ១ថ្ងៃប៉ុណ្ណោះ! (Video inside) | ករណីឆ្លង និងស្លាប់ប្រចាំថ្ងៃដោយសារ COVID-19 ទូទាំងសហរដ្ឋអាមេរិក នៅតែបន្តស្ថិតក្នុងកម្រិតអាក្រក់បំផុតដដែល ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ១៩៩,០៨០នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺ ៣,៣៧៦នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃពុធ ទី២៣ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៨,៦៨៤,៦២៨ករណី ក្នុងនោះមានអ្នកស្លាប់សរុបចំនួន ៣៣០,៨២៤នាក់ និងជាសះស្បើយឡើងសរុបចំនួន ១០,៩៤៥,០៩៧នាក់។ ចំពោះមុខអាកាសធាតុចុះត្រជាក់ខ្លាំង និងបុណ្យណូអែលខិតជិតមកដល់ ក្រុមអ្នកជំនាញបានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកល (COVID-19) នឹងបន្តកើនឡើងខ្លាំងបន្ថែមទៀត។ គួរបញ្ជាក់ថា ប្រធានាធិបតីជាប់ឆ្នោតនៅសហរដ្ឋអាមេរិក លោក ចូ បៃដិន បានទទួលការចាក់វ៉ាក់សាំងប្រឆាំងវីរុសកូរ៉ូណា (COVID-19) សម្រាប់ដូសដំបូងរួចហើយ កាលពីថ្ងៃចន្ទដើមសប្តាហ៍នេះ (ពេលវេលានៅអាមេរិក) ដើម្បីជាការបង្កើននូវទំនុកចិត្ត ជូនដល់ពលរដ្ឋអាមេរិកាំងទាំងអស់ ចំពោះប្រសិទ្ធភាព និងសុវត្ថិភាពរបស់វ៉ាក់សាំងដែលត្រូវអភិវឌ្ឍនឡើង ដោយក្រុមហ៊ុនអាមេរិក-អាល្លឺម៉ង់ Pfizer និង BionNTech។ បន្ថែមពីនេះរដ្ឋបាលឱសថ និងចំណីអាហារនៃសហរដ្ឋអាមេរិក (FDA) ក៏ទើបតែបានអនុម័តឲ្យប្រើប្រាស់វ៉ាក់សាំង COVID-19 របស់ក្រុមហ៊ុន Moderna នៅក្នុងករណីបន្ទាន់ ដែលប្រការនេះមានន័យថា អាមេរិកមានវ៉ាក់សាំងប្រឆាំងវីរុសកូរ៉ូណាចំនួន ២ ហើយដែលត្រូវបានដាក់ឲ្យប្រើប្រាស់ជាផ្លូវការ ក្នុងនោះវ៉ាក់សាំងដំបូងគេ ជារបស់ក្រុមហ៊ុនអាមេរិក-អាល្លឺម៉ង់ Pfizer-BioNTech៕ | 2020-12-23T17:34:00+07:00 | freshnewsasia.com | https://m.freshnewsasia.com/index.php/en/internationalnews/181158-2020-12-23-03-34-03.html |
4ad1f39a-9499-433b-83fb-abdf2e5bb499 | ថ្ងៃទី២២ ធ្នូ មិនមានករណីវិជ្ជមាន វីរុសកូវីដ-១៩ថ្មី និងមានអ្នកជាសះស្បេីយចំនួន ២នាក់ | No Content | 2020-12-23T14:30:00+07:00 | dap-news.com | https://dap-news.com/national/2020/12/23/106981/ |
faffb229-5e16-41cc-8716-37b83470d7b7 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញអ្នកឆ្លងជំងឺកូវីដ១៩ ថ្មីនោះទេ ខណៈអ្នកជំងឺ២នាក់ថែមទៀតបានជាសះស្បើយ (Video inside) | នៅថ្ងៃទី២៣ ខែធ្នូ ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងជំងឺកូវីដ១៩ ថ្មីនៅកម្ពុជានោះទេ ខណៈអ្នកជំងឺកូវីដ១៩ ចំនួន២នាក់ថែមទៀត ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យ។ ១៖ ស្ត្រីជនជាតិខ្មែរ អាយុ២១ឆ្នាំ ស្នាក់នៅសង្កាត់វាលស្បូវ ខណ្ឌច្បារអំពៅ រាជធានីភ្នំពេញ ជាបុគ្គលិកធនាគារមួយ ក្នុងរាជធានីភ្នំពេញ ត្រូវបានព្យាបាលជាសះស្បើយ ដោយទទួលលទ្ធផលអវិជ្ជមាន២លើក និងបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ ២៖ បុរសជនជាតិខ្មែរ អាយុ២៦ឆ្នាំ មានស្នាក់នៅស្រុកដងទង់ ខេត្តកំពត ធ្វើដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី១៨ ខែវិច្ឆិកា ឆ្នាំ២០២០ ត្រូវបានព្យាបាលជាសះស្បើយ ដោយទទួលលទ្ធផលអវិជ្ជមាន២លើក និងបានអនុញ្ញាតឲ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២៣ ខែធ្នូនេះ នៅកម្ពុជាបានរកឃើញអ្នកឆ្លងសរុបចំនួន ៣៦៣នាក់ ក្នុងនោះអ្នកព្យាបាលជាសះស្បើយ ចំនួន៣៤៩នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន ១៤នាក់។ សម្រាប់ឆ្លងក្នុងព្រឹត្តិការណ៍ «សហគមន៍២៨ វិច្ឆិកា» រកឃើញសរុបចំនួន ៤១នាក់ ក្នុងនោះអ្នកជំងឺព្យាបាលជាសះស្បើយចំនួន ៣២នាក់ និងអ្នកកំពុងសម្រាកព្យាបាល នៅមន្ទីរពេទ្យមានចំនួន ៩នាក់៕ | 2020-12-23T14:07:00+07:00 | freshnewsasia.com | https://m.freshnewsasia.com/index.php/en/localnews/181147-2020-12-23-00-07-04.html |
23b6d69d-89c0-48dc-99a0-a42f968543c5 | ខណៈថៃកំពុងផ្ទុះក្នុងសហគមន៍! ទូតកម្ពុជានៅថៃ ហាមពលករខ្មែរចល័តចេញ-ចូលតំបន់ដែលផ្ទុះជំងឺកូវីដ-១៩ | ទូតកម្ពុជាប្រចាំប្រទេសថៃ បានហាមពលករខ្មែរចល័ត ចេញ-ចូល តំបន់ដែលមានការរីករាលដាលជំងឺកូវីដ-១៩ខណៈដែលពេលនេះខេត្តសាមុតសាខនរបស់ថៃកំពុងផ្ទុះជំងឺកូវីដ១៩ឆ្លងចូលក្នុងសហគមន៍ ។ យោងតាមសេចក្តីប្រកាសព័ត៌មានរបស់ស្ថានទូតកម្ពុជាប្រចាំប្រទេសថៃឱ្យដឹងថា ដើម្បីគ្រប់គ្រង និងការពារមិនឱ្យមានការរីករាលដាលជំងឺកូវីដ-១៩ ទៅលើពលករបរទេសទាំងអស់ ដែលជាហេតុបង្កឱ្យមានផលប៉ះពាល់ដល់អាយុជីវិត និងសុខភាពអនាម័យរបស់ប្រជាពលរដ្ឋ ក្រសួងការងារថៃ បានចេញសេចក្តីប្រកាសស្នើសុំកិច្ចសហការពីនិយោជក រោងចក្រសហគ្រាស និងក្រុមហ៊ុននានាគ្រប់ទីកន្លែងនៅក្នុងប្រទេសថៃ ត្រូវអនុវត្ត ដូចជា ហាមចល័តពលករបរទេស ចេញ-ចូល តំបន់ដែលមានការរីករាលដាលជំងឺកូវីដ-១៩។ សេចក្តីប្រកាសបន្តថា ត្រូវមានវិធានការការពារនិងត្រួតពិនិត្យ ដូចជា វាស់កម្តៅពលករបរទេស បើមានកម្ដៅលើស ឬមានអាការៈខុសប្រក្រតី ដូចជា ក្អក ពិបាកដកដង្ហើម គួរឱ្យពលករ នោះសម្រាកពីការងារនិងប្រញាប់រួសរាន់ជូនដំណឹងដល់ទីភ្នាក់ងារសុខាភិបាលដើម្បីអនុវត្តវិធានការចត្តាឡីស័កភ្លាមៗ។ រៀបចំអាល់កុលសម្រាប់លាងដៃ នៅតាមទីកន្លែងធ្វើការ ច្រកទ្វារចេញ-ចូល និងតាមបន្ទប់ទឹក។ តម្រូវឱ្យពលករបរទេសត្រូវពាក់ម៉ាស់ ពាក់ស្រោមដៃ និងរក្សាគម្លាតពី ១-២ម៉ែត្រ ក្នុងកំឡុងពេលបំពេញការងារ ព្រមទាំងថែរក្សា និងសម្អាតឧបករណ៍ដែលប្រើ ប្រាស់ជាប្រចាំ និង ផ្សព្វផ្សាយ និងពន្យល់ណែនាំពលករបរទេសឱ្យយល់ដឹងពីវិធីការពារខ្លួនពីជំងឺកូវីដ-១៩ ដោយខ្លួនឯង។ ស្ថានទូតកម្ពុជាប្រចាំប្រទេសថៃបានអំពាវនាវសូមបងប្អូនពលករខ្មែរនៅប្រទេសថៃទាំងអស់ មេត្តាបន្តចូលរួមសហការ និងអនុវត្តនូវវិធានការនានារបស់រាជរដ្ឋាភិបាលថៃឱ្យបានខ្ជាប់ខ្ជួន មានប្រសិទ្ធិភាពខ្ពស់ និងសូមរក្សាសុខភាពអនាម័យ ដើម្បីបង្ការ និងទប់ស្កាត់ការរីករាលដាលនៃជំងឺកូវីដ-១៩ បន្តទៀត។ ក្នុងករណីបងប្អូនមានបញ្ហា សូមទំនាក់ទំនងមកកាន់ស្ថានទូតជាបន្ទាន់៕ | 2020-12-23T11:07:25+07:00 | kbnnews.com | https://kbn.news/archives/196747 |
6caecc39-6e37-4563-8821-d43b3994fb42 | មកដឹងពីការស្រាយចម្ងល់របស់ក្រសួងសុខាភិបាល ពីបញ្ហាបំលែងខ្លួននៃវីរុសកូវីដ-១៩ | កាលពីប៉ុន្មានថ្ងៃមុន មានការលេចលឺដំណឹងមួយយ៉ាងក្តៅគគុក ទាក់ទិននឹងបញ្ហានៃការបំលែងខ្លួនរបស់វីរុសកូវីដ១៩ ដែលធ្វើឲ្យមនុស្សនៅជុំវិញពិភពលោកមានការភ័យខ្លាច ក៏ដូចជាភ្ញាក់ផ្អើលយ៉ាងខ្លាំងចំពោះដំណឹងមួយនេះ។ ជាក់ស្តែង បងប្ងូនប្រជាពលរដ្ឋនៅប្រទេសកម្ពុជាក៏ហាក់ដូចជាមានការព្រួយបារម្ភ និងភ័យខ្លាចកាន់តែខ្លាំងចំពោះការបំលែងខ្លួននៃវីរុសថ្មីនេះនេះ។ ជាក់ស្តែង បញ្ហានេះក្រសួងសុខាភិបាលក៏ធ្លាប់លើកឡើងជាញឹកញយរួចមកហើយ ប៉ុន្តែទើបតែមួយរយៈចុងក្រោយនេះដែលមានការផ្ទុះឡើងនៅបណ្តាប្រទេសអ៊ឺរ៉ុបមួយចំនួន ទើបធ្វើឲ្យមានសន្ទុះនៃការភ្ញាក់ផ្អើលកើតឡើងស្ទើរពេញមួយពិភពលោក។យ៉ាងណាមិញក្រសួងសុខាភិបាលក៏បានធ្វើការពន្យល់ពីបញ្ហាមួយចំនួន ចំពោះការបំលែងខ្លួនថ្មីនៃវីរុសកូវីដ១៩ ដោយលើកឡើងយ៉ាងដូច្នេះថា៖ ការរកឃើញវីរុសកូវីដ-១៩ បំលែងខ្លួនថ្មីនៅប្រទេសអង់គ្លេស ដែលគេកំពុងបន្តការសិក្សាពីភាពឆ្លង លឿន ភាពធ្ងន់ធ្ងរគ្លីនិក ភាពផ្លាស់ប្តូរអង់ទីគ័រ និងផលប៉ះពាល់នានា ៖ ដោយសង្កេតឃើញមានការលើកឡើងពីការរកឃើញវីរុសកូវីដ-១៩ ប្រភេទថ្មី (new strain) នៅប្រទេសអង់គ្លេសក្នុងពេលថ្មីៗនេះ និងក្រោយពីបានពិភាក្សាជាមួយអង្គការសុខភាពពិភពលោក ខ្ញុំសូមឆ្លៀតឱកាសនេះ ជម្រាបជូនបងប្អូនសាធារណជនទាំងអស់ នូវចំណុចសំខាន់ៗ ក៏ដូចជាផ្តល់នូវការឆ្លើយតបទៅនឹងសំណួររបស់អ្នកសារព័ត៌មានមួយចំនួន មានដូចតទៅ៖ ១. ការរកឃើញវីរុសកូវីដ-១៩ ប្រភេទថ្មី (new strain) គឺអ្នកវិទ្យាសាស្ត្រកំពុងតែធ្វើការសិក្សាលើប្រភេទវីរុសកូវីដ-១៩ ដែលបានបំលែងខ្លួន (Mutation) នេះ ដែលធ្លាប់មានការចុះផ្សាយកន្លង មកដែរ លើការបំលែងខ្លួនរបស់វីរុសកូវីដ-១៩ នេះ។ ២. វីរុសកូវីដ-១៩ មានការផ្លាស់ប្តូរជាបន្តបន្ទាប់ ដែលនាំឱ្យមានការលេចឡើង នូវបំលែងវីរុស ឫ វ៉ារ្យ៉ង់ថ្មី។ វ៉ារ្យ៉ង់ SARS-Cov-2 ថ្មីមួយដែលត្រូវបានគេហៅថា SARS-CoV-2 VUI 202012/01 មាន ដើមកំណើតនៅភាគអាគ្នេយ៍នៃប្រទេសអង់គ្លេសក្នុងខែកញ្ញា ហើយឥឡូវនេះ កំពុងរីករាលដាលយ៉ាងឆាប់រហ័ស និងមានភាពលេចធ្លោនៅក្នុងចក្រភពអង់គ្លេស ដែលត្រូវបានគេរកឃើញផងដែរ នៅក្នុងប្រទេសដាណឺម៉ាក អូស្ត្រាលី និងហូឡង់។ ៣. លទ្ធផលសិក្សាបឋមនៅចក្រភពអង់គ្លេស បង្ហាញថា ប្រភេទវ៉ារ្យ៉ង់ថ្មីនៃវីរុសនេះ អាចឆ្លងបានច្រើនជាងវ៉ារ្យ៉ង់ដែលបានចរាចរពីពេលមុនៗ ហើយរហូតមកដល់បច្ចុប្បន្ននេះ មិនទាន់មានការបង្ហាញពីការកើនឡើងនៃភាពធ្ងន់ធ្ងរនៃការឆ្លង នេះនៅឡើយ។ ការស៊ើបអង្កេតកំពុងបន្តធ្វើនៅចក្រភពអង់គ្លេស និងសហភាពអឺរ៉ុប សម្រាប់ស្វែងរកព័ត៌មានបន្ថែមអំពីភាពធ្ងន់ធ្ងរនៃគ្លីនិក ការឆ្លង ការផ្លាស់ប្តូរអង់ទីគ័រ និងផលប៉ះពាល់ដែលអាចនឹងកើតមានលើប្រសិទ្ធភាពវ៉ាក់សាំង និងការតាមដានករណីឆ្លងឡើងវិញ (re-infection) ផងដែរ។ ៤. ខ្ញុំសុំបញ្ជាក់ជូនផងដែរថា ការផ្លាស់ប្តូរនៃប្រភេទវីរុសលើវ៉ារ្យ៉ង់នេះ មិនប៉ះពាល់ដល់តេស្តធ្វើរោគវិនិច្ឆ័យដែលត្រូវបានប្រើនៅក្នុងប្រទេសកម្ពុជាឡើយ។ ៥. អ្វីដែលសំខាន់នៅពេលនេះ គឺនៅពេលដែលយើងកំពុងរងចាំនូវលទ្ធផលសម្រេចនៃវ៉ាក់សាំងកូវីដ-១៩ ដែលនឹងត្រូវចែកចាយមកបណ្តាប្រទេសជាសមាជិក ដោយមជ្ឈមណ្ឌលកូវ៉ាក់ និងការវាយតម្លៃជាមុននូវប្រសិទ្ធិភាព និងគុណភាពវ៉ាក់សាំង មុនការប្រើប្រាស់នៅកម្ពុជានោះ ដើម្បីការពារខ្លួនអ្នកពីការចម្លងវីរុសកូវីដ-១៩ (បំលែងបែបណាក៏ដោយ) យើ ងត្រូវនាំគ្នាអនុវត្តឲ្យបានខ្ជាប់ខ្ជួននូវវិធានការ ការពារខ្លួនដែលបានណែនាំដោយសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ដែលបានថ្លែងទៅកាន់ជនរួមជាតិនាថ្ងៃទី១៥ ខែធ្នូ ឆ្នាំ២០២០ ដោយគ្រប់ៗគ្នា ត្រូវចូលរួមអនុវត្តវិធានការ ៖ -៣ការពារ៖ ពាក់ម៉ាស់ លាងដៃញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះឡើង។ -៣កុំ ៖ កុំទៅកន្លែងមនុស្សច្រើនកុះករ កុំទៅកន្លែងបិទជិត គ្មានខ្យល់ចេញចូល ប្រើ ម៉ាស៊ីនត្រជាក់ច្រើន និងកុំប៉ះពាល់គ្នា ពេលជួបគ្នាកុំចាប់ដៃគ្នា កុំកៀកស្មាគ្នា ឫកុំឱបគ្នា ជាដើម។ -ត្រូវបន្តការរស់នៅធម្មតាតាមបែបគន្លងថ្មី ដោយចេះកែប្រែឥរិយាបទ និងទម្លាប់នៃការរស់នៅ ដោយប្រកាន់យកនូវការការពារការឆ្លងវីរុសកូវីដ-១៩ តាមការណែនាំខាងលើនេះ។ -ការប្រហែសខ្លួន ដោយមើលស្រាលលើលទ្ធភាពនៃការចម្លងរបស់វីរុសកូវីដ-១៩ គឺជាការមើលងាយខ្លួនឯង ដោយទុកខ្លួនឯង ឲ្យវីរុសកូវីដ-១៩ សប្បាយចិត្ត អាចវ៉ៃលុកដោយសេរីមកលើសរីរាង្គខ្លួនឯង ធ្វើឲ្យធ្លាក់ខ្លួនឈឺ និងអាចមានសភាពធ្ងន់ធ្ងរ អាចស្លាប់បាត់បង់ជីវិតបាន ប្រសិនបើនៅតែប្រហែសខ្លួន មើលស្រាលលើលទ្ធភាពនៃការបង្កជាជំងឺកូវីដ-១៩ នេះ ។ ខ្ញុំសូមជូនពរឆ្នាំថ្មីសាកល ២០២១ សូមបងប្អូនប្រជាពលរដ្ឋកម្ពុជា មានសុខភាពល្អ បរិបូណ៌ ចៀសផុតនូវការឆ្លងវីរុសកូវីដ-១៩ និងជំងឺដង្កាត់ផ្សេងៗទៀត ព្រមទាំងមានសុខសុភមង្គលក្នុងក្រុមគ្រួសាររៀងៗខ្លួន។ | 2020-12-23T09:54:27+07:00 | kbnnews.com | https://kbn.news/archives/196701 |
b398800d-8d23-48cd-ac04-ed96d2e6a80b | ថ្ងៃនេះល្អណាស់! នៅកម្ពុជាមិនមានករណីឆ្លងថ្មី ខណៈតំបន់អាស៊ានមានការឆ្លងកូវីដថ្មីជាង១ម៉ឺននាក់ | រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្តីប្រកាសព័ត៌មាន នៅព្រឹក ថ្ងៃទី២៣ ខែធ្នូ ឆ្នាំ២០២០ថា ក្រសួងរកមិនឃើញមានករណីឆ្លងកូវីដ-១៩ថ្មី នៅកម្ពុជាទេ ប៉ុន្ដែមានករណីអ្នកជំងឺកូវីដ-១៩ ចំនួន២នាក់ ត្រូវបានព្យាបាលជាសះស្បើយបន្ថែមទៀត។ ក្រសួងសុខាភិបាលកម្ពុជា បានបញ្ជាក់ថា អ្នកជំងឺកូវីដ-១៩ ត្រូវព្យាបាលជាសះស្បើយថ្មីនេះ រួមមាន ៖ ១-ស្ត្រីជនជាតិខ្មែរ អាយុ២១ឆ្នាំ ស្នាក់នៅសង្កាត់វាលស្បូវ ខណ្ឌច្បារអំពៅ រាជធានីភ្នំពេញ ជាបុគ្គលិកធនាគារមួយ នៅរាជធានីភ្នំពេញ ត្រូវបានព្យាបាលជាសះស្បើយ ដោយទទួលលទ្ធផលអវិជ្ជមាន២លើក ទើបក្រុមគ្រូពេទ្យអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ ២-បុរសជនជាតិខ្មែរ អាយុ២៦ឆ្នាំ ស្នាក់នៅស្រុកដងទង់ ខេត្តកំពត ធ្វើដំណើរមកពីប្រទេសជប៉ុន ហើយបន្តជើងហោះហើរ នៅប្រទេសកូរ៉េខាងត្បូង និងមកដល់កម្ពុជា នៅថ្ងៃទី១៨ ខែវិច្ឆិកា ឆ្នាំ២០២០។ គាត់ត្រូវបានព្យាបាលជាសះស្បើយ ដោយទទួលលទ្ធផលអវិជ្ជមាន២លើក ទើបក្រុមគ្រូពេទ្យអនុញ្ញាតឲ្យចេញពីមណ្ឌលសុខភាពចាក់អង្រែ រាជធានីភ្នំពេញ។ គិតមកដល់វេលាម៉ោង៧ព្រឹក ថ្ងៃទី២៣ ខែធ្នូ ឆ្នាំ២០២០ នៅកម្ពុជាបានរកឃើញអ្នកឆ្លង សរុបចំនួន ៣៦៣នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន៣៤៩នាក់។ រីឯអ្នកជំងឺចំនួន១៤នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ។ ដោយឡែកករណីឆ្លងក្នុងព្រឹត្តិការណ៍ «សហគមន៍២៨ វិច្ឆិកា» រកឃើញ សរុប ៤១នាក់ ក្នុងនោះអ្នកជំងឺព្យាបាលជាសះស្បើយចំនួន ៣២នាក់ ហើយអ្នកចំនួន៩នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ។ ដោយឡែកនៅតំបន់អាស៊ានវិញ បើតាមគេហទំព័រ Worldometer បានចេញផ្សាយ នៅវេលាម៉ោង៨ និង៣០នាទីព្រឹក ថ្ងៃទី២៣ ខែធ្នូ ឆ្នាំ២០២០ ថា បណ្ដាប្រទេសទាំង១០នៅក្នុងតំបន់នេះ មានករណីឆ្លងថ្មី ចំនួន ១១ ១៤៩នាក់ ធ្វើឲ្យចំនួនអ្នកឆ្លងកូវីដ-១៩សរុប ១ ៤២២ ៤២៨នាក់ ស្លាប់ ៣២ ៣២៨នាក់ (ស្លាប់ថ្មី២៥៨នាក់) អ្នកព្យាបាលជាសះស្បើយ ១ ២២៣ ៤៦០នាក់ អ្នកកំពុងសម្រាកព្យាបាល ១៦៦ ៦៤០នាក់ និងអ្នកឈឺធ្ងន់ ៨២០នាក់។ ក្នុងចំណោមប្រទេសទាំង១០ នៅតំបន់អាស៊ាននេះ ឥណ្ឌូនេស៊ី មានអ្នកឆ្លង និងស្លាប់ដោយកូវីដ-១៩ច្រើនជាងគេ។ ១-ឥណ្ឌូនេស៊ី មានអ្នកឆ្លងថ្មី ៦ ៣៤៧នាក់ ធ្វើឲ្យចំនួនអ្នកឆ្លងសរុប នៅក្នុងប្រទេសនេះ កើនដល់ ៦៧៨ ១២៥នាក់ ស្លាប់ ២០ ២៥៧នាក់ (ស្លាប់ថ្មី១៧២នាក់) ជាសះស្បើយ ៥៥២ ៧២២នាក់ និងអ្នកកំពុងសម្រាកព្យាបាល ១០៥ ១៤៦នាក់។ ២-ហ្វីលីពីន មានអ្នកឆ្លងថ្មី ១ ៣១៤នាក់ ធ្វើឲ្យចំនួនអ្នកឆ្លងសរុប នៅក្នុងប្រទេសនេះ កើនដល់ ៤៦២ ៨១៥នាក់ ស្លាប់ ៩ ០២១នាក់ (ស្លាប់ថ្មី៦៦នាក់) ជាសះស្បើយ ៤២៩ ៤១៩នាក់ អ្នកកំពុងសម្រាកព្យាបាល ២៤ ៣៧៥នាក់ និងអ្នកឈឺធ្ងន់៧០៨នាក់។ ៣-មីយ៉ាន់ម៉ា (ភូមា) មានអ្នកឆ្លងថ្មី៩៦៤នាក់ ធ្វើឲ្យចំនួនអ្នកឆ្លងសរុប កើនដល់ ១១៧ ៩៤៦នាក់ ស្លាប់ ២ ៤៨៤នាក់ (ស្លាប់ថ្មី១៩នាក់ ជាសះស្បើយ ៩៧ ៨១៩នាក់ និងអ្នកកំពុងសម្រាកព្យាបាល ១៧ ៦៤៣នាក់។ ៤-ម៉ាឡេស៊ី មានអ្នកឆ្លងថ្មី ២ ០៦២នាក់ ធ្វើឲ្យប្រទេសនេះ មានអ្នកឆ្លងសរុប កើនដល់ ៩៧ ៣៨៩នាក់ ស្លាប់៤៣៩នាក់ (ឆ្លងថ្មី១នាក់) ជាសះស្បើយ ៧៩ ៣០៤នាក់ អ្នកកំពុងសម្រាកព្យាបាល ១៧ ៦៤៦នាក់ និងអ្នកឈឺធ្ងន់១១១នាក់។ ៥-សិង្ហបុរី មានអ្នកឆ្លងថ្មី ២៩នាក់ ធ្វើឲ្យចំនួនអ្នកឆ្លងសរុប នៅក្នុងប្រទេសនេះ កើនដល់ ៥៨ ៤៦១នាក់ ស្លាប់ ២៩នាក់ ជាសះស្បើយ ៥៨ ៣០៤នាក់ និងអ្នកកំពុងសម្រាកព្យាបាល ១២៨នាក់។ ៦-ថៃ មានអ្នកឆ្លងថ្មី ៤២៧នាក់ ធ្វើឲ្យចំនួនអ្នកឆ្លងសរុប នៅក្នុងប្រទេសនេះ កើនដល់ ៥ ៧១៦នាក់ ស្លាប់៦០នាក់ ជាសះស្បើយ ៤ ០៧៨នាក់ អ្នកកំពុងសម្រាកព្យាបាល ១ ៥៧៩នាក់ និងអ្នកឈឺធ្ងន់ម្នាក់។ ៧-វៀតណាម មានអ្នកឆ្លងថ្មី ៦នាក់ ធ្វើឲ្យចំនួនអ្នកឆ្លងសរុប កើនដល់ ១ ៤២០នាក់ ស្លាប់៣៥នាក់ ជាសះស្បើយ ១ ២៨១នាក់ និងអ្នកកំពុងសម្រាក់ព្យាបាល ១០៤នាក់។ ៨-កម្ពុជា មានអ្នកឆ្លងសរុប ៣៦៣នាក់ ស្លាប់០នាក់ ជាសះស្បើយ៣៤៧នាក់ និងអ្នកកំពុងសម្រាកព្យាបាល១៦នាក់។ ៩-ប៊្រុយណេ មានអ្នកឆ្លងសរុប ១៥២នាក់ មិនមានករណីឆ្លងថ្មី ស្លាប់៣នាក់ ជាសះស្បើយ ១៤៩នាក់។ ១០-ឡាវ មិនមានករណីឆ្លងថ្មី មានអ្នកឆ្លងសរុប ៤១នាក់ ស្លាប់ ០នាក់ ជាសះស្បើយ ៣៧នាក់៕ សូមអានសេចក្ដីប្រកាសព័ត៌មានរបស់ក្រសួងសុខាភិបាលកម្ពុជា ដូចខាងក្រោម៖ | 2020-12-23T09:11:20+07:00 | kbnnews.com | https://kbn.news/archives/196638 |
ea02ca90-cec4-41ba-9758-df517f27749d | អ្វីទៅជាកត្តាប្រឈមគ្រោះថ្នាក់ នៃជំងឺស្ទះសរសៃឈាមបេះដូង | ប្រទេសកម្ពុជាបច្ចុប្បន្ន កំពុងប្រឈមនឹងការកើនឡើងនូវជំងឺលើសឈាម ទឹកនោមផ្អែម និងជំងឺមិនឆ្លងផ្សេងទៀត ដូចជា ជំងឺមហារីក ជំងឺវិបត្តិផ្លូវដង្ហើមរ៉ាំរ៉ៃ។ ក្នុងចំណោមជំងឺនានាទាំងអស់ ជំងឺមិនឆ្លងខាងលើ ជាកត្តាធ្វើឲ្យស្លាប់ និងពិការភាពច្រើនជាងគេ ជាពិសេសក្នុងប្រទេសក្រីក្រ និងប្រទេសកំពុងអភិវឌ្ឍ។ ក្នុងនោះដែរ ជំងឺស្ទះសរសៃឈាមបេះដូង ជាមូលហេតុចម្បងនៃការស្លាប់។ យោងតាមឯកសារ WHO ២០១១ ក្នុងចំណោមប្រជាជនខ្មែរ ១សែននាក់ អ្នកស្លាប់ដោយសារស្ទះសរសៃឈាម បេះដូងមានចំនួន១២៨។ ដោយសារតែមូលហេតុខាងលើនេះហើយ បានជាការតាមដាន និងការរករោគវិនិច្ឆ័យនៃជំងឺស្ទះសរសៃឈាមបេះដូង នៅដំណាក់កាលដំបូងៗ (មុននឹងគ្រោះថ្នាក់កើតឡើង) តាមគ្រប់វិធីសាស្ត្រ ដែលមានជាពិសេសដោយមានជំនួយពីគ្រូពេទ្យឯកទេសបេះដូង ជាមួយនឹងសមត្ថភាពជំនាញវិភាគរូបភាពវេជ្ជសាស្ត្រសរសៃឈាមបេះដូង តាមរយៈម៉ាស៊ីនស្កែនបច្ចេកវិទ្យាចុងក្រោយ Multislice CT Scan ពិតជាមានសារប្រយោជន៍ខ្លាំងណាស់ ចំពោះអ្នកដែលមានរោគសញ្ញាដូចខាងក្រោម៖ – ឈឺចុក ឬណែនដើមទ្រូង – ថប់ដង្ហើម – អារម្មណ៍ ឫ សញ្ញាហត់ភ្លាមៗដោយគ្មានមូលហេតុ កត្តាប្រឈម នៃជំងឺស្ទះសរសៃឈាមបេះដូង មានដូចជា៖ – អ្នកដែលមានអាយុច្រើន – អ្នកដែលលើសជាតិខ្លាញ់ និងលើសទម្ងន់ – អ្នកពិសាបារី – អ្នកដែលមានជំងឺលើសឈាម – អ្នកដែលមានជំងឺទឹកនោមផ្អែម – អ្នកដែលមិនធ្វើលំហាត់ប្រាណ ឫប្រកបរបរនៅនឹងមួយកន្លែងយូរម៉ោង ពិសេសការងារការិយាល័យ។ “ប្រសិនបើលោកអ្នកមានរោគសញ្ញា និងកត្តាគ្រោះថ្នាក់ដូចបានរៀបរាប់ខាងលើនេះ សូមមកពិគ្រោះជាមួយគ្រូពេទ្យឯកទេសជំងឺបេះដូង ដើម្បីស្វែងរកវិធីសាស្ត្រការពារ និងព្យាបាលទាន់ពេលវេលា សំដៅកាត់បន្ថយការស្លាប់ និងពិការភាព ដែលបណ្តាលមកពីជំងឺស្ទះសរសៃឈាមបេះដូង ដែលជាឃាតកស្ងប់ស្ងាត់បំផុត (silent killer) ”៕ | 2020-12-23T09:01:00+07:00 | kampucheathmey.com | https://www.kampucheathmey.com/health/33917 |
559e7d89-1e00-4fad-8856-2e04b44161db | ទីបំផុត បុគ្គលិកធនាគារ ០១ នាក់ នៅវាលស្បូវ ជាសះស្បើយចេញពីមន្ទីរពេទ្យ | អ្នកឆ្លងកូវីដ ១៩ ក្នុងព្រឹត្តិការណ៍ ២៨ វិច្ឆិកាជាបុគ្គលិកធនាគារ ០១ នាក់ បានជាសះស្បើយចេញពីមន្ទីរពេទ្យ។ ជាមួយគ្នានេះ បុរសជនជាតិខ្មែរ នៅខេត្តកំពតជាករណីនាំចូល ដែលធ្វើដំណើរពីជប៉ុនឆ្លងកូវីដ ១៩ នៅថ្ងៃ ១៨ វិច្ឆិកា ២០២០ ក៏បានជាសះស្បើយ បន្ទាប់ពីតេស្តពីរដងអវិជ្ជមាន។ គិតត្រឹមព្រឹកថ្ងៃ ២៣ ធ្នូ ២០២០ ការរកឃើញការឆ្លងក្នុងសហគមន៍ក្នុងព្រឹត្តិការណ៍ ២៨ មានចំនួន ៤១ នាក់ និង ៣២ នាក់បានជាសះស្បើយចេញពីមន្ទីរពេទ្យ៕ | 2020-12-23T07:17:00+07:00 | kampucheathmey.com | https://www.kampucheathmey.com/local-news/33858 |
f08f7d7e-51f7-4f7b-a8db-3d3fd3a237e1 | អាជ្ញាធរថៃថាស្ត្រីខ្មែរម្នាក់វិជ្ជមានកូវីដក្រោយឆ្លងដែន«មិនស្របច្បាប់» | អាជ្ញាធរថៃបានប្រកាសនៅថ្ងៃពុធនេះថាខ្លួនរកឃើញករណីវិជ្ជមានកូវីដ១៩លើស្ត្រីខ្មែរម្នាក់ ដែលត្រូវបានរាយការណ៍ថា«លួច»ឆ្លងដែនចូលទឹកដីថៃតាំងតែពីសប្ដាហ៍មុន។ តែអ្នកឃ្លាំមើលស្ថានភាពពលករបារម្ភពីករណីដែលអាជ្ញាធរថៃយកពលករចំណាកស្រុកដើម្បីទម្លាក់កំហុសរឿងឆ្លងរាលដាលកូវីដ១៩ក្នុងសហគមន៍របស់ខ្លួន។ លោក Pakarathorn Thienchai អភិបាលខេត្តជលបុរី (Chonburi) របស់ថៃបានប្រកាសក្នុងសន្និសីទសារព័ត៌មានមួយកាលពីរសៀលថ្ងៃពុធនេះថាស្ត្រីកម្ពុជារូបនោះមានវ័យ១៩ឆ្នាំ។ តាមរយៈវីដេអូនៃសន្និសីទសារព័ត៌មានដែលបានបង្ហោះលើទំព័រហ្វេសប៊ុករបស់សាលាខេត្តជលបុរី លោកអភិបាល Pakarathorn Thienchai បានថ្លែងថាស្ត្រីរូបនោះស្ថិតក្នុងចំណោមពលករកម្ពុជា១១នាក់ដែលបានមកដល់ស្រុកពានទង«ដោយខុសច្បាប់»កាលពីថ្ងៃទី១៧ខែធ្នូ។ លោកថ្លែងថា៖ «ហេតុដូចនេះទើបបានជាត្រូវយករឿងនេះមកជម្រាបជូនបងប្អូនអ្នកស្រុកជលបុរីឱ្យបានជ្រាបថា នៅខណៈពេលនេះយើងបានត្រួតពិនិត្យរកឃើញអ្នកឆ្លងមេរោគកូវីដជនជាតិកម្ពុជាជាពលករចំណាកស្រុកដែលធ្វើដំណើរចូលមកដោយខុសច្បាប់ចំនួន០១ករណីហើយ»។ លោកអភិបាលខេត្តរូបនេះបន្ថែមថាស្ត្រីវ័យ១៩ឆ្នាំនេះត្រូវបានបញ្ជូនទៅព្យាបាលនៅមន្ទីរពេទ្យហើយមន្ត្រីសុខាភិបាលថៃកំពុងតាមដានរកមើលអ្នកប៉ះពាល់ផ្ទាល់ពីព្រំដែនដល់សហគមន៍។ VOA មិនទាន់ទទួលបានការឆ្លើយបំភ្លឺភ្លាមៗពីស្ថានទូតកម្ពុជាប្រចាំទីក្រុងបាងកកបាននៅឡើយទេ គិតត្រឹមរសៀលថ្ងៃពុធនេះ។ វីអូអេក៏មិនទាន់អាចសុំការអត្ថាធិប្បាយពីលោកស្រី ឱ វណ្ណឌីន អ្នកនាំពាក្យក្រសួងសុខាភិបាលកម្ពុជាបានទេ។ លោក ឌី ថេហូយ៉ា មន្ត្រីកម្មវិធីផ្នែកសិទ្ធិពលករចំណាកស្រុកនៃអង្គការសង់ត្រាល់ សម្ដែងមន្ទិលអំពីការយកករណីកូវីដទម្លាក់បន្ទុកលើពលករចំណាកស្រុកខ្មែរ ក្រោយលោកនាយករដ្ឋមន្ត្រីPrayut Chan-o-cha (ប្រាយុទ្ធ ចាន់អូចា) បានទម្លាក់កំហុសឱ្យពលករបរទេសជុំវិញការផ្ទុះឆ្លងកូវីដ១៩ ដែលកំពុងរាលដាលនៅក្នុងប្រទេសថៃ។ មន្ត្រីសង្គមស៊ីវិលរូបនេះបារម្ភថារដ្ឋាភិបាលថៃ ដែលកំពុងរងសម្ពាធពីបាតុកម្មព្រមៗគ្នារបស់មហាជនទាមទារប្រជាធិបតេយ្យ កំពុងរកហេតុផលដើម្បីប្រកាសច្បាប់សឹកដឹកនាំគ្រាអាសន្ន។ លោកមានប្រសាសន៍ថា៖ «ខ្ញុំបារម្ភថារឿងនេះបើសិនជាវាគ្រាន់តែជាស្វាលាបមាត់ពពែ ខ្ញុំគិតថាវាធ្វើឱ្យពលករយើងរងគ្រោះដោយមិនដឹងខ្លួន ហើយចាប់ផ្ដើមមានការរើសអើងពលករបរទេសហើយ។ មានការរើសអើងចាប់ផ្ដើមមិនពេញចិត្ត»។ ទោះយ៉ាងណា លោក ឌី ថេហូយ៉ា ក៏លើកឡើងផងដែរអំពីចលនានៃការលួចនាំពលករកម្ពុជាចូលទៅធ្វើការនៅប្រទេសថៃ អំឡុងពេលមានការរាតត្បាតជំងឺកូវីដ១៩តាំងពីដើមឆ្នាំ ដែលការនាំផ្លូវការរងភាពរអាក់រអួល តែអំណោយផលឱ្យមេខ្យល់អាចនាំពលករទៅថៃដោយមិនស្របច្បាប់។ ប្រទេសថៃថាខ្លួនកំពុងទប់ទល់នឹងការឆ្លងរាលដាលកូវីដ១៩ក្នុងសហគមន៍ ដែលធ្ងន់ធ្ងរជាងគេនៅខេត្តសមុទ្រសាគរ(Samut Sakhon) ទីដែលមានករណីឆ្លងច្រើនជាង១០៦៣ករណីគិតត្រឹមថ្ងៃអង្គារ។ នេះបើយោងតាមមន្ទីរជាតិឃោសនាព័ត៌មានផ្លូវការ (National News Bureau of Thailand ឬNNT) របស់ថៃ។ សារព័ត៌មាន NNT បន្ថែមថាមានខេត្តចំនួន៥ហើយដែលមានការបិទខ្ទប់ទាំងស្រុងឬដោយផ្នែក គិតត្រឹមថ្ងៃពុធនេះ ក្នុងនោះមាន សមុទ្រសាគរ សមុទ្រសង្គ្រាម សមុទ្រប្រាការ សុពណ៌បុរី និងឈាងម៉ៃ។ បណ្ដាខេត្តកម្ពុជាជាប់ព្រំដែនថៃបានប្រុងជើងការតាំងតែពីថ្ងៃអាទិត្យចុងសប្ដាហ៍កន្លងទៅ តាមបញ្ជារបស់លោកនាយករដ្ឋមន្ត្រី ហ៊ុន សែន ឱ្យមានការយាមកាមត្រៀមទទួលពលករកម្ពុជាដែលមកពីប្រទេសថៃ ដោយរៀបចំធ្វើតេស្ដរកកូវីដ១៩ និងធ្វើចត្តាឡីស័កនៅទីដ្ឋានដែលរដ្ឋរៀបចំ។ លោក ហ៊ុន សែន បញ្ជាឱ្យចូលតាមច្រកព្រំដែនអន្តរជាតិចំនួន៣ប៉ុណ្ណោះគឺច្រកដូងក្នុងខេត្តបាត់ដំបង ច្រកប៉ោយប៉ែតក្នុងខេត្តបន្ទាយមានជ័យ និងច្រកអូរស្មាច់ក្នុងខេត្តឧត្តរមានជ័យ។ អភិបាលខេត្តបាត់ដំបងលោក ងួន រតនៈ ប្រាប់វីអូអេថាគិតត្រឹមថ្ងៃពុធនេះ មានពលករកម្ពុជាប្រមាណ១៣០នាក់ហើយ ដែលវិលត្រឡប់មកកម្ពុជាតាមច្រកខេត្តបាត់ដំបង និងកំពុងស្ថិតក្នុងមណ្ឌលចត្តាឡីស័កក្នុងស្រុកកំរៀង។ លោកបន្ថែមថាក្នុងចំណោមនោះ ក៏មានពលករដែលមិនមានឯកសារផ្លូវច្បាប់តែលោកថាអាជ្ញាធរកម្ពុជាត្រូវតែទទួលពលរដ្ឋខ្លួនទោះក្នុងលក្ខខណ្ឌណាក៏ដោយ។ លោកថ្លែងថា៖ «យើងមានកម្លាំងចាំទទួលគាត់។ កាលណាគាត់មកខុសកន្លែង យើងនៅតែឱ្យមកអ៊ីចឹង យើងមិនអាចឃាត់ពលរដ្ឋខ្មែរយើងឱ្យនៅដីគេ កណ្ដាលព្រៃនោះទេ មិនចឹង? យើងត្រូវតែយកហើយ គាត់ឆ្លងមកយ៉ាងម៉េច ក៏ត្រូវយកដែរ»។ លោក ប៉ែន កុសល្យ អភិបាលខេត្តឧត្ដរមានជ័យឱ្យដឹងថាមានពលករកម្ពុជាប្រមាណ៥០០នាក់បានចូលមកពីថៃវិញ តាមច្រកអូរស្មាច់ នារយៈពេល៣ថ្ងៃកន្លងមក។ លោកឲ្យដឹងទៀតថាមណ្ឌលចត្តាឡីស័ករបស់ខេត្តដែលមានកម្រិត នឹងត្រូវរកជំនួយពីខេត្តក្បែរខាង និងខេត្តកំណើតរបស់ពលករសាម៉ី ដើម្បីទទួលការដាក់ឱ្យនៅដាច់ដោយឡែកបានគ្រប់គ្រាន់។ ទាំងអភិបាលខេត្តបាត់ដំបង និងឧត្តរមានជ័យបញ្ជាក់ថាមិនទាន់មានពលករណាម្នាក់មានជំងឺកូវីដ១៩នោះទេ គិតត្រឹមរសៀលថ្ងៃពុធនេះ។ វីអូអេមិនទាន់ទាក់ទងអាជ្ញាធរខេត្តបន្ទាយមានជ័យបាននៅឡើយទេ៕ | 2020-12-23T07:00:00+07:00 | khmer.voanews.com | https://khmer.voanews.com/a/cambodian-woman-tested-covid-19-positive-after-entering-thailand-illegally-/5710174.html |
5cc7d96d-9011-4664-a35d-be4e47782365 | នាយករដ្ឋមន្ត្រីថៃបន្ទោសការផ្ទុះការឆ្លងជំងឺកូវីដ១៩ ទៅលើជនចំណាកស្រុកខុសច្បាប់ | នាយករដ្ឋមន្ត្រីថៃលោក Prayuth Chan-ochaកាលពីថ្ងៃអង្គារម្សិលមិញបានលើកឡើងថាការផ្ទុះយ៉ាងខ្លាំងនូវជំងឺកូវីដ១៩នាពេលថ្មីៗ គឺបណ្តាលមកពីជនចំណាកស្រុកខុសច្បាប់ក្នុងប្រទេសថៃ ដោយលោកលើកឡើងថា វិធានការថ្មីៗបន្ថែមទៀត ដើម្បីប្រយុទ្ធប្រឆាំងនឹងជំងឺឆ្លងនេះ នឹងត្រូវដាក់ចេញក្នុងសប្តាហ៍នេះ។ នេះតាមសេចក្តីរាយការណ៍របស់ទីភ្នាក់ងារព័ត៌មាន Reuters។ នាយករដ្ឋមន្ត្រីថៃរូបនេះ ក៏បានលើកឡើងផងដែរថា លោកនឹងជួបជាមួយស្ថាប័នប្រយុទ្ធប្រឆាំងជំងឺកូវីដ១៩របស់ថៃនៅសប្តាហ៍នេះ ហើយអាចដាក់ចេញនូវវិធានការសមស្របមួយចំនួន មុនដំណាច់ឆ្នាំ។ ទោះបីជាយ៉ាងនេះក្តី លោកមិនបានបញ្ជាក់ឲ្យដឹងលម្អិត ពីគម្រោងនោះនៅឡើយទេ។ លោក Prayuth បានគូសបញ្ជាក់ថា ការឆ្លងជំងឺកូវីដ១៩ជាង១០០០ករណីដែលត្រូវបានរកឃើញ ក្នុងចំណោមពលករចំណាកស្រុកមកពីប្រទេសមីយ៉ាន់ម៉ា ចាប់តាំងពីចុងសប្តាហ៍កន្លងមក ក្នុងខេត្តសមុធសាខន ដែលជាខេត្តមួយដែលមានការផ្ទុះវីរុសកូរ៉ូណាខ្លាំងជាងគេ នៅក្នុងប្រទេសថៃរហូតមកដល់ពេលនេះ គឺដោយសារនៅទីនោះ មានបណ្តាញការងារជាច្រើន ដែលទទួលខុសត្រូវក្នុងការយកជនចំណាកស្រុកខុសច្បាប់ចូលមកក្នុងប្រទេសនេះ៕ | 2020-12-23T07:00:00+07:00 | khmer.voanews.com | https://khmer.voanews.com/a/thai-pm-blames-illegal-migration-on-covid-surge/5709225.html |
4d893cf8-e5bf-4689-a5c6-567cc937aa6c | ពលករខ្មែរទាំងអស់ដែលកំពុងស្នាក់នៅ និងធ្វើការនៅក្នុងប្រទេសថៃ ហាមចេញ-ចូល តំបន់ដែលមានការរីករាលដាលជំងឺកូវីដ.១៩ | ភ្នំពេញ៖ បើតាមសេចក្តីប្រកាសព័ត៌មានរបស់ស្ថានទូតកម្ពុជាប្រចាំនៅប្រទេសថៃ ហាមច ល័តពលករបរទេស ជាពិសេសពលករខ្មែរ ចេញ-ចូល តំបន់ដែលមានការរីករាលដាលជំងឺកូវីដ.១៩។ ស្ថានទូតព្រះរាជាណាចក្រកម្ពុជាប្រចាំព្រះរាជាណាចក្រថៃឡង់ដ៍ សូមជូនព័ត៌មានដល់បងប្អូន ពលករខ្មែរទាំងអស់ដែលកំពុងស្នាក់នៅ និងធ្វើការនៅក្នុងប្រទេសថៃទាំងអស់ មេត្តាជ្រាបថា ដើម្បីគ្រប់គ្រង និងការពារមិន ឱ្យមានការរីករាលដាលជំងឺកូវីដ-១៩ ទៅលើពលករបរទេសទាំងអស់ ដែលជាហេតុបង្កឱ្យមានផលប៉ះពាល់ដល់អាយុជីវិត និង សុខភាពអនាម័យរបស់ប្រជាពលរដ្ឋ ក្រសួងការងារថៃ បានចេញសេចក្តីប្រកាសស្នើសុំកិច្ចសហការពីនិយោជក រោងចក្រ សហគ្រាស និងក្រុមហ៊ុននានាគ្រប់ទីកន្លែងនៅក្នុងប្រទេសថៃ ត្រូវអនុវត្តដូចខាងក្រោម៖ ហាមចល័តពលករបរទេស ចេញ-ចូល តំបន់ដែលមានការរីករាលដាលជំងឺកូវីដ.១៩។ មានវិធានការការពារ និងត្រួតពិនិត្យ ដូចតទៅ វាស់កំដៅពលករបរទេស បើមានកំដៅលើស ឬមានអាការៈខុសប្រក្រតីផ្សេងៗ ដូចជា ក្អក ពិបាកដកដង្ហើម គួរឱ្យពលករនោះសម្រាកពីការងារ និងប្រញាប់រួសរាន់ជូនដំណឹងដល់ទីភ្នាក់ងារសុខាភិបាល ដើម្បីអនុវត្តវិធានការចត្តាឡីស័កភ្លាម។ រៀបចំអាល់កុលសម្រាប់លាងដៃ នៅតាមទីកន្លែងធ្វើការ ច្រកទ្វារចេញ-ចូល និងតាមបន្ទប់ទឹក។ តម្រូវឱ្យពលករបរទេសត្រូវពាក់ម៉ាស ពាក់ស្រោមដៃ និងរក្សាគម្លាតពី ១-២ម៉ែត្រ ក្នុងកំឡុងពេលបំពេញការងារ ព្រមទាំងថែរក្សា និងសម្អាតឧបករណ៍ដែលប្រើប្រាស់ជាប្រចាំ។ ផ្សព្វផ្សាយ និងពន្យល់ណែនាំពលករបរទេសឲ្យយល់ដឹងពីវិធីការពារខ្លួនពីជំងឺកូវីដ-១៩ ដោយខ្លួនឯង។ ស្ថានទូតព្រះរាជាណាចក្រកម្ពុជាប្រចាំព្រះរាជាណាចក្រថៃឡង់ដ៍ សូមបងប្អូនពលករខ្មែរនៅប្រទេសថៃទាំងអស់ មេត្តាបន្តចូលរួមសហការ និង អនុវត្តនូវវិធានការនានារបស់រាជរដ្ឋាភិបាលថៃឱ្យបានខ្ជាប់ខ្លួន មានប្រសិទ្ធភាពខ្ពស់ និងសូមរក្សាសុខភាពអនាម័យ ដើម្បី បង្ការ និងទប់ស្កាត់ការរីករាលដាលនៃជំងឺកូវីដ១៩ បន្តទៀត។ ករណីបងប្អូនមានបញ្ហា សូមទំនាក់ទំនងមកកាន់ស្ថានទូត៕ | 2020-12-23T06:51:53+07:00 | cen.com.kh | https://cen.com.kh/archives/277735.html |
fa61d489-6f79-4b65-b6ee-53aeba6679d5 | ប្រទេសស្រីលង្កា សម្រេច «ផ្អាកជើងហោះហើរពីចក្រភពអង់គ្លេស» ក្រោយរកឃើញជំងឺកូវីដ-១៩ ទម្រង់ថ្មី នៅទីនោះ | អាជ្ញាធរអាកាសចរណ៍ស៊ីវិលនៃប្រទេសស្រីលង្កា(CAASL) នៅថ្ងៃអង្គារនេះបានសម្រេចចិត្តផ្អាករាល់ជើងហោះហើរចូលពីចក្រភពអង់គ្លេស បន្ទាប់ពីទម្រង់ថ្មី នៃជំងឺ COVID-19 បានលេចចេញនៅទីនោះ។ នេះបើយោងតាមការចេញផ្សាុយដោយ ទីភ្នាក់ងារសារព័ត៌មានស៊ីនហួរ នៅយប់ថ្ងៃអង្គារ ទី២២ ខែធ្នូ ឆ្នាំ២០២០។ ប្រធានអាកាសចរណ៍ស៊ីវិលស្រីលង្កា លោក Upul Dharmadasa បានគូសបញ្ជា់ថា ការផ្អាកជើងហោះហើរ នឹងត្រូវចាប់ផ្តើមអនុវត្តពីម៉ោង២ រំលងអធ្រាត្រម៉ោងនៅក្នុងតំបន់ នៅថ្ងៃពុធនេះ។ ហើយការសម្រេចផ្អាកនេះទៀតសោត គឺមានគោលបំណងដើម្បីការពារកុំឲ្យជំងឺ COVID-19 ទម្រង់ថ្មី ដែលរកឃើញនៅទ្វីបអឺរ៉ុប ឆ្លងចូលប្រទេសកោះមួយនេះ។ អាជ្ញាធរសុខាភិបាលស្រីលង្កាបាននិយាយថា ពួកគេបាននិងកំពុងសិក្សា និងតាមដានយ៉ាងដិតដល់ចំពោះវីរុសកូរ៉ូណាប្រភេទថ្មី ដែលបានរីករាលដាលយ៉ាងឆាប់រហ័សនៅក្នុងចក្រអង់គ្លេស និងបានចូលទៅក្នុងបណ្តាប្រទេសអឺរ៉ុបមួយចំនួនទៀត។ គួរបញ្ជាក់ថា នាពេលបច្ចុប្បន្នប្រទេសស្រីលង្កា កំពុងប្រឈមមុខនឹងការឆ្លងរលក នៃជំងឺ COVID-19 ដោយបានកត់ត្រាករណីឆ្លងសរុបចំនួន ៣៧,៦៣១ ករណី ក្នុងនោះស្លាប់ចំនួន ១៨១នាក់៕ | 2020-12-23T02:42:00+07:00 | freshnewsasia.com | https://m.freshnewsasia.com/index.php/en/internationalnews/181132-2020-12-22-12-42-09.html |
dbd253f8-a8bb-42b1-8775-2fd08fcbb793 | ទីបំផុត! កូវីដ-១៩ រាលដាលឆ្លងដល់ទ្វីបអង់តាក់ទិកហើយ បន្ទាប់ពីមនុស្ស ៣៦នាក់នៅទីនោះ តេស្តវិជ្ជមានចំពោះជំងឺមួយនេះ | នាពេលនេះជំងឺ COVID-19 បានរាលដាលដល់គ្រប់ទីកន្លែងជុំវិញពិភពលោកតែម្តង បន្ទាប់មនុស្ស៣៦នាក់នៅឯមូលដ្ឋានស្រាវជ្រាវមួយកន្លែងរបស់ប្រទេសឈីលី ដែលស្ថិតនៅទ្វីបអង់តាក់ទិក ត្រូវគេរាយការណ៍ថា បានឆ្លងជំងឺនេះ។ នេះបើតាមការចេញផ្សាយដោយ សារព័ត៌មាន Sputnik នៅថ្ងៃអង្គារ ទី២២ ខែធ្នូ ឆ្នាំ២០២០។ រយៈពេលជាច្រើនខែមកនេះ ចាប់តាំងតែពីវិបត្តិជំងឺ COVID-19 បានផ្ទុះឡើងនិងរីករាលដាលលើទ្វីបចំនួន៦ អង់តាកតិចបានបន្តជាទ្វីប តែមួយគត់ ដែលគ្មានវត្តមានជំងឺនេះ។ ប៉ុន្តែឥឡូវគឺមិនដូច្នោះទៀតឡើយ បន្ទាប់ពីមានសេចក្តីរាយការណ៍ព័ត៌មានថា ជនជាតិឈីលីចំនួន ៣៦នាក់ ដែលធ្វើការនៅមូលដ្ឋានស្រាវជ្រាវឈ្មោះ General Bernardo O’Higgins Riquelme លើទ្វីបអង់តាកទិច ត្រូវបានធ្វើតេស្តវិជ្ជមាន ចំពោះ COVID-19 កាលពីថ្ងៃចន្ទសប្តាហ៍នេះ។ គួរបញ្ជាក់ថា អ្នកឆ្លងជំងឺទាំងនោះ ត្រូវបានជម្លៀសទៅកាន់ទីក្រុង Punta Arenas នៃប្រទេសឈីលី ហើយកំពុងទទួលការព្យាបាលនៅ ទីនោះ។ មូលដ្ឋាន General Bernardo O’Higgins Riquelme ស្ថិតក្នុងចំណោមមូលដ្ឋានស្រាវជ្រាវសរុបចំនួន១៣របស់ប្រទេសឈីលី នៅលើទ្វីបអង់តាកទិច៕ | 2020-12-23T01:49:00+07:00 | freshnewsasia.com | https://m.freshnewsasia.com/index.php/en/internationalnews/181130-2020-12-22-11-49-27.html |
3bd5546e-4b3e-4865-931b-f2b540e3efb3 | ថ្នាក់ដឹកនាំ និងបុគ្គលិកនៃមន្ទីរសុខាភិបាលខេត្តកំពង់ចាម បានបរិច្ចាគថវិកាផ្ទាល់ខ្លួនចំនួនជាង ៣៨លានរៀល និង២៧៩៣ដុល្លារ ជូនសម្ដេចតេជោ ដើម្បីទិញវ៉ាក់សាំងការពារជំងឺកូវីដ១៩ | ថ្នាក់ដឹកនាំ និងបុគ្គលិកនៃមន្ទីរសុខាភិបាលខេត្តកំពង់ចាម បានបរិច្ចាគថវិកាផ្ទាល់ខ្លួនចំនួនជាង ៣៨លានរៀល និង២៧៩៣ដុល្លារ ជូនសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដើម្បីទិញវ៉ាក់សាំងកូវីដ-១៩ សម្រាប់ចាក់ជូនប្រជាពលរដ្ឋដោយឥតគិតថ្លៃ។ ការចូលរួមបរិច្ចាគនេះ បានធ្វើឡើងបន្ទាប់ពីសម្តេចតេជោ ហ៊ុន សែន ប្រកាសពីការត្រៀមថវិកាទិញវ៉ាក់សាំងកូវីដ-១៩ មកចាក់ជូនប្រជាពលរដ្ឋដោយឥតគិតថ្លៃ ស្របពេលដែលជំងឺកូវីដ១៩ បានឆ្លងចូលដល់សហគមន៍កម្ពុជា។ សូមបញ្ជាក់ថា សម្តេចតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំងយកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ជូនប្រជាពលរដ្ឋប្រមាណ ៥០ម៉ឺននាក់៕ | 2020-12-22T23:31:00+07:00 | freshnewsasia.com | https://m.freshnewsasia.com/index.php/en/localnews/181103-2020-12-22-09-31-56.html |
b324bb61-3475-4330-bd30-7a986d7a37f1 | សាលាខណ្ឌមានជ័យ, អធិការខណ្ឌមានជ័យ និងខណ្ឌដូនពេញ ទទួលបានសម្ភារប្រយុទ្ធប្រឆាំងជំងឺកូវីដ-១៩ ពីសប្បុរសជន | លោកឧត្តមសេនីយ៍ទោ ប៊ន សំអាត អនុប្រធាននាយកដ្ឋាននគរបាលព្រហ្មទណ្ឌ និងលោកស្រី ស្រឿង វ៉ាន្នី នៅថ្ងៃទី២២ ខែធ្នូ ឆ្នាំ២០២០នេះ បាននាំយកសម្ភារប្រយុទ្ធប្រឆាំងជាមួយជំងឺកូវីដ-១៩ ប្រគល់ជូនរដ្ឋបាលសាលាខណ្ឌមានជ័យ, អធិការដ្ឋាននគរបាលខណ្ឌមានជ័យ និងអធិការដ្ឋាននគរបាលខណ្ឌដូនពេញ។ ពិធីប្រគល់ និងទទួលនេះ ត្រូវបានធ្វើឡើងនៅរដ្ឋបាលសាលាខណ្ឌមានជ័យ ដោយមានការចូលរួមពី លោក ពេជ្រ កែវមុនី អភិបាលខណ្ឌមានជ័យ, លោក ម៉េង វិមានតារា អធិការនគរបាលខណ្ឌមានជ័យ ព្រមទាំងតំណាងលោកអធិការខណ្ឌដូនពេញផងដែរ។ ក្នុងនោះមួយអង្គភាពទទួលបាន ជែលសម្រាប់លាងដៃ ១,០៥០ដប និងថវិកា៥០ម៉ឺនរៀល។ ក្នុងឱកាសនោះ លោក ពេជ្រ កែវមុនី បានថ្លែងអំណរគុណដល់លោកឧត្តមសេនីយ៍ទោ ប៊ន សំអាត និងលោកស្រី ស្រឿង វ៉ាន្នី ដែលបាននាំយកសម្ភារប្រយុទ្ធប្រឆាំងជំងឺកូវីដ-១៩ មកប្រគល់ជូន ក្នុងគោលបំណងចូលរួមចំណែកជាមួយរាជរដ្ឋាភិបាល ដើម្បីបង្ការ និងទប់ស្កាត់ជំងឺកូវីដ-១៩ កុំឲ្យរីករាលដាលនៅក្នុងប្រទេសកម្ពុជា។ លោក ពេជ្រ កែវមុនី បានគូសបញ្ជាក់ថា លោកនឹងយកសម្ភារទាំងអស់នេះ ប្រគល់ជូនមន្ដ្រីនៅតាមផ្នែកនីមួយៗរបស់រដ្ឋបាលសាលាខណ្ឌមានជ័យ ដើម្បីប្រើប្រាស់ប្រចាំថ្ងៃ។ ជាមួយគ្នានេះ លោកឧត្តមសេនីយ៍ទោ ប៊ន សំអាត បានលើកឡើងថា អំណោយទាំងអស់នេះ គឺជាទឹកចិត្តរបស់លោក និងក្រុមគ្រួសារ ដើម្បីចូលរួមចំណែកជាមួយរាជរដ្ឋាភិបាល គ្រាដែលពិភពលោក និងប្រទេសកម្ពុជា កំពុងប្រឈមជាមួយជំងឺកូវីដ-១៩។ លោកបញ្ជាក់ថា កន្លងមកលោក និងភរិយា បានធ្វើការចែកចាយអាល់កុល និងជែលនេះជូនអង្គភាពនានាជាច្រើនរួចមកហើយផងដែរ។ បើតាមលោកឧត្តមសេនីយ៍ទោ ប៊ន សំអាត នៅពេលនេះលោកកំពុងត្រៀមជែល ចំនួន៧ម៉ឺនដបទៀត បន្តចែកទៅអធិការដ្ឋានតាមបណ្តាខណ្ឌ និងស្នងការខេត្ត ដែលអំណោយនេះឧបត្ថម្តដោយក្រុមហ៊ុន មួយទ្បេងប៊ីយូធី៕ | 2020-12-22T22:46:00+07:00 | freshnewsasia.com | https://m.freshnewsasia.com/index.php/en/localnews/181094-2020-12-22-08-46-13.html |
ac485198-785b-4bb5-ac8e-b09bcfc13c50 | លោកស្រី ឱ វណ្ណឌីន៖ ការបាញ់សារធាតុ ឫទឹកសម្លាប់មេរោគ ឫអាល់កុល លើសរីរាង្គមនុស្ស មិនអាចជួយប្រឆាំងវីរុសកូវីដ-១៩ | ភ្នំពេញ៖ អ្នកនាំពាក្យក្រសួងសុខាភិបាលកម្ពុជា លោកស្រី ឱ វណ្ណឌីន បានលើកឡើងក្នុងគ្រុបតេឡេក្រាមនៅថ្ងៃ២២ ធ្នូថា ការបាញ់សារធាតុ ឫទឹកសម្លាប់មេរោគ ឫអាល់កុល លើសរីរាង្គមនុស្ស មិនអាចជួយប្រឆាំងនឹងវីរុសកូវីដ-១៩ នោះឡើយ តែអាចបណ្តាលឲ្យមានគ្រោះថ្នាក់សុខភាព ដូចជាពុលជាដើម។ លោកស្រីបន្តថា លើកលែងតែការលាងសំអាតដៃដោយ សាប៊ូជាមួយទឹកស្អាត ឫអាល់កុល ឫជែល ដែលជាវិធានការសម្រាប់ ការពារការចម្លងវីរុសកូវីដ-១៩ ៕ | 2020-12-22T21:45:00+07:00 | dap-news.com | https://dap-news.com/national/2020/12/22/106911/ |
52df55fd-d07e-4e79-acb6-6cc60f3f0ff4 | មន្ត្រីជំនាញខេត្តព្រៃវែង ជំរុញផលិតកម្មចិញ្ចឹមសត្វគ្រប់ប្រភេទ បង្កើនសន្តិសុខស្បៀង និងសេដ្ឋកិច្ចរបស់ពលរដ្ឋ ក្នុងបរិបទជំងឺកូវីដ១៩ | ទោះបីស្ថានភាពក្នុងបរិបទកូវីដ-១៩ ប៉ុន្តែសកម្មភាពមន្ត្រីជំនាញគ្រប់លំដាប់ថ្នាក់ពិសេសជំនាញផលិតកម្ម និងបសុព្យាបាលខេត្តព្រៃវែង នៅតែបន្តខិតខំយកចិត្តទុកដាក់ខ្ពស់ ក្នុងការជំរុញផលិតកម្មចិញ្ចឹមសត្វគ្រប់ប្រភេទ ដើម្បីបង្កើនសន្តិសុខស្បៀង និងសេដ្ឋកិច្ចរបស់ប្រជាពលរដ្ឋ ជាលក្ខណៈគ្រួសារយ៉ាងសកម្ម ពិសេសការចិញ្ចឹមជ្រូកតាមលក្ខណៈគ្រួសារ ក្នុងខេត្តទាំងមូល ត្រូវបានសាកល្បងចិញ្ចឹមជាណ្តើៗ ដោយមានការគាំទ្រយ៉ាងសកម្មពីសំណាក់មន្ត្រីបច្ចេកទេស ជំនាញបសុពេទ្យខេត្តស្រុក ធ្វើឱ្យពួកគាត់មានទំនុកចិត្ត យកទៅអនុវត្តជាបន្តបន្ទាប់។ លោក អ៊ុក សំណាង ប្រធានមន្ទីរកសិកម្ម រុក្ខាប្រមាញ់ និងនេសាទខេត្តព្រៃវែង បានឱ្យដឹងថា កាលពីថ្ងៃទី២១ ខែធ្នូ ឆ្នាំ២០២០ថា ការិយាល័យផលិតកម្ម និងបសុព្យាបាល នៃមន្ទីរកសិកម្ម រុក្ខាប្រមាញ់ និងនេសាទខេត្ត បានអនុវត្តសកម្មភាពចុះពិនិត្យមើលការចិញ្ចឹមជ្រូក និងផ្តល់បច្ចេកទេសដល់កសិករ ចិញ្ចឹមជ្រូកតាមដានជំងឺជ្រូក ព្រមទាំងបានចុះពិនិត្យមើលស្ថានភាព ការចិញ្ចឹមសត្វតាមព្រំដែនមានចំនួន ៦ស្រុក នៅខេត្តព្រៃវែង។ លោកបានបន្ថែមថា មន្ត្រីជំនាញបានចុះពិនិត្យសត្វជ្រូកទាំង៦ស្រុក រួមមានស្រុកព្រះស្ដេច ស្រុកពាមជរ ស្រុកបាភ្នំ ស្រុកកំចាយមារស្រុកមេសាង និងស្រុកកំពង់ ត្របែក ក្នុងនោះមន្ត្រីជំនាញបានចុះពិនិត្យមេជ្រូក និងជ្រូកសាច់១៤៩ក្បាល ហើយសត្វជ្រូកទាំងនោះមានសុខភាពល្អ ព្រមទាំងបានណែនាំពីប្រព័ន្ធជីវសុត្ថិភាពបន្ថែម និងចែកថ្នាំបាញ់សំលាប់មេរោគឱ្យបាញ់នៅទ្រុងជាប្រចាំផងដែរ។ លោកបានបញ្ជាក់ថា មន្រ្តីជំនាញបានដឹកនាំភ្នាក់ងារសុខភាពសត្វភូមិចុះព្យាបាលជ្រូក ឈឺចំនួន៧ក្បាល និងកូនគោ ២ក្បាលនៅភូមិឈើត្រែង ឃុំរក្សជ័យ ស្រុកបាភ្នំ សត្វឈឺ មានរោគសញ្ញា ដំបៅក្រចក ដំបៅមាត់ កំដៅឡើង (សង្ស័យជំងឺ FMD)។ ក្រៅពីនេះក៏បានចុះពិនិត្យអនាម័យសាច់ ផលិតផលមានដើមកំណើតពីសត្វកន្លែង តាំងលក់ផលិតផលសាច់សត្វ និងបានណែនាំពីវិធានការអនាម័យ លើផលិតផលសាច់កន្លែងតាំងលក់ បន្ថែមពីនេះក៏បានចុះសាកសួរ ប្រជាកសិករចិញ្ចឹមសត្វទា នៅតាមតំបន់ព្រំដែនផងដែរ៕ | 2020-12-22T21:43:00+07:00 | freshnewsasia.com | https://m.freshnewsasia.com/index.php/en/localnews/181075-2020-12-22-07-43-32.html |
333d19df-c3b2-4b86-8cea-b68e04d681ad | រកឃេីញវីរុសកូវីដ-១៩ បំប្លែងខ្លួនថ្មី នៅប្រទេសអង់គ្លេស | ភ្នំពេញ៖ ក្រសួងសុខាភិបាលនៃព្រះរាជាណាចក្រកម្ពុជា នៅថ្ងៃទី២២ ខែធ្នូ ឆ្នាំ២០២០នេះ បានប្រកាសពីការរកឃេីញវីរុសកូវីដ-១៩ បំប្លែងខ្លួនថ្មីនៅប្រទេសអង់គ្លេស ដែលគេកំពុងបន្តការសិក្សាពីភាពឆ្លងលឿន ភាពធ្ងន់ធ្ងរគ្លីនិក ភាពផ្លាស់ប្តូរអង់ទីគ័រ និងផលប៉ះពាល់នានា។ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលកម្ពុជា បានបញ្ជាក់ថា ដោយសង្កេតឃេីញមានការលេីកឡេីងពីការរកឃេីញវីរុសកូវីដ-១៩ ប្រភេទថ្មី (new strain) នៅប្រទេសអង់គ្លេសក្នុងពេលថ្មីៗនេះ និងក្រោយពីបានពិភាក្សាជាមួយអង្គការសុខភាពពិភពលោក ខ្ញុំសូមឆ្លៀតឱកាសនេះ ជម្រាបជូនបងប្អូនសាធារណជនទាំងអស់ នូវចំណុចសំខាន់ៗ ក៏ដូចជាផ្តល់នូវការឆ្លេីយតបទៅនឹងសំណួររបស់អ្នកសារព័ត៌មានមួយចំនួន មានដូចតទៅ៖ ១. ការរកឃេីញវីរុសកូវីដ-១៩ ប្រភេទថ្មី (new strain) គឺអ្នកវិទ្យាសាស្ត្រកំពុងតែធ្វេីការសិក្សាលេីប្រភេទវីរុសកូវីដ-១៩ ដែលបានបំលែងខ្លួន (Mutation) នេះ ដែលធ្លាប់មានការចុះផ្សាយកន្លងមកដែរ លេីការបំប្លែងខ្លួនរបស់វីរុសកូវីដ-១៩ នេះ។ ២. វីរុសកូវីដ-១៩ មានការផ្លាស់ប្តូរជាបន្តបន្ទាប់ ដែលនាំឱ្យមានការលេចឡើងនូវបំលែងវីរុស ឫ វ៉ារ្យ៉ង់ថ្មី។ វ៉ារ្យ៉ង់ SARS-Cov-2 ថ្មីមួយដែលត្រូវបានគេហៅថា SARS-CoV-2 VUI 202012/01 មានដើមកំណើតនៅភាគអាគ្នេយ៍នៃប្រទេសអង់គ្លេសក្នុងខែកញ្ញា ហេីយឥឡូវនេះ កំពុងរីករាលដាលយ៉ាងឆាប់រហ័ស និងមានភាពលេចធ្លោនៅក្នុងចក្រភពអង់គ្លេស ដែលត្រូវបានគេរកឃើញផងដែរ នៅក្នុងប្រទេសដាណឺម៉ាក អូស្ត្រាលី និងហូឡង់។ ៣. លទ្ធផលសិក្សាបឋមនៅចក្រភពអង់គ្លេស បង្ហាញថា ប្រភេទវ៉ារ្យ៉ង់ថ្មីនៃវីរុសនេះ អាចឆ្លងបានច្រើនជាងវ៉ារ្យ៉ង់ដែលបានចរាចរណ៍ពីពេលមុនៗ ហេីយរហូតមកដល់បច្ចុប្បន្ននេះ មិនទាន់មានការបង្ហាញពីការកើនឡើងនៃភាពធ្ងន់ធ្ងរនៃការឆ្លងនេះនៅឡេីយ។ ការស៊ើបអង្កេតកំពុងបន្តធ្វេីនៅចក្រភពអង់គ្លេស និងសហភាពអឺរ៉ុប សម្រាប់ស្វែងរកព័ត៌មានបន្ថែមអំពីភាពធ្ងន់ធ្ងរនៃគ្លីនិក ការឆ្លង ការផ្លាស់ប្តូរអង់ទីគ័រ និងផលប៉ះពាល់ដែលអាចនឹងកើតមានលើប្រសិទ្ធភាពវ៉ាក់សាំង និងការតាមដានករណីឆ្លងឡើងវិញ (re-infection)ផងដែរ។ ៤. ខ្ញុំសុំបញ្ជាក់ជូនផងដែរថា ការផ្លាស់ប្តូរនៃប្រភេទវីរុសលេីវ៉ារ្យ៉ង់នេះ មិនប៉ះពាល់ដល់តេស្តធ្វេីរោគវិនិច្ឆ័យដែលត្រូវបានប្រើនៅក្នុងប្រទេសកម្ពុជាឡេីយ។ ៥. អ្វីដែលសំខាន់នៅពេលនេះ គឺនៅពេលដែលយេីងកំពុងរងចាំនូវលទ្ធផលសម្រេចនៃវ៉ាក់សាំងកូវីដ-១៩ ដែលនឹងត្រូវចែកចាយមកបណ្តាប្រទេសជាសមាជិក ដោយមជ្ឈមណ្ឌលកូវ៉ាក់ និងការវាយតម្លៃជាមុននូវប្រសិទ្ធិភាព និងគុណភាពវ៉ាក់សាំង មុនការប្រេីប្រាស់នៅកម្ពុជានោះ ដេីម្បីការពារខ្លួនអ្នកពីការចម្លងវីរុសកូវីដ-១៩ (បំលែងបែបណាក៏ដោយ) យេីងត្រូវនាំគ្នាអនុវត្តឲ្យបានខ្ជាប់ខ្ជួននូវវិធានការការពារខ្លួនដែលបានណែនាំដោយសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ដែលបានថ្លែងទៅកាន់ជនរួមជាតិនាថ្ងៃទី១៥ ខែធ្នូ ឆ្នាំ២០២០ ដោយគ្រប់ៗគ្នា ត្រូវចូលរួមអនុវត្តវិធានការ ៖ - ៣ការពារ៖ ពាក់ម៉ាស់ លាងដៃញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះឡេីង។ - ៣កុំ៖ កុំទៅកន្លែងមនុស្សច្រេីនកុះករ កុំទៅកន្លែងបិទជិត គ្មានខ្យល់ចេញចូល ប្រេីម៉ាស៊ីនត្រជាក់ច្រេីន និងកុំប៉ះពាល់គ្នា ពេលជួបគ្នាកុំចាប់ដៃគ្នា កុំកៀកស្មាគ្នា ឫកុំឱបគ្នា ជាដេីម។ - ត្រូវបន្តការរស់នៅធម្មតាតាមបែបគន្លងថ្មី ដោយចេះកែប្រែឥរិយាបទ និងទម្លាប់នៃការរស់នៅ ដោយប្រកាន់យកនូវការការពារការឆ្លងវីរុសកូវីដ-១៩ តាមការណែនាំខាងលេីនេះ។ - ការប្រហែសខ្លួន ដោយមេីលស្រាលលេីលទ្ធភាពនៃការចម្លងរបស់វីរុសកូវីដ-១៩ គឺជាការមេីលងាយខ្លួនឯង ដោយទុកខ្លួនឯង ឲ្យវីរុសកូវីដ-១៩ សប្បាយចិត្ត អាចវ៉ៃលុកដោយសេរីមកលេីសរីរាង្គខ្លួនឯង ធ្វេីឲ្យធ្លាក់ខ្លួនឈឺ និងអាចមានសភាពធ្ងន់ធ្ងរ អាចស្លាប់បាត់បង់ជីវិតបាន ប្រសិនបេីនៅតែប្រហែសខ្លួន មេីលស្រាលលេីលទ្ធភាពនៃការបង្កជាជំងឺកូវីដ-១៩ នេះ។ លោកជំទាវវេជ្ជបណ្ឌិត បានមានប្រសាសន៍ថា ខ្ញុំសូមជូនពរឆ្នាំថ្មីសាកល ២០២១ សូមបងប្អូនប្រជាពលរដ្ឋកម្ពុជា មានសុខភាពល្អបរិបូណ៌ ចៀសផុតនូវការឆ្លងវីរុសកូវីដ-១៩ និងជំងឺតម្កាត់ផ្សេងៗទៀត ព្រមទាំងមានសុខសុភមង្គលក្នុងក្រុមគ្រួសាររៀងៗខ្លួន៕ | 2020-12-22T21:09:37+07:00 | cen.com.kh | https://cen.com.kh/archives/277727.html |
03f97c6c-6aea-4ef5-a715-a7996b9f03cc | មន្រ្តីជាន់ខ្ពស់សុខាភិបាលកម្ពុជា និយាយពីការ ផ្ទុះជំងឺថ្មី “កូវីដក្លាយពូជ” ដែលឆ្លងខ្លាំងជាងកូវីដ-១៩ | លោកជំទាវ ឱ វណ្ឌឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលតាមរយៈទំព័រហ្វេសបុកក្រសួងសុខាភិបាលបានអធិប្បាយពីការរកឃេីញវីរុសកូវីដ-១៩ បំលែងខ្លួនថ្មីនៅប្រទេសអង់គ្លេស ដែលគេកំពុងបន្តការសិក្សាពីភាពឆ្លងលឿន ភាពធ្ងន់ធ្ងរគ្លីនិក ភាពផ្លាស់ប្តូរអង់ទីគ័រ និងផលប៉ះពាល់នានា៖ដោយសង្កេតឃេីញមានការលេីកឡេីងពីការរកឃេីញវីរុសកូវីដ-១៩ ប្រភេទថ្មី (new strain) នៅប្រទេសអង់គ្លេសក្នុងពេលថ្មីៗនេះ និងក្រោយពីបានពិភាក្សាជាមួយអង្គការសុខភាពពិភពលោក។ លោកជំទាវបានគូសបញ្ជាក់ថា នូវចំណុចសំខាន់ៗ ក៏ដូចជាផ្តល់នូវការឆ្លេីយតបទៅនឹងសំណួររបស់អ្នកសារព័ត៌មានមួយចំនួន មានដូចតទៅ៖១. ការរកឃេីញវីរុសកូវីដ-១៩ ប្រភេទថ្មី (new strain) គឺអ្នកវិទ្យាសាស្ត្រកំពុងតែធ្វេីការសិក្សាលេីប្រភេទវីរុសកូវីដ-១៩ ដែលបានបំលែងខ្លួន (Mutation) នេះ ដែលធ្លាប់មានការចុះផ្សាយកន្លងមកដែរ លេីការបំលែងខ្លួនរបស់វីរុសកូវីដ-១៩ នេះ។ ២. វីរុសកូវីដ-១៩ មានការផ្លាស់ប្តូរជាបន្តបន្ទាប់ ដែលនាំឱ្យមានការលេចឡើងនូវបំលែងវីរុស ឫ វ៉ារ្យ៉ង់ថ្មី។ វ៉ារ្យ៉ង់ SARS-Cov-2 ថ្មីមួយដែលត្រូវបានគេហៅថា SARS-CoV-2 VUI 202012/01 មានដើមកំណើតនៅភាគអាគ្នេយ៍នៃប្រទេសអង់គ្លេសក្នុងខែកញ្ញា ហេីយឥឡូវនេះ កំពុងរីករាលដាលយ៉ាងឆាប់រហ័ស និងមានភាពលេចធ្លោនៅក្នុងចក្រភពអង់គ្លេស ដែលត្រូវបានគេរកឃើញផងដែរ នៅក្នុងប្រទេសដាណឺម៉ាក អូស្ត្រាលី និងហូឡង់។ ៣. លទ្ធផលសិក្សាបឋមនៅចក្រភពអង់គ្លេស បង្ហាញថា ប្រភេទវ៉ារ្យ៉ង់ថ្មីនៃវីរុសនេះ អាចឆ្លងបានច្រើនជាងវ៉ារ្យ៉ង់ដែលបានចរាចរពីពេលមុនៗ ហេីយរហូតមកដល់បច្ចុប្បន្ននេះ មិនទាន់មានការបង្ហាញពីការកើនឡើងនៃភាពធ្ងន់ធ្ងរនៃការឆ្លងនេះនៅឡេីយ។ ការស៊ើបអង្កេតកំពុងបន្តធ្វេីនៅចក្រភពអង់គ្លេស និងសហភាពអឺរ៉ុប សម្រាប់ស្វែងរកព័ត៌មានបន្ថែមអំពីភាពធ្ងន់ធ្ងរនៃគ្លីនិក ការឆ្លង ការផ្លាស់ប្តូរអង់ទីគ័រ និងផលប៉ះពាល់ដែលអាចនឹងកើតមានលើប្រសិទ្ធភាពវ៉ាក់សាំង និងការតាមដានករណីឆ្លងឡើងវិញ (re-infection)ផងដែរ។៤. លោកជំទាវបញ្ជាក់ថា ការផ្លាស់ប្តូរនៃប្រភេទវីរុសលេីវ៉ារ្យ៉ង់នេះ មិនប៉ះពាល់ដល់តេស្តធ្វេីរោគវិនិច្ឆ័យ ដែលត្រូវបានប្រើនៅក្នុងប្រទេសកម្ពុជាឡេីយ។ ៥. អ្វីដែលសំខាន់នៅពេលនេះ គឺនៅពេលដែលយេីងកំពុងរងចាំនូវលទ្ធផលសម្រេចនៃវ៉ាក់សាំងកូវីដ-១៩ ដែលនឹងត្រូវចែកចាយមកបណ្តាប្រទេសជាសមាជិក ដោយមជ្ឈមណ្ឌលកូវ៉ាក់ និងការវាយតម្លៃជាមុននូវប្រសិទ្ធិភាព និងគុណភាពវ៉ាក់សាំង មុនការប្រេីប្រាស់នៅកម្ពុជានោះ ដេីម្បីការពារខ្លួនអ្នកពីការចម្លងវីរុសកូវីដ-១៩ (បំលែងបែបណាក៏ដោយ) យេីងត្រូវនាំគ្នាអនុវត្តឲ្យបានខ្ជាប់ខ្ជួននូវវិធានការការពារខ្លួនដែលបានណែនាំដោយសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ដែលបានថ្លែងទៅកាន់ជនរួមជាតិនាថ្ងៃទី១៥ ខែធ្នូ ឆ្នាំ២០២០ ដោយគ្រប់ៗគ្នា ត្រូវចូលរួមអនុវត្តវិធានការ ៖- ៣ការពារ៖ ពាក់ម៉ាស់ លាងដៃញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះឡេីង។ - ៣កុំ៖ កុំទៅកន្លែងមនុស្សច្រេីនកុះករ កុំទៅកន្លែងបិទជិត គ្មានខ្យល់ចេញចូល ប្រេីម៉ាស៊ីនត្រជាក់ច្រេីន និងកុំប៉ះពាល់គ្នា ពេលជួបគ្នាកុំចាប់ដៃគ្នា កុំកៀកស្មាគ្នា ឫកុំឱបគ្នា ជាដេីម។ - ត្រូវបន្តការរស់នៅធម្មតាតាមបែបគន្លងថ្មី ដោយចេះកែប្រែឥរិយាបទ និងទម្លាប់នៃការរស់នៅ ដោយប្រកាន់យកនូវការការពារការឆ្លងវីរុសកូវីដ-១៩ តាមការណែនាំខាងលេីនេះ។ - ការប្រហែសខ្លួន ដោយមេីលស្រាលលេីលទ្ធភាពនៃការចម្លងរបស់វីរុសកូវីដ-១៩ គឺជាការមេីលងាយខ្លួនឯង ដោយទុកខ្លួនឯង ឲ្យវីរុសកូវីដ-១៩ សប្បាយចិត្ត អាចវ៉ៃលុកដោយសេរីមកលេីសរីរាង្គខ្លួនឯង ធ្វេីឲ្យធ្លាក់ខ្លួនឈឺ និងអាចមានសភាពធ្ងន់ធ្ងរ អាចស្លាប់បាត់បង់ជីវិតបាន ប្រសិនបេីនៅតែប្រហែសខ្លួន មេីលស្រាលលេីលទ្ធភាពនៃការបង្កជាជំងឺកូវីដ-១៩ នេះ។ លោកជំទាវបានជូនពរឆ្នាំថ្មីសាកល ២០២១ សូមបងប្អូនប្រជាពលរដ្ឋកម្ពុជា មានសុខភាពល្អបរិបូណ៌ ចៀសផុតនូវការឆ្លងវីរុសកូវីដ-១៩ និងជំងឺដង្កាត់ផ្សេងៗទៀត ព្រមទាំងមានសុខសុភមង្គលក្នុងក្រុមគ្រួសាររៀងៗខ្លួន៕ | 2020-12-22T19:21:00+07:00 | kampucheathmey.com | https://www.kampucheathmey.com/local-news/33770 |
723c2cee-48e1-4d02-a96c-bdcb527943af | លោកជំទាវ ឱ វណ្ណឌីន បំភ្លឺបន្ថែមជុំវិញការប្រើម៉ាស៊ីនបាញ់សារធាតុ សម្លាប់មេរោគ លើសរីរាង្គមនុស្ស មិនអាចជួយប្រឆាំងនឹងវីរុសកូវីដ-១៩ ទេ | លោកជំទាវ ឱ វណ្ឌឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបានបន្ថែមបកស្រាយបន្ថែមជុំវិញការបាញ់សារធាតុ ឫទឹកសម្លាប់មេរោគ លើសរីរាង្គមនុស្ស មិនអាចជួយប្រឆាំងនឹងវីរុសកូវីដ-១៩ នោះទេ។តាមរយៈបណ្តាញសង្គមលោកជំទាវបានសង្កត់ធ្ងន់ថា មានការយកអត្ថបទដែល លោកជំទាវបានបកប្រែក្រៅផ្លូវការ ប្រេីប្រាស់លោកជំទាវសូមអរគុណច្រេីន តែក៏ស្នេីសុំមេត្តាកុំយកទៅបន្ថែមបន្ថយអំបិល ប៊ីចេង ឫស្ករ ដែលហួសពីខ្លឹមសារដែលបានចែកជូនសម្រាប់ជាការយល់ដឹង ដេីម្បីមានការប្រុងប្រយ័ត្នរៀងៗខ្លួន ហេីយលោកជំទាវសុំបំភ្លឺជូនថា៖ ១. ការលាងដៃដោយអាល់កុល ឫជែល ផលិតត្រឹមត្រូវតាមបច្ចេកទេស មិនប៉ះពាល់សុខភាពទេ ព្រោះវាបានជួយសម្អាតបាតដៃយេីង មិនដូចនឹងការបាញ់លេីដងខ្លួនឡេីយ ហេីយក៏ការបាញ់មួយភ្លែតលេីដងខ្លួននោះ ក៏មិនបានជួយអ្វីឡេីយ។ នៅអត្ថបទដែលលោកជំទាវបានបកប្រែមិនផ្លូវការនោះ បានដាក់ច្បាស់ហេីយដែរលេីការលាងដៃនេះ។ ២. អាស្រ័យលេីការសម្រេចរបស់សាមីខ្លួន ឫស្ថាប័ន លេីការអនុវត្តន៌ លោកជំទាវគ្រាន់តែចែករំលែកនូវការយល់ដឹងលេីសារប្រយោជន៍នៃការប្រេីប្រាស់ទឹកសម្លាប់មេរោគ ឫសារធាតុសម្លាប់មេរោគ ឫអាល់កុល តែប៉ុណ្ណោះ។ យេីងអាចគិតមេីលបានថា យេីងលាងដៃ យេីងមានរយ:ពេល និងមានការដុះលេីដៃត្រឹមត្រូវ ចុះបេីគ្រាន់តែដេីរបង្វិលមួយភ្លែត អាចសម្លាប់មេរោគបានដែរទេ? ម្យ៉ាងទៀត ពេលទឹកអាល់កុលបាញ់ចេញមក អ្នកមិនបានប្រុងប្រយ័ត្ន នឹងអាចចូលភ្នែក ដែលអាចឲ្យមានបញ្ហាភ្នែក ឫប៉ះមាត់ ច្រឡំលេបចូល (ក្មេងៗ) ឫក៏អាចប៉ះផ្លូវដង្ហេីមដោយការស្រូបចូលដោយមិនដឹងខ្លួន ក៏អាចមានបញ្ហាអ្វីមួយក៏អាចថាបានដែរ។ ៣. ការបាញ់លេីសម្លៀកបំពាក់ ឫស្បែកជេីង ឫរបស់ប្រេីប្រាស់ ដេីម្បីសម្លាប់មេរោគ ជាការល្អ មិនជាបញ្ហាអ្វីទេ សូមតែចៀសវាងការបាញ់ផ្ទាល់លេីដងខ្លួនប្រាណ និងការប៉ះពាល់ដល់ភ្នែក ឫអាចចូលមាត់ និងការស្រូបចូលផ្លូវដង្ហេីមដោយភ្លេចខ្លួន ឫដោយប្រការណាមួយ ដែលអាចមានផលប៉ះពាល់ដល់សុខភាព។ ៤. សូមស្វែងយល់ទាំងអស់គ្នាលេីចំណុចនេះ ព្រោះ WHO គេមិនដែលបានណែនាំឲ្យធ្វេីបែបបាញ់លេីខ្លួនប្រាណនោះឡេីយ។ ៥. ក្រសួងសុខាភិបាល តាំងពីខែមករា ឆ្នាំ២០២០ មក ក៏មិនដែលបានណែនាំឲ្យមានការបាញ់សម្លាប់មេរោគលេីខ្លួនប្រាណមនុស្សដែរណា (សូមពិនិត្យមេីលការណែនាំកន្លងមករបស់ក្រសួង)។ ដូច្នេះ លោកជំទាវគ្រាន់តែចែករំលែកនូវចំណេះដឹងលេីបញ្ហានេះ ដោយមិនបានលេីកពីការហាមឃាត់ ហេីយក៏ជាគោលការណ៌ស្ម័គ្រចិត្តក្នុងការអនុវត្តន៍នាពេលកន្លងមកក្នុងការប្រេីប្រាស់ម៉ាស៊ីនបាញ់សម្លាប់មេរោគលេីខ្លួនប្រាណមនុស្សនេះដែរ ព្រោះក្រសួង មិនដែលបានណែនាំឲ្យធ្វេីការបាញ់សម្លាប់មេរោគលេីខ្លួនប្រាណមនុស្សដែរក្នុងពេលកន្លងមកនេះ ហេីយលោកជំទាវគ្រាន់តែស្នេីសុំឲ្យមានការប្រុងប្រយ័ត្នតែប៉ុណ្ណោះឯង៕ | 2020-12-22T18:49:00+07:00 | kampucheathmey.com | https://www.kampucheathmey.com/local-news/33755 |
ff32d6fe-a4da-4662-8374-9117ca927548 | វេជ្ជបណ្ឌិត, គិលានុបដ្ឋាកយិកា និងភ្នាក់ងារអនាម័យផ្នែកជំងឺទូទៅ «ក» នៃមន្ទីរពេទ្យកាល់ម៉ែត បរិច្ចាគថវិកា៥១០ដុល្លារ និង៥៦០,០០០រៀល ជូនសម្តេចតេជោ ហ៊ុន សែន ទិញវ៉ាក់សាំងកូវីដ-១៩ | វេជ្ជបណ្ឌិត, គិលានុបដ្ឋាកយិកា និងភ្នាក់ងារអនាម័យផ្នែកជំងឺទូទៅ «ក» នៃមន្ទីរពេទ្យកាល់ម៉ែត បានបរិច្ចាគថវិកា៥១០ដុល្លារ និង៥៦០,០០០រៀល ជូនសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដើម្បីទិញវ៉ាក់សាំងកូវីដ-១៩ សម្រាប់ចាក់ជូនប្រជាពលរដ្ឋដោយឥតគិតថ្លៃ។ ការចូលរួមបរិច្ចាគនេះ បានធ្វើឡើងបន្ទាប់ពីសម្តេចតេជោ ហ៊ុន សែន ប្រកាសពីការត្រៀមថវិកាទិញវ៉ាក់សាំងកូវីដ-១៩ មកចាក់ជូនប្រជាពលរដ្ឋដោយឥតគិតថ្លៃ ស្របពេលដែលជំងឺកូវីដ១៩ បានឆ្លងចូលដល់សហគមន៍កម្ពុជា។ សូមបញ្ជាក់ថា សម្តេចតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំងយកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ជូនប្រជាពលរដ្ឋប្រមាណ ៥០ម៉ឺននាក់៕ | 2020-12-22T18:23:00+07:00 | freshnewsasia.com | https://m.freshnewsasia.com/index.php/en/localnews/181053-2020-12-22-04-23-11.html |
87ff2f11-82ed-49ff-94ae-b6912d63810d | BREAKING: សហរដ្ឋអាមេរិក៖ មនុស្សជាង ២០ម៉ឺននាក់ឆ្លងកូវីដ-១៩ និងអ្នកជំងឺ ១,៨៤១នាក់ទៀតស្លាប់ នៅក្នុងពេលតែ១ថ្ងៃ! | ករណីឆ្លង និងស្លាប់ប្រចាំថ្ងៃដោយសារ COVID-19 ទូទាំងសហរដ្ឋអាមេរិក នៅតែបន្តស្ថិតក្នុងកម្រិតអាក្រក់បំផុតដដែល ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ២០០,១០៩នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺ ១,៨៤១នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃអង្គារ ទី២២ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៨,៤៧៣,៧១៦ករណី ក្នុងនោះមានអ្នកស្លាប់សរុបចំនួន ៣២៦,៧៧២នាក់ និងជាសះស្បើយឡើងសរុបចំនួន ១០,៨០២,៤៩៦នាក់។ ចំពោះមុខអាកាសធាតុចុះត្រជាក់ខ្លាំង និងបុណ្យណូអែលខិតជិតមកដល់ ក្រុមអ្នកជំនាញបានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកល (COVID-19) នឹងបន្តកើនឡើងខ្លាំងបន្ថែមទៀត។ គួរបញ្ជាក់ថា ប្រធានាធិបតីជាប់ឆ្នោត នៅសហរដ្ឋអាមេរិក លោក ចូ បៃដិន បានទទួលការចាក់វ៉ាក់សាំងប្រឆាំងវីរុសកូរ៉ូណា (COVID-19) សម្រាប់ដូសដំបូងរួចហើយ នៅថ្ងៃចន្ទដើមសប្តាហ៍នេះ (ពេលវេលានៅអាមេរិក) ដើម្បីជាការបង្កើននូវទំនុកចិត្ត ជូនដល់ពលរដ្ឋអាមេរិកាំងទាំងអស់ ចំពោះប្រសិទ្ធភាព និងសុវត្ថិភាពរបស់វ៉ាក់សាំង ដែលត្រូវអភិវឌ្ឍនឡើងដោយក្រុមហ៊ុនអាមេរិក-អាល្លឺម៉ង់ Pfizer និង BionNTech។ បច្ចុប្បន្នរដ្ឋបាលឱសថ និងចំណីអាហារនៃសហរដ្ឋអាមេរិក (FDA) បានអនុម័តឲ្យប្រើប្រាស់វ៉ាក់សាំង COVID-19 របស់ក្រុមហ៊ុន Moderna នៅក្នុងករណីបន្ទាន់ ដែលប្រការនេះមានន័យថា អាមេរិកមានវ៉ាក់សាំងប្រឆាំងវីរុសកូរ៉ូណាចំនួន ២ ហើយដែលត្រូវបានដាក់ឲ្យប្រើប្រាស់ជាផ្លូវការ ក្នុងនោះវ៉ាក់សាំងដំបូងគេ ជារបស់ក្រុមហ៊ុនអាមេរិក-អាល្លឺម៉ង់ Pfizer-BioNTech៕ | 2020-12-22T17:33:00+07:00 | freshnewsasia.com | https://m.freshnewsasia.com/index.php/en/internationalnews/181049-2020-12-22-03-33-52.html |
7a8681c9-1b8e-4b3e-8f0e-8719e9592440 | ការបាញ់សារធាតុ ឬទឹកសម្លាប់មេរោគ ឬអាល់កុល លើសរីរាង្គមនុស្ស នឹងមិនអាចជួយ ការពារលោកអ្នក ប្រឆាំងនឹងវីរុសកូវីដ-១៩ បានទេ និងអាចមានគ្រោះថ្នាក់ | ភ្នំពេញ៖ លោកស្រី ឱ វណ្ណឌីន អ្នកនាំពាក្យក្រសួងសុខាភិបាលកម្ពុជា នៅថ្ងៃទី២២ ខែធ្នូ ឆ្នាំ២០២០នេះ បានបញ្ជាក់ថា ការបាញ់សារធាតុ ឫទឹកសម្លាប់មេរោគ ឫអាល់កុល លើសរីរាង្គមនុស្ស មិនអាចជួយប្រឆាំងនឹងវីរុសកូវីដ-១៩ នោះឡើយ និងអាចបណ្តាលឲ្យមានគ្រោះថ្នាក់សុខភាពមនុស្សបាន លើកលែងតែការលាងសំអាតដៃដោយសាប៊ូជាមួយទឹកស្អាត ឫអាល់កុល ឫជែល ដែលជាវិធានការសម្រាប់ការពារការចម្លងវីរុសកូវីដ-១៩ ។ មន្ត្រីជាន់ខ្ពស់ក្រសួងសុខាភិបាល បានលើកការពន្យល់ណែនាំរបស់អង្គការសុខភាពពិភពលោកថា ការបាញ់សារធាតុ ឬទឹកសម្លាប់មេរោគ ឬអាល់កុល លើសរីរាង្គមនុស្ស មិនអាចជួយប្រឆាំងនឹងវីរុសកូវីដ-១៩បានទេ ហើយអាចនឹងបណ្តាលឱ្យមានគ្រោះថ្នាក់ដល់សុខភាពបាន។ រដ្ឋលេខាធិការ និងជាអ្នកនាំពាក្យក្រសួងសុខាភិបាល លោកស្រី ឱ វណ្ណឌីន បានបញ្ជាក់ថា យោងតាមការពន្យល់ណែនាំរបស់អង្គការសុខភាពពិភពលោក តាំងពីថ្ងៃទី២៧ ខែមេសា ឆ្នាំ២០២០ បានបង្ហាញថា ការបាញ់អាល់កុល ឬថ្នាំសម្លាប់មេរោគ ឬសារធាតុសម្លាប់មេរោគ លើសរីរាង្គមនុស្ស មិនបានជួយដល់ការការពារខ្លួនលោកអ្នកប្រឆាំងនឹងវីរុសកូវីដ-១៩ នោះឡើយ និងអាចធ្វើឲ្យមានគ្រោះថ្នាក់ដល់សុខភាពលោកអ្នក។ លើសពីនេះ អង្គការសុខភាពពិភពលោក ក៏បានបញ្ជាក់ដែរថា មិនត្រូវបាញ់ថ្នាំសម្លាប់មេរោគ ឬអាល់កុល ឬសារធាតុសម្លាប់មេរោគ ទៅលើខ្លួនមនុស្ស នៅក្នុងគ្រប់កាលៈទេសៈ។ សារធាតុទាំងនេះ អាចធ្វើឲ្យពុល ប្រសិនបើប៉ះមាត់ហើយលេបចូលទៅអាចធ្វើឲ្យរំខាន រមាស់ ឬរលាកអាល់ឡែកហ្ស៊ីស្បែក ធ្វើឲ្យខូចស្បែក និងភ្នែក របស់មនុស្ស។ បើតាមអ្នកនាំពាក្យក្រសួងសុខាភិបាល បានបញ្ជាក់ថា ថ្នាំសម្លាប់មេរោគឬសារធាតុសម្លាប់មេរោគ ត្រូវប្រើប្រាស់ដោយប្រុងប្រយ័ត្ន សម្រាប់លាងសម្អាតផ្ទៃទីកន្លែងណាមួយតែប៉ុណ្ណោះ។ ត្រូវចងចាំរក្សាសារធាតុក្លរីន ឬសារធាតុសម្លាប់មេរោគផ្សេងទៀតឲ្យឆ្ងាយ និងផុតពីដៃក្មេងប្រយ័ត្នគ្រោះថ្នាក់។ លោកស្រី ឱ វណ្ណឌីន បានបញ្ជាក់ថា អាល់កុល ឬជែល អាចប្រើសម្រាប់សម្អាតដៃរបស់មនុស្សពីភាពកខ្វក់ ដែលមានជាប់មេរោគនៅលើដៃ តែមិនត្រូវប្រើសម្រាប់បាញ់ លើខ្លួនប្រាណឡើយ៕ | 2020-12-22T15:32:17+07:00 | cen.com.kh | https://cen.com.kh/archives/277559.html |
0c20ae23-6e46-4797-8a05-02b013c70568 | ក្រសួងសុខាភិបាល ប្រកាសបន្ទាន់ បាញ់អាល់កុល ឬថ្នាំសម្លាប់មេរោគលើរាងកាយ បង្កគ្រោះថ្នាក់ | អ្នកជំនាញក្រសួងសុខាភិបាល បានព្រមានពីគ្រោះថ្នាក់ នៃការបាញ់ទឹកសម្លាប់មេរោគ ឬសារធាតុសម្លាប់មេរោគ ឬអាល់កុល លើសរីរាង្គមនុស្ស ដោយថា ករណីនេះ មិនអាចជួយការពារ នឹងវីរុសកូវីដ-១៩បានទេ តែវាអាចមានគ្រោះថ្នាក់។ យោងតាមអត្ថបទបកប្រែក្រៅផ្លូវការ របស់អង្គការសុខភាពពិភពលោក ដោយលោកស្រី វេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យ ក្រសួងសុខាភិបាល នាថ្ងៃទី២២ ខែធ្នូ ឆ្នាំ២០២០នេះ បានឱ្យដឹងថា ការបាញ់អាល់កុល ឬថ្នាំសម្លាប់មេរោគ ឬសារធាតុសម្លាប់មេរោគ លើសរីរាង្គមនុស្ស មិនបានជួយដល់ការការពារខ្លួនប្រឆាំងនឹងវីរុសកូវីដ-១៩ នោះឡើយ ហើយអាចធ្វើឱ្យមានគ្រោះថ្នាក់ដល់សុខភាពទៀតផង។ លើសពីនេះ អង្គការសុខភាពពិភពលោក ក៏បានបញ្ជាក់ដែរថា មិនត្រូវបាញ់ថ្នាំសម្លាប់មេរោគ ឬអាល់កុល ទៅលើខ្លួនមនុស្ស នៅក្នុងគ្រប់កាលៈទេសៈ ។សារធាតុទាំងនេះ អាចធ្វើឱ្យពុល ប្រសិនបើប៉ះមាត់ ហើយលេបចូល។ យ៉ាងណាក៏ដោយ អត្ថបទបកប្រែក្រៅផ្លូវការរបស់លោកស្រី វេជ្ជបណ្ឌិត ឱ វណ្ណឌីន បានបញ្ជាក់ថា ថ្នាំសម្លាប់មេរោគ ឬសារធាតុសម្លាប់មេរោគ ត្រូវប្រើប្រាស់ដោយប្រុងប្រយ័ត្ន សម្រាប់លាងសម្អាតផ្ទៃ ទីកន្លែងណាមួយតែប៉ុណ្ណោះ៕ | 2020-12-22T15:19:00+07:00 | kampucheathmey.com | https://www.kampucheathmey.com/local-news/33511 |
d4ddcec4-87b2-4850-88e3-0f5faf5925e5 | ក្រសួងសុខាភិបាលថា ថ្ងៃ២១ធ្នូ មិនមានអ្នកឆ្លងកូវីដ១៩ថ្មី ខណៈមានអ្នកជាសះស្បេីយ ២នាក់ | ក្រសួងសុខាភិបាលនៃព្រះរាជាណាចក្រកម្ពុជា នៅព្រឹកថ្ងៃទី២២ ខែធ្នូ ឆ្នាំ២០២០នេះ បានប្រកាសថា មិនមានករណីរកឃើញអ្នកឆ្លងជំងឺកូវីដ១៩ ថ្មីនោះទេ មានតែករណីព្យាបាលជាសះស្បើយអ្នកជំងឺកូវីដ១៩ ចំនួន២នាក់។ សូមបញ្ជាក់ថា គិតត្រឹមព្រឹកថ្ងៃទី២២ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងជំងឺកូវីដ១៩ សរុបចំនួន៣៦៣នាក់ ក្នុងនោះបានព្យាបាលជាសះស្បើយសរុបចំនួន៣៤៧នាក់ និងកំពុងសំរាកព្យាបាលនៅមន្ទីពេទ្យសរុបចំនួន១៦នាក់ (គ្មានអ្នកស្លាប់)៕ | 2020-12-22T14:53:00+07:00 | dap-news.com | https://dap-news.com/national/2020/12/22/106822/ |
91f1de82-f89f-4d70-8661-d94f16c47f4b | TOP NEWS: ដំណឹងល្អ ! ថ្ងៃនេះក្រសួងសុខាភិបាលប្រកាសថា មិនមានអ្នកឆ្លងកូវីដ១៩ ថ្មីនោះទេ ខណៈអ្នកជំងឺ២នាក់បានជាសះស្បើយ (Video inside) | នៅព្រឹកថ្ងៃទី២២ ខែធ្នូ ឆ្នាំ២០២០នេះ ក្រសួងសុខាភិបាលបានប្រកាសថា មិនមានករណីរកឃើញអ្នកឆ្លងជំងឺកូវីដ១៩ ថ្មីនោះទេ មានតែករណីព្យាបាលជាសះស្បើយអ្នកជំងឺកូវីដ១៩ ចំនួន២នាក់។ គិតមកដល់ថ្ងៃទី២២ ខែធ្នូ ឆ្នាំ២០២០ មានរយៈពេល៧ថ្ងៃជាប់ៗគ្នាហើយ ដែលក្រសួងសុខាភិបាល មិនមានរកឃើញករណីឆ្លងថ្មី ចូលក្នុងសហគមន៍។ ១៖ ស្ត្រីជនជាតិខ្មែរ អាយុ៣២ឆ្នាំ ស្នាក់នៅបុរី លឹម ឈាងហាក់ សង្កាត់វាលស្បូវ ខណ្ឌច្បារអំពៅ រាជធានីភ្នំពេញ ត្រូវបានព្យាបាលជាសះស្បើយ ដោយទទួលបានលទ្ធផលអវិជ្ជមានវីរុសកូវីដ១៩ ចំនួន២លើក ត្រូវបានអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត។ ២៖ បុរសជនជាតិខ្មែរ អាយុ៧៥ឆ្នាំ ស្នាក់នៅសង្កាត់ផ្សារថ្មី ខណ្ឌដូនពេញ រាជធានីភ្នំពេញ ជាអ្នកដំណើរមកពីប្រទេសចិន តាមជើងហោះហើរ មកដល់កម្ពុជា នៅថ្ងៃទី២០ ខែវិច្ឆិកា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផល អវិជ្ជមានវីរុសកូវីដ១៩ ចំនួន២លើក ត្រូវបានអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២២ ខែធ្នូ ឆ្នាំ២០២០នេះ កម្ពុជាបានរកឃើអ្នកឆ្លងកូវីដ១៩ ចំនួន៣៦៣នាក់ ក្នុងនោះអ្នកជំងឺ៣៤៧នាក់ បានជាសះស្បើយ និងអ្នកជំងឺចំនួន ១៦នាក់ កំពុងសម្រាកព្យាបាលនៅមន្ទីរពេទ្យ។ សម្រាប់អ្នកឆ្លងកូវីដ១៩ ដែលពាក់ព័ន្ធព្រឹត្តិការណ៍ «សហគមន៍ ២៨វិច្ឆិកា» វិញ បានរកឃើញសរុបចំនួន៤១នាក់ ក្នុងនោះព្យាបាលជាសះស្បើយចំនួន ៣១នាក់ និង១០នាក់ កំពុងសម្រាកព្យាបាលនៅមន្ទីរពេទ្យ៕ | 2020-12-22T14:16:00+07:00 | freshnewsasia.com | https://m.freshnewsasia.com/index.php/en/localnews/181029-2020-12-22-00-16-03.html |
9a52683e-d84a-4403-be97-e4461deef64c | សូមស្វែងយល់អំពីជំងឺ“ ម៉េឡូអ៊ីតដូស” ទាំងអស់គ្នា! | ជំងឺម៉េឡូអ៊ីតដូស គឺជាជំងឺឆ្លងដែលបណ្តាលមកពីបាក់តេរីម្យ៉ាងដែលរស់នៅក្នុងដី និងទឹក ឈ្មោះ បើកខូលដេរ្យ៉ា ផ្សឺដូម៉ាឡី ។ ការចំលងរោគកើតឡើងតាមរយៈការជ្រាតចូលនៃមេរោគនៅតាមកន្លែងដែលស្បែកមានការដាច់រលាត់ តាមរយៈផ្លូវដង្ហើម ឬតាមរយៈផ្លូវអាហារ។ ប្រទេសក្នុងតំបន់អាស៊ី ផ្នែកភាគខាងត្បូងនៃប្រទេសអូស្ត្រាលី ជាតំបន់ដែលមានការប៉ះពាល់ រីឯការយល់ដឹងទាក់ទងនិងជំងឺនេះហាក់នៅមានកំរិតនៅឡើយ។ ក) កត្តាប្រឈម៖ កត្តាប្រឈមមានដូចជាកត្តាវេជ្ជសាស្ត្រ កត្តាមុខរបរ និង របៀបរបបរស់នៅ។ – កត្តាវេជ្ជសាស្ត្រមានដូចជា ជំងឺទឹកនោមផ្អែម ជំងឺតំរង់នោម ជំងឺសួត និង ជំងឺថ្លើមរាំរៃ ការពិសារស្រាច្រើន ដល់់កំរិតស្រវឺង ការព្យាបាលដោយថ្នាំផ្សេងៗ ធ្វើអោយប្រពន្ធ័ការពាររាងកាយចុះខ្សោយ ជំងឺមហារីក ។ – កតា្តមុខរបរ និង របៀបរបបរស់នៅដូចជាការរស់នៅប៉ះពាល់ដី និងទឹក(កសិករ អ្នកធ្វើចំការ អ្នកនេសាទ អ្នកធ្វើការងារសំណង់ ) អ្នកលេងកីឡាបាល់ទាត់ អ្នកបរិភោគទឹកមិនស្អាត។ ខ) រោគសញ្ញា៖ – ទំរង់សំងំ: មេរោគអាចនៅសំងំក្នុងខ្លួនយើងរយៈពេលយូរដោយមិនមានរោគសញ្ញា – ទំរង់ស្រួចស្រាវ (រយៈពេលតិចជាងពីរខែ): រលាកសួតស្រួចស្រាវ បូសសរីរាង្គ( អណ្តើត ថ្លើមតម្រងនោម ប្រូស្តាត បូសក្បាលឬក ដំបៅរលួយនៅលើស្បែក រលាកសន្លាក់ និងឆ្អឹង។ – ទំរង់រាំរៃ(រយៈពេលលើសពីរខែ): រោគសញ្ញាស្រដៀងនឹងជំងឺរបេង មានដូចជាហើមកូនកណ្តុរនៅក ដំបៅរលួយ បូសនៅសរីរាង្គរាំរៃ។ គ) ការធ្វើរោគវិនិច្ឆ័យ៖ រោគវិនិច្ឆ័យត្រូវបានបញ្ជាក់ដោយការបណ្តុះមេរោគ ដែលមាននៅក្នុងឈាម ខ្ទុះ ទឺកនោម និងសំនាកផ្សេងៗ ។ ឃ)ការព្យាបាល៖ ជំងឺនេះអាចព្យាបាលអោយជាដាច់បាន ដោយចែកជាពីរដំណាក់កាល – ដំណាក់កាលសំរុក(រយៈពេលយ៉ាងហោចណាស់១៤ថ្ងៃ) និង – ដំណាក់កាលព្យាបាលបន្តអោយជាដាច់(យ៉ាងហោចណាស់ ៣ខែ)។ អត្រាស្លាប់នៅមានកំរិតខ្ពស់នៅឡើយ (ប្រហែលជា៤០% នៅប្រទេសថៃ)។ ជំងឺនេះទាមទារអោយមានការព្យាបាលនិងយកចិត្តទុកដាក់ខ្ពស់ដើម្បីកាត់បន្ថយអត្រាស្លាប់។ សូមមកទទួលការព្យាបាលនៅតាមមន្ទីរពេទ្យជាមួយក្រុមគ្រួពេទ្យដែលមានជំនាញច្បាស់លាស់។ ង) វិធីបង្ការ៖ កាត់ផ្តាច់កត្តាចំលង និងកត្តាប្រឈមផ្សេងៗដូចជា – កត្តាវេជ្ជសាស្ត្រ ធ្វើយ៉ាងណាអោយកំរិតស្ករនៅទាប កាត់បន្ថយការប្រើប្រាស់ថ្នាំដែលធ្វើអោយប្រពន្ធ័ភាពសាំចុះខ្សោយ ។ – កត្តាមុខរបរ និង របៀបរបបរស់នៅ គួរពាក់ស្បែកជើងកវែង បើសិនជាអ្នកជាកសិក គួរពាក់ម៉ាស់ពេលធ្វើដំណើរកាត់ខ្យល់ខ្លាំង សូមពិសារទឹកឆ្អិន។ រាល់ចំងល់ដែលពាក់ព័ន្ធ ឬចង់ស្វែងយល់ព័ត៌មានបន្ថែម សូមទំនាក់ទំនងមកកាន់ក្រុមការងារនៃមន្ទីរពេទ្យកាល់ម៉ែត៕ អត្ថបទ ៖ រស្មី | 2020-12-22T13:50:00+07:00 | kampucheathmey.com | https://www.kampucheathmey.com/health/33297 |
1ca96ede-32af-4b50-b175-3422b2525626 | លោក ហ៊ុន សែន អំពាវនាវដល់ពលករខ្មែរធ្វើការនៅថៃ កុំវិលមកកម្ពុជាវិញ ដោយខ្លាចជំងឺកូវីដ | លោកនាយករដ្ឋមន្ត្រី ហ៊ុន សែន អំពាវនាវឱ្យពលករខ្មែរ ត្រូវទុកចិត្តលើរដ្ឋាភិបាលថៃក្នុងការទប់ស្កាត់ជំងឺកូវីដ (Covid-19) កុំអាលត្រលប់កម្ពុជាវិញ ក្នុងពេលដែលថៃកំពុងជួបការលំបាក ដោយសារតែការឆ្លងជំងឺកូវីដ១៩ នៅខែត្រសាមុតសាខន (Samut Sakhon)។ លោក ហ៊ុន សែន បានអំពាវនាវតាមរយៈខ្សែអាត់សំឡេងមួយ ដែលចេញផ្សាយដោយសារព័ត៌មានក្នុងស្រុកនៅថ្ងៃទី២០ ធ្នូថា ដើម្បីការពារខ្លួន និងកុំឱ្យរីករាលដាលចូលមកដល់ប្រទេសកម្ពុជា និងចៀសវាងការបាត់បង់ការងារធ្វើនោះ លោកអំពាវនាវដល់ ឪពុកម្ដាយ និងក្រុមគ្រួសារ ដែលមានសាច់ញាតិ ធ្វើការនៅប្រទេសថៃ សូមជួយលើកទឹកចិត្ដឱ្យពួកគាត់ បន្ដនៅប្រទេសថៃ មួយរយៈសិន។ ទោះបីជាបែបនេះក្ដី លោក ហ៊ុន សែន ថា លោកបានពិភាក្សាជាមួយលោក ស ខេង រដ្ឋមន្ត្រីក្រសួងមហាផ្ទៃ និងរដ្ឋមន្ត្រីក្រសួងការពារជាតិ ដើម្បីត្រៀមរថយន្តទាហានចំនួន៧០គ្រឿង ទៅដឹកកម្មករ ពលករនៅតាមព្រំដែន បើសិនជាពួកគេសម្រុកវិលចូលកម្ពុជាវិញ ដូចកាលពីខែមេសា មុនពេល ចូលឆ្នាំខ្មែរនោះ៖ « »។ លោក ហ៊ុន សែន បន្ថែមថា រដ្ឋាភិបាលបានត្រៀមទប់ស្កាត់ជំងឺកូវីដ១៩នេះ ដោយយកបទពិសោធន៍កាលពីខែមេសាឆ្នាំ២០២០ជាគោល។ លោកអះអាងថា ពលករខ្មែរជាង ១២ម៉ឺននាក់សម្រុកវិលចូលកម្ពុជាវិញនៅពេលនោះ គ្មានករណីឆ្លងជំងឺកូវីដ១៩ពីប្រទេសថៃឡើយ។ លោកបន្ថែមថា អាជ្ញាធរខែត្រនៅតាមព្រំដែនត្រូវបិទច្រកមួយចំនួន ដើម្បីងាយគ្រប់គ្រង។ ក្នុងករណីដែលពលករសម្រុកចូលកម្ពុជាវិញច្រើន គឺត្រូវធ្វើចត្តាឡីស័កនៅតាមព្រំដែនផង និងដឹកជញ្ជូនពួកគាត់ទៅកាន់ខែត្រ ដែលពលកររស់នៅរៀងៗខ្លួន ដើម្បីធ្វើចត្តាឡីស័កនៅទីនោះ ឬធ្វើចត្តាឡីស័កនៅតាមផ្ទះរៀងៗខ្លួន។ លោក ហ៊ុន សែន ចេញខ្សែអាត់សំឡេងអំពាវនាវជាបន្ទាន់នេះ នៅបន្ទាប់ពី ថៃបានប្រកាសថា រកឃើញអ្នកឆ្លងកូចវីដ ១៩ ( COVID-19 ) ជាង ៥០០នាក់ កាលពីថ្ងៃទី១៩ធ្នូ នៅក្នុងចំណោមពលករចំណាកស្រុក នៅឯខេត្តសាមុតសាខន ភាគនិរតីទីក្រុងបាងកក។ ខែត្រសាមុតសាខន មានព្រំដែន ជាប់ព្រំប្រទល់ខែត្រចំនួនបីរបស់កម្ពុជា គឺខែត្រកោះកុង ពោធិ៍សាត់ និងប៉ៃលិន៕ | 2020-12-22T13:24:43+07:00 | rfa.org | https://www.rfa.org/khmer/news/health/hunsen-call-for-cambodian-migrant-workers-at-thailand-not-return-home-during-covid-19-outbreak-at-samutsakhon-12222020012432.html |
883ecf99-064f-425e-a8f8-e4483268872c | កត្តាអ្វី បណ្តាលឲ្យកើតមានឡើង នៃដុំមហារីកបំពង់អាហារ | ជំងឺមហារីកបំពង់អាហារ គឺជាការវិវត្តមិនប្រក្រតី (លឿនខុសធម្មតា) នៃកោសិការបស់បំពង់អាហារ បង្កើតបានជាដុំសាច់ ដែលយើងតែងតែហៅថា ជាជំងឺដុំសាច់មហារីក (Esophageal cancer) នៃបំពង់អាហារ។ ១) តើមានមូលហេតុអ្វីខ្លះ ដែលអាចបណ្តាលឲ្យកើតមានឡើងនៃដុំមហារីកនេះ? កត្តាប្រឈម ដែលអាចបង្កឲ្យមានដុំមហារីកនេះ កើតមានបានមានដូចជា – ការពិសាបារី រយៈពេលវែង – បរិភោគសុរាច្រើនហួសកម្រិត – ជំងឺច្រាលជាតិអាស៊ីតរបស់ក្រពះ និងរលាកបំពង់អាហាររ៉ាំរ៉ៃដោយមិនបានព្យាបាលត្រឹមត្រូវតាមក្បួនច្បាប់វេជ្ជសាស្ត្រ (GERD)។ – អាយុច្រើន (លើសពី ៥៥ ឆ្នាំ) – ភេទ ប្រុស – ការទទួលទានចំណីអាហារមិនសមស្រប និង កត្តាតំណពូជ (Genetic) ។ ល។ ២) តើជំងឺដុំមហារីកបំពង់អាហារ អាចមានរោគសញ្ញាអ្វីខ្លះ? យើងតែងតែសង្កេតឃើញថា អ្នកជំងឺដែលមានដុំមហារីកបំពង់អាហារនេះ គឺមានរោគសញ្ញាដូចជា – អួលណែន និងពិបាកលេបអាហារចូល (ដំបូង អាហាររឹង បន្ទាប់មករាវ និងចុងក្រោយទឹកក៏ពិបាកលេបដែរ) ។ – ឈឺចុកចាប់ នៅពេលបរិភោគអាហារ – ក្អួតចង្អោរ បន្ទាប់ពីបរិភោគអាហាររួច – មានការចុកណែនអួល ក្នុងដើមទ្រូង – មានការស្លេកស្លាំង និងខ្វះគ្រាប់ឈាមក្រហម – ចុះខ្សោយ អស់កម្លាំង កំហែង និងល្ហិតល្ហៃ – មិនចង់ទទួលទានអាហារ និងធុំសាច់ – ស្រកទម្ងន់ខ្លាំងខុសពីធម្មតា – ពេលខ្លះវាក៏អាច បណ្តាលឲ្យមានការហូរធ្លាក់ឈាមផងដែរ។ល។ ៣) ការព្យាបាល ការព្យាបាលជំងឺដុំមហារីកបំពង់អាហារនេះ គឺត្រូវទាមទារឲ្យមានការចូលរួម ពីសំណាក់ក្រុមវេជ្ជបណ្ឌិតច្រើនមុខជំនាញនៃមន្ទីរពេទ្យកាល់ម៉ែត ដើម្បីធ្វើការពិភាក្សារិះរកវិធីមួយដែលល្អបំផុតសម្រាប់អ្នកជំងឺ ទើបការព្យាបាលអាចមានប្រសិទ្ធិភាពខ្ពស់ និងចំគោលដៅ ក្នុងនោះមាន៖ – ក្រុមវេជ្ជបណ្ឌិតផ្នែក ថ្លើម ក្រពះ ពោះវៀន – ក្រុមវេជ្ជបណ្ឌិតផ្នែកវះកាត់ – ក្រុមវេជ្ជបណ្ឌិតផ្នែកជំងឺមហារីក – និងក្រុមវេជ្ជបណ្ឌិតផ្នែករូបភាពវេជ្ជសាស្ត្រ ។ – សំខាន់ជាងនេះទៅទៀត ក្រុមគ្រួសារអ្នកជំងឺនិងអ្នកជំងឺផ្ទាល់ ក៏ត្រូវចូលរួមក្នុងការធ្វើការសម្រេចចិត្តផងដែរ ។ ជម្រើសជាច្រើននឹងត្រូវបានលើកឡើង ផលប្រយោជន៍ និងផលវិបាក នៃជម្រើសនីមួយៗត្រូវបានពន្យល់និងធ្វើការពិភាក្សាជាមួយអ្នកជំងឺ និងក្រុមគ្រួសារ។ ការសម្រេចត្រូវតែមានការព្រមព្រៀងពីអ្នកជំងឺនិងក្រុមគ្រួសារ។ ទោះជាយ៉ាងណា ប្រសិទ្ធិភាពនៃការព្យាបាលជំងឺមហារីកបំពង់អាហារ គឺមានកម្រិត ដោយភាគច្រើននៃអ្នកជំងឺមកជួបពិគ្រោះជាមួយគ្រូពេទ្យ គឺមានសភាពធ្ងន់ធ្ងរ ដែលជាហេតុនៃការយឺតយ៉ាវក្នុងការធ្វើរោគវិនិច្ឆ័យ (អ្នកជំងឺមកជួបគ្រូពេទ្យយឺតពេល) ។ ការព្យាបាល ដែលមានប្រសិទ្ធិភាពបំផុត គឺត្រូវធ្វើនូវដំណាក់កាលដំបូង ដែលអ្នកជំងឺមិនទាន់មានលេចចេញជារោគសញ្ញា។ ការឆ្លុះក្រពះ គឺជាវិធីសាស្ត្រតែមួយគត់ ដែលអាចអោយយើងដោះស្រាយបញ្ហានេះបាន៕ | 2020-12-22T09:20:00+07:00 | kampucheathmey.com | https://www.kampucheathmey.com/health/33174 |
8edab65e-5702-44fc-a49c-9c3c7f60f890 | ថ្ងៃនេះ នៅកម្ពុជាមិនមានករណីឆ្លងថ្មី នៃកូវីដ-១៩ | រាជធានីភ្នំពេញ៖ ក្រសួងសុខាភិបាល បានចេញសេចក្ដីប្រកាស នៅថ្ងៃទី២២ ខែធ្នូ ឆ្នាំ២០២០ថា ក្រសួងរកមិនឃើញមានករណីឆ្លងថ្មី នៃជំងឺកូវីដ-១៩នោះទេ តែមានករណីព្យាបាលជាសះស្បើយ ពីជំងឺកូវីដ-១៩ ចំនួន២នាក់ បន្ថែមទៀត។ ក្រសួងសុខាភិបាល បានបញ្ជាក់ថា បើគិតមកដល់ថ្ងៃទី២២ ខែធ្នូ ឆ្នាំ២០២០ គឺមានរយៈពេល៧ថ្ងៃមកហើយ មិនមានករណីឆ្លងថ្មី នៅក្នុងសហគមន៍នោះទេ។ ដោយឡែកអ្នកជំងឺទើបនឹងព្យាបាលជាសះស្បើយ ពីជំងឺកូវីដ-១៩ចំនួន២នាក់នេះ រួមមាន៖ ១-ស្ត្រីជនជាតិខ្មែរ អាយុ៣២ឆ្នាំ ស្នាក់នៅបុរី លឹម ឈាងហាក់ សង្កាត់វាលស្បូវ ខណ្ឌច្បារអំពៅ រាជធានីភ្នំពេញ ត្រូវបានព្យាបាលជាសះស្បើយ ដោយទទួលបានលទ្ធផលអវិជ្ជមាន nS កូវីដ-១៩ ចំនួន២លើក ទើបក្រុមគ្រូពេទ្យអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត។ ២-បុរសជនជាតិខ្មែរ អាយុ៧៥ឆ្នាំ ស្នាក់នៅសង្កាត់ផ្សារថ្មី ខណ្ឌដូនពេញ រាជធានីភ្នំពេញ ជាអ្នកដំណើរ មកពីប្រទេសចិន តាមជើងហោះហើរ ហើយមកដល់កម្ពុជា នៅថ្ងៃទី២០ ខែវិច្ឆិកា ឆ្នាំ២០២០។ គាត់បានព្យាបាលជាសះស្បើយ ដោយទទួលបានលទ្ធផលអវិជ្ជមាន នៃកូវីដ-១៩ ចំនួន២លើក ទើបក្រុមគ្រូពេទ្យអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត។ ដោយឡែក អ្នកឆ្លងកូវីដ-១៩ ជាប់ពាក់ព័ន្ធនឹងព្រឹត្តិការណ៍ «សហគមន៍ ២៨វិច្ឆិកា» វិញ បានរកឃើញ សរុបចំនួន៤១នាក់ ក្នុងនោះមានអ្នកព្យាបាលជាសះស្បើយចំនួន៣១នាក់ និង១០នាក់ កំពុងសម្រាកព្យាបាលនៅមន្ទីរពេទ្យ។ បើគិតត្រឹមវេលាម៉ោង៧ព្រឹក ថ្ងៃទី២២ ខែធ្នូ ឆ្នាំ២០២០ កម្ពុជាបានរកឃើអ្នកឆ្លងកូវីដ-១៩ ចំនួន៣៦៣នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន៣៤៧នាក់។ ដោយឡែកអ្នកជំងឺចំនួន១៦នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ៕ | 2020-12-22T09:06:54+07:00 | kbnnews.com | https://kbn.news/archives/196384 |
640edb42-0eb7-41db-a25b-aecfb79d3a41 | អ្នកជំងឺកូវីដ១៩ ចំនួន២នាក់ បានជាសះស្បើយ | ក្រសួងសុខាភិបាលបបានឱ្យដឹងថា អ្នកជំងឺកូវីដ១៩ ចំនួនបានជាសះស្បើយ និងត្រូវបានអនុញ្ញាតឱ្យវិលទៅកាន់លំនៅដ្ឋានវិញ។ អ្នកជាសះស្បើយ១ នាក់គឺជាប់ពាក់ព័ន្ធនឹងព្រឹត្តិការណ៍សហគមន៍ ២៨វិច្ឆិកា និង ១នាក់ទៀតជាករណីនាំចូល។ អានពិស្តារ៖ | 2020-12-22T07:12:00+07:00 | kampucheathmey.com | https://www.kampucheathmey.com/local-news/33099 |
dfe525bd-6cf0-4c3d-b540-dcd0eae256fb | អាជ្ញាធរថៃប្រាប់អ្នកដែលបានទៅផ្សារលក់គ្រឿងសមុទ្រឲ្យទៅធ្វើតេស្តរកជំងឺកូវីដ១៩ | អាជ្ញាធរថៃ នៅថ្ងៃអង្គារនេះ បានរកឃើញករណីឆ្លងជំងឺកូវីដ១៩ថ្មីចំនួន ៤២៧ករណី និងបានជំរុញឲ្យមនុស្សជាង ១.០០០នាក់នៅតាមបណ្ដាខេត្តជាច្រើន ទៅធ្វើតេស្តរកជំងឺកូវីដ១៩ ដើម្បីទប់ស្កាត់ការឆ្លងរាលដាលទ្រង់ទ្រាយធំមិនធ្លាប់មាន។ នេះបើយោងតាមសេចក្ដីរាយការណ៍របស់ទីភ្នាក់ងារព័ត៌មាន Reuters។ ករណីឆ្លងថ្មីទាំងនេះបានកើតចំពោះកម្មករចំណាកស្រុកចំនួន ៣៩៧ នាក់ ក្នុងខេត្ត Samut Sakhon ជាកន្លែងនៃការផ្ទុះឡើងនៃការឆ្លង ដែលត្រូវបានគេរកឃើញក្រោយការធ្វើតេស្តរកជំងឺកូវីដ១៩ លើកម្មកររាប់រយនាក់ដែលធ្វើការនៅផ្សារលក់គ្រឿងសមុទ្រដ៏ធំមួយ។ មកទល់ពេលនេះ មានករណីឆ្លងជាង ១.១០០ករណី ដែលភាគច្រើនគ្មានរោគសញ្ញា និងកើតចំពោះជនចំណាកស្រុកពីប្រទេសមីយ៉ាន់ម៉ា ក្បែរខាងថៃ ត្រូវបានគេតាមដានប្រភពឃើញនៅផ្សារលក់គ្រឿងសមុទ្រដែលឥឡូវនេះត្រូវបានអាជ្ញាធរបិទ។ អាជ្ញាធរបានឲ្យដឹងថា អ្នកទិញមកពីខេត្តចំនួន ២២ ដែលបានមកផ្សារនេះចាប់ពីថ្ងៃទី ១ ដល់ ១៨ ខែធ្នូ គួរតែទៅធ្វើតេស្ត [រកជំងឺកូវីដ១៩]។ មានការឆ្លង ១៦ ករណីផ្សេងទៀតត្រូវបានរាយការណ៍នៅថ្ងៃអង្គារនេះ នៅក្នុងខេត្តចំនួន ៨ ផ្សេងទៀត ដែលក្នុងនោះ ៥ករណីនៅក្នុងទីក្រុងបាងកក។ ករណីឆ្លង ១៤ករណី មកពីក្រៅប្រទេសក៏ត្រូវបានគេរាយការណ៍ផងដែរ។ អាជ្ញាធរថៃកំពុងស្ថាបនាមន្ទីរពេទ្យបណ្តោះអាសន្នមួយនៅក្នុងខេត្ត Samut Sakhon ដើម្បីធ្វើតេស្តរកជំងឺកូវីដ១៩ និងព្យាបាលពលករមកពីក្រៅប្រទេស៕ | 2020-12-22T07:00:00+07:00 | khmer.voanews.com | https://khmer.voanews.com/a/thailand-covid-outbreak/5708939.html |
c809bf26-f4f0-4f7a-8f63-86c5f75b49ef | លោក Biden ទទួលការចាក់វ៉ាក់សំាងកូវីដ១៩ ផ្សាយផ្ទាល់តាមទូរទស្សន៍ | លោក Joe Biden ប្រធានាធិបតីជាប់ឆ្នោតរបស់សហរដ្ឋអាមេរិកបានទទួលការចាក់វ៉ាក់សំាងកូវីដ១៩ ដោយមានការផ្សាយផ្ទាល់តាមទូរទស្សន៍កាលពីច័ន្ទម្សិលមិញ ដើម្បីបញ្ចុះបញ្ចូលពលរដ្ឋអាមេរិកាំងថា ការចាក់វ៉ាក់សាំងនេះ គឺមានសុវត្ថិភាព។ លោក Biden បាននិយាយថា «ខ្ញុំត្រៀមខ្លួនរួចហើយ» ទៅកាន់គិលានុបដ្ឋាយិកាម្នាក់នៅក្នុងមន្ទីរពេទ្យមួយក្នុងទីក្រុង Newark រដ្ឋ Delaware កាលពីថ្ងៃច័ន្ទ នៅមុនពេលលោកត្រូវបានគេចាក់វ៉ាក់សំាង ដែលផលិតដោយក្រុមហ៊ុន Pfizer and BioNTech។ លោកបាននិយាយថា៖ «ខ្ញុំធ្វើនេះដើម្បីបង្ហាញថា ពលរដ្ឋគួរតែត្រៀមខ្លួន ដើម្បីចាក់វ៉ាក់សំាង នៅពេលវ៉ាក់សំាងមកដល់។ គ្មានអ្វីត្រូវបារម្ភនោះទេ»។ ភរិយារបស់លោកគឺ អ្នកស្រី Jill Biden ត្រូវបានគេចាក់វ៉ាក់សំាងមួយដូស នៅប៉ុន្មានម៉ោងមុនលោក Biden នៅក្នុងមន្ទីរពេទ្យតែមួយ ដែលនៅក្បែរផ្ទះរបស់អ្នកទំាងពីរ។ មេដឹកនាំសហរដ្ឋអាមេរិកផ្សេងៗទៀត ដែលបានទទួលការចាក់វ៉ាក់សំាងកាលពីសប្ដាហ៍មុនរួមមានអនុប្រធានាធិបតីលោក Mike Pence ប្រធានរដ្ឋសភា អ្នកស្រី Nancy Pelosi និងប្រធានព្រឹទ្ធសភា លោក Mitch McConnell។ លោកប្រធានាធិបតី Donald Trump ដែលបានសម្រាកនៅមន្ទីរពេទ្យកាលពីខែតុលា ដោយសារជំងឺកូវីដ១៩ មិនបាននិយាយថា លោកមានបំណងចាក់វ៉ាក់សំាងឡើយ។ វ៉ាក់សំាងដែលផលិតដោយក្រុមហ៊ុន Moderna ក៏ត្រូវបានគេបញ្ចូនទៅតាមរដ្ឋនីមួយៗ កាលពីថ្ងៃច័ន្ទ ក្រោយពីទីភ្នាក់ងារស្បៀងអាហារនិងឱសថរបស់សហរដ្ឋអាមេរិក (FDA) បានអនុម័តឲ្យប្រើវ៉ាក់សាំង Moderna នេះក្នុងករណីបន្ទាន់ កាលពីថ្ងៃសុក្រ។ ការអនុញ្ញាតឲ្យប្រើវ៉ាក់សាំងក្រុមហ៊ុន Moderna និងក្រុមហ៊ុន Pfizer-BioNTech ដែលត្រូវបានអនុម័តកាលពីដើមខែធ្នូនោះ គឺជាការវិវត្តយ៉ាងសំខាន់មួយក្នុងកិច្ចប្រឹងប្រែងវ៉ាក់សំាងរបស់សហរដ្ឋអាមេរិក៕ | 2020-12-22T07:00:00+07:00 | khmer.voanews.com | https://khmer.voanews.com/a/biden-got-covid-vaccines/5708962.html |
c63a38c9-592b-4fce-a009-51f909e7a0fd | លោក Joe Biden នឹងចាក់វ៉ាក់សាំងការពារជំងឺកូវីដ១៩នៅថ្ងៃចន្ទ | ប្រធានាធិបតីជាប់ឆ្នោតថ្មីរបស់សហរដ្ឋអាមេរិក គឺលោក Joe Biden បានត្រៀមខ្លួនចាក់វ៉ាក់សាំងការពារជំងឺកូវីដ១៩ នៅថ្ងៃចន្ទនេះ។ លោក Biden បាននិយាយនៅក្នុងសេចក្តីថ្លែងការណ៍មួយថា លោកទន្ទឹងរង់ចាំការវ៉ាក់សាំងជាសាធារណៈ និងបន្តការកសាងជំនឿទុកចិត្តទៅលើដំណើរការវិទ្យាសាស្ត្រផងដែរ។ មេដឹកនាំអាមេរិកមួយចំនួន បានចាក់វ៉ាក់សាំងការពារជំងឺកូវីដ១៩រួចហើយកាលពីសប្តាហ៍មុន ដែលរួមមានលោកអនុប្រធានាធិបតី Mike Pence ប្រធានសភាអាមេរិកលោកស្រី Nancy Pelosi និងប្រធានព្រឹទ្ធសភាសំឡេងភាគច្រើនលោក Mitch McConnell ជាដើម។ នៅថ្ងៃចន្ទនេះដែរ វ៉ាក់សាំងការពារជំងឺកូវីដដែលផលិតឡើងដោយក្រុមហ៊ុន Moderna ដែលជាក្រុមហ៊ុនទីពីរ ដែលបានផលិតវ៉ាក់សាំងការពារជំងឺកូវីដ១៩នោះ ត្រូវបានគេដឹកជញ្ជូនទៅតាមបណ្តាទីតាំងជាច្រើននៅក្នុងសហរដ្ឋអាមេរិក៕ | 2020-12-22T07:00:00+07:00 | khmer.voanews.com | https://khmer.voanews.com/a/biden-to-receive-covid-19-vaccination/5707840.html |
584a4ef7-a5d3-49ae-96e3-7f4f0756136c | អង្គការ WHO៖ គ្មានភស្តុតាងថាប្រភេទជំងឺកូវីដ១៩វិវត្តថ្មីពីរ កាចសាហាវឬធ្ងន់ធ្ងរជាងឡើយ | អង្គការសុខភាពពិភពលោក (WHO) បានឲ្យដឹងថា ខ្លួនកំពុងសិក្សាពីប្រភេទជំងឺកូវីដ១៩ ដែលវិវត្តថ្មី ចំនួនពីរ ដែលត្រូវបានគេរកឃើញនៅចក្រភពអង់គ្លេស និងប្រទេសអាហ្វ្រិកខាងត្បូង និងបានបន្ថែមថា គ្មានភស្តុតាងថាជំងឺកូវីដ១៩ ដែលបម្លែងថ្មីនេះមានគ្រោះថ្នាក់ជាង ឬធ្ងន់ធ្ងរជាងប្រភេទជំងឺកូវីដ១៩ធម្មតាទេ ហើយមធ្យោបាយល្អបំផុតដែលពលរដ្ឋអាចធ្វើបានគឺទប់ស្កាត់ការឆ្លងរាលដាលនៃជំងឺនេះ។ នៅក្នុងសន្និសីទព័ត៌មាននៅការិយាល័យកណ្ដាលរបស់អង្គការ WHOនៅក្នុងទីក្រុងហ្សឺណែវ មន្ត្រីអង្គការនេះបានឲ្យដឹងថា ពួកគេបន្តទទួលបានទិន្នន័យអំពីជំងឺកូវីដ១៩វិវត្តថ្មីនេះ ហើយមាន របាយការណ៍មកពីចក្រភពអង់គ្លេសថា ជំងឺកូវីដ១៩ បម្លែងថ្មីអាចងាយឆ្លងលឿនជាង។ ប្រធានអង្គការ WHO លោក Tedros Adhanom Ghebreyesus បានប្រាប់អ្នកសារព័ត៌មានថា អង្គការ WHO កំពុងធ្វើការជាមួយអ្នកវិទ្យាសាស្ត្រ ដើម្បីយល់ដឹងពីរបៀបដែលការវិវត្តរបស់ហ្សែនប៉ះពាល់ដល់អាកប្បកិរិយារបស់វីរុស។ លោកសង្កត់ធ្ងន់ថា វាមិនមែនជារឿងថ្មីទេ ដោយបាននិយាយថា៖ «វីរុសតែងវិវត្តក្នុងរយៈពេលកាន់តែយូរ វាជាដំណើរធម្មជាតិ និងត្រូវបានរំពឹងទុក»។ លោក Tedros និយាយថា ការបង្ការការរាលដាលនៃជំងឺនេះឲ្យបានកាន់តែលឿន កាន់តែជួយបានច្រើន។ លោកថា៖ «បើយើងកាន់តែអនុញ្ញាតឲ្យវារាលដាល វាមានឱកាសវិវត្តកាន់តែច្រើន»។ លោកបន្ថែមថា បណ្ដារដ្ឋាភិបាល និងពលរដ្ឋទំាងអស់គួរតែចាត់វិធានការបាំបាច់ដើម្បីកាត់បន្ថយការឆ្លង។ អ្នកស្រី Maria Van Kerkhove នាយិកាផ្នែកបច្ចេកទេសនៃអង្គការ WHO បញ្ជាក់ថា មិនមានការទាក់ទងគ្នារវាងប្រភេទជំងឺកូវីដ១៩បម្លែងថ្មីដែលគេទើបបានរកឃើញនៅក្នុងប្រទេសអាហ្វ្រិកខាងត្បូង និងប្រភេទថ្មីនៅចក្រភពអង់គ្លេសទេ ហើយថា ប្រភេទទាំងពីរវាគឺខុសគ្នា និងគ្រាន់តែលេចចេញមកដំណាលគ្នា។ ស្របពេលគ្នានេះដែរ លោក Michael Ryan ប្រធានកម្មវិធីសង្គ្រោះបន្ទាន់ផ្នែកសុខភាពនៃអង្គការ WHO បាននិយាយថា នៅក្នុងដំណាក់កាលនេះ គ្មានភស្តុតាងថា «វីរុសនឹងផ្លាស់ប្ដូរភាពធ្ងន់ធ្ងរ ការធ្វើរោគវិនិច្ឆ័យ និងសារៈសំខាន់នៃវ៉ាក់សំាងនៅពេលខាងមុខឡើយ»៕ | 2020-12-22T07:00:00+07:00 | khmer.voanews.com | https://khmer.voanews.com/a/who-covid-variant/5708762.html |
ae0abeec-392f-48e9-b3cf-06266391104c | អ្នកនាំពាក្យក្រសួងសុខាភិបាល៖ មិនត្រូវមេីលស្រាល លេីលទ្ធភាព ចម្លងរហ័ស នៃវីរុសកូវីដ-១៩ | ភ្នំពេញ ៖ ខណៈខេត្តសាមុតសាខន ប្រទេសកំពុងរាតត្បាតកូវីដ១៩ លោកស្រី ឱ វណ្ណឌីន បានផ្ញើសារក៏ដូចជាដាស់តឿនថា មិនត្រូវមេីលស្រាលលេីលទ្ធភាពចម្លងរហ័ស នៃវីរុសកូវីដ-១៩ និងភាពធ្ងន់ធ្ងររបស់ជំងឺនេះឡេីយ ព្រោះជំងឺនេះអាចកើតឡើងគ្រប់ពេលវេលា ។ លោកស្រីអ្នកនាំពាក្យបានថ្លែង ក្នុងគ្រុបអ្នកព័ត៌មាននៅថ្ងៃ២១ ធ្នូថា “យេីងមិនត្រូវមេីលស្រាលលេីលទ្ធភាពចម្លងរហ័ស នៃវីរុសកូវីដ-១៩ និងភាពធ្ងន់ធ្ងររបស់ជំងឺ នេះឡេីយ ដែលអាចកេីតមានឡេីងគ្រប់កាលៈទេសៈ គ្រប់ពេលវេលា និងគ្រប់ទីកន្លែង លេីបុគ្គលដែល មិនបានការពារខ្លួនត្រឹមត្រូវតាមការណែនាំ របស់សម្តេចតេជោនាយករដ្ឋមន្ត្រី និងរបស់ក្រសួងសុខាភិបាល”។ លោកស្រីអំពាវនាវ ឲ្យប្រជាពលរដ្ឋទាំងអស់បន្តអនុវត្តន៍នូវវិធានការ ៣ការពារ ៖ ពាក់ម៉ាស់ លាងដៃញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះឡេីង និងវិធានការ ៣កុំ ៖ កុំទៅកន្លែងមានមនុស្សច្រេីនកុះករ កុំទៅកន្លែងដែលបិទជិតគ្មានខ្យល់ចេញចូល ប្រេីម៉ាស៊ីនត្រជាក់ច្រេីន និងកុំប៉ះពាល់គ្នា ដូចជាពេលជួបគ្នា កុំចាប់ដៃគ្នា កុំឱបគ្នា កុំកៀកកគ្នា ជាដេីម។ ក្នុងឱកាសឆ្នាំថ្មីសកល ២០២១ លោកស្រីជូនពរពលរដ្ឋទាំងអស់មានសុខភាពល្អ និងចៀសផុតពីការចម្លងវីរុសកូវីដ-១៩ គ្រប់ៗគ្នា។ សូមឲ្យការភ័យមានតែមួយ ឆ្នាំ២០២០ និងមានជោគជ័យឈ្នះកូវីដ-១៩ នៅ ឆ្នាំ២០២១។ សូមបញ្ជាក់ថា គិតត្រឹមព្រឹកថ្ងៃ២១ ធ្នូ មានអ្នកឆ្លងកូវីដសរុប៣៦៣ នាក់ អ្នកឆ្លងក្នុងសហគមន៍៤១ នាក់ និងអ្នកជាសះស្បើយ ៣៤៥ នាក់៕ | 2020-12-22T02:47:00+07:00 | dap-news.com | https://dap-news.com/national/2020/12/21/106806/ |
e13174fb-c6de-4bd0-8b05-70ae9333e125 | ផ្អាកបញ្ជូនពលករ ទៅធ្វើការងារនៅប្រទេសថៃ ជាបណ្តោះអាសន្ន ក្នុងអំឡុងពេលការ រាតត្បាតជំងឺកូវីដ-១៩ នៅខេត្តសាមុតសាខន នៃប្រទេសថៃ | ភ្នំពេញ: ក្រសួងការងារនិងបណ្ដុះបណ្ដាលវិជ្ជាជីវៈ ចេញសេចក្តីជូនដំណឹងស្តីពីវិធានការការពារបងប្អូនពលករ ដែលកំពុងស្នាក់នៅ និងធ្វើការនៅប្រទេសថៃ និងការផ្អាកការបញ្ជូនពលករ MOUនិងពលករតាមរដូវកាល ទៅធ្វើការងារនៅប្រទេសថៃជាបណ្តោះអាសន្នក្នុងអំឡុងពេលការរាតត្បាត ជំងឺកូវីដ-១៩ នៅខេត្តសាមុតសាខននៃប្រទេសថៃ | 2020-12-22T02:13:00+07:00 | dap-news.com | https://dap-news.com/national/2020/12/21/106784/ |
478c9720-b42f-4c9f-ba78-010d0674d3cb | ក្រសួងការងារ ចេញសេចក្តីជូនដំណឹងដល់ពលករខ្មែរកំពុងស្នាក់នៅប្រទេសថៃ និងផ្អាកបញ្ជូនពលករទៅថៃជាបណ្តោះអាសន្ន ក្នុងអំឡុងពេលការរាតត្បាតជំងឺកូវីដ-១៩ នៅខេត្តសាមុតសាខន (Video inside) | ក្រសួងការងារ និងបណ្តុះបណ្តាលវិជ្ជាជីវៈ នៅថ្ងៃទី២១ ខែធ្នូ ឆ្នាំ២០២០នេះ បានចេញសេចក្តីជូនដំណឹងស្តីពីវិធានការការពារបងប្អូនពលករ ដែលកំពុងស្នាក់នៅ និងធ្វើការនៅប្រទេសថៃ ព្រមទាំងការផ្អាកបញ្ជូនពលករ MOU និងពលករតាមរដូវកាលទៅធ្វើការងារនៅប្រទេសថៃ ជាបណ្តោះអាសន្ន ក្នុងអំឡុងពេលការរាតត្បាតជំងឺកូវីដ-១៩ នៅខេត្តសាមុតសាខន។ នេះបើយោងតាមសេចក្តីជូនដំណឹងរបស់ រដ្ឋមន្រ្តីក្រសួងការងារដែលបណ្តាញព័ត៌មាន Fresh News ទទួលបាននៅល្ងាចថ្ងៃនេះ។ រដ្ឋមន្រ្តីក្រសួងការងារ បានបញ្ជាក់ថា យោងអនុសាសន៍ដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក្នុងការការពារសុខភាព សុវត្ថិភាព និងជីវភាពរបស់បងប្អូនពលករខ្មែរ ដែលកំពុងស្នាក់នៅ និង ១៖ សូមអនុវត្តឱ្យបានល្អនូវអនុសាសន៍របស់សម្តេចតេជោ ហ៊ុន សែន ជាពិសេសគឺត្រូវរក្សាភាពនឹងនរ និងជឿជាក់លើសមត្ថកិច្ចថៃក្នុងការគ្រប់គ្រង បង្ការ និងព្យាបាលជំងឺកូវីដ-១៩។ ២៖ សូមរក្សាប្រក្រតីភាពការងារ កុំផ្លាស់ប្តូរកន្លែងស្នាក់នៅ ឬកន្លែងធ្វើការងារពីខេត្តមួយទៅខេត្តមួយ ដែលខុសនឹងបម្រាមរបស់អាជ្ញាធរថៃ។ ៣៖ ត្រូវចូលរួមសហការ និងគោរពឱ្យបាននូវរាល់បទបញ្ជា និងវិធានការសុខាភិបាលដែលកំណត់ដោយអាជ្ញាធរមានសមត្ថកិច្ចថៃ និងនិយោជកថ្ងៃ។ ៤៖ ត្រូវអនុវត្តតាមការណែនាំ ឬសេចក្តីជូនដំណឹងរបស់ស្ថានឯកអគ្គរាជទូត ឬអគ្គកុងស៊ុល នៃព្រះរាជាណាចក្រកម្ពុជាប្រចាំប្រទេសថៃ ប្រសិនជាមាន។ ៥៖ ត្រូវលាងដៃជាមួយនឹងសាប៊ូ ឬដែលឱ្យបានញឹកញាប់ ពាក់ម៉ាស និងរក្សាអនាម័យឱ្យបានល្អ និងជាប្រចាំនៅកន្លែងធ្វើការងារ និងកន្លែងស្នាក់នៅ ព្រមទាំងកុំចេញទៅកន្លែងសាធារណៈដែលមានមនុស្សច្រើន។ ៦៖ ត្រូវទាក់ទងទៅស្ថានឯកអគ្គរាជទូត ឬអគ្គកុងស៊ុល នៃព្រះរាជាណាចក្រកម្ពុជាជាបន្ទាន់ក្នុងករណីមានបញ្ហា។ ៧៖ ចំពោះមុខក្រសួង បាននឹងកំពុងទំនាក់ទំនងជាមួយក្រសួងការងារថៃ និងបានស្នើភាគីថៃសម្រួលការងារឯកសារ ផ្សេងៗដល់បងប្អូនពលករដែលកំពុង ស្នាក់នៅ និងធ្វើការនៅប្រទេសថៃឱ្យបានភាពស្របច្បាប់ ជាបណ្តោះអាសន្នក្នុងអំឡុងពេលមានការរាតត្បាតជំងឺកូវីដ-១៩នេះ។ ១៖ ប្រសិនជាចាំបាច់ត្រូវត្រឡប់មកស្រុកកំណើតវិញនោះ ត្រូវជ្រើសរើសច្រកណាមួយក្នុងចំណោមច្រកអូស្មាច់ ច្រកដូង និងច្រកប៉ោយប៉ែត ជាដាច់ខាត ដែលនៅទីនោះរាជរដ្ឋាភិបាលមានរៀបចំការត្រួតពិនិត្យសុខភាព ដើម្បីការពារសុខភាពរបស់បងប្អូន ក៏ដូចជាបង្ការ និងការពារសុខភាពក្រុមគ្រួសាររបស់បងប្អូនដែលនៅស្រុកកំណើត។ ២៖ ត្រូវអនុវត្តវិធានការត្រួតពិនិត្យសុខភាព និងត្រូវធ្វើចត្តាឡីស័កចំនួន ១៤ថ្ងៃ ទៅតាមការកំណត់របស់អាជ្ញាធរមានសមត្ថកិច្ចនៅតាមច្រកព្រំដែន។ ៣៖ ត្រូវប្រើប្រាស់រថយន្តដែលកំណត់ដោយមណ្ឌលចត្តាឡីស័ក ក្រោយពេលបញ្ចប់ការធ្វើចត្តាឡីស័ក ត្រឡប់ទៅភូមិកំណើត។ ៤៖ ត្រូវជូនដំណឹងដល់អាជ្ញាធរភូមិ ឃុំ និងអ្នកជិតខាងឱ្យជ្រាបថា ខ្លួនទើបវិលត្រឡប់មកពីប្រទេសថៃ។ ៥៖ ក្នុងករណីមានបញ្ហាជីវភាពរស់នៅប្រចាំថ្ងៃ ត្រូវជូនដំណឹងទៅអាជ្ញាធរភូមិ ឃុំរបស់ខ្លួន ដើម្បីទទួលបានសេវាអន្តរាគមន៍នានារបស់រាជរដ្ឋាភិបាល។ ៦៖ សូមចុះឈ្មោះជាមួយ ទីភ្នាក់ងារជាតិមុខរបរនិងការងារ តាមរយៈ ww.nea.gov.kh ឬទូរសព្ទ ០១៧ ៨៩០ ៦៥៦ ប្រសិនជាបងប្អូនមានបំណងស្វែងរកការងារ ធ្វើក្នុងស្រុក និងសូមចុះឈ្មោះស្វែងរក ឱកាសការងារជាមួយភ្នាក់ងារជ្រើសរើសឯកជនស្របច្បាប់ ប្រសិនជាមានបំណងស្វែងរកការងារធ្វើនៅប្រទេសណាមួយផ្សេង។ ៧៖ សូមចុះឈ្មោះចូលរៀនវគ្គបណ្តុះបណ្តាលជំនាញវិជ្ជាជីវៈ ដោយឥតបង់ថ្លៃនៅគ្រឹះស្ថានបណ្តុះបណ្តាលវិជ្ជាជីវៈណាមួយរបស់ក្រសួង ដែលនៅជិតផ្ទះរបស់ខ្លួន។ ១៖ ផ្អាកការបញ្ជូនពលករ MOU និងពលករតាមរដូវកាលទៅប្រទេសថៃរហូតដល់មានការជូនដំណឹងជាថ្មី។ ២៖ ត្រូវបន្តទំនាក់ទំនងជាមួយនិយោជកថៃ ឬសមាគមនិយោជកថៃ និងអាជ្ញាធរថៃ ក៏ដូចជាអាជ្ញាធរមានសមត្ថកិច្ច កម្ពុជាដើម្បីជួយសម្រួលដល់ ពលករ ក្នុងករណីចាំបាច់តាមការសម្រេចរបស់រាជរដ្ឋាភិបាល។ ក្រសួងការងារសូមអំពាវនាវឲ្យបងប្អូនពលករ ដែលកំពុងស្នាក់នៅ និងធ្វើការនៅប្រទេសថៃ ទីភ្នាក់ងារជ្រើសរើសឯកជន និងមន្ត្រីពាក់ព័ន្ធជ្រាប និងចូលរួមអនុវត្តសេចក្តីជូនដំណឹងនេះឱ្យមានប្រសិទ្ធភាព៕ | 2020-12-22T01:23:00+07:00 | freshnewsasia.com | https://m.freshnewsasia.com/index.php/en/localnews/181007-2020-12-21-11-23-23.html |
dbff3f5c-0587-49f2-beef-1de77f71bb39 | អគ្គនាយកដ្ឋានអន្ដោប្រវេសន៍ ណែនាំដល់នាយប៉ុស្ដិ៍នគរបាលច្រកទ្វារអន្ដរជាតិ ពិសេសតាមព្រំដែនកម្ពុជា-ថៃ ពីវិធានការការពារការចម្លងជំងឺកូវីដ-១៩ | នាយឧត្តមសេនីយ៍ គៀត ច័ន្ទថារិទ្ធ អគ្គនាយក នៃអគ្គនាយកដ្ឋានអន្ដោប្រវេសន៍ ក្រសួងមហាផ្ទៃ នៅថ្ងៃទី២១ ខែធ្នូ ឆ្នាំ២០២០នេះ បានចេញសេចក្ដីណែនាំស្ដីពី វិធានការការពារការចម្លងជំងឺកូវីដ-១៩ ដល់នាយប៉ុស្ដិ៍នគរបាលច្រកទ្វារព្រំដែនអន្ដរជាតិទាំងអស់ ជាពិសេសច្រកទ្វារ នៅតាមបណ្ដោយព្រំដែនកម្ពុជា-ថៃ។ ត្រូវបន្តរួមសហការយ៉ាងជិតស្និទ្ធ ជាមួយមន្ត្រីក្រសួងសុខាភិបាល ធ្វើការត្រួតពិនិត្យ ជាពិសេសដំណើរចូលរបស់ភ្ញៀវបរទេស និងពលរដ្ឋខ្មែរ ដែលចូលមកពីប្រទេសថៃ ឲ្យបានហ្មត់ចត់ដោយតម្រូវឲ្យពួកគាត់ ធ្វើការធ្វើចិត្តឡីស័កត្រឹមត្រូវតាមការកំណត់។ យកចិត្តទុកដាក់គ្រប់គ្រង និងល្បាតត្រួតពិនិត្យស្លាបឆ្វេង ស្លាបស្តាំ ក្នុងដែនសមត្ថកិច្ចច្រកទ្វារ ឲ្យបានច្បាស់លាស់ និងត្រូវឃាត់អ្នកដំណើរចូល ជាពិសេសពលរដ្ឋខ្មែរដែលចូលពីប្រទេសថៃ ដើម្បីយកមកប្រគល់ឲ្យមន្ត្រីភ្នាក់ងារសុខាភិបាល ធ្វើការត្រួតពិនិត្យសុខភាព និងធ្វើចត្តាឡីស័ក ឲ្យបានហ្មត់ចត់។ ត្រូវយកចិត្តទុកដាក់ធ្វើការណែនាំ ក្រើនរំលឹកដល់មន្ត្រីនគរបាលអន្តោប្រវេសន៍ ដែលប្រចាំការនៅច្រកទ្វារឲ្យយកចិត្តទុកដាក់ រក្សាគម្លាតបុគ្គល រក្សាអនាម័យលាងដៃនឹងសាប៊ូ អាកុល ឬដែល និងប្រុងប្រយ័ត្នការឆ្លងពីអ្នកដំណើរ ដែលចូលមកព្រះរាជាណាចក្រកម្ពុជា៕ | 2020-12-21T21:57:00+07:00 | freshnewsasia.com | https://m.freshnewsasia.com/index.php/en/localnews/180979-2020-12-21-07-57-33.html |
34b5e524-eeee-480e-b31c-59daf4d496a8 | ក្រសួងការងារ ជូនដំណឹងដល់ពលករខ្មែរកំពុងស្នាក់នៅប្រទេសថៃ និងផ្អាកបញ្ជូនពលករទៅថៃជាបណ្តោះអាសន្ន ក្នុងអំឡុងពេលការរាតត្បាតជំងឺកូវីដ-១៩ នៅខេត្តសាមុតសាខន | ភ្នំពេញ៖ក្រសួងការងារ បណ្តុះបណ្តាលនិងវិជ្ជាជីវៈ បានចេញសេចក្តីជូនដំណឹងស្តីពីវិធាន ការការពារបងប្អូនពលករ ដែលកំពុងស្នាក់នៅ និងធ្វើការនៅប្រទេសថៃ និងការផ្អាកការបញ្ជូនពលករ MOUនិងពលករតាមរដូវកាលទៅធ្វើការងារនៅប្រទេសថៃ ជាបណ្តោះអាសន្នក្នុងអំឡុងពេលការរាតត្បាតជំងឺកូវីដ-១៩ នៅខេត្តសាមុតសាខននៃប្រទេសថៃ។ យោងអនុសាសន៍ដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក្នុងការការពារសុខភាព សុវត្ថិភាព និងជីវភាពរបស់បងប្អូនពលករខ្មែរ ដែលកំពុងស្នាក់នៅ និងធ្វើការនៅប្រទេសថៃ ក្នុងអំឡុងពេលមានការរាតត្បាតជំងឺកូវីដ-១៩ ក្នុងខេត្តសាមុតសាខននៃប្រទេសថៃនោះ ក្រសួងការងារ និងបណ្តុះបណ្តាលវិជ្ជាជីវៈ សូមជូនដំណឹងដូចខាងក្រោម៖ ក. សម្រាប់បងប្អូនពលករដែលកំពុងស្នាក់នៅ និងធ្វើការនៅប្រទេសថៃ៖ ១. សូមអនុវត្តឱ្យបានល្អនូវអនុសាសន៍របស់ សម្តេចតេជោ ហ៊ុន សែន ជាពិសេសគឺត្រូវរក្សាភាពនឹងនរ និង ជឿជាក់លើសមត្ថកិច្ចថៃក្នុងការគ្រប់គ្រង បង្ការ និងព្យាបាលជំងឺកូវីដ-១៩។ ២. សូមរក្សាប្រក្រតីភាពការងារ កុំផ្លាស់ប្តូរកន្លែងស្នាក់នៅ ឬកន្លែងធ្វើការងារពីខេត្តមួយទៅខេត្តមួយ ដែលខុសនឹង សមត្ថកិច្ចថៃ នឹងនិយោជកថៃ។ ៣. ត្រូវចូលរួមសហការ និងគោរពឱ្យបាននូវរាល់បទបញ្ជា និងវិធានការសុខាភិបាលដែលកំណត់ដោយអាជ្ញាធរមានបម្រាមរបស់អាជ្ញាធរថៃ។ ៤. ត្រូវអនុវត្តតាមការណែនាំ ឬសេចក្តីជូនដំណឹងរបស់ស្ថានឯកអគ្គរាជទូត ឬអគ្គកុងស៊ុល នៃព្រះរាជាណាចក្រកម្ពុជា ប្រចាំប្រទេសថៃ ប្រសិនជាមាន។ ៥. ត្រូវលាងដៃជាមួយនឹងសាប៊ូ ឬដែលឱ្យបានញឹកញាប់ ពាក់ម៉ាស និងរក្សាអនាម័យឱ្យបានល្អ និងជាប្រចាំនៅកន្លែងធ្វើការងារ និងកន្លែងស្នាក់នៅ ព្រមទាំងកុំចេញទៅកន្លែងសាធារណៈដែលមានមនុស្សច្រើន។ ៦. ត្រូវទាក់ទងទៅស្ថានឯកអគ្គរាជទូត ឬអគ្គកុងស៊ុលនៃព្រះរាជាណាចក្រកម្ពុជាជាបន្ទាន់ក្នុងករណីមានបញ្ហា។ ៧. ចំពោះមុខក្រសួងបាននឹងកំពុងទំនាក់ទំនងជាមួយក្រសួងការងារថៃ និងបានស្នើភាគីថៃសម្រួលការងារឯកសារ ផ្សេងៗដល់បងប្អូនពលករដែលកំពុងស្នាក់នៅ និងធ្វើការនៅប្រទេសថៃឱ្យបានភាពស្របច្បាប់ជាបណ្តោះអាសន្នក្នុងអំឡុង ពេលមានការរាតត្បាតជំងឺកូវីដ-១៩នេះ។ ខ.សម្រាប់បងប្អូនពលករ ដែលចាំបាច់ត្រូវវិលត្រឡប់មកស្រុកកំណើតវិញ៖ ១. ប្រសិនជាចាំបាច់ត្រូវត្រឡប់មកស្រុកកំណើតវិញនោះ ត្រូវជ្រើសរើសច្រកណាមួយក្នុងចំណោមច្រកអូស្មាច់ ច្រកដូង និងច្រកប៉ោយប៉ែត ជាដាច់ខាត ដែលនៅទីនោះរាជរដ្ឋាភិបាលមានរៀបចំការត្រួតពិនិត្យសុខភាព ដើម្បីការពារសុខ ភាពរបស់បងប្អូន ក៏ដូចជាបង្ការ និងការពារសុខភាពក្រុមគ្រួសាររបស់បងប្អូនដែលនៅស្រុកកំណើត។ ២. ត្រូវអនុវត្តវិធានការត្រួតពិនិត្យសុខភាព និងត្រូវធ្វើចត្តាឡីស័កចំនួន ១៤ថ្ងៃ ទៅតាមការកំណត់របស់អាជ្ញាធរមានសមត្ថកិច្ចនៅតាមច្រកព្រំដែន។ ៣. ត្រូវប្រើប្រាស់រថយន្តដែលកំណត់ដោយមណ្ឌលចត្តាឡីស័ក ក្រោយពេលបញ្ចប់ការធ្វើចត្តាឡីស័ក ត្រឡប់ទៅភូមិកំណើត។ ៤. ត្រូវជូនដំណឹងដល់អាជ្ញាធរភូមិ ឃុំ និងអ្នកជិតខាងឱ្យជ្រាបថាខ្លួនទើបវិលត្រឡប់មកពីប្រទេសថៃ។ ៥. ក្នុងករណីមានបញ្ហាជីវភាពរស់នៅប្រចាំថ្ងៃ ត្រូវជូនដំណឹងទៅអាជ្ញាធរភូមិឃុំរបស់ខ្លួន ដើម្បីទទួលបានសេវា អន្តរាគមន៍នានារបស់រាជរដ្ឋាភិបាល។ ៦. សូមចុះឈ្មោះ ជាមួយ ទីភ្នាក់ងារជាតិមុខរបរនិងការងារ តាមរយៈ www.nea.gov.kh ឬទូរស័ព្ទ ០១៧ ៨៩០ ៦៥៦ ប្រសិនជាបងប្អូនមានបំណងស្វែងរកការងារធ្វើក្នុងស្រុក និងសូម ចុះឈ្មោះស្វែងរកឱកាសការងារជាមួយភ្នាក់ងារជ្រើសរើស ឯកជនស្របច្បាប់ ប្រសិនជាមានបំណងស្វែងរកការងារធ្វើនៅប្រទេសណាមួយផ្សេង។ ៧. សូមចុះឈ្មោះចូលរៀនវគ្គបណ្តុះបណ្តាលជំនាញវិជ្ជាជីវៈ ដោយឥតបង់ថ្លៃនៅគ្រឹះស្ថានបណ្តុះបណ្តាលវិជ្ជាជីវៈណាមួយរបស់ក្រសួង ដែលនៅជិតផ្ទះរបស់ខ្លួន។ គ. សម្រាប់ទីភ្នាក់ងារជ្រើសរើសឯកជន និងមន្ត្រីពាក់ព័ន្ធ ៖ ១. ផ្អាកការបញ្ជូនពលករ MOU និងពលករតាមរដូវកាលទៅប្រទេសថៃរហូតដល់មានការជូនដំណឹងជាថ្មី។ ២.ត្រូវបន្តទំនាក់ទំនងជាមួយនិយោជកថៃ ឬសមាគមនិយោជកថៃ និងអាជ្ញាធរថៃ ក៏ដូចជាអាជ្ញាធរមានសមត្ថកិច្ចកម្ពុជាដើម្បីជួយសម្រួលដល់ពលករ ក្នុងករណីចាំបាច់តាមការសម្រេចរបស់រាជរដ្ឋាភិបាល។ អាស្រ័យដូចបានជម្រាបជូនខាងលើសូមបងប្អូនពលករ ដែលកំពុងស្នាក់នៅ និងធ្វើការនៅប្រទេសថៃ ទីភ្នាក់ងារជ្រើសរើសឯកជន និងមន្ត្រីពាក់ព័ន្ធជ្រាប និងចូលរួមរអនុវត្តសេចក្តីជូនដំណឹងនេះ ឱ្យមានប្រសិទ្ធភាពចាប់ពីថ្ងៃចុះហត្ថលេខានេះតទៅ៕ | 2020-12-21T20:24:50+07:00 | cen.com.kh | https://cen.com.kh/archives/277281.html |
b21c7f21-7791-4772-a958-79354233736b | ក្រសួងសុខាភិបាល ណែនាំវិធានការ ការពារចម្លងវីរុសកូវីដ-១៩ ក្នុងសហគមន៍ អំឡុងពេលឆ្លងឆ្នាំសកល | ភ្នំពេញ៖ ខណៈដាច់ឆ្នាំចាស់ផ្លាស់ចូលឆ្នាំថ្មីនាពេលខាងមុខនេះ ក្រសួងសុខាភិបាល បានណែនាំស្តីពី ការពារការចម្លងវីវុសកូវីដ១៩ ចូលក្នុងសហគមន៍ ក្នុងអំឡុងពេលឆ្លងឆ្នាំសកលថ្មី សម្រាប់ឆ្នាំ២០២១ នាពេលខាងមុខនេះ។ យោងតាមសេចក្ដីណែនាំរបស់ ក្រសួងសុខាភិបាល នៅថ្ងៃទី២១ ខែធ្នូ ឆ្នាំ២០២០ បានឲ្យដឹងថា ក្រសួងបាន អំពាវនាវសាជាថ្មី ដល់សាធារណជន ប្រជាពលរដ្ឋកម្ពុជា រួមទាំងជនបរទេសទាំងអស់ ដែលកំពុងស្នាក់នៅកម្ពុជា ត្រូវបន្តចូលរួមអនុវត្តន៍វិធានការ សុខាភិបាល ដើម្បីចូលរួមទប់ស្កាត់ការឆ្លងវីរុសកូវីដ-១៩ នៅក្នុងទ្រង់ទ្រាយតូចក្ដី ឬ ធំក្ដី នាអំឡុងពេលគ្រីស្មាស់ចូលឆ្នាំថ្មី ពេលឆ្លងឆ្នាំសាកលថ្មី និងសម្រាប់ឆ្នាំ២០២១ ដោយអនុវត្តន៍ឲ្យបានខ្ជាប់ខ្ជួន តាមការណែនាំ របស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ថ្លែងទៅកាន់ជនរួមជាតិ កាលពីថ្ងៃទី១៥ ខែធ្នូ ឆ្នាំ២០២០ ។ វិធានការណែនាំនានារបស់ក្រសួងសុខាភិបាល ដូចខាងក្រោម៖ ទី១-បន្ត «ការរស់នៅធម្មតាតាមបែបគន្លងថ្មី» ដោយអនុវត្តន៍នូវវិធាន «ការពារ» គឺ ក. ពាក់ម៉ាស់រាល់ ពេលចេញក្រៅផ្ទះ (បើមានការចំបាច់), ខ. លាងដៃញឹកញាប់ជាមួយសាប៊ូ, អាល់កុល ឬទឹកដែលលាងដៃ, និងគ. រក្សាគម្លាតសុវត្ថិភាពសង្គម និងគម្លាតសុវត្ថិភាពបុគ្គលចាប់ពី ១ម៉ែត្រកន្លះឡើងទៅឱ្យបានគ្រប់ៗគ្នា នៅគ្រប់កន្លែង គ្រប់ពេលវេលា និងគ្រប់កាលៈទេសៈ។ ទី២-អនុវត្តន៍វិធាន «៣កុំ» គឺ ក. កុំទី១ គឺកុំចូលទៅកន្លែងបិទជិតគ្មានខ្យល់ចេញចូល និងប្រើម៉ាស៊ីនត្រជាក់ច្រើនពេក រកកន្លែងដែលមានខ្យល់ចេញចូល, ខ. កុំទី២ គឺកុំទៅកន្លែងមានមនុស្សច្រើនកុះករ, និង កុំ ទី៣ គឺ កុំប៉ះពាល់គ្នា កុំចាប់ដៃគ្នា កុំកៀកស្មាគ្នា កុំឱបគ្នា នៅពេលជូនគ្នាជាដើម ហើយអ្នកមានផ្កាសាយ ឬសង្ស័យមានជំងឺកូវីដ-១៩ ឬមានអាការៈមិនស្រួលសូមពាក់ម៉ាស់ និងស្វែងរកសេវាពិគ្រោះពិនិត្យ និងព្យាបាលជំងឺ នៅតាមមន្ទីរពេទ្យរដ្ឋ ឬទូរសព្ទមកលេខទាន់ហេតុការណ៍ ១១៥ ដើម្បីពិគ្រោះយោបល់។ ទី៣-មិនត្រូវមានការជួបជុំគ្នា ដែលមានមនុស្សលើសពី ២០នាក់ និងត្រូវអនុវត្តន៍វិធានការសុខាភិបាល ឱ្យបានត្រឹមត្រូវ ដូចបានណែនាំខាងលើនេះស្រាប់ជាចំបាច់។ ពេលនេះជាដំណាក់កាលចំបាច់បំផុតដែល យើងទាំងអស់គ្នា ត្រូវរួមសាមគ្គីគ្នា ក្នុងការអនុវត្តវិធានការសុខាភិបានដ៏មានសារៈសំខាន់នេះ ដើម្បីទប់ស្កាត់ការចម្លងរាលដាល ក្នុងសហគមន៍ក្នុងទ្រង់ទ្រាយធំក្ដី និងដើម្បីបងប្អូនអាចបន្តការរស់នៅជាធម្មតាតាម បែបគន្លងថ្មី ជាប្រចាំ។ និងទី៤-នៅតាមកន្លែងលក់ដូរ ភោជនីយដ្ឋាន អាហារដ្ឋាន ផ្សារទំនើប ធនាគារ និងកន្លែងពាណិជ្ជកម្មផ្សេងៗ ត្រូវត្រួតពិនិត្យឲ្យបានហ្មត់ចត់ បើអតិថិជនមិនមានពាក់ម៉ាស់ គឺមិនអនុញ្ញាតឱ្យចូលក្នុងទីកន្លែងរបស់ខ្លួនឡើយ ហើយត្រូវមានការវាស់កំដៅ និងរៀបចំកន្លែងអង្គុយរក្សាគម្លាតគ្នា មួយម៉ែត្រកន្លះឡើងទៅ មានទឹកអាល់កុល ឬទឹកជែល សម្រាប់អតិថិជនលាងដៃ និងនៅតាមបន្ទប់ទឹក ត្រូវមានសាប៊ូលាងដៃជាប្រចាំ៕ | 2020-12-21T20:05:00+07:00 | dap-news.com | https://dap-news.com/national/2020/12/21/106634/ |
ae1612ff-f85a-49c9-a099-9027feb482c8 | រដ្ឋបាលរាជធានី ទទួលផលិតផល ប្រយុទ្ធប្រឆាំង ជំងឺកូវីដ១៩ ៨២០កេស ស្មើនឹងទឹកប្រាក់ជាង១ម៉ឺន ដុល្លារ ពីសប្បុរសជន | ភ្នំពេញ៖ ផលិតផលសម្លាប់មេរោគ ដែលមានទាំង ជែលលាងដៃ នឹងសាប៊ូបោកខោអាវ សរុប ចំនួន៨២០កេស ស្មើនឹងទឹកប្រាក់ប្រមាណ ១៦០០០ដុល្លារ ត្រូវបានក្រុមហ៊ុនយូនីលីវើ(ខេមបូឌា) លីមីតធីត ប្រគល់ជូនរដ្ឋបាលរាជធានីភ្នំពេញ ដើម្បីបែងចែក ជូនដល់មន្ត្រីជួរមុខ ក្នុងការប្រយុទ្ធប្រឆាំងនឹងជំងឺកូវីដ-១៩ ។ នៅក្នុងឱកាសនោះ លោក ឃួង ស្រេង អភិបាលរាជធានីភ្នំពេញ បានសម្ដែងនូវការអរគុណ យ៉ាងជ្រាលជ្រៅចំពោះក្រុមហ៊ុន unilever cambodia limited ដែលបានផ្ដល់នូវទឹកសម្លាប់មេរោគ ជេលលាងដៃ នឹងសាប៊ូបោកខោអាវមួយចំនួននេះ ។ លោកសន្យាថា នឹងយកផលិតផលទាំងអស់ នេះទៅបែងចែក ទៅតាមអ្វីដែលក្រុមហ៊ុនចង់បាន ។ លោកអភិបាល បន្តទៀតថា ជំងឺកូវី-១៩ បានឆ្លងរាលដាលចូលសហគមន៍ ប៉ុន្តែទោះបីជាយ៉ាងណាក្តី ដោយការខិតខំប្រឹងប្រែង ពីអាជ្ញាធរមានសមត្ថកិច្ច ក៏ដូចជាការចូលរួមសហការល្អ ពីសំណាក់បងប្អូន ប្រជាពលរដ្ឋឃើញថា ព្រឹត្តិការណ៍សហគមន៍២៨វិច្ឆិកា រាជធានីភ្នំពេញ យើងអាចគ្រប់គ្រងបាន ហើយសម្ដេចតេជោ ក៏បានបញ្ជាក់ហើយថា សម្រាប់ព្រឹត្តិការណ៍ សហគមន៍២៨វិច្ឆិកា កម្ពុជានឹងអាចគ្រប់គ្រងបាន ត្រឹមថ្ងៃទី២៨ខែមករា២០២១ខាងមុខនេះ ។ ក្នុងពិធីប្រគល់ និងទទួល ដែលធ្វើឡើងនៅថ្ងៃទី២១ ខែធ្នូឆ្នាំ២០២០ តំណាងក្រុមហ៊ុនយូនីលីវើ(ខេមបូឌា)លីមីតធីត បានបញ្ជាក់ថា អំណោយប្រគល់ជូន រដ្ឋបាលរាជធានីភ្នំពេញ នាពេលនេះ ជាប្រភេទផលិតផល សម្រាប់សម្លាប់មេរោគ ជេលលាងដៃ នឹងសាប៊ូបោកខោអាវ ដែលមានចំនួន ៨២០កេស ស្មើនឹងចំនួនទឹកប្រាក់ ១៦០០០ដុល្លារ ក្នុងគោលបំណង ដើម្បីឱ្យរដ្ឋបាលរាជធានីភ្នំពេញ ចែកជូនដល់មន្ត្រីជួរមុខ ក្នុងការប្រយុទ្ធប្រឆាំង នឹងជំងឺ-១៩ ពិសេសចែកចាយ នៅក្នុងទីតាំងចត្តាឡឺស័ក មន្ទីរពេទ្យព្យាបាលជំងឺកូវី-១៩ និងសហគមន៍ប្រជាពលរដ្ឋក្រីក្រផងដែរ៕ | 2020-12-21T18:56:00+07:00 | dap-news.com | https://dap-news.com/national/2020/12/21/106609/ |
9de0516c-2e5b-47e4-ab33-38e847ab2a72 | រដ្ឋបាលរាជធានីភ្នំពេញ ទទួលបានសម្ភារប្រយុទ្ធប្រឆាំងជំងឺកូវីដ-១៩ ពីក្រុមហ៊ុនឯកជន | ផលិតផលសម្លាប់មេរោគ ដែលមានទាំង ជែលលាងដៃ សាប៊ូបោកខោអាវ សរុបចំនួន៨២០កេស ស្មើនឹងទឹកប្រាក់ប្រមាណ១៦,០០០ដុល្លារ ត្រូវបានក្រុមហ៊ុនយូនីលីវើ (ខេមបូឌា) លីមីតធីត ប្រគល់ជូនមករដ្ឋបាលរាជធានីភ្នំពេញ ដើម្បីចូលរួមជាមួយរដ្ឋបាលរាជធានីភ្នំពេញ ក្នុងការប្រយុទ្ធប្រឆាំងនឹងជំងឺកូវីដ-១៩។ ពិធីប្រគល់ និងទទួលខាងលើនេះ បានធ្វើឡើងនាព្រឹកថ្ងៃទី២១ ខែធ្នូ ឆ្នាំ២០២០ ក្រោមវត្តមានលោក ឃួង ស្រេង អភិបាលរាជធានីភ្នំពេញ និងតំណាងក្រុមហ៊ុនយូនីលីវើ (ខេមបូឌា) លីមីតធីត នៅសាលារាជធានីភ្នំពេញ។ តំណាងក្រុមហ៊ុនយូនីលីវើ (ខេមបូឌា) លីមីតធីត បានបញ្ជាក់ថា អំណោយដែលយកមកប្រគល់ជូនរដ្ឋបាលរាជធានីភ្នំពេញ នាពេលនេះ ជាប្រភេទផលិតផលសម្រាប់សម្លាប់មេរោគ ជេលលាងដៃ និងសាប៊ូបោកខោអាវ ដែលមានចំនួន៨២០កេស។ ចំពោះគោលបំណងដែលក្រុមហ៊ុន ផ្ដល់មករដ្ឋបាលរាជធានីភ្នំពេញនេះ គឺដើម្បីឲ្យរដ្ឋបាលរាជធានីភ្នំពេញ ផ្តល់ជូនដល់មន្ត្រីជួរមុខក្នុងការប្រយុទ្ធប្រឆាំងនឹងជំងឺ-១៩ ពិសេសចែកចាយ នៅតាមទីតាំងចត្តាឡីស័ក មន្ទីរពេទ្យព្យាបាលជំងឺកូវី-១៩ និងសហគមន៍ប្រជាពលរដ្ឋក្រីក្រផងដែរ។ លោក ឃួង ស្រេង នៅក្នុងឱកាសនោះ បានសម្ដែងនូវការអរគុណយ៉ាងជ្រាលជ្រៅ ចំពោះក្រុមហ៊ុន Unilever Cambodia Limited ដែលបានផ្ដល់នូវទឹកសម្លាប់មេរោគ ជែលលាងដៃ និងសាប៊ូបោកគក់មួយចំនួន។ លោកសន្យាថា នឹងយកផលិតផលទាំងអស់នេះ ទៅបែងចែកទៅតាមអ្វី ដែលក្រុមហ៊ុនចង់បាន។ បើតាមលោក ឃួង ស្រេង ជំងឺកូវី-១៩ បានឆ្លងរាលដាលចូលសហគមន៍ ប៉ុន្តែទោះបីជាយ៉ាងណាក្តី ដោយការខិតខំប្រឹងប្រែងពីអាជ្ញាធរមានសមត្ថកិច្ច ក៏ដូចជាការចូលរួមសហការល្អ ពីសំណាក់ប្រជាពលរដ្ឋឃើញថា ព្រឹត្តិការណ៍សហគមន៍២៨វិច្ឆិកា រាជធានីភ្នំពេញអាចគ្រប់គ្រងបាន ហើយសម្ដេចក៏បានបញ្ជាក់ហើយថា សម្រាប់ព្រឹត្តិការណ៍សហគមន៍២៨វិច្ឆិកា កម្ពុជានឹងអាចគ្រប់គ្រងបាន៕ | 2020-12-21T18:33:00+07:00 | freshnewsasia.com | https://m.freshnewsasia.com/index.php/en/localnews/180940-2020-12-21-04-33-06.html |
a78c4a45-5ae4-45c2-b7cb-ee7358a3f64e | BREAKING: សហរដ្ឋអាមេរិក៖ មនុស្សជាង១៨ម៉ឺននាក់ទៀតឆ្លងកូវីដ-១៩ និងអ្នកជំងឺ១,៤១៤នាក់ស្លាប់ នៅក្នុងពេល២៤ម៉ោង! (Video inside) | ករណីឆ្លង និងស្លាប់ប្រចាំថ្ងៃដោយសារ COVID-19 ទូទាំងសហរដ្ឋអាមេរិក នៅតែបន្តស្ថិតក្នុងកម្រិតអាក្រក់បំផុតដដែល ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ១៨៣,២២៣នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺ ១,៤១៤នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃចន្ទ ទី២១ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៨,២៦៧,៥៧៩ករណី ក្នុងនោះមានអ្នកស្លាប់សរុបចំនួន ៣២៤,៨៦៩នាក់ និងជាសះស្បើយឡើងសរុបចំនួន ១០,៦២២,០៨២នាក់។ ចំពោះមុខអាកាសធាតុចុះត្រជាក់ខ្លាំង និងបុណ្យណូអែលខិតជិតមកដល់ ក្រុមអ្នកជំនាញបានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកល (COVID-19) នឹងបន្តកើនឡើងខ្លាំងបន្ថែមទៀត។ គួរបញ្ជាក់ថា បច្ចុប្បន្នរដ្ឋបាលឱសថ និងចំណីអាហារនៃសហរដ្ឋអាមេរិក (FDA) បានអនុម័តឲ្យប្រើប្រាស់វ៉ាក់សាំង COVID-19 របស់ក្រុមហ៊ុន Moderna នៅក្នុងករណីបន្ទាន់ ដែលប្រការនេះមានន័យថា អាមេរិកមានវ៉ាក់សាំងប្រឆាំងវីរុសកូរ៉ូណាចំនួន ២ ហើយដែលត្រូវបានដាក់ឲ្យប្រើប្រាស់ជាផ្លូវការ ក្នុងនោះវ៉ាក់សាំងដំបូងគេ ជារបស់ក្រុមហ៊ុនអាមេរិក-អាល្លឺម៉ង់ Pfizer-BioNTech៕ | 2020-12-21T17:41:00+07:00 | freshnewsasia.com | https://m.freshnewsasia.com/index.php/en/internationalnews/180936-2020-12-21-03-41-37.html |
49f1515c-2857-4128-b1af-3da6be60d40e | ពលករខ្មែរសម្រុកនាំគ្នាចូលស្រុកកំណើតវិញ បន្ទាប់ពីថៃផ្ទុះការរាលដាលនូវជំងឺកូវីដ-១៩ នៅខេត្តសាមុតសាខន | យោងតាមសេចក្ដីរាយការណ៍ព័ត៌មានឲ្យដឹងថា នៅព្រឹកថ្ងៃទី២១ ខែធ្នូ ឆ្នាំ២០២០នេះបានឲ្យដឹងថា ក្រុមពលករខ្មែរកំពុងសម្រុកចូលជាបន្តបន្ទាប់មកប្រទេសកំណើតវិញតាមច្រកអន្តរជាតិអូរស្មាច់ ខេត្តឧត្តរមានជ័យ បន្ទាប់ពីមានការផ្ទុះរាលដាលនូវជំងឺកូវីដ-១៩ នៅក្នុងខេត្តសាមុតសាខន ប្រទេសថៃ ចន្លោះថ្ងៃទី១៩ និង ២០ ខែធ្នូ ឆ្នាំ២០២០។ ដោយឡែកជាមួយគ្នានេះដែរ រថយន្តយោធាដែលសម្ដេចតេជោ ហ៊ុន សែន ប្រមុខរាជរដ្ឋាភិបាលកម្ពុជា បានបញ្ជាឲ្យមករង់ចាំដឹកក្រុមពលរដ្ឋទាំងនេះ ក៏បានទៅដល់គោលដៅរួចហើយដែរ ដើម្បីប្រុងជើងត្រៀមទទួលពលករខ្មែរចូលក្នុងស្រុកវិញ។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានដាក់បទបញ្ជាទៅអាជ្ញាធរខេត្តចំនួន៧ ដែលនៅជាប់ព្រំដែនកម្ពុជា-ថៃ ឲ្យពង្រឹងការធ្វើចត្តាឡីស័កសម្រាប់ពលករខ្មែរដែលត្រលប់មកប្រទេសថៃ រយៈពេល១៤ថ្ងៃពេញ ដើម្បីទប់ស្កាត់ការចម្លងជំងឺកូវីដ-១៩ ដែលកំពុងផ្ទុះឡើងយ៉ាងខ្លាំងក្លា ជាង៥០០ករណីក្នុង១ថ្ងៃ នៅខេត្តសាមុតសាខន ប្រទេសថៃ។ ខេត្តទាំង៧ ដែលជាប់ព្រំដែនថៃនោះ រួមមានខេត្តបាត់ដំបង បន្ទាយមានជ័យ ប៉ៃលិន ព្រះវិហារ ឧត្តរមានជ័យ ពោធិ៍សាត់ និងកោះកុង ជាដើម ៕ | 2020-12-21T16:14:43+07:00 | kbnnews.com | https://kbn.news/archives/196184 |
4830ae0e-7332-4d9b-9d9f-af302f1369b7 | កូវីដ១៩កំពុងតែរីករាលដាលក្នុងសហគមន៏ ឪពុកម្ដាយគួរបង្រៀនកូនបង្ការជំងឺរបៀបម៉េច | ជំងឺកូវីដ១៩នៅក្នុងប្រទេសកម្ពុជា កំពុងតែរីករាលដាលក្នុងប្រទេស ម្ដងហើយម្ដងទៀត។ ក្រសួងសុខាភិបាល ក៏បានប្រកាសពីអ្នកដែលពាក់ព័ន្ធ ឬសង្ស័យថា ខ្លួនមានអាការៈមិនស្រួល ត្រូវតែប្រញាប់ទៅធ្វើតេស្ត ។ ដូចគ្នានេះដែរ កុមារតូចៗក៏ត្រូវបានឪពុកម្ដាយណែនាំឲ្យថែរក្សានិងការពារពួកគេ ពីវិបត្តិនៃមេរោគនេះដែរ។ ខាងក្រោមនេះ គឺជាសំដីរបស់អ្នកម៉ាកៗ ដែលមានកូនតូចៗ បានប្រាប់ពីវិធីរក្សាគម្លាតសង្គមរបស់ក្មេងៗ ៖ មឿន លីលី ដែលជាបុគ្គលិកហាងលក់ម៉ូតូ KBK បានថ្លែងមកកាន់សារព័ត៌មានកម្ពុជាថ្មីថា ជារៀងរាល់ថ្ងៃ គាត់តែងតែងូតទឹកក្ដៅជាប្រចាំ ឲ្យកូនតូច១ថ្ងៃបីដង ដោយសារកូននៅតូចពិបាកប្រាប់ពីវិធីបង្ការ ដូច្នេះហើយ ទើបគាត់មិនដែលយកកូនទៅលេងនៅកន្លែងដែលមានមនុស្សច្រើនឡើយ (លេងតែក្នុងផ្ទះ) និងប្រាប់សមាជិកក្នុងគ្រួសារ ឲ្យចូលរួមថែរក្សាអនាម័យ សំខាន់ជៀសវាងជួបជុំ មនុស្សច្រើន។ ងាកមក សួន សុភ័ក្រ បុគ្គលិកស្ថានីយទូរទស្សន៍ PNN បាននិយាយដែរថា ” ចំណុចទីមួយគឺ អនាម័យ អនាម័យម៉េច គឺត្រូវងូតទឹកសម្អាតជាមួយសាប៊ូជាប្រចាំ ព្រោះកូនតូចចេះវា ចេះចាប់របស់ គឺរបស់ដែលគេចាប់អាចមានមេរោគយើងមើលអត់ដឹង អញ្ចឹងឧស្សាហ៍លាងដៃកូន បន្ទាប់ពីប៉ះរបស់លេងផ្សេងៗ អនាម័យក្នុងការញាំ ប្រាកដថារបស់ដែលយើងឲ្យគាត់ញាំគឺមានអនាម័យនិងចម្អិនបានឆ្អិនល្អ ហើយមុនឲ្យគាត់មឹមទឹកដោះគោ យើងជាម៉ាក់គួរលាងដៃឲ្យបានស្អាត ចាំឆុងទឹកដោះគោឲ្យកូន។ ចំណុចទីពីរគឺការពារ មានន័យថា កុំយកកូនទៅក្បែរអ្នកដែលមានជំងឺ ដូចជាផ្ដាសាយ ក្អក កណ្ដាស់ ព្រោះយើងអត់ដឹងថាគាត់មានផ្ទុកមេរោគកូវីដអត់ កុំយកគាត់ទៅកន្លែងទីសាធារណៈ ហើយកុំឲ្យអ្នកដទៃដែលយើងមិនស្គាល់ប៉ះពាល់កូនយើង មិនមែនជាការរើសអើង តែជាការបង្ការ ព្រោះតែរដូវកាលកូវីដ ការពារប្រសើរជាងព្យាបាល ហើយពេលកូនមានអាការៈផ្ដាសាយអី យើងជាម្ដាយគួរត្រៀមថ្នាំបង្ការ កុំឲ្យដល់ពេលកូនផ្ដាសាយខ្លាំងទើបរកថ្នាំ អាហ្នឹងរៀងពិបាកតិចហើយ! “ ដោយឡែក ទិត្យ ធីតា បុគ្គលិកក្រុមហ៊ុនឯកជនមួយនៅភ្នំពេញ បាននិយាយពីការថែរក្សាកូនប្រុសទាំងពីររបស់គាត់ថា ក្នុងពេលដែលសាលាបិទមិនអាចរៀនបាន គាត់តែងទម្លាប់ឲ្យកូននៅតែក្នុងផ្ទះ បើពួកគេចេញក្រៅត្រូវពាក់ម៉ាស ហើយឲ្យទទួលទានអាហារដែលមានវីតាមីនគ្រប់គ្រាន់ តមទឹកកកនិងនំផ្អែមខ្លាំង ការ៉េម និងអាហារដែលអាចប៉ះពាល់ផ្លូវដង្ហើម ឬនាំហាត់កីឡាងាយៗក្នុងផ្ទះ។ ចំណែកអ្នកចេញក្រៅផ្ទះ ពេលមកដល់ផ្ទះ មិនត្រូវប៉ះពាល់ក្មេងៗភ្លាមឡើយ គ្រប់គ្នា ត្រូវសម្អាតខ្លួនជាមុន សំលៀកបំពាក់គួរទុកដាក់ឲ្យបានត្រឹមត្រូវ បោកសម្អាតជាមួយនឹងសាប៊ូឲ្យបានញឹកញាប់។ ជាពិសេសគឺឧស្សាហ៍នាំពួកគាត់លាងសម្អាតដៃឲ្យបានញឹក ព្រោះក្មេងចូលចិត្តយកដៃដាក់ចូលមាត់ជាងគេ៕ ចុះប៉ាម៉ាក់ផ្សេងទៀត មានបានបង្ការកូនៗរបៀបម៉េចខ្លះ? អាចចែករំលែកជាមួយគ្នាបាន! | 2020-12-21T15:48:00+07:00 | kampucheathmey.com | https://www.kampucheathmey.com/health/27491 |
3c665bb4-c2ad-447b-850f-c3c9c88ff010 | ច្រកទ្វារអន្តរជាតិដូង! ក្រុមការងារសុខាភិបាល ធ្វើតេស្តសំណាករកវីរុសកូវីដ-១៩ លើពលករខ្មែរចំនួន១៧នាក់ | គិតត្រឹមម៉ោង១១ ព្រឹក ថ្ងៃទី២១ ខែធ្នូ ឆ្នាំ ២០២០នេះនៅច្រកអន្តរជាតិដូង ជាប់ព្រំដែនកម្ពុជា ថៃ ក្រុមការងារសុខាភិបាលខេត្តបាត់ដំបង បាននិងកំពុងធ្វើតេស្តសំណាករកវីរុសកូវីដ-១៩ លើពលករខ្មែរ ចំនួន១៧ នាក់ (ក្នុងនោះ មនុស្សចាស់ ១៥នាក់ និងក្មេងចំនួន ២នាក់)។នេះបើតាមការបញ្ជាក់របស់ប្រធានមន្ទីរសុខាភិបាលខេត្តបាត់ដំបង នៅថ្ងៃទី២១ ខែធ្នូ ឆ្នាំ ២០២០នេះ។ លោកប្រធានមន្ទីរសុខាភិបាលខេត្តបាត់ដំបង បានបញ្ជាក់ថា ប្រជាពលរដ្ឋដែលមកធ្វើតេស្តយកសំណាកនេះ ភាគច្រើនមកពីខេត្តច័ន្ទបូរី ប្រទេសថៃ ជាប់ខេត្តបាត់ដំបង នោះ គឺមិនមានករណីបងប្អូនពលករធ្វើដំណើរមកពីខេត្តសាមុតសាខន ដែលផ្ទុះកូវីដ-១៩នោះទេ។ សូមបញ្ជាក់ថា ដោយសារផ្ទុះកូវីដ-១៩ នៅខេត្តសាមុតសាខន ប្រទេសថៃ នោះ សម្ដេចនាយករដ្ឋមន្ត្រី ហ៊ុនសែន បានបញ្ជាឲ្យអាជ្ញាធរ សមត្ថកិច្ច កងកម្លាំងនៅច្រកទ្វារព្រំដែនជាប់ប្រទេសថៃ បង្រួញឲ្យនៅត្រឹមចំនួន៣ច្រកទ្វារតែប៉ុណ្ណោះ គឺច្រកអូរស្មាច់នៅខេត្តឧត្តរមានជ័យ, ច្រកប៉ោយប៉ែត នៅខេត្តបន្ទាយមានជ័យ និងច្រកដូង នៅខេត្តបាត់ដំបង។ សម្ដេចបានថ្លែងបញ្ជាក់ថា ការបង្រួញច្រកទ្វារព្រំដែនឱ្យនៅត្រឹមតែ៣នេះ គឺក្នុងគោលបំណងងាយស្រួលឲ្យសមត្ថកិច្ច អាជ្ញាធរ នគរបាលអន្តោប្រវេសន៍ មន្ត្រីសុខាភិបាល ក្នុងការត្រួតពិនិត្យឲ្យបានហ្មត់ចត់ ទាំងការយកសំណាក ការធ្វើចត្តាឡីស័ក៕ | 2020-12-21T15:05:40+07:00 | kbnnews.com | https://kbn.news/archives/196269 |
6e9314c2-943b-46b1-b531-c8850e06b9d7 | TOP NEWS: ថ្ងៃនេះក្រសួងសុខាភិបាល ប្រកាសរកឃើញអ្នកឆ្លងជំងឺកូវីដ១៩ថ្មី ម្នាក់ ជាករណីនាំចូល ខណៈអ្នកជាសះស្បើយមិនមានទេ (Video inside) | ក្រសួងសុខាភិបាល នៅព្រឹកថ្ងៃទី២១ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីម្នាក់ ដែលជាអ្នកធ្វើដំណើរមកពីសហរដ្ឋអាមេរិក មិនមានពាក់ព័ន្ធព្រឹត្តិការណ៍ «សហគមន៍២៨វិច្ឆិកា» នោះទេ។ នៅថ្ងៃនេះផងដែរ ក្រសួងសុខាភិបាលបញ្ជាក់ថា មិនមានករណីព្យាបាលជាសះស្បើយនោះទេ។ អ្នកឆ្លងកូវីដ១៩ ថ្មីម្នាក់នេះ គឺជាស្ត្រីជនជាតិខ្មែរ-អាមេរិកាំង អាយុ៥៥ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជា នៅថ្ងៃទី២០ ខែធ្នូ ឆ្នាំ២០២០ ដែលលទ្ធផលធ្វើតេស្តផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានកូវីដ១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមជ្ឈមណ្ដលជាតិប្រយុទ្ធនឹងជំងឺរបេង និងហង់សិន។ សូមកត់សម្គាល់ថា អ្នកជំងឺតាមយន្តហោះជាមួយអ្នកជំងឺខាងលើ មានចំនួន ៤៤នាក់ ដែលក្នុងចំនួននេះមានស្ត្រីខាងលើនេះផងដែរ។ រីឯអ្នកដំណើរចំនួន៤៣នាក់ ដែលមានលទ្ធផលតេស្តអវិជ្ជមានវីរសុកូវីដ១៩ ត្រូវបានដាក់ឲ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុង រាជធានីភ្នំពេញ ចំនួន ៣៦នាក់ និងនៅវិទ្យាល័យបុរី១០០ខ្នង ចំនួន៧នាក់។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី ២១ ខែធ្នូ ឆ្នាំ២០២០នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន៣៦៣នាក់ ក្នុងនោះអ្នកព្យាបាលជាសះស្បើយចំនួន ៣៤៥នាក់ និងអ្នកកំពុងសំរាកនៅមន្ទីរពេទ្យចំនួន ១៨នាក់៕ | 2020-12-21T14:10:00+07:00 | freshnewsasia.com | https://m.freshnewsasia.com/index.php/en/localnews/180916-2020-12-21-00-10-39.html |
c5791c71-d911-4fd6-bd1d-37d81c9655db | ក្រុមហ៊ុនឯកជនផ្តល់ផលិតផលប្រយុទ្ធប្រឆាំងជំងឺកូវីដ-១៩ មករដ្ឋបាលរាជធានីចំនួន៨២០កេសស្មើនឹងទឹកប្រាក់ប្រមាណ១៦០០០ដុល្លារ | ភ្នំពេញ៖ ផលិតផលសម្លាប់មេរោគ ដែលមានទាំង ជែលលាងដៃនឹងសាប៊ូបោកខោអាវ សរុបចំនួន៨២០កេសស្មើនឹងទឹកប្រាក់ប្រមាណ១៦០០០ដុល្លារ(មួយម៉ឺនប្រាំមួយពាន់ដុល្លារ) ត្រូវបានក្រុមហ៊ុនយូនីលីវើ(ខេមបូឌា)លីមីតធីតប្រគល់ជូនមករដ្ឋបាលរាជធានីភ្នំពេញ ដើម្បីឲ្យរដ្ឋបាលរាជធានីភ្នំពេញបែងចែកជូនដល់ មន្ត្រីជួរមុខក្នុងការប្រយុទ្ធប្រឆាំងនឹងជំងឺកូវីដ-១៩នៅក្នុងរាជធានីភ្នំពេញ ខណៈដែរជំងឺនេះនៅតែបន្តការរីករាលដាលនៅក្នុងរាជធានីភ្នំពេញនៅឡើយ។ ពិធីប្រគល់និងទទួលខាងលើនេះបានធ្វើឡើងនាព្រឹកថ្ងៃទី២១ ខែធ្នូឆ្នាំ២០២០ ក្រោមវត្តមាន លោកឃួង ស្រេង អភិបាលរាជធានីភ្នំពេញនិងតំណាងក្រុមហ៊ុនយូនីលីវើ(ខេមបូឌា)លីមីតធីតនៅសាលារាជធានីភ្នំពេញ ។ តំណាងក្រុមហ៊ុនក្រុមហ៊ុនយូនីលីវើ(ខេមបូឌា)លីមីតធីតបានបញ្ជាក់ថា៖អំណោយដែលយកមកប្រគល់ជូនរដ្ឋបាលរាជធានីភ្នំពេញនាពេលនេះជាប្រភេទផលិតផលសម្រាប់សម្លាប់មេរោគ ជេលលាងដៃនឹងសាប៊ូបោកខោអាវ ដែលមានចំនួន៨២០កេស ស្មើនឹងចំនួនទឹកប្រាក់១៦០០ដុល្លារ ។ ចំពោះគោលបំណងដែលក្រុមហ៊ុនផ្ដល់មករដ្ឋបាលរាជធានីភ្នំពេញនេះ គឺដើម្បីឱ្យរដ្ឋបាលរាជធានីភ្នំពេញ បានចែកជូនដល់មន្ត្រីជួរមុខក្នុងការប្រយុទ្ធប្រឆាំងនឹងជំងឺ-១៩ ពិសេសចែកចាយនៅក្នុងទីតាំងចត្តាឡឺស័ក មន្ទីរពេទ្យព្យាបាលជំងឺកូវី-១៩ និងសហគមន៍ប្រជាពលរដ្ឋក្រីក្រផងដែរ ។ នៅក្នុងឱកាសនោះលោកឃួង ស្រេង អភិបាលរាជធានីភ្នំពេញ បានសម្ដែងនូវការអរគុណយ៉ាងជ្រាលជ្រៅចំពោះក្រុមហ៊ុន unilever cambodia limited ដែលបានផ្ដល់នូវទឹកសម្លាប់មេរោគ ជេលលាងដៃនឹងសាប៊ូបោកខោអាវមួយចំនួននេះ ។ លោកសន្យាថា នឹងយកផលិតផលទាំងអស់នេះទៅបែងចែកទៅតាមអ្វីដែលក្រុមហ៊ុនចង់បាន។មន្ថែមពីលើនេះទៀត លោកឃួង ស្រេង ក៏បានថ្លែងនូវការអរគុណយ៉ាងជ្រាលជ្រៅផងដែរ ចំពោះប្រទេសអង់គ្លេស ដែលបានអនុគ្រោះពន្ធEBAដល់កម្ពុជានាពេលថ្មីៗនេះ។ លោកបន្តទៀតថា៖ ជំងឺកូវី-១៩ បានឆ្លងរាលដាលចូលសហគមន៍ ប៉ុន្តែទោះបីជាយ៉ាងណាក្តី ដោយការខិតខំប្រឹងប្រែងពីអាជ្ញាធរមានសមត្ថកិច្ច ក៏ដូចជាការចូលរួមសហការល្អ ពីសំណាក់បងប្អូនប្រជាពលរដ្ឋឃើញថា ព្រឹត្តិការណ៍សហគមន៍២៨វិច្ឆិការាជធានីភ្នំពេញយើងអាចគ្រប់គ្រងបាន ហើយសម្ដេចតេជោក៏បានបញ្ជាក់ហើយថា សម្រាប់ព្រឹត្តិការណ៍សហគមន៍២៨វិច្ឆិកា កម្ពុជានឹងអាចគ្រប់គ្រងបាន ត្រឹមថ្ងៃទី២៨ខែមករា២០២១ខាងមុខនេះ៕ | 2020-12-21T13:43:19+07:00 | cen.com.kh | https://cen.com.kh/archives/277104.html |
ab0e6f06-c9be-4083-ba18-295da7921985 | អគ្គនាយកដ្ឋានអន្តោប្រវេសន៍ ដាក់វិធានការការពារការចម្លងបន្ត ពីការផ្ទុះការឆ្លងវីរុសកូវីដ-១៩ នៅខេត្តសាមុតសាខន នៃប្រទេសថៃ | ភ្នំពេញ៖ អគ្គនាយកដ្ឋានអន្តោប្រវេសន៍បានចេញសេចក្តីណែនាំ ពីវិធានការការពារការចម្លងបន្ត ពីការផ្ទុះការឆ្លងវីរុសកូវីដ-១៩ នៅខេត្តសាមុតសាខន នៃប្រទេសថៃ ក្នុងពេលថ្មីៗនេះ។ យោងតាមសេចក្តីណែនាំបន្ទាន់ របស់ក្រសួងសុខាភិបាល ចុះថ្ងៃទី២០ ខែធ្នូ ឆ្នាំ២០២០ ស្តីពីការការពារការចម្លងបន្ត ពីការផ្ទុះនូវការចម្លងវីរុសកូវីដ-១៩ នៅខេត្តសាមុតសាខន នៃប្រទេសថៃ ក្នុងពេលថ្មីៗនេះ។ ដើម្បីការពារការចម្លងបន្តពីការផ្ទុះឡើងនូវវីរុសកូវីដ-១៩ ដែលបានកើតឡើងខាងលើនេះ នាំចូលមកព្រះរាជាណាចក្រកម្ពុជា អគ្គនាយកដ្ឋានអន្តោប្រវេសន៍ សូមធ្វើការណែនាំដល់នាយប៉ុស្តិ៍នគរបាល ច្រកទ្វារព្រំដែនអន្តរជាតិទាំងអស់ ជាពិសេសច្រកទ្វារនៅតាមបណ្តោយព្រំដែនកម្ពុជា-ថៃ ដូចតទៅ៖ ១-ត្រូវបន្តរួមសហការយ៉ាងជិតស្និទ្ធ ជាមួយមន្ត្រីក្រសួងសុខាភិបាលធ្វើការត្រួតពិនិត្យ ជាពិសេសដំណើរចូលរបស់ភ្ញៀវបរទេស និងពលរដ្ឋខ្មែរដែលចូលមកពីប្រទេសថៃ ឱ្យបានហ្មត់ចត់ ដោយតម្រូវឱ្យពួកគាត់ធ្វើការធ្វើចិត្តឡីស័កត្រឹមត្រូវតាមការកំណត់។ ២-យកចិត្តទុកដាក់គ្រប់គ្រង និងល្បាតត្រួតពិនិត្យស្លាបឆ្វេង ស្លាបស្តាំ ក្នុងដែនសមត្ថកិច្ចច្រកទ្វារឱ្យបានច្បាស់លាស់ និងត្រូវឃាត់អ្នកដំណើរចូល ជាពិសេសពលរដ្ឋខ្មែរដែលចូលពីប្រទេសថៃ ដើម្បីយកមកប្រគល់ឱ្យមន្ត្រីភ្នាក់ងារសុខាភិបាល ធ្វើការត្រួតពិនិត្យសុខភាព និងធ្វើចត្តាឡីស័ក ឱ្យបានហ្មត់ចត់។ ៣-ត្រូវយកចិត្តទុកដាក់ធ្វើការណែនាំ ក្រើនរំលឹកដល់មន្ត្រីនគរបាលអន្តោប្រវេសន៍ ដែលប្រចាំការនៅច្រកទ្វារឲ្យយកចិត្តទុកដាក់រក្សាគម្លាតបុគ្គល រក្សាអនាម័យលាងដៃនឹងសាប៊ូ អាកុល ឬដែល និង ប្រុងប្រយ័ត្នការឆ្លងពីអ្នកដំណើរដែលចូលមកព្រះរាជាណាចក្រកម្ពុជា៕ | 2020-12-21T11:49:20+07:00 | cen.com.kh | https://cen.com.kh/archives/277045.html |
192cf562-ebc4-4150-b742-c0139ad72c33 | ថៃកំពុងផ្ទុះកូវីដ១៩! ពលករខ្មែរឆ្លងដែនខុសច្បាប់៥នាក់ ត្រូវអាជ្ញាធរថៃចាប់បញ្ជូនមកកម្ពុជាវិញ | ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី២០ ខែធ្នូ ឆ្នាំ២០២០ វេលាម៉ោង ១០និង៤៥នាទី បានទទួលពលករខ្មែរ ឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន៥នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-12-21T10:37:54+07:00 | kbnnews.com | https://kbn.news/archives/196200 |
26411891-0949-4bf2-8d90-499b9f13091e | សម្ដេច ហ៊ុន សែន អំពាវនាវឲ្យពលករខ្មែរនៅថៃ ពន្យាការចេញ-ចូល ខណៈថៃកំពុងផ្ទុះជំងឺឆ្លងកូវីដ-១៩ | ខណៈដែលប្រទេសថៃ បាននិងកំពុងផ្ទុះឡើងនូវជំងឺឆ្លងកូវីដ-១៩ ក្នុងសហគមន៍នោះ សម្ដេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានអំពាវនាវឱ្យបងប្អូនកម្មករ កម្មការិនីដែលកំពុងធ្វើការនៅក្នុងប្រទេសថៃទាំងស្របច្បាប់ និងមិនស្របច្បាប់ ពន្យាការចេញ ចូលក្នុងប្រទេស និងសូមជឿទុកចិត្តលើសមត្ថភាពរបស់រាជរដ្ឋាភិបាលថៃ ដែលអាចដោះស្រាយបញ្ហានេះបាន។ ក្នុងសារបន្ទាន់ជាសំឡេងជូនជនរួមជាតិ នាយប់ថ្ងៃទី២០ ខែធ្នូ ឆ្នាំ២០២០ សម្ដេចតេជោ ថ្លែងថា ទាក់ទងនឹងការផ្ទុះឡើងនូវជំងឺឆ្លងកូវីដ-១៩ក្នុងសហគមន៍ នៅក្នុងព្រះរាជាណាចក្រថៃ ដែលគិតមកដល់ពេលនេះមានចំនួន ៥៧៦នាក់ តែក្នុងរយៈពេលមួយថ្ងៃនៅក្នុងតំបន់មួយ។ សភាពការណ៍កើតឡើងនៅក្នុងប្រទេសថៃមិនជាធ្ងន់ធ្ងរនោះទេ បើប្រៀបធៀបជាមួយនឹងប្រជាជនដែលមានរហូតទៅដល់ជាង៦០លាននាក់។ សម្ដេចតេជោបញ្ជាក់ថា” ប៉ុន្តែបញ្ហាកើតឡើងនៅក្នុងប្រទេសថៃនេះ បានបង្កើតជាបញ្ហាចិត្តសាស្ត្រសម្រាប់ការភ័យខ្លាចដល់កម្មករ ជាពិសេសដល់គ្រួសារកម្មករ កម្មការិនីយើង ដែលកំពុងតែធ្វើការនៅក្នុងប្រទេសថៃ។ ក្នុងសភាពការណ៍បែបនេះ ខ្ញុំព្រះករុណាខ្ញុំសូមធ្វើការអំពាវនាវចំពោះបងប្អូនកម្មករ កម្មការិនីដែលកំពុងធ្វើការនៅក្នុងប្រទេសថៃ សូមទុកចិត្តចំពោះរាជរដ្ឋាភិបាលថៃ ដែលនឹងគ្រប់គ្រងនូវសភាពការណ៍នេះបាន ហើយបញ្ហានេះព្រះរាជាណាចក្រថៃ មានបទពិសោធន៍ ក្នុងការគ្រប់គ្រងសភាពការណ៍នេះកាលពីពេលមុន ដែលមកដល់ពេលនេះប្រទេសថៃទើបតែនឹងមានមនុស្សឆ្លងជំងឺកូវីដ១៩ ចំនួន ៤ ៩០៧នាក់ ហើយអ្នកស្លាប់មានតែត្រឹមចំនួន៦០នាក់តែប៉ុណ្ណោះ ដែលអាចជាត់ទុកថាជាប្រទេសដែលគ្រប់គ្រងបានល្អ។ សង្ឃឹមថាបងប្អូនកម្មករ កម្មការិនីរបស់យើង ដែលកំពុងធ្វើការនៅក្នុងប្រទេសថៃ ជឿទុកចិត្តទៅលើសមត្ថភាពនៃការដោះស្រាយរបស់ រាជរដ្ឋាភិបាលថៃ របស់សមត្ថកិច្ចពាក់ព័ន្ធរបស់ថៃ ដែលធ្វើការនៅទីនោះ ហើយមិនគួររត់ចាកចេញពីប្រទេសថៃក្នុងពេលដែលថៃមានការលំបាក ដូចដែលខ្ញុំធ្លាប់បាននិយាយហើយថា«ស្រឡាញ់គ្នាក្នុងគ្រាក្រ ស្គាល់មិត្តល្អក្នុងគ្រាលំបាក»” ។ សម្ដេចតេជោគូសបញ្ជាក់ថា ដូច្នេះយើងគួរតែស្ថិតនៅទីនោះ ដែលម្ខាងគឺរក្សានូវការពារខ្លួននៅនឹងកន្លែង ដោយមានការការពារជាចាំបាច់ពីសំណាក់រាជរដ្ឋាភិបាលថៃ ផ្ដល់នូវលទ្ធភាពក្នុងការការពារខ្លួន និងមួយផ្នែកទៀតចៀសវាងនូវការវិលត្រឡប់ ដែលនឹងនាំមកនូវការនាំចូលជំងឺកូវីដ-១៩ ប្រសិនបើវានឹងមាន អាចនាំ ចូលមកក្នុងប្រទេសរបស់យើង។ ជាងនេះទៀត សម្ដេចតេជោ ក៏បានអំពាវនាវចំពោះ ឪពុកម្ដាយ ក្រុមគ្រួសារ ប្ដីសី ប្រពន្ធ ឬកូន ដែលមានសាច់ញាត្តិធ្វើការក្នុងប្រទេសថៃ គឺលើកទឹកចិត្តឱ្យកូនចៅ ប្ដីសី បងប្អូន ដែលកំពុងធ្វើការនៅទីនោះ ឱ្យរស់នៅទីនោះបន្តទៀត ដើម្បីខិតខំធ្វើយ៉ាងណា រក្សាឱ្យបាននៅការងារធ្វើរបស់យើងនៅទីនោះ ហើយសង្ឃឹមថាបងប្អូន និងបន្តធ្វើការងារនៅទីនោះជាមួយ នឹងប្រជាជនថៃ ព្រោះប្រទេសថៃមានលទ្ធភាពគ្រប់គ្រាន់ ដើម្បីដោះស្រាយបញ្ហាដ៏លំបាក ហើយរឿងនេះវាបានកើត ប្រសិនបើយើងចល័តចេញពីកន្លែងមួយមកកាន់កន្លែងមួយគឺពិតជាមិនល្អទេ។ ដូច្នេះសូមកុំអាលចូលមកក្នុងប្រទេស។ សម្ដេចតេជោថ្លែងសង្កត់ធ្ងន់ថា ក្នុងរយៈពេលនេះបងប្អូនមួយចំនួនដែលត្រូវចូលទៅកាន់ប្រទេសថៃដោយស្របច្បាប់ក្ដី និងមិនស្របច្បាប់ក្ដី សុំពន្យារការចូល ព្រោះថាបើចូលដោយខុសច្បាប់វាកាន់តែលំបាក ត្រូវថៃចាប់បញ្ជូនត្រឡប់មកវិញ ហើយប្រសិនបើចូលទៅស្របច្បាប់ ក៏ត្រូវទៅធ្វើចត្តាឡីស័ក ១៤ថ្ងៃ ហើយដែលក្នុងនោះ សម្ដេចក្រឡាហោម ស ខេង ក៏កំពុងតែបានដាក់ឱ្យខេត្តនានា និងអាជ្ញាធរពាក់ព័ន្ធ ដើម្បីធ្វើការជាមួយភាគីថៃ ដើម្បីឱ្យភាគីថៃទទួលខុសត្រូវទៅលើការចូលទៅក្នុងដីថៃ ដែលត្រូវធ្វើចត្តាឡីស័ក ហើយដែលត្រូវចំណាយដោយខាងភាគីថៃ រាប់ទាំងកិច្ចការផលប្រយោជន៍ ដែលកម្មករ កម្មការិនីទទួលបានក្នុងពេលវេលាដែល ពួកគេឈឺផងដែរ៕ | 2020-12-21T10:17:57+07:00 | kbnnews.com | https://kbn.news/archives/196193 |
d681a467-21c1-4bb0-93a7-fda238f56582 | គន្លឹះទាំង ៨ ចំណុច ដើម្បីគ្រប់គ្រងជំងឺទឹកនោមផ្អែម ប្រភេទទី២ និងបង្ការផលវិបាកនានា | ខាងក្រោមជាគន្លឹះចំនួន ៨ ចំណុចដើម្បីគ្រប់គ្រងជំងឺទឹកនោមផ្អែមប្រភេទទី២ និងបង្ការផលវិបាកនានាពីជំងឺនេះ៖ -ឈប់ជក់បារី -គ្រប់គ្រងជាតិស្ករ ដោយពិសាអាហារគ្មានជាតិស្ករ ឬជាតិស្ករទាប -ប្រឹក្សាជាមួយគ្រូពេទ្យជាប្រចាំ -គ្រប់គ្រងសំពាធឈាម -គ្រប់គ្រងជាតិខ្លាញ់ -ពិនិត្យនិងតាមដានតម្រងនោម -ពិនិត្យនិងតាមដានជើង -ពិនិត្យនិងតាមដានភ្នែក សូមចូលរួមបង្ការជំងឺទឹកនោមផ្អែមទាំងអស់គ្នា ដោយនៅតែមានភាពសកម្មគ្រប់នាទីតាមការបញ្ចេញកម្លាំងពលកម្ម រក្សាទម្ងន់ខ្លួនឲ្យបានល្អ បរិភោគត្រឹមត្រូវ និងមិនពិសាបារី៕ | 2020-12-21T09:08:00+07:00 | kampucheathmey.com | https://www.kampucheathmey.com/health/32448 |
f326b7c3-df33-488e-8e9d-75bf60b13452 | នៅកម្ពុជា មានអ្នកជាសះស្បើយពីជំងឺកូវីដ-១៩ ចំនួន៣៤៥នាក់ | រាជធានីភ្នំពេញ៖ ក្រសួងសុខាភិបាល នៅព្រឹក ថ្ងៃទី២១ ខែធ្នូ ឆ្នាំ២០២០ បានចេញសេចក្តីប្រកាសព័ត៌មានថាក្រសួងបានរកឃើញអ្នកធ្វើដំណើរម្នាក់ មកពីសហរដ្ឋអាមេរិក ឆ្លងកូវីដ-១៩ ហើយករណីឆ្លងថ្មីនេះ មិនពាក់ព័ន្ធនឹងព្រឹត្តិការណ៍ «សហគមន៍២៨វិច្ឆិកា» នោះទេ។ ក្រសួងសុខាភិបាល បានបញ្ជាក់ថា អ្នកឆ្លងកូវីដ-១៩ថ្មីម្នាក់នេះ ជាស្ត្រីជនជាតិខ្មែរ-អាមេរិកាំង អាយុ៥៥ឆ្នាំ បានស្នាក់នៅសណ្ឋាគារមួយ ក្នុងរាជធានីភ្នំពេញ។ គាត់ជាធ្វើដំណើរមកពីសហរដ្ឋអាមេរិក ហើយបន្តជើងហោះហើរ នៅតៃវ៉ាន់ និងមកដល់កម្ពុជា នៅថ្ងៃទី២០ ខែធ្នូ ឆ្នាំ២០២០។ រីលទ្ធផលធ្វើតេស្តផ្តល់ឲ្យដោយវិទ្យាស្ថានប៉ាស្ទ័រកម្ពុជា គឺវិជ្ជមានកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមជ្ឈមណ្ឌលជាតិប្រយុទ្ធនឹងជំងឺរបេង និងហង់សិន។ ក្រសួងបានបន្ដថា អ្នកជំងឺតាមយន្តហោះជាមួយអ្នកជំងឺខាងលើ មានចំនួន ៤៤នាក់ ដែលក្នុងចំនួននេះមានស្ត្រីខាងលើនេះផងដែរ។ ដោយឡែកអ្នកដំណើរចំនួន៤៣នាក់ផ្សេងទៀត ទទួលបានលទ្ធផលធ្វើតេស្តអវិជ្ជមាន នៃកូវីដ-១៩។ ប៉ុន្ដែទោះជាយ៉ាងណា ពួកគាត់មានគ្នាចំនួន៣៦នាក់ ត្រូវបានដាក់ឲ្យធ្វើចត្តាឡីស័ក រយៈពេល១៤ថ្ងៃ នៅសណ្ឋាគារមួយ ក្នុងរាជធានីភ្នំពេញ និង ៧នាក់ផ្សេងទៀត ត្រូវធ្វើចត្ដាឡីស័ក នៅវិទ្យាល័យបុរី១០០ខ្នង។ បើកគិតត្រឹមម៉ោង៧ព្រឹក ថ្ងៃទី ២១ ខែធ្នូ ឆ្នាំ២០២០ នៅកម្ពុជាបានរកឃើញអ្នកឆ្លងកូវីដ-១៩ សរុបចំនួន៣៦៣នាក់។ ក្នុងចំណោមអ្នកជំងឺទាំងនោះមានអ្នកព្យាបាលជាសះស្បើយចំនួន ៣៤៥នាក់។ ដោយឡែកអ្នកជំងឺចំនួន១៨នាក់ផ្សេងទៀតកំពុងសម្រាកព្យាបាល នៅមន្ទីរពេទ្យរបស់រដ្ឋ៕ | 2020-12-21T08:25:11+07:00 | kbnnews.com | https://kbn.news/archives/196118 |
ce6731a5-e68b-43b5-9b0b-0381687c9c28 | ព្រឹកថ្ងៃនេះ! រកឃើញអ្នកឆ្លងជំងឺកូវីដ១៩ថ្មី ម្នាក់ | នៅព្រឹកថ្ងៃទី២១ ខែធ្នូ ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីម្នាក់ ដែលជាអ្នកធ្វើដំណើរមកពីសហរដ្ឋអាមេរិក និងមិនមានករណីព្យាបាលជាសះស្បើយនោះទេ។ អ្នកឆ្លងកូវីដ១៩ ថ្មីម្នាក់នេះ គឺជាស្ត្រីជនជាតិខ្មែរ-អាមេរិកាំង អាយុ៥៥ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជា នៅថ្ងៃទី២០ ខែធ្នូ ឆ្នាំ២០២០ ដែលលទ្ធផលធ្វើតេស្តផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានកូវីដ១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមជ្ឈមណ្ដលជាតិប្រយុទ្ធនឹងជំងឺរបេង និងហង់សិន។ សូមបញ្ជាក់ថា អ្នកជំងឺតាមយន្តហោះជាមួយអ្នកជំងឺខាងលើ មានចំនួន ៤៤នាក់ ដែលក្នុងចំនួននេះមានស្ត្រីខាងលើនេះផងដែរ។ រីឯអ្នកដំណើរចំនួន៤៣នាក់ ដែលមានលទ្ធផលតេស្តអវិជ្ជមានវីរសុកូវីដ១៩ ត្រូវបានដាក់ឲ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុង រាជធានីភ្នំពេញ ចំនួន ៣៦នាក់ និងនៅវិទ្យាល័យបុរី១០០ខ្នង ចំនួន៧នាក់។ | 2020-12-21T08:15:30+07:00 | kbnnews.com | https://kbn.news/archives/196110 |
97a75cd0-b98c-4d60-b5cd-41de039c3689 | ក្រសួងសុខាភិបាល ប្រកាសប្រាប់ពលរដ្ឋ ឲ្យការពារការចម្លងវីរុសកូវីដ-១៩ នៅក្នុងសហគមន៍ ក្នុងអំឡុងពេលឆ្លងឆ្នាំសាកលថ្មី និងសម្រាប់ឆ្នាំ២០២១ | ភ្នំពេញ៖ ក្រសួងសុខាភិបាល នៅថ្ងៃទី២១ ខែធ្នូ ឆ្នាំ២០២០ បានចេញសេចក្តីណែនាំស្តីពី ការការពារការចម្លងវីរុសកូវីដ-១៩ នៅក្នុងសហគមន៍ ក្នុងអំឡុងពេលឆ្លងឆ្នាំសាកលថ្មី និងសម្រាប់ឆ្នាំ២០២១។ ក្រសួងសុខាភិបាលនៃព្រះរាជាណាចក្រកម្ពុជា សូមជម្រាបជូនសាធារណជនទាំងអស់ឱ្យបានជ្រាបថា ទោះបីស្ថានភាពជំងឺកូវីដ-១៩ នៅប្រទេសកម្ពុជាយើង ស្ថិតនៅក្នុងការគ្រប់គ្រងបានល្អប្រសើរក៏ពិតមែននា ពេលបច្ចុប្បន្ននេះ ដែលពាក់ព័ន្ធនឹង “ព្រឹត្តិការណ៍សហគមន៍ ២៨វិច្ឆិកា” មានអ្នកជាសះស្បើយជាបន្តបន្ទាប់ និងក្នុងរយៈពេលប៉ុន្មានថ្ងៃកន្លងទៅនេះ មិនមានរកឃើញអ្នកឆ្លងថ្មីបន្ថែមទៀត ក៏ពិតមែន ក៏ប៉ុន្តែស្ថានភាព នៃការចម្លងវីរុសកូវីដ-១៩នៅបណ្តាប្រទេសលើសកលលោក និងនៅក្នុងតំបន់គឺមិនទាន់មានការធូរស្បើយ នៅឡើយទេព្រមទាំងបាន និងកំពុងមានការផ្ទុះឡើងវិញនៅបណ្តាប្រទេសជាច្រើន ជាក់ស្តែងយោងតាម របាយការណ៍របស់អង្គការសុខភាពពិភពលោក ករណីជំងឺកូវីដ-១៩សរុបនៅលើសកលលោកមាន ៧២.២៩៩.០៤២ នាក់ ក្នុងនោះមានអ្នកស្លាប់សរុបមាន ១.៦៦៩.៩៨២១នាក់ហើយ នេះបើគិតត្រឹមម៉ោង១៧និង២២ល្ងាច នៃថ្ងៃទី ១៩ ខែធ្នូ ឆ្នាំ២០២០។ អាស្រ័យហេតុនេះ ក្រសួងសុខាភិបាល សូមធ្វើការអំពាវនាវសារជាថ្មីដល់សាធារណជន និងបងប្អូនប្រជាពលរដ្ឋកម្ពុជា រួមទាំងជនបរទេសទាំងអស់ដែលកំពុងស្នាក់នៅក្នុងព្រះរាជាណាចក្រកម្ពុជា ត្រូវបន្ត ចូលរួមអនុវត្តន៍វិធានការសុខាភិបាលដើម្បីចូលរួមទប់ស្កាត់ ការឆ្លងវីរុសកូវីដ-១៩នៅក្នុងទ្រង់ទ្រាយតូចក្តី ឬ ធំក្តី នាអំឡុងពេលគ្រីសម៉ាស់ចូលឆ្នាំថ្មី ពេលឆ្លងឆ្នាំសាកលថ្មី និងសម្រាប់ឆ្នាំ២០២១ ដោយអនុវត្តន៍ឲ្យបាន ខ្ជាប់ខ្ជូនតាមការណែនាំក៏ខ្ពង់ខ្ពស់របស់ សម្តេចអគ្គមហាសេនាបតីតេជោហ៊ុន សែន នាយករដ្ឋមន្ត្រីនៃ ព្រះរាជាណាចក្រកម្ពុជា ដែលបានថ្លែងទៅកាន់ជនរួមជាតិនាព្រឹកថ្ងៃទី១៥ ខែធ្នូ ឆ្នាំ២០២០ និងការណែនាំនានារបស់ក្រសួងសុខាភិបាល ដែលមានការតម្រូវឲ្យអនុវត្តន៍នូវវិធានសំខាន់ៗ ជាសង្ខេបមានដូចខាងក្រោម៖ ១. សូមបន្ត “ការរស់នៅធម្មតាតាមបែបគន្លងថ្មី” ដោយអនុវត្តន៍នូវវិធាន “៣ ការពារ”គឺ ក).ពាក់ម៉ាស់រាល់ពេលចេញក្រៅផ្ទះ(បើមានការចាំបាច់) ខ) លាងដៃញឹកញាប់ជាមួយសាប៊ូ អាល់កុល ឬទឹកជែលលាងដៃ និងគ) រក្សាគម្លាតសុវត្ថិភាពសង្គម និងគម្លាតសុវត្ថិភាពបុគ្គលចាប់ពី ១ម៉ែត្រកន្លះឡើងទៅឱ្យបានគ្រប់ៗគ្នា នៅគ្រប់ . កន្លែង គ្រប់ពេលវេលា និង គ្រប់កាលៈទេសៈ។ ២. សូមអនុវត្តន៍វិធាន”៣” គឺ ក). កុំទី១ គឺកុំចូលទៅកន្លែងបិទជិតគ្មានខ្យល់ចេញចូល និងប្រើម៉ាស៊ីន ត្រជាក់ច្រើនពេក រកកន្លែង ដែលមានខ្យល់ចេញចូល, ខ). កុំទី២ គឺកុំទៅកន្លែងមានមនុស្សច្រើនកុះករ, និង កុំ ទី៣គឺ កុំប៉ះពាល់គ្នា កុំចាប់ដៃគ្នា កុំកៀកស្មាគ្នា កុំឱបគ្នា នៅពេលជូនគ្នាជាដើម ហើយអ្នកមានផ្កាសាយ ឬ សង្ស័យមានជំងឺកូវីដ-១៥ ឬមានអាការៈមិនស្រលសូមពាក់ម៉ាស់ និងស្វែងរកសេវាពិគ្រោះពិនិត្យនិង ព្យាបាលជំងឺ នៅតាមមន្ទីរពេទ្យរដ្ឋ ឬទូរស័ព្ទមកលេខទាន់ហេតុការណ៍ ១១៥ ដើម្បីពិគ្រោះយោបល់។ ៣. មិនត្រូវមានការជួបជុំគ្នាដែលមានមនុស្សលើសពី ២០នាក់ និងត្រូវអនុវត្តន៍វិធានការណ៍សុខាភិបាល ឲ្យបានត្រឹមត្រូវដូចបានណែនាំខាងលើនេះស្រាប់ជាចំបាច់។ ពេលនេះជាដំណាក់កាលចំបាច់បំផុត ដែល យើងទាំងអស់គ្នា ត្រូវរួមសាមគ្គីគ្នាក្នុងការអនុវត្តន៍វិធានការណ៍សុខាភិបានដ៏មានសារសំខាន់នេះ ដើម្បីទប់ ស្កាត់ការចម្លងរាលដាលក្នុងសហគមន៍ក្នុងទ្រង់ទ្រាយធំក្តី និង ដើម្បីបងប្អូនអាចបន្តការរស់នៅជាធម្មតាតាម បែបគន្លងថ្មី ជាប្រចាំ។ សូមកុំភ្លេចវីរុសកូវីដ-១៩ ព្រោះវីរុសកូវីដ-១៩ មិនទាន់ទៅណាឆ្ងាយពីយើងនៅឡើយ ទេ ហើយវីរុសដ៏កាចសាហាវនេះក៏មិនភ្លេចយើងដែរ បើយើងធ្វេសប្រហែស វីរុសនេះនឹងវៃលុកសរីរាង្គកាយ យើងហើយ។ ដូច្នេះ មានតែវិធីការពារខ្លួនឱ្យបានខ្ជាប់ខ្ជួនតាមការណែនាំខាងលើនេះទេ ដែលអាចជួយទប់ ស្កាត់បានជាអតិបរិមានូវការចម្លងពីបុគ្គលទៅបុគ្គល ពីបុគ្គលទៅក្រុមគ្រួសារខ្លួននិងពីបុគ្គលទៅជាការចម្លង រាតត្បាតក្នុងសហគមន៍ទ្រង់ទ្រាយធំ។ ៤. នៅតាមកន្លែងលក់ដូរ ភោគជនីយដ្ឋាន អាហារដ្ឋាន ផ្សារទំនើប ធនាគារ និងកន្លែងពាណិជ្ជកម្មផ្សេងៗ ត្រូវត្រួតពិនិត្យឲ្យបានហ្មត់ចត់ បើអតិថិជនមិនមានពាក់ម៉ាស់ គឺមិនអនុញ្ញាតឱ្យចូលក្នុងទីកន្លែងរបស់ខ្លួនឡើយ ហើយត្រូវមាន ការវាស់កំដៅ និងរៀបចំកន្លែងអង្គុយរក្សាគម្លាតគ្នា មួយម៉ែត្រកន្លះឡើងទៅ មានទឹកអាល់កុល ឬទឹកដែល សម្រាប់អតិថិជនលាងដៃ និងនៅតាមបន្ទប់ទឹក ត្រូវមានសាប៊ូលាងដៃ ជាប្រចាំ។ ក្រសួងសុខាភិបាលសូមថ្លែងអំណរគុណយ៉ាងជ្រាលជ្រៅជាទីបំផុត ចំពោះការយកចិត្តទុកដាក់ ចូលរួមទប់ស្កាត់ការចម្លងវីរុសកូវីដ-១៩ របស់បងប្អូនប្រជាពលរដ្ឋទាំងអស់ និងអាជ្ញាធររាជធានី-ខេត្ត ស្រុក ខណ្ឌរដ្ឋបាលឃុំ/សង្កាត់ ទាំងអស់ហើយក្រសួងក៏សូមថ្លែងអំពាវនាវ ដល់សាធារណជន ទាំងអស់សូមចូលរួមអនុវត្តន៍តាមការណែនាំខាងលើនេះ ឱ្យមានប្រសិទ្ធភាពខ្ពស់ ដើម្បីរួមចំណែកកាត់ផ្ដាច់ការចម្លងវីរុសកូវីដ-១៩ ពីបុគ្គលម្នាក់ទៅម្នាក់ និងកុំឱ្យមានការចម្លងក្នុងសហគមន៍ទ្រង់ទ្រាយធំ។ ប្រសិនបើបងប្អូនប្រជាពលរដ្ឋមានបញ្ហាសុខភាព ឬមានជំងឺ ឬសង្ស័យថាមានការឆ្លងជំងឺ សូមប្រញាប់ទៅស្វែងរកការពិនិត្យពិគ្រោះនៅមន្ទីរពេទ្យរដ្ឋ ឬទំនាក់ទំនងតាមលេខផ្តល់ជូនខាងក្រោមនេះ៕ | 2020-12-21T08:14:44+07:00 | cen.com.kh | https://cen.com.kh/archives/276949.html |
24e0beb2-9971-4a81-ac94-55f17e4a6fbb | អ្នករួមដំណើរ ៨៣ នាក់ទៀត ដាក់ធ្វើចត្តាឡីស័ក ក្រោយស្រ្តីខ្មែរ ០១ នាក់ ឆ្លងកូវីដ ១៩ | ស្រ្តីខ្មែរអាមេរិក ០១ នាក់ តេស្តមានកូវីដ ១៩។ ស្រ្តីរូបនេះបានមកដល់ប្រទេសកម្ពុជានៅថ្ងៃ ២០ ធ្នូ ២០២០ ដោយធ្វើដំណើរពីអាមេរិក បន្តជើងហោះហើរមកពីកោះតៃវ៉ាន់។ អ្នកដំណើរ ៨៣ នាក់ទៀតជាមួយស្រ្តីខាងលើ ត្រូវបានក្រសួងសុខាភិបាលដាក់ឲ្យធ្វើចត្តាឡីស័ក ១៤ ថ្ងៃ នៅសណ្ឋាគារមួយ និងនៅវិទ្យាល័យបុរី ១០០ ខ្នង៕ | 2020-12-21T08:02:00+07:00 | kampucheathmey.com | https://www.kampucheathmey.com/local-news/32391 |
7f065147-2a03-4fd7-9318-1ca76eba0436 | នាយករដ្ឋមន្ត្រីថៃជំរុញឲ្យរក្សាភាពស្ងប់ស្ងាត់ ខណៈករណីឆ្លងកូវីដ១៩កើនគំហុកពីការផ្ទុះរាតរាត្បាតថ្មី | នាយករដ្ឋមន្ត្រីថៃលោក Prayuth Chan-ocha បានអំពាវនាវឲ្យរក្សាការស្ងប់ស្ងៀមនៅថ្ងៃច័ន្ទនេះ ហើយបាននិយាយថា មិនមានផែនការបន្ទាន់ដើម្បីពង្រីកការបិទសកម្មភាពសង្គម បន្ទាប់ពីការឆ្លងវីរុសកូរ៉ូណាថ្មីចំនួន៣៨២ករណី បានត្រូវបានគេរកឃើញនោះ។ នេះតាមសេចក្តីរាយការណ៍របស់ទីភ្នាក់ងារព័ត៌មាន Reuters។ ៣៦០ករណីនៃករណីថ្មីទាំងអស់នោះ បានឆ្លងទៅពួកកម្មករចំណាកស្រុក ដែលភាគច្រើនមកពីប្រទេសមីយ៉ាន់ម៉ា ដែលបានទាក់ទិនទៅនឹងការផ្ទុះរាតត្បាតនៅមជ្ឈមណ្ឌលគ្រឿងសមុទ្រមួយនៅខេត្ត Samut Sakhon ជិតរាជធានីបាងកក ដោយអាជ្ញាធរបានបិទសកម្មភាពសង្គមនៅទីនោះ ហើយការធ្វើតេស្តមនុស្សរាប់ពាន់នាក់ បានត្រូវធ្វើឡើងដើម្បីរាំងខ្ទប់និងតាមដានការរាតត្បាតនេះ។ លោក Prayuth Chan-ocha បាននិយាយថា រដ្ឋាភិបាលនឹងឃ្លាំមើលស្ថានការណ៍នេះ រយៈពេលមួយសប្តាហ៍មុនពេលចាត់វិធានការបន្ថែមទៀត។ លោកនាយករដ្ឋមន្ត្រីថៃ បានប្រាប់ពួកអ្នកយកព័ត៌មានថា៖ «សូមកុំភ័យស្លន់ស្លោ។ យើងសង្ឃឹមយ៉ាងខ្លាំងថា អ្វីៗនឹងស្ងប់ស្ងាត់ក្នុងរយៈពេល៧ថ្ងៃទៀត។ ខ្ញុំមិនចង់បិទសកម្មភាពសង្គមឆាប់រហ័សពេកដូចជាប្រទេសដទៃទេ។ ការរាតដាលនេះ អាចតាមដានរកឃើញបាន»។ មន្ត្រីសុខាភិបាល បាននិយាយថា ការឆ្លងជាប់ទាក់ទិននឹងមជ្ឈមណ្ឌលគ្រឿងសមុទ្រនេះបានកើនឡើងដល់៨២១ករណី ដែលភាគច្រើននៃអ្នកឆ្លងទាំងនោះមិនចេញរោគសញ្ញា។ មនុស្សរហូតដល់៤០.០០០នាក់ នឹងត្រូវធ្វើតេស្តនៅខាងក្នុងនិងជុំវិញខេត្ត Samut Sakhon។ កន្លងមកប្រទេសថៃ ទប់ស្កាត់បានការរាតត្បាតនៃជំងឺកូវីដ១៩ ដោយគិតមកត្រឹមមុនការផ្ទុះថ្មីនៅចុងសប្តាហ៍កន្លងទៅនេះ ប្រទេសមានរកឃើញករណីឆ្លងតែ៤.៣០០ករណីប៉ុណ្ណោះ និងអ្នកស្លាប់ត្រឹម៦០នាក់ ដែលនេះជាតួលេខតិចតួចបំផុតមួយក្នុងពិភពលោក៕ | 2020-12-21T07:00:00+07:00 | khmer.voanews.com | https://khmer.voanews.com/a/thailand-covid19/5707399.html |
726378ee-c8fc-4ec6-a95b-6d1ad7e1bbe6 | សមាជិកសភាអាមេរិកព្រមព្រៀងគ្នាលើកញ្ចប់ជំនួយថវិកាវិបត្តិកូវីដ១៩ តម្លៃ៩០០ពាន់លានដុល្លារ | សភាតំណាងរាស្ត្រនិងព្រឹទ្ធសភាសហរដ្ឋអាមេរិកត្រូវគេរំពឹងថា នឹងបោះឆ្នោតនៅថ្ងៃច័ន្ទនេះលើកញ្ចប់ជំនួយថវិកាក្នុងគ្រាវិបត្តិជំងឺកូវីដ១៩ ដែលមានទឹកប្រាក់៩០០ពាន់លានដុល្លារដែលនឹងផ្តល់ការជួយឧបត្ថម្ភដល់ពលរដ្ឋនិងអាជីវកម្មអាមេរិកាំង។ វិធានការនេះ កើតមានឡើងបន្ទាប់ពីការចរចាអស់ជាច្រើនសប្តាហ៍ ដែលក្នុងអំឡុងនោះ មេដឹកនាំគណបក្សប្រជាធិបតេយ្យនិងគណបក្សសាធារណរដ្ឋ បានឈ្លោះប្រកែកគ្នាអំពីថាតើប្រាក់ប៉ុន្មានដែលរដ្ឋាភិបាលត្រូវជួយឧបត្ថម្ភ និងថាតើការផ្តោតការយកចិត្តទុកដាក់គួរលើបញ្ហានានាដូចជាប្រាក់ជំនួយពេលអត់ការងារធ្វើ ឬផ្តោតលើការរក្សាការបើកចំហសកម្មភាពសេដ្ឋកិច្ចវិញ។ វិធានការនេះ ក៏កើតមានឡើងក្នុងអំឡុងនៃការកើនឡើងនូវការឆ្លងជំងឺកូវីដ១៩យ៉ាងខ្លាំង ដោយសហរដ្ឋអាមេរិកបានកត់ត្រាការឆ្លងសរុបជិត១៨លានករណី ដោយការបន្ថែមជាង២សែនករណីក្នុងមួយថ្ងៃ ហើយនឹងចំនួនមនុស្សស្លាប់ជាង៣១៧.០០០នាក់ មកទល់នឹងពេលនេះ។ នេះបើយោងតាមមជ្ឈមណ្ឌលស្រាវជ្រាវវីរុសកូរ៉ូណារបស់សាកលវិទ្យាល័យ ។ មេដឹកនាំសភាតំណាងរាស្ត្រនិងព្រឹទ្ធសភា បានប្រកាសកាលពីថ្ងៃអាទិត្យម្សិលមិញថា វិធានការនេះ រួមបញ្ចូលទាំងការផ្តល់ប្រាក់ដោយផ្ទាល់ចំនួន៦០០ដុល្លារទៅឲ្យប្រជាពលរដ្ឋអាមេរិកាំងភាគច្រើន ដោយមិនផ្តល់ឲ្យអ្នកដែលមានប្រាក់ចំណូលលើសពី៧៥.០០០ដុល្លារក្នុងមួយឆ្នាំ។ សេចក្តីព្រាងច្បាប់ជំនួយវីរុសកូរ៉ូណាដ៏ធំកាលពីខែមីនា បានផ្តល់ប្រាក់ជំនួយ១ពាន់២រយដុល្លារក្នុងម្នាក់។ សេចក្តីព្រាងច្បាប់ថ្មីនេះក៏រួមបញ្ចូលទាំងប្រាក់ចំនួន២៨៤ពាន់លានដុល្លារសម្រាប់កម្មវិធីការពារមូលប្បទានប័ត្របៀវត្សរ៍ (Paycheck Protection Program) ដើម្បីជួយឲ្យអាជីវកម្មនានាអាចបន្តរក្សាការងារឲ្យបុគ្គលិក ក្នុងអំឡុងពេលដែលសេដ្ឋកិច្ចរងសម្ពាធនៃការរាតត្បាត ដែលអាចបង្ខំឲ្យបញ្ឈប់បុគ្គលិកពីការងារ៕ | 2020-12-21T07:00:00+07:00 | khmer.voanews.com | https://khmer.voanews.com/a/us-covid-bill/5707470.html |
49efdcee-7ee5-437e-aa61-4f869c5d0de8 | កម្ពុជាបង្កើនវិធានការទប់ស្កាត់ជំងឺកូវីដ១៩ ចំពេលមានការឆ្លងក្នុងសហគមន៍នៅប្រទេសថៃ | លោកនាយករដ្ឋមន្ត្រី ហ៊ុន សែន បានបញ្ជាឲ្យអាជ្ញាធរនៅតាមខេត្តជាប់ព្រំដែនថៃ បង្កើនការប្រុងប្រយ័ត្នទប់ស្កាត់ការឆ្លងរាលដាលជំងឺកូវីដ១៩មកក្នុងសហគមន៍កម្ពុជា ខណៈមានការផ្ទុះការឆ្លងជំងឺនេះនៅប្រទេសថៃ។ បើតាមសេចក្តីរាយការណ៍របស់កាសែតបាងកកប៉ុស្តិ៍ដែលមានមូលដ្ឋាននៅប្រទេសថៃ មនុស្សជាង៦០០នាក់ដែលភាគច្រើនជាពលករចំណាកស្រុកមកពីប្រទេសមីយ៉ាន់ម៉ា និងដែលធ្វើការនៅក្នុងផ្សារលក់អាហារសមុទ្រមួយក្នុងខេត្តសាមុត សាខន ត្រូវបានរកឃើញថា មានផ្ទុកជំងឺកូវីដ១៩។ ករណីឆ្លងថ្មីនេះបានកើតឡើង កាលពីថ្ងៃអាទិត្យ ហើយចំនួនអ្នកឆ្លងត្រូវគេរំពឹងថា នឹងបន្តកើនឡើងទៀត។ នៅក្នុងខ្សែអាត់សំឡេងរយៈពេលជាង២០នាទី ដែលបានបង្ហោះលើទំព័រហ្វេសប៊ុករបស់នាយករដ្ឋមន្រ្តី លោក ហ៊ុន សែន កាលពីថ្ងៃអាទិត្យ បានប្រាប់អាជ្ញាធរនៅខេត្តជាប់ពំ្រដែនប្រទេសថៃ ឲ្យបង្រួមច្រកព្រំដែន មកត្រឹមបីច្រកប៉ុណ្ណោះ និងរៀបចំវិធានការចត្តាឡីស័ក ឬដាក់ឲ្យនៅដាច់ដោយឡែកពីគ្នា ក្នុងករណីមានការវិលត្រឡប់របស់ពលករខ្មែរពីប្រទេសថៃ។ លោកថ្លែងថា៖ «ខ្ញុំព្រះករុណា ខ្ញុំក៏សុំយកឱកាសនេះអំពាវនាវចំពោះឪពុកម្តាយក្រុមគ្រួសារ ប្តីសី ប្រពន្ធ ឬកូន ដែលមានសាច់ញាតិដែលធ្វើការនៅក្នុងប្រទេសថៃ គឺលើកទឹកចិត្ត ឲ្យកូនចៅប្តីសីបងប្អូនដែលកំពុងធ្វើការនៅទីនោះ រស់នៅទីនោះបន្តទៀត ដើម្បីខិតខំធ្វើយ៉ាងណា រក្សាឲ្យបាននូវការងារធ្វើរបស់យើងនៅទីនោះ»។ លោក ហ៊ុន សែន បន្ថែមថា ពលករខ្មែរនៅពេលនេះ មិនគួរបម្លាស់ទីទេ ដើម្បីបញ្ចៀសការឆ្លងរាតត្បាតនៃជំងឺកូវីដនេះ មកក្នុងសហគមន៍ខ្មែរតាមព្រំដែន។ លោកឲ្យដឹងទៀតថា ពលរដ្ឋខ្មែរដែលមានបំណងចង់ចូលទៅប្រទេសថៃទាំងស្របច្បាប់ ឬខុសច្បាប់នោះ គួរកុំធ្វើដំណើរនៅពេលនេះ។ លោកថា បើសិនជាចូលទៅដោយស្របច្បាប់ ពួកគេក៏នឹងត្រូវថៃឲ្យដាក់ខ្លួននៅដាច់ដោយឡែក១៤ថ្ងៃដែរ។ លោក ហ៊ុន សែន បញ្ជាក់ថា៖ «ហើយសង្ឃឹមថាបងប្អូននឹងបន្ត នៅធ្វើការងារនៅទីនោះ ជាមួយនឹងប្រជាជនថៃ។ ប្រជាជនថៃមានលទ្ធភាពគ្រប់គ្រាន់ដើម្បីដោះស្រាយបញ្ហាដ៏លំបាក ហើយរឿងនេះវាបានកើត ហើយបើសិនយើងចល័ត ចេញពីកន្លែងមួយមកកាន់កន្លែងមួយ គឺពិតជាមិនល្អទេ។ ដូច្នេះសូមកុំអាលចូលមកក្នុងប្រទេស»។ លោកនាយករដ្ឋមន្ត្រីបានបញ្ជាឲ្យអាជ្ញាធរសុខាភិបាលបញ្ចេញម៉ាស់ក្រណាត់ទៅតាមច្រកព្រំដែន និងបញ្ជាឲ្យបញ្ជូនរថយន្តកងទ័ពចំនួន៧០គ្រឿង ដើម្បីត្រៀមដឹកជញ្ជូនពលករត្រឡប់មកប្រទេសវិញ ក្នុងចំនួនច្រើនតាមច្រកអន្តរជាតិ៣សំខាន់ៗ គឺច្រកអូរស្មាច់ ខេត្តឧត្តរមានជ័យ ច្រកប៉ោយប៉ែត ខេត្តបន្ទាយមានជ័យ និងច្រកដូងខេត្តបាត់ដំបង។ បន្ទាប់ពីការអំពាវនាវរបស់ប្រមុខរដ្ឋាភិបាល ក្រសួងសុខាភិបាលបានចេញសេចក្តីណែនាំឲ្យអាជ្ញាធរនៃខេត្តជាប់ព្រំដែនថៃបង្កើនវិធានការបង្ការ រួមមានការវាស់កម្តៅអ្នកដំណើរចូលមកកម្ពុជា ហើយរាល់អ្នកដំណើរចូលមកកម្ពុជា ត្រូវដាក់ឲ្យនៅដាច់ដោយឡែកចំនួន១៤ថ្ងៃជាចាំបាច់។ ក្រសួងសុខាភិបាលក៏បានស្នើឲ្យអាជ្ញាធរខេត្តកោះកុង ពោធិ៍សាត់ បាត់ដំបង បន្ទាយមានជ័យ និងឧត្តរមានជ័យ រៀបចំទីកន្លែងឲ្យមានគម្លាតសុវត្ថិភាពពីបុគ្គលម្នាក់ទៅម្នាក់ ឲ្យបានពីមួយម៉ែត្រកន្លះឡើង នៅកន្លែងវាស់កម្តៅ កន្លែងបំពេញបែបបទចូលមកកម្ពុជា ឬកន្លែងរង់ចាំយកវត្ថុសំណាកជាដើម។ បើតាមក្រសួងសុខាភិបាល ខេត្តសាមុត សាខន នឹងត្រូវបានបិទពីម៉ោង១០យប់ដល់ម៉ោង៥ទាបភ្លឺរហូតដល់ថ្ងៃទី៣ ខែមករា ឆ្នាំ២០២១។ វីអូអេមិនអាចសុំការអធិប្បាយពីក្រុមមន្ត្រីនាំពាក្យក្រសួងសុខាភិបាល គឺលោកស្រី ឱ វណ្ណឌីន និងលោកស្រី យក់ សម្បត្តិ បានទេនៅថ្ងៃច័ន្ទនេះ។ លោក ទឹម វរ៉ា នាយកប្រតិបត្តិគណៈកម្មាធិការសម្របសម្រួលសកម្មភាពសុខភាព លើកឡើងពីការបារម្ភចំពោះពលរដ្ឋ ដែលឆ្លងកាត់តាមច្រករបៀងទៅកាន់ប្រទេសថៃ។ លោកបន្តថាអាជ្ញាធរត្រូវបង្កើនការឃ្លាំមើលសកម្មភាពនេះ។ លោកប្រាប់ VOA ថា៖ «អាជ្ញាធរហ្នឹងត្រូវពង្រឹង ពង្រឹងឲ្យមែនទែន។ បានន័យថាកុំឲ្យមានអ្នកដែលឆ្លងទៅឆ្លងមកតាមច្រករបៀងហ្នឹងទីមួយ។ ហើយទីពីរអ្នកដែលមកហ្នឹង ត្រូវតែមានទិន្នន័យអីគ្រប់គ្រាន់។ បើសិនជាគាត់ធ្វើតេស្តហើយ គាត់quarantine(នៅដោយឡែក)១៤ថ្ងៃហើយ អត់មានទេ ត្រូវមានទិន្នន័យត្រឹមត្រូវ។ ពេលណាដែលគាត់ចូលទៅផ្ទះគាត់វិញ ត្រូវតែមានទិន្នន័យគ្រប់គ្រាន់ ហើយឲ្យអាជ្ញាធរទំនាក់ទំនងមកអាជ្ញាធរមូលដ្ឋានហ្នឹង ដើម្បីឲ្យគាត់នៅបន្តតាមដានមើល»។ អភិបាលខេត្តតាមព្រំដែនមួយចំនួនបញ្ជាក់ថា អាជ្ញាធរមូលដ្ឋានបានបង្កើនវិធានការត្រួតពិនិត្យពលរដ្ឋឆ្លងកាត់ព្រំដែន និងយកពលរដ្ឋណាដែលចេញមកពីប្រទេសថៃ ឲ្យមកធ្វើចត្តាឡីស័ក។ លោក អ៊ំ រាត្រី អភិបាលខេត្តបន្ទាយមានជ័យ មានប្រសាសន៍ថាអាជ្ញាធរមិនបានរារាំងដំណើរចេញចូលរបស់ប្រជាពលរដ្ឋខ្មែរទៅប្រទេសថៃទេ ប៉ុន្តែពួកគេនឹងត្រូវស្នើឲ្យធ្វើចត្តាឡីស័ក បើសិនពួកគេធ្វើដំណើរចេញពីប្រទេសថៃ ចូលមកកម្ពុជា។ លោកកត់សម្គាល់ថាក្នុងមួយថ្ងៃ មានពលករជាង១០០នាក់ បានត្រឡប់មកពីប្រទេសថៃ។ លោកមានប្រសាសន៍ថា៖ «ប៉ុន្តែអ្វីដែលសម្រាប់ក្រោយពីបទបញ្ជារបស់សម្តេចតេជោនេះ ក្នុងនាមគណៈកម្មាការប្រយុទ្ធនឹងជំងឺកូវីដ១៩ខេត្ត យើងបានរៀបចំយកពួកគាត់ធ្វើចត្តាឡីស័កទាំងអស់។ អត់មាននរណាមួយអត់ទេ។...ម៉ោងនេះ យើងគិតដល់ម៉ោងនេះ យើងបាន១០០នាក់។ ១០៨នាក់ហើយ។ ហើយបូកសរុបទាំងមុន ទាំងក្រោយដែលយើងយកមកនោះ ៣០០ជាងនាក់ហើយ ដែលយើងយកគាត់ធ្វើចត្តាឡីស័កនៅក្នុងខេត្តបន្ទាយមានជ័យ សម្រាប់បងប្អូនពលករដែលចូលមកក្នុងប្រទេសកម្ពុជាវិញ»។ លោកបន្ថែមថា អាជ្ញាធរបានរៀបចំឲ្យមានទីតាំងសម្រាប់ធ្វើចត្តាឡីស័កគ្រប់ក្រុង ស្រុកទាំងអស់របស់ខេត្ត ហើយថាថវិកាសម្រាប់ចំណាយលើការធ្វើចត្តាឡីស័ករបស់ពលរដ្ឋ ក៏ត្រូវបានត្រៀមបម្រុងទុករួចហើយដែរ។ ចំណែកលោក ងួន រតនៈ អភិបាលខេត្តបាត់ដំបងឲ្យវីអូអេដឹងថាអាជ្ញាធរខេត្តរបស់លោកបានត្រៀមស្រុកពីរ គឺស្រុកកំរៀង និងសំពៅលូន សម្រាប់ជាទីតាំងធ្វើចត្តាឡីស័ក។ លោកថាអាជ្ញាធរខេត្តបានសហការជាមួយភាគីថៃ ឲ្យបិទច្រករបៀងនានា ដើម្បីបង្វែរទិសធ្វើដំណើររបស់ពលរដ្ឋឲ្យមកតាមច្រកដែលបានកំណត់។ លោកមានប្រសាសន៍ថា៖ «យើងសហការជាមួយថៃ។ យើងជូនដំណឹងឲ្យទៅថៃ ហើយតាមប្រសាសន៍របស់សម្តេច[នាយករដ្ឋមន្រ្តី ហ៊ុន សែន] សូមឲ្យពង្រួញច្រកសល់តែបីហ្នឹង។ មានន័យថា នៅបាត់ដំបង យើងមានច្រករបៀងទាំងប៉ុន្មាន សូមឲ្យថៃហ្នឹងគាត់បិទទៅ មកតែច្រកដូងមួយ»។ កាលពីថ្ងៃអាទិត្យ លោកនាយករដ្ឋមន្ត្រី ហ៊ុន សែន ប្រកាសថាលោកបានទម្លាក់កញ្ចប់ថវិកាចំនួន៥០លានរៀលឬប្រមាណ១២.៥០០ដុល្លារបន្ថែមលើថវិកាមានស្រាប់ទៅតាមខេត្តគោលដៅនីមួយៗដែលនៅជាប់ព្រំដែន ដើម្បីចាត់ចែងការចំណាយលើពលរដ្ឋដែលត្រូវធ្វើចត្តាឡីស័ក។ ប្រទេសកម្ពុជាបានពើបប្រទះនឹងការឆ្លងជំងឺកូវីដ១៩ចូលក្នុងសហគមន៍ជាលើកដំបូង កាលពីចុងខែវិច្ឆិកា ដោយមនុស្ស៤១នាក់បានឆ្លង។ ប៉ុន្តែលោក ហ៊ុន សែន បានលើកឡើងថារដ្ឋាភិបាលអាចគ្រប់គ្រងការឆ្លងនេះបានរហូតមកដល់ពេលនេះ ប៉ុន្តែត្រូវបន្តរឹតបន្តឹងការប្រមូលផ្តុំទ្រង់ទ្រាយធំៗនានា៕ | 2020-12-21T07:00:00+07:00 | khmer.voanews.com | https://khmer.voanews.com/a/cambodia-steps-up-measures-to-prevent-covid-19-amid-of-recent-community-outbreak-in-thailand-s-migrant-group/5707459.html |
2da51a84-fc34-408c-add7-32d8d214983a | ចលនាយុវជនកម្ពុជា ១៥៧ សាខាខេត្តតាកែវ ចុះធ្វើសកម្មភាព បាញ់ថ្នាំសំលាប់មេរោគនានា នៅតាមផ្សារក្នុងខេត្ត | ភ្នំពេញ៖ថ្ងែទី ២០ ខែធ្នូ ឆ្នាំ២០២០នេះ ដោយមានការចង្អុលបង្ហាញ ពីសំណាក់លោក ម៉ឹង ពន្លក ប្រធាន ចលនាយុវជនកម្ពុជាក្រុម ១៥៧ និងមានការស្នើសុំដល់ក្រុម ហ៊ុន អីហ្ស៉ីភេសខនត្រូល” Easy Pest Control “ជួយបាញ់ថ្នាំ សំលាប់មេរោគផ្សេងៗ ក្នុងផ្សារខេត្តតាកែវ ដែលមានលោក កែវ វ៉ាន្នី ប្រធានចលនាយុវជនកម្ពុជា១៥៧ សាខាខេត្តតាកែវ និងមានការចូលរួមផ្ទាល់ ពីលោកស្រី គា សុភូ អភិបាលរងខេត្តតាកែវ លោក ផាន់ វ៉ាន់ អនុប្រធានមន្ទីរសុខាភិបាលខេត្ត និងលោក អេង ប៉ជាក អនុ ប្រធានចលនាយុវជនកម្ពុជា ១៥៧ សាខាខេត្តតាកែវ ចុះបាញ់ថ្នាំកំចាត់សត្វល្អិត សំលាប់មេរោគផ្សេងៗ ជាច្រើនប្រភេទ នៅតាមផ្សារក្នុងខេត្ត ។ ដោយក្នុងនោះ មានការសហការផងដែរ ពីរអាជ្ញាធរ ក្រុងដូនកែវ និង អាជ្ញាធរស្រុក ចំនួន២ គឺស្រុកត្រាំកក់ ស្រុកបាទី និងក្រុមហ៊ុន អីហ្ស៉ីភេសខនត្រូល មានទីតាំងខណ្ឌមានជ័យ រាជធានីភ្នំពេញ ដែលចុះដឹកនាំបាញ់ ដោយផ្ទាល់ ដោយលោក ជា សុវណ្ណមករា ប្រធានក្រុមហ៊ុន អីហ្ស៉ីភេសខនត្រូល ” Easy Pest Control ” និងក្រុមការងារ ។ លោកប្រធានក្រុមហ៊ុន អីហ្ស៉ីភេសខនត្រូល បានឲ្យដឹងថា ការចុះបាញ់ថ្នាំថ្ងៃនេះ គឺជួយកំចាត់សត្វល្អិតចង្រៃ ជាច្រើននិងអាចកំចាត់មេរោគ ឆ្លងកូវិដ១៩ ដើម្បីការពារកុំឲ្យមានការឆ្លង រួមនិងជំងឺផ្សេងៗ ជូនប្រជាពលរដ្ឋ នៅក្នុងទីរួមខេត្តតាកែវផងដែរ ។ បញ្ជាក់ផងដែរថា ការចុះបាញ់ថ្នាំកំចាត់សត្វល្អិត និងអាចសំលាប់ មេរោគកូវិដ១៩ និងកំចាត់មេរោគផ្សេងៗបាន ដែលធ្វើទ្បើងនៅទីតាំងចំនួន០៤ នៅក្នុងខេត្តតាកែវ គឺទី០១ ចុះបាញ់ក្នុងផ្សារណាត់ ទី០២ នៅក្នុងផ្សារធំតាកែវ ទី ០៣ នៅផ្សារអង្គតាសោម ក្នុងស្រុកត្រាំកក់ និងទីតាំង ០៤ នៅផ្សារសំរោងយោង ក្នុងស្រុកបាទី ខេត្តតាកែវ៕ | 2020-12-21T05:23:00+07:00 | dap-news.com | https://dap-news.com/national/2020/12/20/106509/ |
37224401-5cb8-4c5b-a8c6-a57051ab297a | បណ្តាប្រទេសអឺរ៉ុប ចាប់ផ្តើមផ្អាកជើងហោះហើរពីចក្រភពអង់គ្លេស ដោយសារតែភ័យខ្លាចជំងឺកូវីដ-១៩ ទម្រង់ថ្មី ដែលបានលេចឡើងនៅក្នុងប្រទេសនេះ (Video inside) | បណ្តាប្រទេសអ៊ឺរ៉ុបជាច្រើន នៅថ្ងៃអាទិត្យនេះ ចាប់ផ្តើមផ្អាកជើងហោះហើរពីចក្រភពអង់គ្លេស ដើម្បីធានាថា ទម្រង់ថ្មីនៃជំងឺ COVID-19 ដែលបានរកឃើញនៅក្នុងប្រទេសនេះ មិនអាចចូលមកដល់ប្រទេសអឺរ៉ុបដទៃទៀតបាន។ នេះបើយោងតាមការចេញផ្សាយដោយ សារព័ត៌មាន CNA នៅយប់ថ្ងៃអាទិត្យ ទី២០ ខែធ្នូ ឆ្នាំ២០២០។ ប្រទេសហូឡង់ បានហាមឃាត់ការហោះហើរពីចក្រភពអង់គ្លេសយ៉ាងហោចណាស់ក្នុងរយៈពេលពេញមួយឆ្នាំនេះ ខណៈដែលប្រទេសបែលហ្ស៊ិក បានសម្រេចការហាមឃាត់ការហោះហើរ ២៤ម៉ោង ដោយចាប់ផ្តើមនៅពាក់កណ្តាលអធ្រាត្រថ្ងៃអាទិត្យនេះតែម្តង ហើយក៏បានផ្អាកសេវាកម្មរថភ្លើងទៅកាន់អង់គ្លេសផងដែរ។ ចំណែកឯ ប្រទេសអាល្លឺម៉ង់ក៏បានពិចារណាលើជម្រើសដ៏តឹងរុឹង ទាក់ទងនឹងការហោះហើរពីចក្រភពអង់គ្លេសផងដែរ ប៉ុន្តែមិនទាន់មានវិធានការអ្វីនៅឡើយទេ។ គួរបញ្ជាក់ថា កាលពីថ្ងៃសៅរ៍ចុងសប្តាហ៍នេះ បើតាមការប្រកាសរបស់នាយករដ្ឋមន្រ្តីចក្រភពអង់គ្លេស លោក បូរីស ចនសុន និងក្រុមអ្នកវិទ្យាសាស្រ្តអង់គ្លេស វីរុស COVID-19 ប្រភេទថ្មីមួយ ត្រូវបានរកឃើញថាមានវត្តមាននៅចក្រភពអង់គ្លេស ហើយមានសមត្ថភាពឆ្លងរាលដាលលឿនជាងវីរុស COVID-19 ធម្មតារហូតដល់៧០ភាគរយ ប៉ុន្តែមិនត្រូវបានសន្និដ្ឋានថា សាហាវជាងធម្មតានោះឡើយ ហើយវ៉ាក់សាំងគួរតែនៅមានប្រសិទ្ធិភាពប្រឆាំងទប់ទល់ជាមួយវា៕ | 2020-12-21T05:02:00+07:00 | freshnewsasia.com | https://m.freshnewsasia.com/index.php/en/internationalnews/180914-2020-12-20-15-02-35.html |
a2eb9de5-5c77-431f-a1a5-f967c8e3dafd | សម្តេច ស ខេង បរិច្ចាគ ប្រាក់បៀវត្ស៦ខែ ថែមទៀត ជូនមូលនិធិ ប្រយុទ្ធប្រឆាំងជំងឺកូវីដ-១៩ | ភ្នំពេញ ៖ ដើម្បីបន្តចូលរួមគាំទ្រដល់ការប្រយុទ្ធប្រឆាំងនឹងជំងឺកូវីដ-១៩ របស់រាជរដ្ឋាភិបាលសម្តេច ស ខេង ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃបានចូលរួមបរិច្ចាគប្រាក់បៀវត្សចំនួន៦ខែ ចាប់ពីខែមករា ដល់ខែមិថុនា ឆ្នាំ២០២១ ដែលជាការបន្ថែមពីពេលមុន នូវប្រាក់បៀវត្សចំនួន៣ខែ ។ ដូច្នេះសរុបទាំងអស់ចំនួន៩ខែ ជូនមូលនិធិប្រ យុទ្ធប្រឆាំងជំងឺកូវីដ-១៩។ ជាមួយគ្នានេះសម្តេច បានអំពាវនាវជនរួមជាតិទាំងអស់ បន្តចូលរួមគាំទ្រ និងអនុវត្តឲ្យបានខ្ចាប់ខ្ចួននូវវិធានការរបស់រាជរដ្ឋាភិបាល និងការណែនាំរបស់ក្រសួងសុខាភិបាលដើម្បីរួមគ្នាទប់ស្កាត់ បាននូវការឆ្លងរីករាលដាលជំងឺកូវីដ-១៩ ៕ | 2020-12-21T03:28:00+07:00 | dap-news.com | https://dap-news.com/national/2020/12/20/106491/ |
2e9a08b3-7467-487b-b460-7716f76fec6d | ទម្រង់ថ្មី នៃជំងឺកូវីដ-១៩ ដែលរកឃើញនៅអង់គ្លេស កំពុងរីករាលដាលយ៉ាងឆាប់រហ័ស ខណៈអាជ្ញាធរប្រកាសថា «លែងអាចគ្រប់គ្រងបានហើយ» | រដ្ឋមន្រ្តីក្រសួងសុខាភិបាលចក្រភពអង់គ្លេស លោក Matt Hancock បានព្រមាននៅថ្ងៃអាទិត្យនេះថា ប្រភេទថ្មីនៃជំងឺ COVID-19 ដែលរកឃើញនៅក្នុងប្រទេសរបស់ខ្លួន «លែងអាចគ្រប់គ្រងបានហើយ» ដោយបានលើកឡើងថា ផ្នែកខ្លះនៃចក្រអង់គ្លេស នឹងត្រូវស្ថិតក្នុងវិធានការរឹតត្បិត ដ៏តឹងរុឹងបន្ថែមទៀត រហូតដល់មានវ៉ាក់សាំងចាក់។ នេះបើយោងតាមការចេញផ្សាយដោយ សារព័ត៌មាន the Straits Times នៅយប់ថ្ងៃអាទិត្យ ទី២០ ខែធ្នូ ឆ្នាំ២០២០។ លោក Hancock បានថ្លែងប្រាប់សារព័ត៌មានក្នុងស្រុកមួយ នៅថ្ងៃអាទិត្យនេះយ៉ាងដូច្នេះថា ។ ទន្ទឹមនឹងនោះ រដ្ឋមន្ត្រីសុខាភិបាលរូបនេះ ថែមទាំងបានសង្កត់ធ្ងន់ទៀតថា ។ គួរបញ្ជាក់ថា ឥឡូវនេះ ប្រជាជនអង់គ្លេសប្រមាណជាង ១៦លាននាក់ត្រូវបានតម្រូវឲ្យស្នាក់នៅក្នុងផ្ទះ ដោយសារតែវិធានការបិទទ្វារប្រទេស ដែលបានចូលជាធរមាននៅថ្ងៃអាទិត្យ ទី២០ ខែធ្នូនេះ នៅទីក្រុងឡុងដ៍ និងភាគអាគ្នេយ៍នៃចក្រភពអង់គ្លេស។ នៅពេលជាមួយគ្នា រដ្ឋាភិបាលក៏បានលុបចោលផែនការបន្ធូរបន្ថយ លើវិធានរឹតត្បិតនានា នៅក្នុងកំឡុងថ្ងៃបុណ្យណូអែលខាងមុខផងដែរ ដើម្បីគ្រប់គ្រង ស្ថានការណ៍រាតត្បាតប្រភេទថ្មី នៃជំងឺ COVID-19 ឲ្យបានយ៉ាងឆាប់រហ័ស៕ | 2020-12-21T02:19:00+07:00 | freshnewsasia.com | https://m.freshnewsasia.com/index.php/en/internationalnews/180910-2020-12-20-12-19-37.html |
da2a402c-d327-4ed6-b127-f7f35bc46b68 | សម្តេចតេជោ ឲ្យពលករខ្មែរ ជឿទុកចិត្តទៅលើ រដ្ឋាភិបាលថៃ គ្រប់គ្រងស្ថានការណ៍ ករណីផ្ទុះកូវីដ១៩ នៅខេត្តសាមុតសាខន | ភ្នំពេញ៖ សម្តេចតេជោហ៊ុនសែន នាយករដ្ឋមន្រ្តីនៅល្ងាចថ្ងៃ២០ ធ្នូនេះ បានផ្ញើសារជាសំឡេងទៅកាន់ពលករខ្មែរនៅថៃ ឲ្យជឿទុកចិត្តទៅលើរដ្ឋាភិបាលថៃចំពោះការគ្រប់គ្រងស្ថានការណ៍ផ្ទុះជំងឺកូវីដ១៩ នៅខេត្តសាមុតសាខន។ សូមបញ្ជាក់ថា កាលពីថ្ងៃ១៩ធ្នូថៃបានប្រកាសរកឃើញករណីឆ្លងកូវីដ១៩ជាង៥០០ករណី ក្នុងចំណោមពលករចំណាកស្រុក នៅឯខេត្តសាមុតសាខន (Samut Sakhon) ភាគនិរតីទីក្រុងបាងកក ខណៈជាចំនួនករណីឆ្លងដ៏ច្រើនបំផុតដែលត្រូវបានរាយការណ៍ក្នុងរយៈពេលត្រឹម១ថ្ងៃ។ នេះបើតាមការដកស្រង់ការផ្សាយចេញពីសារព័ត៌មាន CNA នៅថ្ងៃ២០ ធ្នូ ៕ | 2020-12-21T02:08:00+07:00 | dap-news.com | https://dap-news.com/national/2020/12/20/106462/ |
3dca6fdf-183f-4649-bd96-eddd70bb66bd | TOP NEWS: សម្តេចតេជោ ហ៊ុន សែន ផ្ញើសារពិសេសបន្ទាន់មួយជូនបងប្អូនប្រជាពលរដ្ឋកម្ពុជា ពាក់ព័ន្ធនឹងស្ថានភាពជំងឺកូវីដ១៩នៅប្រទេសថៃ (Video inside) | នៅព្រលប់ថ្ងៃទី២០ ខែធ្នូ ឆ្នាំ២០២០ ប្រមុខដឹកនាំរាជរដ្ឋាភិបាលកម្ពុជា សម្តេចតេជោ ហ៊ុន សែន បានផ្ញើសារពិសេស និងបន្ទាន់មួយជូនបងប្អូនប្រជាពលរដ្ឋកម្ពុជា ពាក់ព័ន្ធនឹងស្ថានភាពជំងឺកូវីដ-១៩ នៅក្នុងប្រទេសថៃ។ សម្តេចតេជោ ហ៊ុន សែន សូមអំពាវនាវដល់ពលករខ្មែរដែលកំពុងធ្វើការនៅប្រទេសថៃ សូមកុំមានភ័យខ្លាចអំពីបញ្ហានេះ និងសូមបន្តរស់នៅនិងធ្វើការនៅទីនោះ ព្រមទាំងគោរពតាមការណែនាំរបស់អាជ្ញាធរថៃ។ | 2020-12-21T01:24:00+07:00 | freshnewsasia.com | https://m.freshnewsasia.com/index.php/en/localnews/180908-2020-12-20-11-24-21.html |
fad73982-838e-4752-8ef3-ea4442bcdd8f | ក្រសួងណែនាំបណ្ដាខេត្តជាប់ព្រំដែនខ្មែរ-ថៃ បង្កើនការប្រុងប្រយ័ត្ន ក្រោយផ្ទុះជំងឺកូវីដនៅខេត្ត ប្រទេសថៃ | ក្រសួងសុខាភិបាល ចេញការណែនាំបន្ទាន់មួយដល់បណ្ដាខេត្តនានានៅតាមបណ្ដោយព្រំដែនជាមួយប្រទេសថៃ ឱ្យបង្កើនការប្រុងប្រយ័ត្ន និងធ្វើចត្តាឡឺស័ករាល់ពលករខ្មែរទាំងឡាយណាដែលត្រឡប់មកពីថៃវិញ ។ វិធានការទប់នេះ ធ្វើឡើងដើម្បីទប់ស្កាត់ការឆ្លងជំងឺកូវីដ១៩ ដល់ក្នុងប្រទេស ក្រោយពីមានផ្ទុះការឆ្លងជំងឺកូវីដ១៩ជាថ្មី ជាង៥រយករណី ក្នុងរយៈពេល១ថ្ងៃ នៅខេត្តសាមុតសាខន (SamutSakorn) ប្រទេសថៃ។ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង នៅថ្ងៃទី២០ ខែធ្នូ ចេញលិខិតអំពាវនាវមួយ ដល់អាជ្ញាធរខេត្តជាប់ព្រំដែនខ្មែរ-ថៃ ត្រូវបង្កើនការប្រុងប្រយ័ត្នខ្ពស់ ដោយត្រូវពិនិត្យសុខភាពរាល់អ្នកធ្វើដំណើរពីប្រទេសថៃមកកម្ពុជា ឱ្យបានហ្មត់ចត់ តាមវិធានការទប់ស្កាត់ជំងឺកូវីដ១៩ របស់ក្រសួង។ អាជ្ញាធរខេត្តនីមួយៗត្រូវត្រួតពិនិត្យរាល់អ្នកដំណើរទាំងឡាយណាដែលចេញពីថៃចូលកម្ពុជា ត្រូវធ្វើចត្តាឡឺស័ករយៈពេលចំនួន១៤ថ្ងៃពេញ ដោយយកវត្ថុសំណាកទៅពិនិត្យរកវីរុសកូរ៉ូណានៅវិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពេទ្យខេត្តសៀមរាប នៅថ្ងៃដែលបុគ្គលនោះចូលកម្ពុជា។ ក្រសួងសុខាភិបាល ស្នើឱ្យអាជ្ញាធរត្រួតពិនិត្យឱ្យបានដិតដល់ចំពោះអ្នកធ្វើចត្តាឡីស័កទាំងអស់ ដើម្បីចៀសវាងការរត់ចេញពីកន្លែងនោះ ដោយហេតុណាមួយ។ ក្រសួងក៏អំពាវនាវដល់ពលរដ្ឋនៅតាមសហគមន៍ផ្ដល់ព័ត៌មានដល់អាជ្ញាធរភូមិឃុំ នៅពេលមានមនុស្សចំណូលថ្មីចូលសហគមន៍ខ្លួន ករណីបុគ្គលនោះមិនបានធ្វើការត្រួតពិនិត្យសុខភាព និងធ្វើចត្តាឡីស័កមិនបានត្រឹមត្រូវ។ ការដាក់ចេញវិធានការនេះ គឺបន្ទាប់ពីមានការឆ្លងជំងឺកូវីដ១៩ ជាង៥រយករណី ភាគច្រើនជាពលករភូមា ដែលធ្វើការនៅផ្សារលក់បង្គាមួយកន្លែង ក្នុងខេត្តសាមុតសាខន ប្រទេសថៃ កាលពីថ្ងៃទី១៨ ខែធ្នូ កន្លងមក ។ នៅខេត្តរបស់ប្រទេសថៃមួយនេះ ក៏មានពលករខ្មែរជាច្រើននាក់ដែរ ដែលកំពុងធ្វើការនៅទីនោះ។ អាស៊ីសេរីមិនអាចសុំការបញ្ជាក់បន្ថែមលើរឿងនេះ ពីអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន នៅថ្ងៃទី២០ ធ្នូ បានទេ ដោយសារគ្មានអ្នកទទួលទូរស័ព្ទ។ ទន្ទឹមគ្នានេះ លោកនាយករដ្ឋមន្ត្រី ហ៊ុន សែន ផ្ដល់ថវិកាដល់ខេត្តចំនួន៧ជាប់ព្រំដែនថៃ គឺ១ខេត្តទទួលបាន៥០លានរៀល ដើម្បីឱ្យខេត្តអាជ្ញាធរថ្នាក់ក្រោមជាតិ រៀបចំដោះស្រាយបញ្ហាចំពោះមុខ ក្នុងការទប់ស្កាត់ការឆ្លងជំងឺកូវីដ១៩ ពីប្រទេសថៃ។ ខេត្តទាំងនោះ រួមមានខេត្តបាត់ដំបង បន្ទាយមានជ័យ ប៉ៃលិន ព្រះវិហារ ឧត្តរមានជ័យ ពោធិ៍សាត់ និង កោះកុង ដោយសារតែខេត្តសាមុតសាខន ប្រទេសថៃ មានចម្ងាយប្រមាណជាង៣រយគីឡូម៉ែត្រ ពីខេត្តខ្មែរដែលមានច្រកចេញជាមួយថៃ។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង មានប្រសាសន៍ថា ពលរដ្ឋខ្មែរភាគច្រើនដែលទៅធ្វើចំណាករកការងារធ្វើនៅប្រទេសថៃ សុទ្ធតែជាអ្នកជួបបញ្ហាជីវភាពលំបាកខ្លាំងនៅក្នុងស្រុក។ លោកបន្តថា រដ្ឋាភិបាលគួរផ្ដល់ទីកន្លែងស្នាក់នៅ និងផ្គត់ផ្គង់អាហារដល់ពួកគាត់ឱ្យបានគ្រប់គ្រាន់ ដើម្បីធានាថា ពលរដ្ឋខ្មែរដែលវិលត្រឡប់ពីប្រទេសថៃមកកម្ពុជាវិញ ធ្វើចត្តាឡីស័កបានពេញលេញ និងត្រឹមត្រូវតាមវិធានរបស់ក្រសួងសុខាភិបាល។ លោកយល់ថា បើអាជ្ញាធរតាមខេត្តនីមួយៗមិនយកចិត្តទុកដាក់ក្នុងរឿងនេះ អាចនឹងមានករណីរត់ចេញពីកន្លែងធ្វើចត្តាឡីស័ក ដោយហេតុណាមួយ៖ « »។ នៅថ្ងៃទី២០ ធ្នូ ក្រសួងសុខាភិបាល រកមិនឃើញមានករណីឆ្លងថ្មីនៃជំងឺកូវីដ១៩ទេ ។ តែមកទល់ពេលនេះ កម្ពុជា មានអ្នកឆ្លងជំងឺនេះមានចំនួន ៣៦២នាក់ ក្នុងនោះ អ្នកជាសះស្បើយ មាន៣៤៥នាក់ និង ១៧នាក់កំពុងសម្រាកព្យាបាល ។ ករណីឆ្លងទាំងនេះ មាន ៤នាក់ បានឆ្លងក្រោយប៉ះពាល់រដ្ឋមន្ត្រីហុងគ្រី ហើយ ៤១នាក់ ជាករណីឆ្លងក្នុងសហគមន៍២៨ វិច្ឆិកា៕ | 2020-12-21T00:33:19+07:00 | rfa.org | https://www.rfa.org/khmer/news/health/restrict-crossing-border-after-covid-19-outbreak-in-samut-prakan-12202020123201.html |
0d6ec301-751c-4891-9f83-53d16f341fc6 | សម្តេចក្រឡាហោម ស ខេង បរិច្ចាគប្រាក់បៀវត្ស ៦ខែថែមទៀត ជូនមូលនិធិប្រយុទ្ធប្រឆាំងជំងឺកូវីដ១៩ | សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានប្រកាសបរិច្ចាគប្រាក់បៀវត្ស ៦ខែបន្ថែមទៀត ចាប់ពីខែមករា ឆ្នាំ២០២១ ដល់ខែមិថុនា ឆ្នាំ២០២១។ នេះបើយោងតាមលិខិតខុទ្ទកាល័យសម្តេចក្រឡាហោម ស ខេង ដែលបណ្តាញព័ត៌មាន Fresh News ទទួលបាន។ លិខិតនោះបញ្ជាក់យ៉ាងដូច្នេះថា៖ ។ សូមបញ្ជាក់ថា កាលពីថ្ងៃទី០៧ ខែមេសា ឆ្នាំ២០២០ សម្ដេចក្រឡាហោម ស ខេង បានប្រកាសបរិច្ចាគប្រាក់បៀវត្សទាំងស្រុងរយៈពេល ៣ខែ ចាប់ពីខែមេសា ដល់ខែមិថុនា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩៕ | 2020-12-20T21:26:00+07:00 | freshnewsasia.com | https://m.freshnewsasia.com/index.php/en/localnews/180898-2020-12-20-07-26-59.html |
66a8f000-58d6-4f66-9e70-25fd613aaf92 | រដ្ឋមន្ដ្រីសុខាភិបាល អំពាវនាវឲ្យអាជ្ញាធរខេត្ត ជាប់ព្រំដែនថៃ បង្កេីនការប្រុងប្រយ័ត្នព្រោះ ខេត្តសាមុតសាខន ផ្ទុះជំងឺកូវីដ-១៩ខ្លាំង | ភ្នំពេញ ៖ លោក ម៉ម ប៊ុនហេង រដ្ឋមន្ត្រីក្រសួង សុខាភិបាល បានណែនាំទៅដល់ខេត្តជាប់ព្រំដែនថៃ ត្រូវបង្កើនការប្រុងប្រយ័ត្នខ្ពស់ ក្នុងការត្រួតពិនិត្យរាល់អ្នកដំណើរចូលមកកម្ពុជា ព្រោះ ខេត្តសាមុតសាខន នៃប្រទេសថៃ កំពុងផ្ទុះជំងឺកូវីដ-១៩ខ្លាំង។ រដ្ឋមន្ដ្រីសុខាភិបាល អំពាវនាវបែបនេះបន្ទាប់ពីទទួល បានព័ត៌មានតាមរយៈការចុះផ្សាយព័ត៌មានរបស់សារព័ត៌មានបាងកកប៉ុស្តិ៍ និងការដាស់តឿនឲ្យប្រុងប្រយ័ត្នរបស់ក្រសួងសុខាភិបាលថៃសម្រាប់មន្ទីរពេទ្យនៅទីក្រុងបាងកក ស្តីពីការផ្ទុះឡើងនូវការឆ្លង រាលដាលនៃវីរុសកូវីដ-១៩នៅខេត្តសាមុតសាខន មានរហូតដល់ជាង ៥០០នាក់ហើយដែលបានឆ្លង ហើយភាគច្រើនជាប្រជាជនភូមាបានបម្លាស់ទី មកធ្វើការនៅ ក្នុងខេត្តនោះ ។ បច្ចុប្បន្ននេះ មានការប្រកាសឲ្យបិទខេត្តនេះ។ យោងតាមសេចក្ដីណែនាំបន្ទាន់របស់ ក្រសួងសុខាភិបាល កម្ពុជា នៅថ្ងៃទី ២០ ខែធ្នូ ឆ្នាំ២០២០ បានឲ្យដឹងថា ដោយសារខេត្តសាមុតសាខននៃប្រទេសថៃនេះ មានចម្ងាយមកប្រទេសកម្ពុជា ប្រហែលជា ៣០០ គីឡូម៉ែត្រ និងមានខេត្តដែល មានច្រកចេញចូលជាមួយប្រទេសថៃ ដូចជាខេត្តកោះកុង ពោធិសាត់ បាត់ដំបង បន្ទាយមានជ័យ និងឧត្តរមានជ័យ ។ ដើម្បីការពារការចម្លងវីរុសកូវីដ-១៩ ចូលមកកម្ពុជាជាយថាហេតុ ដោយសារការចល័តរបស់បុគ្គល ឬរបស់អ្នកដំណើរដែលមាន ផ្ទុកនូវវីរុសកូវីដ-១៩ លោក ម៉ម ប៊ុនហេង បានណែនាំដូចជា ៖ ទី១-បណ្តាខេត្តនៅតាមបណ្តោយព្រំដែនជាប់ប្រទេសថៃ ត្រូវតែបង្កើនការប្រុងប្រយ័ត្នខ្ពស់ ក្នុងការ ត្រួតពិនិត្យរាល់អ្នកដំណើរដែលចូលមកកម្ពុជា ដោយត្រូវឆែកសុខភាព ឲ្យបានហ្មត់ចត់ជាទីបំផុត ជាពិសេសត្រូវវាស់កំដៅ បំពេញទម្រង់ប្រកាសសុខភាពអ្នកដំណើរឲ្យបានត្រឹមត្រូវជាទីបំផុត។ ទី២- រាល់អ្នកដំណើរចូលមកកម្ពុជា ត្រូវដាក់ឲ្យធ្វើចត្តាឡីស័កចំនួន ១៤ថ្ងៃ ជាចាំបាច់។ ទី៣-ត្រូវយកវត្ថុសំណាកអ្នកដំណើរ បញ្ជូនមកធ្វើតេស្តនៅវិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខ ភាពសាធារណៈ និងមន្ទីរពេទ្យខេត្តសៀមរាប នៅថ្ងៃដែលបុគ្គលមកដល់ច្រកចូលប្រទេសកម្ពុជា។ ទី៤- ត្រូវរៀបចំទីកន្លែងឲ្យមានគម្លាតសុវត្ថិភាពពីបុគ្គលម្នាក់ទៅម្នាក់ឲ្យបានពីមួយម៉ែត្រកន្លះឡើងនៅ កន្លែងវាស់កំដៅ កន្លែងបំពេញបែបបទចូលមកកម្ពុជា ឬកន្លែងរងចាំយកវត្ថុសំណាក ជាដើម។ ទី៥-អាជ្ញាធរថ្នាក់ក្រោមជាតិ ត្រូវចូលរួមនៅក្នុងការត្រួតពិនិត្យការធ្វើចត្តាឡីស័កអ្នកដំណើរចូលមកកម្ពុជានេះ ឲ្យបានត្រឹមត្រូវ ចៀសវាងការរបូតចេញពីទីកន្លែងធ្វើចត្តាឡីស័កដោយយថាហេតុណាមួយដែលយើង មិនបានដឹង។ ទី៦-សម្រាប់បងប្អូននៅតាមសហគមន៍ សូមចូលរួមផ្តល់ព័ត៌មានដល់អាជ្ញាធរភូមិ-ឃុំ ប្រសិនបើមានជន ចំណូល ថ្មី ចូលមកសហគមន៍របស់ខ្លួន ហើយមិនបានធ្វើការត្រួតពិនិត្យសុខភាព និងធ្វើចត្តាឡីស័កចំនួន ១៤ថ្ងៃទេនោះ ដើម្បីរួមគ្នាទប់ស្កាត់ការចម្លងចូលក្នុងសហគមន៍របស់បងប្អូន ដែលអាចមានជាយថាហេតុ។ និងទី៧- ត្រូវរាយការណ៍ជាបន្ទាន់នូវរាល់ករណីសង្ស័យមានការឆ្លងវីរុសកូវីដ-១៩ ទៅអាជ្ញាធរសុខាភិបាល ឬអាជ្ញាធរនៅមូលដ្ឋានរបស់ខ្លួន ដើម្បីធ្វើការស្រាវជ្រាវបានទាន់ពេលវេលា៕ ដោយ អេង ប៊ូឆេង | 2020-12-20T19:30:00+07:00 | dap-news.com | https://dap-news.com/national/2020/12/20/106422/ |
bf38862b-eafa-49d0-b984-78a4241d32b6 | BREAKING: សហរដ្ឋអាមេរិក៖ មនុស្សជិត ១៩ម៉ឺននាក់ឆ្លងកូវីដ-១៩ និងអ្នកជំងឺជាង ២,៥០០នាក់ទៀតស្លាប់ នៅក្នុងពេល២៤ម៉ោង! | ករណីឆ្លង និងស្លាប់ប្រចាំថ្ងៃដោយសារ COVID-19 ទូទាំងសហរដ្ឋអាមេរិក នៅតែបន្តស្ថិតក្នុងកម្រិតអាក្រក់បំផុតដដែល ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ១៨៩,៤១៥នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺ ២,៥៥៦នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃអាទិត្យ ទី២០ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៨,០៧៧,៧៦៨ករណី ក្នុងនោះមានអ្នកស្លាប់សរុបចំនួន ៣២៣,៤០១នាក់ និងជាសះស្បើយឡើងសរុបចំនួន ១០,៥៤៥,៤៤៥នាក់។ ចំពោះមុខអាកាសធាតុចុះត្រជាក់ខ្លាំង និងបុណ្យណូអែល ខិតជិតមកដល់ ក្រុមអ្នកជំនាញបានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកល (COVID-19) នឹងបន្តកើនឡើងខ្លាំងបន្ថែមទៀត។ គួរបញ្ជាក់ថា រដ្ឋបាលឱសថ និងចំណីអាហារនៃសហរដ្ឋអាមេរិក (FDA) កាលពីថ្ងៃសុក្រសប្តាហ៍នេះបានអនុម័តឲ្យប្រើប្រាស់វ៉ាក់សាំង COVID-19 របស់ក្រុមហ៊ុន Moderna នៅក្នុងករណីបន្ទាន់ ដែលប្រការនេះមានន័យថា អាមេរិកមានវ៉ាក់សាំងប្រឆាំងវីរុសកូរ៉ូណាចំនួន ២ ហើយដែលត្រូវបានដាក់ឲ្យប្រើប្រាស់ជាផ្លូវការ ក្នុងនោះវ៉ាក់សាំងដំបូងគេជារបស់ក្រុមហ៊ុនអាមេរិក-អាល្លឺម៉ង់ Pfizer-BioNTech៕ | 2020-12-20T17:16:00+07:00 | freshnewsasia.com | https://m.freshnewsasia.com/index.php/en/internationalnews/180887-2020-12-20-03-16-45.html |
080a8894-13c9-496e-b820-9cef0fe130a5 | វេទិកានិពន្ធនាយក សារព័ត៌មានកម្ពុជា ចាត់ទុក វិបត្តិកូវីដ-១៩ គឺជាវិញ្ញាសាដ៏សំខាន់មួយ សម្រាប់វិស័យសារព័ត៌មាន ទូទាំងពិភពលោក | ភ្នំពេញ ៖ វេទិកានិពន្ធនាយកសារព័ត៌មានកម្ពុជា (វ.ន.អ.ក) បានចាត់ទុកថា វិបត្តិកូវីដ-១៩ គឺជាវិញ្ញាសាដ៏សំខាន់មួយ សម្រាប់វិស័យសារព័ត៌មាននៅទូទាំងពិភពលោក ក៏ដូចជា នៅប្រទេសកម្ពុជា ត្រូវដកពិសោធន៍ និងត្រូវត្រៀមខ្លួនស ម្រាប់ប្រឈមនៅពេលដែលវិបត្តិបែបនេះកើតមាននៅពេលក្រោយ។ យោងតាមសេចក្ដីថ្លែងការណ៍រួមរបស់វេទិកានិពន្ធនាយកសារព័ត៌មានកម្ពុជា លើកទី១៧ កាលពីថ្ងៃទី១៩ ខែធ្នូ ឆ្នាំ២០ ២០ បានឲ្យដឹងថា «ក្នុងន័យនេះ និពន្ធនាយកសារព័ត៌មានទាំងអស់ដែលបានចូលរួមក្នុងវេទិកានិពន្ធនាយកសារព័ត៌មា នកម្ពុជាលើកទី១៧ ដែលមានចំនួន៥៦នាក់ មកពី៣១ស្ថាប័ន បានពិភាក្សានិងអនុម័តសេចក្ដីថ្លែងការណ៍រួម ដែលមានខ្លឹមសារ១៥ចំណុច»៕ | 2020-12-20T16:54:00+07:00 | dap-news.com | https://dap-news.com/national/2020/12/20/106358/ |
ad015211-18ac-4517-aed7-a75a48ce6d4d | ខណៈខេត្តសាមុតសាខន ផ្ទុះជំងឺកូវីដ , សម្តេចតេជោ ហ៊ុន សែន ដាក់បទបញ្ជាទៅអាជ្ញាធរខេត្តចំនួន៧ ដែលនៅជាប់ព្រំដែនកម្ពុជា-ថៃ ឱ្យពង្រឹងការធ្វើចត្តាឡីស័ក សម្រាប់ពលករខ្មែរដែលត្រឡប់មកប្រទេសថៃ | ភ្នំពេញ៖សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា បានដាក់បទបញ្ជាទៅអាជ្ញាធរខេត្តចំនួន៧ ដែលនៅជាប់ព្រំដែនកម្ពុជា-ថៃ ឱ្យពង្រឹងការធ្វើចត្តាឡីស័ក សម្រាប់ពលករខ្មែរដែលត្រឡប់មកប្រទេសថៃ រយៈពេល១៤ថ្ងៃពេញ ដើម្បីទប់ស្កាត់ការចម្លងជំងឺកូវីដ១៩ ដែលកំពុងផ្ទុះឡើងយ៉ាងខ្លាំងក្លា ជាង៥០០ករណីក្នុង១ថ្ងៃ នៅខេត្តសាមុតសាខន ប្រទេសថៃ។ នេះបើតាមលោកជំទាវយក់ សម្បត្តិ រដ្ឋលេខាធិការ ក្រសួងសុខាភិបាល។ លោកជំទាវយក់ សម្បត្តិ បានបញ្ជាក់ថា ពាក់ព័ន្ធនឹងការពង្រឹងវិធានការតាមបណ្តាខេត្តជាប់ព្រំដែនថៃនេះ សម្តេចតេជោ ហ៊ុន សែន ក៏បានឧបត្ថម្ភថវិកា៥០លានរៀល ក្នុង១ខេត្តផងដែរ ដើម្បីឱ្យខេត្តទាំងនោះរៀបចំដោះស្រាយបញ្ហាចំពោះមុខ ដើម្បីទប់ស្កាត់ការចម្លងមេរោគកូវីដ១៩ ពីប្រទេសថៃ។ ខេត្តទាំង៧ ដែលជាប់ព្រំដែនថៃនោះ រួមមានខេត្តបាត់ដំបង បន្ទាយមានជ័យ ប៉ៃលិន ព្រះវិហារ ឧត្តរមានជ័យ ពោធិ៍សាត់ និងកោះកុង។ លោកជំទាវ យក់ សម្បត្តិ បានបន្តទៀតថា តាមបទបញ្ជារបស់ សម្តេចតេជោ ហ៊ុន សែន, រាល់ពលករទាំងអស់ ដែលត្រឡប់មកពីប្រទេសថៃ ពេលនេះត្រូវធ្វើចត្តាឡីស័ករយៈពេល១៤ថ្ងៃ ពេញពេលចូលមកកម្ពុជា ហើយសម្តេចតេជោ ហ៊ុន សែន បានជំរុញឱ្យអភិបាលខេត្តទាំង៧ ដែលនៅជាប់ព្រំដែនថៃ រឹតបន្តឹង និងពង្រឹងការធ្វើចត្តាឡីស័កឱ្យបាន រយៈពេល១៤ថ្ងៃ ទាំងពលករខ្មែរទៅធ្វើការនៅប្រទេសថៃ និងត្រឡប់មកវិញ ដើម្បីទប់ស្កាត់ការចម្លងកូវីដ១៩ ហើយការធ្វើចត្តាឡីស័កនេះ ត្រូវធ្វើឡើងនៅព្រំដែនតែម្តង។ សូមបញ្ជាក់ថា កាលពីថ្ងៃសៅរ៍សប្តាហ៍នេះ ថៃបានប្រកាសពីការរកឃើញករណីឆ្លង COVID-19 ដល់ទៅជាង៥០០ករណី ក្នុងចំណោមពលករចំណាកស្រុក នៅឯខេត្តសាមុតសាខន (Samut Sakhon) ភាគនិរតីទីក្រុងបាងកក ខណៈវាជាចំនួនករណីឆ្លងដ៏ច្រើនបំផុតដែលត្រូវបានរាយការណ៍ក្នុងរយៈពេលត្រឹម១ថ្ងៃ។ នេះបើតាមការដកស្រង់ការផ្សាយចេញពីសារព័ត៌មាន CNA នៅថ្ងៃអាទិត្យ ទី២០ ខែធ្នូ ឆ្នាំ២០២០៕ | 2020-12-20T15:03:20+07:00 | cen.com.kh | https://cen.com.kh/archives/276833.html |
9cc323d5-057e-4550-9266-5d58813d696f | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានករណីឆ្លងជំងឺកូវីដ១៩ ថ្មីនោះទេ ខណៈជាសះស្បើយក៏គ្មានដែរ, ៥ថ្ងៃជាប់គ្នាហើយ ដែលមិនមានករណីឆ្លងនៅកម្ពុជា | ក្រសួងសុខាភិបាល នៅព្រឹកថ្ងៃទី២០ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញករណីឆ្លងជំងឺកូវីដ១៩ ថ្មីនោះទេ ហើយអ្នកជាសះស្បើយក៏គ្មានដែរ។ រយៈពេល៥ថ្ងៃជាប់គ្នាហើយ ដែលក្រសួងសុខាភិបាលប្រកាសថា មិនមានករណីឆ្លងជំងឺកូវីដ១៩ ថ្មីនៅកម្ពុជា។ ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» វត្ថុសំណាកនៅសល់ពីថ្ងៃទី១៨ ខែធ្នូ ឆ្នាំ២០២០ ចំនួន៥៣០សំណាក និងវត្ថុសំណាកនៅថ្ងៃទី១៩ ខែធ្នូ ឆ្នាំ២០២០ ចំនួន ៦២២សំណាក ត្រូវបានធ្វើវិភាគដោយវិទ្យាស្ថានប៉ាស្ទ័រកម្ពុជា នៅថ្ងៃទី១៩ ខែធ្នូ ឆ្នាំ២០២០ គឺលទ្ធផលអវិជ្ជមានទាំងអស់។ ដោយឡែកនៅសល់វត្ថុសំណាកចំនួន ២៣សំណាកទៀត ដែលត្រូវធ្វើការវិភាគបន្តនៅថ្ងៃទី២០ ខែធ្នូ ឆ្នាំ២០២០នេះ។ សរុបអ្នកជំងឺកូវីដ១៩ ដែលបានរកឃើញក្នុងព្រឹត្តិការណ៍ «សហគមន៍២៨វិច្ឆិកា» ពីថ្ងៃទី២៨ ខែវិច្ឆិកា ដល់ ថ្ងៃទី១៩ ខែធ្នូ ឆ្នាំ២០២០ មានចំនួន ៤១នាក់ ដែលក្នុងនោះមានអ្នកជាសះស្បើយចំនួន ៣០នាក់។ សូមជម្រាបថា គិតត្រឹមម៉ោង៧៖០០នាទី ព្រឹកថ្ងៃទី២០ ខែធ្នូ ឆ្នាំ២០២០នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន៣៦២នាក់ ក្នុងនោះអ្នកជាសះស្បើយចំនួន ៣៤៥នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន ១៧នាក់៕ | 2020-12-20T14:15:00+07:00 | freshnewsasia.com | https://m.freshnewsasia.com/index.php/en/localnews/180878-2020-12-20-00-15-41.html |
70cfd7a3-4522-42c9-b8e2-9df2f6f01e56 | ផ្ទុះជំងឺកូវី១៩នៅខេត្តសមុទ្រសាខនប្រទេសថៃ , ក្រសួងសុខាភិបាលស្នើឲ្យ បណ្តាខេត្ត នៅតាមបណ្តោយព្រំដែនជាប់ប្រទេសថៃ ត្រូវតែបង្កើនការប្រុងប្រយ័ត្នខ្ពស់ | ភ្នំពេញ៖ខេត្តសាមុតសាខនត្រូវបានគេដាក់បម្រាមគោចរចាប់ពីម៉ោង ១០ យប់ដល់ម៉ោង ៥ ព្រឹករហូតដល់ថ្ងៃទី ៣ ខែមករាបន្ទាប់ពីមានការកើនឡើងជាង ៥៤០ ករណីនៃ Covid-19 កាលពីថ្ងៃសៅរ៍ ។ ពួកគេភាគច្រើនជាពលករចំណាកស្រុកមកពីប្រទេសភូមា ខេត្តសមុទ្រសាខនជាប់ព្រំដែនជាមួយប្រទេសភូមា និងមានចម្ងាយពីប្រទេសយេីងប្រមាណ៣០០គីឡូម៉ែត ។ សេចក្តីណែនាំបន្ទាន់របស់ក្រសួងសុខាភិបាល ស្តីពីការការពារការចម្លងបន្តពីការផ្ទុះនូវការឆ្លងវីរុសកូវីដ-១៩ នៅខេត្តសាមុតសាខននៃប្រទេសថៃ មកក្នុងព្រះរាជាណាចក្រកម្ពុជា ជាយថាហេតុណាមួយ ។ នាថ្ងៃទី១៩ និងទី២០ ខែធ្នូ ឆ្នាំ២០២០ ក្រសួងសុខាភិបាលនៃព្រះរាជាណាចក្រកម្ពុជា ទទួល បានព័ត៌មានតាមរយៈការចុះផ្សាយព័ត៌មានរបស់សារព័ត៌មានបាងកកប៉ុស្តិ៍ និងការដាស់តឿនឲ្យប្រុងប្រយ័ត្នរបស់ក្រសួងសុខាភិបាលថៃសម្រាប់មន្ទីរពេទ្យនៅទីក្រុងបាងកក ស្តីពីការផ្ទុះឡើងនូវការឆ្លងរាលដាលនៃវីរុសកូវីដ-១៥ នៅខេត្តសាមុតសាខន (Samut Sakhon province of Thailand) នៃប្រទេស ថៃ រហូតដល់ជាង ៥០០នាក់ហើយដែលបានឆ្លង ដែលភាគច្រើនជាប្រជាជនភូមាដែលបានបម្លាស់ទី មកធ្វើការនៅក្នុងខេត្តនោះ រហូតដល់បច្ចុប្បន្ននេះ មានការប្រកាសឲ្យបិទខេត្តនេះ ពីម៉ោង២២:០០នាទីយប់ដល់ម៉ោង ០៥:០០នាទីភ្លឺ រហូតដល់ថ្ងៃទ៣ ខែមករា ឆ្នាំ២០២១។ ដោយសារខេត្តសាមុតសាខននៃប្រទេសថៃនេះ មានចម្ងាយមកប្រទេសកម្ពុជាប្រហែលជា ៣០០ គីឡូម៉ែត្រ និងមានខេត្តដែលមានច្រកចេញចូលជាមួយប្រទេសថៃ ដូចជាខេត្តកោះកុង ពោធិសាត់ បាត់ដំបង បន្ទាយមានជ័យ និងឧត្តរមានជ័យ ជាដើមនោះ និងដើម្បីការពារការចម្លងវីរុសកូវីដ-១៩ ចូលមកក្នុង ព្រះរាជណាចក្រកម្ពុជាជាយថាហេតុ ដោយសារការចល័តរបស់បុគ្គល ឬរបស់អ្នកដំណើរដែលមាន ផ្ទុកនូវវីរុសកូវីដ-១៩ ឯកឧត្តមសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល សូមធ្វើការណែនាំដូចជា៖ ១. សូមបណ្តាខេត្តនៅតាមបណ្តោយព្រំដែនជាប់ប្រទេសថៃ ត្រូវតែបង្កើនការប្រុងប្រយ័ត្នខ្ពស់ ក្នុងការ ត្រួតពិនិត្យរាល់អ្នកដំណើរដែលចូលមកកម្ពុជា ដោយត្រូវឆែកសុខភាព ឲ្យបានហ្មត់ចត់ជាទីបំផុត ជា ពិសេសត្រូវវាស់កំដៅ បំពេញទម្រង់ប្រកាសសុខភាពអ្នកដំណើរឲ្យបានត្រឹមត្រូវជាទីបំផុត។ ២. រាល់អ្នកដំណើរចូលមកកម្ពុជា ត្រូវដាក់ឲ្យធ្វើចត្តាឡីស័កចំនួន ១៤ថ្ងៃ ជាចាំបាច់ ។ ៣. ត្រូវយកវត្ថុសំណាកអ្នកដំណើរ បញ្ជូនមកធ្វើតេស្តនៅវិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខ ភាពសាធារណៈ និងមន្ទីរពេទ្យខេត្តសៀមរាប នៅថ្ងៃដែលបុគ្គលមកដល់ច្រកចូលប្រទេសកម្ពុជា។ ៤. ត្រូវរៀបចំទីកន្លែងឲ្យមានគម្លាតសុវត្ថិភាពពីបុគ្គលម្នាក់ទៅម្នាក់ឲ្យបានពីមួយម៉ែត្រកន្លះឡើងនៅ កន្លែងវាស់កំដៅ កន្លែងបំពេញបែបបទចូលមកកម្ពុជា ឬកន្លែងរងចាំយកវត្ថុសំណាក ជាដើម។ ៥. អាជ្ញាធរថ្នាក់ក្រោមជាតិ ត្រូវចូលរួមនៅក្នុងការត្រួតពិនិត្យការធ្វើចត្តាឡីស័កអ្នកដំណើរចូលមកកម្ពុជានេះ ឲ្យបានត្រឹមត្រូវ ចៀសវាងការរបូតចេញពីទីកន្លែងធ្វើចត្តាឡីស័កដោយយថាហេតុណាមួយដែលយើង មិនបានដឹង។ ៦. សម្រាប់បងប្អូននៅតាមសហគមន៍ សូមចូលរួមផ្តល់ព័ត៌មានដល់អាជ្ញាធរភូមិ -ឃុំ ប្រសិនបើមានជន ចំណូលថ្មី ចូលមកសហគមន៍របស់ខ្លួន ហើយមិនបានធ្វើការត្រួតពិនិត្យសុខភាព និងធ្វើចត្តាឡីស័កចំនួន ១៤ថ្ងៃទេនោះ ដើម្បីរួមគ្នាទប់ស្កាត់ការចម្លងចូលក្នុងសហគមន៍របស់បងប្អូន ដែលអាចមានជាយថាហេតុ។ ៧. ត្រូវរាយការណ៍ជាបន្ទាន់នូវរាល់ករណីសង្ស័យមានការឆ្លងវីរុសកូវីដ-១៩ ទៅអាជ្ញាធរសុខាភិបាល ឬអាជ្ញាធរនៅមូលដ្ឋានរបស់ខ្លួន ដើម្បីធ្វើការស្រាវជ្រាវបានទាន់ពេលវេលា។ ប្រសិនបើមានបញ្ហាណា មួយពាក់ព័ន្ធនឹងការចម្លងវីរុសកូវីដ -១៩ នេះ សូមទាក់ទងលេខទូរស័ព្ទទាន់ហេតុការណ៍ ក្រសួងសុខាភិ បាល លេខ ១១៥ ដោយឥតគិតថ្លៃ ឬទំនាក់ទំនងក្រសួងសុខាភិបាល៕ | 2020-12-20T12:32:27+07:00 | cen.com.kh | https://cen.com.kh/archives/276809.html |
3b429cfb-8c6d-4ac1-b0f4-0025854be08f | មន្រ្តីជាន់ខ្ពស់សុខាភិបាលប្រកាស ឲ្យខេត្ត៥ជាប់ព្រំដែនជាមួយថៃ បង្កើនការប្រុងប្រយ័ត្នខ្ពស់ ខណៈថៃប្រកាសអាសន្នផ្ទុះជំងឺកូវីដ១៩ | មន្ត្រីជាន់ខ្ពស់ក្រសួងសុខាភិបាលបានធ្វើការណែនាំដល់ប្រធានមន្ទីរសុខាភិបាលក៏ដូចជាក្រុមឆ្លើយតបបន្ទាន់ចំនួន៥ខេត្តដែលមានព្រំដែនជាប់ជាមួយថៃរួមមាន ខេត្តពោធិ៍សាត់ កោះកុង បាត់ដំបង បន្ទាយមានជ័យ និងប៉ៃលិន ត្រូវបង្កើនការប្រុងប្រយ័ត្នខ្ពស់ ក្នុងការត្រួតពិនិត្យសុខភាពដូចជាការវាស់កម្តៅ និងធ្វើចត្តាឡីស័កដល់ប្រជាពលរដ្ឋ ដែលឆ្លងកាត់តាមឆ្លងព្រំដែនខេត្តទាំងនោះ ដើម្បីទប់ស្កាត់ការឆ្លងជំងឺកូវីដ១៩។ ការប្រកាសនេះ បន្ទាប់ពីក្រសួងសុខាភិបាលប្រទេសថៃបានប្រកាសអាសន្នពីការផ្ទុះជំងឺកូវីដ១៩នៅខេត្តសាមុតសាខនភាគនិរតីនៃទីក្រុងបាងកកដែលមានករណីឆ្លងចំនួន ៤ ករណីនៅផ្សារបង្គាមួយ កាលពីថ្ងៃសុក្រដែលករណីដំបូងត្រូវបានរកឃើញទៅលើស្ត្រីអាយុ ៦៧ ឆ្នាំម្នាក់ជាអាជីវករលក់ដូរនៅផ្សារនោះ ។ លោក វេជ្ជបណ្ឌិត លី សូវ៉ាន់ ប្រធាននាយកដ្ឋានប្រយុទ្ធនឹងជំងឺឆ្លងនិងជាអ្នកនាំពាក្យក្រសួងសុខាភិបាលបានលើកឡើងតាមរយៈប្រព័ន្ធតេឡេក្រាមថា«សូមជម្រាបដល់ថ្នាក់ដឹកនាំមន្ទីរសុខាភិបាលក៏ដូចជាប្រធានRRTថាខ្ញុំទើបទទួលបានព័ត៍មានថាពិតជាមានការផ្ទុះឡើងនៃជំងឺកូវីចំនួន៥៤៨ករណីនៅខេត្តសាមុតសាខន ដែលមានព្រំដែនជាប់ជាមួយប្រទេសភូមាហើយបើគិតរាប់ពីខេត្តនោះមកព្រំដែនកម្ពុជាមានជាប់ខេត្តពោធិសាត់ កោះកុង បាត់ដំបង បន្ទាយមានជ័យ ប៉ៃលិនប្រមាណជាពី២០០ទៅ៣០០គីឡូម៉ែត្រប៉ុណ្ណោះ។ឥឡូវនេះប្រទេសថៃបានប្រកាសអាសន្នឲ្យមន្ទីរពេទ្យនៅក្រុងបាងកកឲ្យមានការប្រុងប្រយ័ត្នខ្ពស់ ព្រោះមានប្រជាជនមួយចំនួននៅទីនោះបានចេញមកព្យាបាលនៅទីក្រុងបាងកក»។ លោកបានបន្តថា«អីចឹងប្រជាជនទាំងនោះអាចប៉ះពាល់បន្តគ្នានឹងអាចដល់ប្រជាជននៅតាមព្រំដែនប្រទេសជាមួយគាត់បានហើយខេត្តរបស់ខ្មែរ ដែលពាក់ព័ន្ធជាមួយខេត្តកម្ពុជាមានខេត្តចំនួន៥ ខាងលើត្រូវឲ្យមានការប្រុងប្រយ័ត្នក្នុងការត្រួតពិនិត្យដល់ប្រជាពលរដ្ឋ ដែលចេញចូលនៅតាមច្រកព្រំដែនទាំងនោះ ដូចជាការវាស់កម្តៅនិងការធ្វើចត្តាឡីស័កជាដើមដើម្បីធានាបានកុំឲ្យមានការឆ្លងចូលមកកម្ពុជាយើង»។ បើតាមសារព័ត៍មានបរទេសបានឲ្យដឹងថា ប្រទេសថៃបានរាយការណ៍ពីករណីឆ្លងជំងឺកូវីដ ១៩ ថ្មីជាង ៥០០ ករណីក្នុងចំណោមពលករចំណាកស្រុកនៅកណ្តាលនៃឧស្សាហកម្មអាហារសមុទ្ររបស់ខ្លួនកាលពីថ្ងៃសៅរ៍ ទី ១៩ ខែធ្នូ ដែលជាការកើនឡើងដ៏ធំបំផុតមួយក្នុងរយៈពេលមួយថ្ងៃនៅក្នុងប្រទេសដែលបានគ្រប់គ្រងការរីករាលដាលនៃជំងឺនេះអស់ជាច្រើនខែ ។ ការផ្ទុះឡើងនេះបានលេចចេញនៅក្នុងខេត្តសាមុតសាខន (Samut Sakhon) ភាគនិរតីនៃទីក្រុងបាងកកដែលមានករណីឆ្លងចំនួន ៤ ករណីនៅផ្សារបង្គាមួយកាលពីថ្ងៃសុក្រ ។ ករណីដំបូងគឺស្ត្រីអាយុ ៦៧ ឆ្នាំជាអាជីវករលក់ដូរនៅផ្សារនោះ ។ បើតាមលោក Opas Karnkawinpongអគ្គនាយកនៃនាយកដ្ឋានទប់ស្កាត់ជំងឺឆ្លង បានប្រាប់សន្និសីទសារព័ត៌មានថា ករណីថ្មីចំនួន ៥១៦ ករណីត្រូវបានរកឃើញ បន្ទាប់ពីការធ្វើតេស្ដដែលរួមមានកម្មករចំណាកស្រុកចំនួន ១,១៩២ នាក់ ។ លោកបានបន្តថាជាង ៩០ ភាគរយមិនបង្ហាញរោគសញ្ញា ។ គួរបញ្ចាក់ថាសរុបមកមានករណីថ្មីជាង ៥៥០ ករណីត្រូវបានគេរាយការណ៍កាលពីថ្ងៃសៅរ៍ដែលធ្វើឲ្យចំនួនសរុបកើនឡើងដល់ទៅជាង ៤,៨០០ ករណី ខណៈមនុស្ស ៦០ នាក់បានស្លាប់នៅក្នុងប្រទេសដែលមានប្រជាជន ៧០ លាននាក់ ៕ សំអឿន | 2020-12-20T11:43:00+07:00 | kampucheathmey.com | https://www.kampucheathmey.com/local-news/32251 |
449d7d56-8ea7-4e8f-a155-b3720a5a9686 | ញ៉ាំទឹក ១ កែវពេលព្រឹកជួយអ្វីខ្លះ? | រាងកាយមនុស្សមានទឹកច្រើនជាង ៥០% ដូច្នេះជាសំខាន់ណាស់ក្នុងការរក្សាវា ដើម្បីឱ្យរាងកាយដំណើរការបានល្អ។ ប្រសិនបើខ្វះជាតិទឹក នោះអាចនាំឱ្យមានបញ្ហាសុខភាពជាច្រើនដូចជា ជំងឺរលាកសន្លាក់រ៉ាំរ៉ៃ ឈឺក្បាល ប្រកាំង ឈឺទ្រូង រលាកក្រពះ លើសឈាម ធាត់លើស ឬសដូងបាត មហារីកសុដន់ ជំងឺរបេងសួត គ្រួសក្នុងតំរងនោម រលាកប្រហោងឆ្អឹង និងរលាកស្បូនធ្ងន់ធ្ងរបំផុត។ល។ ដើម្បីឱ្យរាងកាយចៀសផុតពីស្ថានភាពទាំងនេះបានល្អប្រសើរ អ្នកត្រូវផឹកទឹកបន្ទាប់ពីភ្ញាក់ពីគេង ដើម្បីអាចរក្សារាងកាយឱ្យមានសំណើមពេញមួយថ្ងៃ។ ចាប់ផ្តើមវាឥឡូវនេះ តើនឹងមានរឿងអ្វីកើតឡើងចំពោះរាងកាយរបស់អ្នក? តាមការសិក្សាប្រាប់ថា ការអស់កម្លាំងគឺបណ្ដាលមកពីការខ្វះជាតិទឹក។ ការញ៉ាំទឹក នៅពេលព្រឹកជួយឱ្យរាងកាយដំណើរការបានល្អ ហើយអាចជួយបង្កើនថាមពល មិនងាយបាក់កម្លាំង។ ខួរក្បាលរបស់យើងត្រូវបានបង្កើតឡើងដោយទឹកជាង ៧០% ហើយការបន្តផ្តល់ជាតិទឹក វាមានប្រយោជន៍ក្នុងការថែរក្សាសកម្មភាពខួរក្បាលល្អបំផុត។ នៅពេលមិនមានជាតិទឹកគ្រប់គ្រាន់ ខួរក្បាលនឹងដំណើរការយឺត ហើយថ្វើឲ្យអារម្មណ៍ឆាប់ស្រពាប់ស្រពន់ ឬអស់កម្លាំង ឬអារម្មណ៍ឆាប់ប្រែប្រួល។ មិនតែប៉ុណ្ណោះវាក៏អាចនាំឲ្យថយចុះនៃការចងចាំផងដែរ។ ការផឹកទឹកពី ២ ទៅ ៣ កែវបានត្រឹមត្រូវ នៅពេលភ្ញាក់ពីគេង គឺជាវិធីដ៏ល្អមួយក្នុងការធ្វើឱ្យរាងកាយទទួលជាតិទឹកបានរហ័ស។ ការទទួលទានទឹកនៅពេលពោះទទេ ជួយធ្វើឱ្យមានតុល្យភាពដល់ប្រព័ន្ធភាពស៊ាំ ហើយកាលណាប្រព័ន្ធភាពស៊ាំខ្លាំងវានឹងជួយការពារពីជំងឺផ្សេងៗ។ ទឹកពីរបីកែវនៅពេលព្រឹក អាចជួយបណ្តេញជាតិពុលទាំងអស់ដែលផ្ទុកនៅក្នុងខ្លួនពេញមួយយប់។ នៅពេលផឹកទឹក វាជួយរំញោចចលនាក្នុងពោះវៀន ដែលអាចបណ្តេញជាតិពុលដែលបង្កគ្រោះថ្នាក់ចេញ ដោយបន្សល់ទុកនូវរាងកាយស្រស់ថ្លា និងមានសុខភាពល្អ។ កាបូអ៊ីដ្រាត និងប្រូតេអ៊ីនដែលអ្នកត្រូវការជារៀងរាល់ថ្ងៃ ត្រូវបានបំប្លែង និងដឹកជញ្ជូនឆ្លងកាត់ទឹកពាសពេញរាងកាយ។ ការដែលមានបរិមាណទឹកគ្រប់គ្រាន់នៅក្នុងប្រព័ន្ធអាហារ នឹងជួយពន្លឿនការរំលាយអាហារ។ ផឹកទឹកពេលព្រឹក ជួយបញ្ចេញជាតិពុលពីក្នុងប្រព័ន្ធរំលាយអាហារឲ្យមានភាពប្រសើរឡើង។ មូលហេតុនេះ អ្នកនឹងមានអារម្មណ៍ឃ្លានតិច ហើយចំណង់អាហារនឹងថយចុះ។ ដូច្នេះវានឹងការពារពីការឡើងទម្ងន់ដែលបណ្តាលមកពីការផ្ទុកលើសទម្ងន់។ ការទទួលទានទឹកដំបូងនៅពេលព្រឹកអាចជួយបញ្ចេញជាតិពុលក្នុងរាងកាយ លុបបំបាត់ជាតិពុលទាំងនេះចេញពីឈាម ដែលនឹងធ្វើឱ្យស្បែកភ្លឺថ្លាមានសុខភាពល្អ។ ការខ្វះជាតិទឹក គឺជាបុព្វហេតុចម្បងមួយក្នុងការវិវត្តនៃស្នាមជ្រួញនៅលើស្បែក ស្នាមខ្មៅ និងរន្ធញើសជ្រៅនៅក្នុងស្បែក។ ការទទួលទានទឹក បង្កើនប្រសិទ្ធភាពរាងកាយក្នុងការប្រយុទ្ធប្រឆាំងនឹងការបង្ករោគ។ ផឹកទឹកភ្លាមៗក្រោយពេលភ្ញាក់ពីគេង ជួយក្នុងការការពារគ្រួសក្នុងតំរងនោម និងជំងឺប្លោកនោម។ នោះហើយជាមូលហេតុដែលត្រូវផឹកទឹក ព្រោះវារំលាយអាស៊ីតដែលនាំឱ្យមានក្រួសក្នុងតម្រងនោម។ អ្នកប្រហែលជាមិនជឿ និងមិនកត់សម្គាល់ទេ ប៉ុន្តែប្រសិនបើមានទម្លាប់ផឹកទឹកពេលព្រឹកពេលពោះទទេ វាជះឥទ្ធិពលដោយផ្ទាល់ទៅលើស្ថានភាពសក់យ៉ាងពិតប្រាកដ។ ឫសនៃសក់អាចក្លាយទៅជាស្ងួតរដុប និងផុយប្រសិនបើមានបរិមាណទឹកមិនគ្រប់គ្រាន់។ ទឹកមានលក្ខណៈសម្បត្តិជាច្រើនដែលជួយធ្វើឱ្យសុខភាពល្អ។ ដូច្នេះសូមកុំធុញទ្រាន់ក្នុងការផឹកទឹកមួយកែវនៅពេលពោះទទេរាល់ថ្ងៃ ដើម្បីទទួលបានអត្ថប្រយោជន៍ទាំងនេះ ៕ ចុចអាន៖ ចុចអាន៖ | 2020-12-20T11:09:00+07:00 | kampucheathmey.com | https://www.kampucheathmey.com/kpt-plus/32229 |
3124f209-156e-44d5-85c1-1287be4c7663 | ការបង្ករោគពីធ្មេញអាចនាំឲ្យមានគ្រោះថ្នាក់ដល់ជីវិត | នៅពេលលោកអ្នកឈឺធ្មេញហើយមានសភាពហើមមុខ លឹបភ្នែក ឬហើមតំបន់ក្រោមឆ្អឹងថ្គាម ឬចង្កា ដែលប៉ះពាល់ និងពិបាកដល់ការលេបចំណីអាហារ ឬទឹកមាត់ (មានន័យថាប៉ះពាល់ដល់ផ្លូវដកដង្ហើម) អ្នកជំងឺអាចស្លាប់បាន ប្រសិនបើមិនទទួលការការព្យាបាលបានត្រឹមត្រូវ។ ១) មូលហេតុធំៗ និងសំខាន់ៗ៖ – ការបង្កររោគចុងឬសធ្មេញស្រួចស្រាវ ដោយសារការងាប់បណ្ដូលធ្មេញ ឬការព្យាបាលរន្ធឬសធ្មេញមិនបានត្រឹមត្រូវ – ជំងឺរលាកជាលិកាជុំវិញធ្មេញដែលបង្កជាខ្ទុះ – ការរលាកសាច់ដែលគ្របពីលើធ្មេញថ្គាមទាល់ខាងក្រោមដែលដុះចេញមក – ការប្រើប្រាស់ឧបករណ៍មិនស្អាត (មិនបានសំលាប់មេរោគឲ្យបានត្រឹមត្រូវ) ២) កត្តាបង្កគ្រោះថ្នាក់ដល់អាយុជីវិត៖ – ប្រសិនបើមិនព្យាបាលឲ្យទាន់ពេលវេលាទេនោះ មេរោគ (Bacteria) ដែលបង្កឲ្យមានការករខ្ទុះអាចរីករាលដាលពីតំបន់ធ្មេញទៅកាន់តំបន់ផ្សេងៗទៀតដូចជាៈ · ផ្នែកធ្មេញខាងលើ៖ នាំឲ្យហើមមុខជុំវិញភ្នែក រួចឆ្លងចូលទៅតំបន់ Cavernous Sinus និងអាចឆ្លងចូលទៅកាន់ខួរក្បាល។ · ផ្នែកធ្មេញខាងក្រោម៖ នាំឲ្យហើមតំបន់ក្រោមចង្កា និងតំបន់ឆ្អឹងថ្គាមក្រោម (ធ្វើឲ្យពិបាកលេខទឹកមាត់ និងស្ទះផ្លូវដង្ហើម) ហើយអាចរីករាលដាលដល់តំបន់ទ្រូង (Mediastinum) និង Infective Endocarditis។ មួយវិញទៀតមេរោគអាចចូលទៅក្នុងឈាមដោយផ្ទាល់ (Septicemia)។ ៣) ការព្យាបាល៖ ការព្យាបាលអាចធ្វើទៅតាមដំណាក់កាលដូចខាងក្រោមៈ – ធ្វើការចោះបង្ហូរខ្ទុះរួចលាងសំអាតឲ្យត្រឹមត្រូវ – ការយកខ្ទុះទៅវិភាគរកមេរោគ និងការប្រើប្រាស់ថ្នាំត្រឹមត្រូវ – យកមូលហេតុដែលបង្ករោគចេញៈ ដោយការព្យាបាលធ្មេញ ឬដកធ្មេញនោះចេញតែម្តង – ការប្រើប្រាស់ថ្នាំ – ក្នុងករណីធ្ងន់ធ្ងរត្រូវសម្រាកព្យាបាលនៅមន្ទីរពេទ្យ។ ៤) អនុសាសន៍ និងការការពារ៖ – សូមជួបជាមួយទន្តបណ្ឌិត ឬគ្រូពេទ្យជំនាញពេលលោកអ្នកមានបញ្ហាធ្មេញ ឬហើមមុខមាត់ ជៀសវាងការប្រើប្រាស់ថ្នាំដោយខ្លួនឯង។ – បញ្ហាមាត់ធ្មេញអាចបង្កគ្រោះថ្នាក់ដល់អាយុជីវិត សូមមកជួបជាមួយទន្តបណ្ឌិត ជារៀងរាល់ ៦ខែម្តង ដើម្បីពិនិត្យសុខភាពមាត់ធ្មេញលោកអ្នក៕ | 2020-12-20T07:46:00+07:00 | kampucheathmey.com | https://www.kampucheathmey.com/health/32150 |
Subsets and Splits
No community queries yet
The top public SQL queries from the community will appear here once available.